**Διακήρυξη Ηλεκτρονικού Ανοικτού (Διεθνούς) Άνω των Ορίων Διαγωνισμού**

**για τη Σύναψη Συμφωνίας-Πλαίσιο για το Έργο «Ψηφιοποίηση Αρχείων του Δημόσιου Συστήματος Υγείας»**

|  |  |  |
| --- | --- | --- |
| **Κωδ. ΟΠΣ ΤΑ:** | **5174874** | |
| **Χρηματοδότηση:** | **Ταμείο Ανάκαμψης και Ανθεκτικότητας (Ελλάδα 2.0)** | |
| **Εκτιμώμενη αξία σύμβασης:** | * Εκτιμώμενη Αξία Συμφωνίας Πλαίσιο **95.000.000,00 €** μη περιλαμβανομένου ΦΠΑ (Προϋπολογισμός με ΦΠΑ: **117.800.000,00 € , ΦΠΑ 24% 22.800.000,00 €)** * Εκτιμώμενη αξία δικαιώματος προαίρεσης αύξησης φυσικού αντικειμένου: (συμπεριλαμβανομένου των υπηρεσιών συντήρησης) έως του ποσού των **95.000.000,00 €** μη περιλαμβανομένου ΦΠΑ (Προϋπολογισμός με ΦΠΑ: **117.800.000,00 €** **, ΦΠΑ 24%** **22.800.000,00 €**)   Η συνολική εκτιμώμενη αξία της συμφωνίας πλαίσιο περιλαμβανομένων των δικαιωμάτων προαίρεσης ανέρχεται στο ποσό των **190.000.000,00 €** μη περιλαμβανομένου ΦΠΑ, προϋπολογισμός με ΦΠΑ: **235.600.000,00 € , ΦΠΑ 24% 45.600.000,00 €** | |
| **CPV:** | **79999100-4, 72000000-5** | |
| **Κριτήριο Ανάθεσης:** | **Η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής.** | |
| **Ημερομηνία Διενέργειας:** | **03-02-2023** | |
| **Ημερομηνία Ανάρτησης στο ΚΗΜΔΗΣ** | | **27-12-2022** |
| **Ημερομηνία Ανάρτησης στο ΕΣΗΔΗΣ** | | **27-12-2022** |
| **Ημερομηνία Αποστολής Διακήρυξης σε Ε.Ε. (Υπ. Επίσημων Εκδόσεων)** | | **20-12-2022** |
| **Ημερομηνία Δημοσίευσης Διακήρυξης σε ΕΕ** | | **23-12-2022** |
| **Ημερομηνία Ανάρτησης στον Διαδικτυακό τόπο της Αναθέτουσας Αρχής www.ktpae.gr** | | **27-12-2022** |

|  |  |  |
| --- | --- | --- |
|  |  |  |

## 

## ΓΕΝΙΚΕΣ ΠΛΗΡΟΦΟΡΙΕΣ

| Συνοπτικά στοιχεία Έργου | |
| --- | --- |
| **ΤΙΤΛΟΣ ΕΡΓΟΥ** | **Ψηφιοποίηση Αρχείων του Δημόσιου Συστήματος Υγείας** |
| **ΑΝΑΘΕΤΟΥΣΑ ΑΡΧΗ** | **Κοινωνία της Πληροφορίας Μ.Α.Ε.** (**ΚτΠ Μ.Α.Ε.**) |
| **ΦΟΡΕΑΣ ΛΕΙΤΟΥΡΓΙΑΣ** | **Υπουργείο Υγείας** |
| **ΚΥΡΙΟΣ ΤΟΥ ΕΡΓΟΥ** | **Υπουργείο Υγείας** |
| **ΦΟΡΕΑΣ ΧΡΗΜΑΤΟΔΟΤΗΣΗΣ** | **Υπουργείο Ψηφιακής Διακυβέρνησης** |
| **ΤΟΠΟΣ ΠΑΡΑΔΟΣΗΣ – ΤΟΠΟΣ ΠΑΡΟΧΗΣ ΥΠΗΡΕΣΙΩΝ** | Τόπος παράδοσης: η Αναθέτουσα Αρχή.  Τόπος παροχής υπηρεσιών: Υπουργείο Υγείας |
| **ΕΙΔΟΣ ΣΥΜΒΑΣΗΣ** | **CPV: 79999100-4, 72000000-5** |
| **ΕΙΔΟΣ ΔΙΑΔΙΚΑΣΙΑΣ** | Ηλεκτρονικός Ανοικτός Άνω (Διεθνής) των Ορίων Διαγωνισμός με κριτήριο ανάθεσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής. |
| **ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ** | * Εκτιμώμενη Αξία Συμφωνίας Πλαίσιο **95.000.000,00 €** μη περιλαμβανομένου ΦΠΑ (Προϋπολογισμός με ΦΠΑ: **117.800.000,00 €** , ΦΠΑ 24% 22.800.000,00 €) * Εκτιμώμενη αξία δικαιώματος προαίρεσης αύξησης φυσικού αντικειμένου: (συμπεριλαμβανομένου των υπηρεσιών συντήρησης) έως του ποσού των **95.000.000,00 €** μη περιλαμβανομένου ΦΠΑ (Προϋπολογισμός με ΦΠΑ: **117.800.000,00 €** , ΦΠΑ 24% 22.800.000,00 €)   Η συνολική εκτιμώμενη αξία της συμφωνίας πλαίσιο περιλαμβανομένων των δικαιωμάτων προαίρεσης ανέρχεται στο ποσό των **190.000.000,00 €** μη περιλαμβανομένου ΦΠΑ, προϋπολογισμός με ΦΠΑ: **235.600.000,00 €** , ΦΠΑ 24% **45.600.000,00 €** |
| **ΧΡΗΜΑΤΟΔΟΤΗΣΗ ΕΡΓΟΥ** | Το έργο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGeneration EU (κωδικός Δράσης: 16778 / Άξονας 2.2).  Οι δαπάνες του Έργου (εκτιμώμενη αξία σύμβασης), μη συμπεριλαμβανομένων των δικαιωμάτων προαίρεσης, θα βαρύνουν το Πρόγραμμα Δημοσίων Επενδύσεων (ΠΔΕ)-TAA, και συγκεκριμένα την ΣΑΤΑ 063 με ενάριθμο κωδικό 2022TA063000465174874 |
| **ΔΙΑΡΚΕΙΑ ΣΥΜΒΑΣΗΣ** | **Τριάντα έξι (36) μήνες** |
| **ΗΜΕΡΟΜΗΝΙΑ ΔΙΑΚΗΡΥΞΗΣ** | **20-12-2022** |
| **ΠΡΟΘΕΣΜΙΑ ΓΙΑ ΥΠΟΒΟΛΗ ΔΙΕΥΚΡΙΝΙΣΕΩΝ ΕΠΙ ΤΩΝ ΟΡΩΝ ΤΗΣ ΔΙΑΚΗΡΥΞΗΣ** | **12-01-2023** |
| **ΗΜΕΡΟΜΗΝΙΑ ΈΝΑΡΞΗΣ ΗΛΕΚΤΡΟΝΙΚΗΣ ΥΠΟΒΟΛΗΣ ΠΡΟΣΦΟΡΩΝ** | **27-12-2022** |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ** | **03-02-2023** ημέρα Παρασκευή και ώρα **14:00** |
| **ΤΟΠΟΣ & ΤΡΟΠΟΣ ΚΑΤΑΘΕΣΗΣ ΠΡΟΣΦΟΡΩΝ** | Ηλεκτρονική Υποβολή:  Στη διαδικτυακή πύλη www.promitheus.gov.gr του  Εθνικού Συστήματος Ηλεκτρονικών Δημοσίων Συμβάσεων  (ΕΣΗΔΗΣ) (ηλεκτρονική μορφή)  Έντυπη Υποβολή:  Η έδρα της ΚτΠ Μ.Α.Ε. |
| **ΗΜΕΡΟΜΗΝΙΑ ΑΝΑΡΤΗΣΗΣ ΣΤΗ ΔΙΑΔΙΚΤΥΑΚΗ ΠΥΛΗ ΤΟΥ ΕΣΗΔΗΣ** | **27-12-2022** |
| **ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ** | **09-02-2023** ημέρα Πέμπτη και ώρα **14:00** |

[ΓΕΝΙΚΕΣ ΠΛΗΡΟΦΟΡΙΕΣ 1](#_Toc120629082)

[Συνοπτικά στοιχεία Έργου 1](#_Toc120629083)

[1.1 Στοιχεία Αναθέτουσας Αρχής 7](#_Toc120629084)

[1.2 Στοιχεία Διαδικασίας - Χρηματοδότηση 7](#_Toc120629085)

[1.3 Συνοπτική Περιγραφή φυσικού και οικονομικού αντικειμένου της συμφωνίας-πλαίσιο 8](#_Toc120629086)

[1.3.1 Αντικείμενο της συμφωνίας-πλαίσιο 8](#_Toc120629087)

[1.3.2 Αριθμός συμβαλλομένων οικονομικών φορέων 10](#_Toc120629088)

[1.3.3 Υποδιαίρεση συμφωνίας πλαίσιο σε τμήματα 10](#_Toc120629089)

[1.3.4 Εκτιμώμενη αξία της συμφωνίας-πλαίσιο 11](#_Toc120629090)

[1.3.5 Διάρκεια συμφωνίας-πλαίσιο 11](#_Toc120629091)

[1.3.6 Κριτήριο Ανάθεσης 12](#_Toc120629092)

[1.4 Θεσμικό πλαίσιο 12](#_Toc120629093)

[1.5 Προθεσμία παραλαβής προσφορών και διενέργεια διαγωνισμού 16](#_Toc120629094)

[1.6 Δημοσιότητα 16](#_Toc120629095)

[1.7 Αρχές εφαρμοζόμενες στη διαδικασία σύναψης 17](#_Toc120629096)

[2.1 Γενικές Πληροφορίες 18](#_Toc120629097)

[2.1.1 Έγγραφα της σύμβασης 18](#_Toc120629098)

[2.1.2 Επικοινωνία – Πρόσβαση στα έγγραφα της Σύμβασης 18](#_Toc120629099)

[2.1.3 Παροχή Διευκρινίσεων 18](#_Toc120629100)

[2.1.4 Γλώσσα 19](#_Toc120629101)

[2.1.5 Εγγυήσεις 19](#_Toc120629102)

[2.1.6 Προστασία Προσωπικών Δεδομένων 20](#_Toc120629103)

[2.2 Δικαίωμα Συμμετοχής - Κριτήρια Ποιοτικής Επιλογής 21](#_Toc120629104)

[2.2.1 Δικαιούμενοι συμμετοχής 21](#_Toc120629105)

[2.2.2 Εγγύηση συμμετοχής 22](#_Toc120629106)

[2.2.3 Λόγοι αποκλεισμού 22](#_Toc120629107)

[Κριτήρια Ποιοτικής Επιλογής & αποδεικτά στοιχεία 26](#_Toc120629108)

[2.2.4 Καταλληλόλητα άσκησης επαγγελματικής δραστηριότητας 26](#_Toc120629109)

[2.2.5 Οικονομική και χρηματοοικονομική επάρκεια 26](#_Toc120629110)

[2.2.6 Τεχνική και επαγγελματική ικανότητα 27](#_Toc120629111)

[2.2.6.1 Τεχνική Ικανότητα 27](#_Toc120629112)

[Όσον αφορά στην τεχνική και επαγγελματική ικανότητα για την παρούσα διαδικασία σύναψης συμφωνίας - πλαίσιο, οι οικονομικοί φορείς απαιτείται την τελευταία επταετία από τη διενέργεια του διαγωνισμού συν το τρέχον έτος, να έχουν εκτελέσει: 27](#_Toc120629113)

[2.2.7 Πρότυπα διασφάλισης ποιότητας και πρότυπα περιβαλλοντολογικής διαχείρισης 27](#_Toc120629114)

[2.2.8 Στήριξη στην ικανότητα τρίτων – Υπεργολαβία 28](#_Toc120629115)

[2.2.8.1 Στήριξη στην ικανότητα τρίτων 28](#_Toc120629116)

[2.2.8.2 Υπεργολαβία 29](#_Toc120629117)

[2.2.9 Κανόνες απόδειξης ποιοτικής επιλογής 29](#_Toc120629118)

[2.2.9.1 Προκαταρκτική απόδειξη κατά την υποβολή προσφορών 29](#_Toc120629119)

[2.2.9.2 Αποδεικτικά μέσα - Δικαιολογητικά προσωρινού αναδόχου 31](#_Toc120629120)

[2.3 Κριτήρια Ανάθεσης 40](#_Toc120629121)

[2.3.1 Κριτήριο ανάθεσης 40](#_Toc120629122)

[2.3.2 Βαθμολόγηση και κατάταξη προσφορών 46](#_Toc120629123)

[2.3.2.1 Βαθμολόγηση Τεχνικών Προσφορών 46](#_Toc120629124)

[2.3.2.2 Α. Κατάταξη προσφορών 46](#_Toc120629125)

[2.3.2.3 Διαμόρφωση συγκριτικού κόστους Προσφοράς 46](#_Toc120629126)

[2.4 Κατάρτιση - Περιεχόμενο Προσφορών 47](#_Toc120629127)

[2.4.1 Γενικοί όροι υποβολής προσφορών 47](#_Toc120629128)

[2.4.2 Χρόνος και Τρόπος υποβολής προσφορών 47](#_Toc120629129)

[2.4.3 Περιεχόμενα Φακέλου «Δικαιολογητικά Συμμετοχής - Τεχνική Προσφορά» 50](#_Toc120629130)

[2.4.3.1 Δικαιολογητικά Συμμετοχής 50](#_Toc120629131)

[2.4.3.2 Τεχνική Προσφορά 52](#_Toc120629132)

[2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών 52](#_Toc120629133)

[2.4.5 Χρόνος ισχύος των προσφορών 53](#_Toc120629134)

[2.4.6 Λόγοι απόρριψης προσφορών 53](#_Toc120629135)

[3.1 Αποσφράγιση και αξιολόγηση προσφορών 55](#_Toc120629136)

[3.1.1 Ηλεκτρονική αποσφράγιση προσφορών 55](#_Toc120629137)

[3.1.2 Αξιολόγηση προσφορών 55](#_Toc120629138)

[3.2 Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου 57](#_Toc120629139)

[3.3 Κατακύρωση - σύναψη συμφωνίας-πλαίσιο 58](#_Toc120629140)

[3.4 Προδικαστικές Προσφυγές - Προσωρινή και Οριστική Δικαστική Προστασία 61](#_Toc120629141)

[3.5 Ματαίωση Διαδικασίας 63](#_Toc120629142)

[4.1 Εγγυήσεις καλής εκτέλεσης και προκαταβολής 65](#_Toc120629143)

[4.1.1 Εγγύηση καλής εκτέλεσης συμφωνίας-πλαισίου 65](#_Toc120629144)

[4.1.2 Εγγύηση καλής εκτέλεσης εκτελεστικών συμβάσεων και εγγύηση προκαταβολής 65](#_Toc120629145)

[4.2 Συμβατικό Πλαίσιο - Εφαρμοστέα Νομοθεσία 66](#_Toc120629146)

[4.3 Όροι εκτέλεσης της συμφωνίας-πλαίσιο 66](#_Toc120629147)

[4.4 Υπεργολαβία 69](#_Toc120629148)

[4.5 Τροποποίηση συμφωνίας-πλαίσιο ή της εκτελεστικής σύμβασης κατά τη διάρκειά της 70](#_Toc120629149)

[4.5.1 Δικαιώματα προαίρεσης 70](#_Toc120629150)

[4.6 Δικαίωμα μονομερούς λύσης της συμφωνίας-πλαίσιο 71](#_Toc120629151)

[5.1 Τρόπος πληρωμής 73](#_Toc120629152)

[5.2 Αναπροσαρμογή τιμής 74](#_Toc120629153)

[5.3 Παρακολούθηση των Εκτελεστικών Συμβάσεων 74](#_Toc120629154)

[5.4 Παραλαβή των εκτελεστικών συμβάσεων 75](#_Toc120629155)

[5.5 Απόρριψη Παραδοτέων – Αντικατάσταση 76](#_Toc120629156)

[5.6 Κήρυξη οικονομικού φορέα εκπτώτου - Κυρώσεις 76](#_Toc120629157)

[5.7 Διοικητικές προσφυγές κατά τη διαδικασία εκτέλεσης των συμβάσεων 77](#_Toc120629158)

[5.8 Δικαστική επίλυση διαφορών 78](#_Toc120629159)

[6.1 Ανάθεση των Εκτελεστικών Συμβάσεων 79](#_Toc120629160)

[6.2 Δικαιολογητικά προσωρινού αναδόχου εκτελεστικής σύμβασης 82](#_Toc120629161)

[6.3 Αξιολόγηση δικαιολογητικών προσωρινού αναδόχου εκτελεστικής σύμβασης 82](#_Toc120629162)

[6.4 Κατακύρωση – σύναψη εκτελεστικής σύμβασης 82](#_Toc120629163)

[6.5 Εκτέλεση εκτελεστικής σύμβασης 83](#_Toc120629164)

[ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Συμφωνίας Πλαίσιο 84](#_Toc120629165)

[1. Περιβάλλον της Σύμβασης 84](#_Toc120629166)

[1.1. Εμπλεκόμενοι στην υλοποίηση της Σύμβασης 84](#_Toc120629167)

[1.2. Υφιστάμενη Κατάσταση 87](#_Toc120629168)

[2. Περιγραφή Φυσικού Αντικειμένου της Σύμβασης 89](#_Toc120629169)

[2.1 Αντικείμενο της Σύμβασης 89](#_Toc120629170)

[2.2 Σκοπός και Στόχοι της Σύμβασης. 90](#_Toc120629171)

[2.3 Αναμενόμενα Οφέλη 91](#_Toc120629172)

[3. Πληροφοριακό Σύστημα-Αποθετήριο Ηλεκτρονικής Διακίνησης Εγγράφων 92](#_Toc120629173)

[3.1 ΠΣ Ηλεκτρονικής Διακίνησης εγγράφων 92](#_Toc120629174)

[3.2 ΠΣ ψηφιοποίησης και καταλογοποίησης/καταχώρησης δεδομένων. 97](#_Toc120629175)

[3.2.1 Λειτουργικές Προδιαγραφές Εφαρμογής καταχώρησης Φακέλων Ασθενών/Περιστατικών και διασφάλισης ποιότητας 97](#_Toc120629176)

[3.2.2 Λειτουργικές Προδιαγραφές Εφαρμογής υποστήριξης δειγματοληπτικών ελέγχων και μετάπτωσης καταχωρηθέντων Φακέλων 98](#_Toc120629177)

[3.2.3 Λειτουργικές Προδιαγραφές Εφαρμογής παρακολούθησης πορείας σαρώσεων & καταχωρήσεων 98](#_Toc120629178)

[3.3 Αποθετήριο σαρωμένων εγγράφων 100](#_Toc120629179)

[4. Οριζόντιες Απαιτήσεις 100](#_Toc120629180)

[4.1 Συμβατότητα με H-Cloud 100](#_Toc120629181)

[4.2 Διαλειτουργικότητα / Διασύνδεση 102](#_Toc120629182)

[4.3 Ασφάλεια Συστήματος και Προστασία Ιδιωτικότητας 102](#_Toc120629183)

[4.4 Ανοικτά Πρότυπα και Δεδομένα 102](#_Toc120629184)

[5 Υπηρεσίες & Μελέτες 103](#_Toc120629185)

[5.1 Μελέτη Εφαρμογής - Ανάλυση Απαιτήσεων 103](#_Toc120629186)

[5.1.1 Πλάνο Υλοποίησης Έργου 104](#_Toc120629187)

[5.1.2 Τεύχος Ανάλυσης Απαιτήσεων 104](#_Toc120629188)

[5.1.3 Μεθοδολογία Έργου 105](#_Toc120629189)

[5.1.4 Μελέτη Διαλειτουργικότητας και Διασύνδεσης 106](#_Toc120629190)

[5.2 Μελέτη Ασφάλειας 106](#_Toc120629191)

[5.3 Υπηρεσίες Εγκατάστασης, Παραμετροποίησης Λογισμικού - Σενάρια Ελέγχου 108](#_Toc120629192)

[5.4 Υπηρεσίες Ψηφιοποίησης Εγγράφων & Καταχώρησης Μεταδεδομένων Σάρωσης & Δεδομένων 111](#_Toc120629193)

[5.4.1 Απαιτήσεις σάρωσης και τεκμηρίωσης Εγγράφων 111](#_Toc120629194)

[5.4.1.1 Μοντέλο υλοποίησης διάθεσης παρτίδων φακέλων για σάρωση / σάρωσης 111](#_Toc120629195)

[5.4.1.2 Ποσότητα και είδος υλικού που θα σαρωθεί και θα τεκμηριωθεί 112](#_Toc120629196)

[5.4.1.2.1 ΠΟΣΟΤΙΚΑ ΣΤΟΙΧΕΙΑ 112](#_Toc120629197)

[5.4.1.2.2 ΠΕΡΙΓΡΑΦΗ ΠΕΡΙΕΧΟΜΕΝΩΝ ΕΓΓΡΑΦΩΝ 113](#_Toc120629198)

[5.4.1.2.3 ΓΕΝΙΚΕΣ ΠΑΡΑΤΗΡΗΣΕΙΣ 113](#_Toc120629199)

[5.4.1.3 Απαιτήσεις διασφάλισης ποιότητας σάρωσης – Τεχνικές απαιτήσεις 114](#_Toc120629200)

[5.4.1.4 Ποιοτικός και ποσοτικός έλεγχος παραγόμενων προϊόντων σάρωσης Αναδόχου 117](#_Toc120629201)

[5.4.1.5 Δειγματοληπτικός Έλεγχος παραγόμενων προϊόντων σάρωσης 118](#_Toc120629202)

[5.4.1.6 Απαιτήσεις για την ασφάλεια των δεδομένων κατά την σάρωση 120](#_Toc120629203)

[5.4.1.7 Παραγόμενα προϊόντα σάρωσης 122](#_Toc120629204)

[5.4.1.8 Τεκμηρίωση σαρωμένων εγγράφων Ιατρικών Φακέλων– Μεταδεδομένα σάρωσης 122](#_Toc120629205)

[5.4.1.9 Κωδικοποίηση ονομασίας παραγόμενου υλικού σάρωσης 123](#_Toc120629206)

[5.4.1.10 Διαδικασία παράδοσης παραλαβής παραγόμενου υλικού σάρωσης 123](#_Toc120629207)

[5.5 Υπηρεσίες Καταχώρησης Δεδομένων - Μετάπτωσης 125](#_Toc120629208)

[5.5.1 Απαιτήσεις καταχώρησης δεδομένων 126](#_Toc120629209)

[5.5.2 Ποσότητα και είδος υλικού που θα καταχωρηθεί 127](#_Toc120629210)

[5.5.3 Απαιτήσεις διασφάλισης ποιότητας καταχωρήσεων – Μεθοδολογία καταχώρησης 127](#_Toc120629211)

[5.5.4 Δειγματοληπτικός Έλεγχος Καταχωρημένων Στοιχείων 129](#_Toc120629212)

[5.5.5 Διαδικασία διαχείρισης μη αναγνώσιμου υλικού 130](#_Toc120629213)

[5.5.6 Προδιαγραφές Κέντρων Ψηφιοποίησης και Κέντρων Καταχώρησης 131](#_Toc120629214)

[5.5.6.1 Κέντρα Ψηφιοποίησης – Προδιαγραφές 131](#_Toc120629215)

[5.5.6.2 Κέντρα Καταχώρησης – Προδιαγραφές 132](#_Toc120629216)

[5.1.1 Απαιτήσεις για την ασφάλεια των δεδομένων κατά την καταχώρηση στα Κέντρα Καταχώρησης 133](#_Toc120629217)

[5.1.2 Παραγόμενα προϊόντα καταχώρησης Φακέλων 134](#_Toc120629218)

[5.1.3 Απαιτήσεις Μετάπτωσης Υλικού Ψηφιοποίησης και Εισαγωγής Δεδομένων / Μεταδεδομένων 134](#_Toc120629219)

[5.6 Υπηρεσίες Ταυτοποίησης ασθενών 134](#_Toc120629220)

[5.7 Υπηρεσίες Μετάπτωσης 135](#_Toc120629221)

[5.8 Υπηρεσίες Εκπαίδευσης 135](#_Toc120629222)

[5.9 Υπηρεσίες Πιλοτικής Λειτουργίας 136](#_Toc120629223)

[5.10 Υπηρεσίες Δοκιμαστικής Λειτουργίας 137](#_Toc120629224)

[5.11 Υπηρεσίες Εγγύησης και Συντήρησης 137](#_Toc120629225)

[6 Μεθοδολογία Υλοποίησης 138](#_Toc120629226)

[6.1 Χρονοδιάγραμμα 138](#_Toc120629227)

[6.2 Φάσεις – Παραδοτέα 140](#_Toc120629228)

[6.2.1 Φάση 1: Μελέτη Εφαρμογής – Ανάλυσης Απαιτήσεων 140](#_Toc120629229)

[6.2.2 Φάση 2.Α: Εγκατάσταση Υλικοτεχνικής Υποδομής - Εκπαίδευση Υπευθύνων Σάρωσης & Καταχώρησης 141](#_Toc120629230)

[6.2.3 Φάση 2.Β: Προμήθεια και εγκατάσταση έτοιμου Λογισμικού – Ανάπτυξη Εφαρμογών - Εγκατάσταση στο Η-Cloud (αφορά την Πρώτη Εκτελεστική Σύμβαση του έργου) 141](#_Toc120629231)

[6.2.4 Φάση 3: Ταξινόμηση Φακέλων, Σάρωση και τεκμηρίωση εγγράφων 147](#_Toc120629232)

[6.2.5 Φάση 4: Καταχώρηση Στοιχείων και υπηρεσίες ταυτοποίησης ασθενών 148](#_Toc120629233)

[6.2.6 Χρόνος Υποβολής και Διαδικασία Οριστικοποίησης Παραδοτέων 149](#_Toc120629234)

[6.3 Περίοδος Εγγύησης Συντήρησης (ΠΕ) 151](#_Toc120629235)

[6.3.1 Υπηρεσίες Περιόδου Εγγύησης-Συντήρησης 152](#_Toc120629236)

[6.3.2 Τήρηση Εγγυημένου Επιπέδου Υπηρεσιών – Ρήτρες 154](#_Toc120629237)

[6.3.3 Προγραμματισμένες Διακοπές Υπηρεσίας 156](#_Toc120629238)

[6.4 Ομάδα Έργου/Σχήμα Διοίκησης Έργου 157](#_Toc120629239)

[6.5 Μεθοδολογία διοίκησης και διασφάλισης ποιότητας 158](#_Toc120629240)

[6.6 Τόπος υλοποίησης/ παροχής των υπηρεσιών 159](#_Toc120629241)

[ΠΑΡΑΡΤΗΜΑ ΙΙ – Πίνακες Συμμόρφωσης 160](#_Toc120629242)

[A. ΨΗΦΙΟΠΟΙΗΣΗ ΙΑΤΡΙΚΩΝ ΦΑΚΕΛΩΝ 160](#_Toc120629243)

[Α.1 ΕΞΟΠΛΙΣΜΟΣ ΨΗΦΙΟΠΟΙΗΣΗΣ 160](#_Toc120629244)

[Α.2 Υπηρεσίες Ψηφιοποίησης 161](#_Toc120629245)

[Α3. ΔΗΜΙΟΥΡΓΙΑ ΜΕΤΑΔΕΔΟΜΕΝΩΝ ΚΑΙ ΚΑΤΑΧΩΡΗΣΗ ΣΤΟ ΣΥΣΤΗΜΑ ΗΛΕΚΤΡΟΝΙΚΗΣ ΔΙΑΧΕΙΡΙΣΗΣ ΕΓΓΡΑΦΩΝ 163](#_Toc120629246)

[ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) 166](#_Toc120629247)

[ΠΑΡΑΡΤΗΜΑ ΙV – Υπόδειγμα Βιογραφικού Σημειώματος 167](#_Toc120629248)

[ΠΑΡΑΡΤΗΜΑ V – Υπόδειγμα Τεχνικής Προσφοράς 170](#_Toc120629249)

[ΠΑΡΑΡΤΗΜΑ VI – Υπόδειγμα Οικονομικής Προσφοράς 172](#_Toc120629250)

[1. Υπηρεσίες 172](#_Toc120629251)

[2. Έτοιμο Λογισμικό & Εφαρμογές 173](#_Toc120629252)

[3. Συγκεντρωτικός Πίνακας Οικονομικής Προσφοράς 173](#_Toc120629253)

[4. Συγκεντρωτικός Πίνακας Οικονομικής Προσφοράς Συντήρησης 173](#_Toc120629254)

[ΠΑΡΑΡΤΗΜΑ VIΙ – Υποδείγματα Εγγυητικών Επιστολών 174](#_Toc120629255)

[I. Εγγυητική Επιστολή Συμμετοχής 174](#_Toc120629256)

[II. Εγγυητική Επιστολή Καλής Εκτέλεσης 175](#_Toc120629257)

[III. Εγγυητική Επιστολή Προκαταβολής 176](#_Toc120629258)

[IV. Εγγυητική Επιστολή Καλής Λειτουργίας 177](#_Toc120629259)

[ΠΑΡΑΡΤΗΜΑ VIII – ΠΙΝΑΚΑΣ ΔΕΙΓΜΑΤΟΛΗΨΙΑΣ ISO 2859 SAMPLING STANDARD 178](#_Toc120629260)

[ΠΑΡΑΡΤΗΜΑ ΙΧ – ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ 179](#_Toc120629261)

[ΠΑΡΑΡΤΗΜΑ Χ – Άλλες Δηλώσεις 180](#_Toc120629262)

[ΠΑΡΑΡΤΗΜΑ XI – Ρήτρα Ακεραιότητας 181](#_Toc120629263)

# ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ

## Στοιχεία Αναθέτουσας Αρχής

|  |  |
| --- | --- |
| Επωνυμία | ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Μ.Α.Ε. |
| ΑΦΜ | 999983307 |
| Κωδικός Ηλεκτρονικής Τιμολόγησης | 1053.E00553.00005 |
| Ταχυδρομική διεύθυνση | Λεωφόρος Συγγρού 194 |
| Πόλη | Καλλιθέα |
| Ταχυδρομικός Κωδικός | 176 71 |
| Χώρα | ΕΛΛΑΔΑ |
| Κωδικός ΝUTS | GR 300 |
| Τηλέφωνο | 213 1300700 |
| Φαξ | 213 1300801 |
| Ηλεκτρονικό Ταχυδρομείο | [info@ktpae.gr](mailto:info@ktpae.gr) |
| Αρμόδιος για πληροφορίες | Δήμητρα Παγώνη |
| Γενική Διεύθυνση στο διαδίκτυο (URL) | <http://www.ktpae.gr> |
| Διεύθυνση του προφίλ αγοραστή στο διαδίκτυο (URL) | https://www.ktpae.gr/ |

**Είδος Αναθέτουσας Αρχής**

Η Αναθέτουσα Αρχή είναι η Κοινωνία της Πληροφορίας Μονοπρόσωπη Ανώνυμη Εταιρία του Δημόσιου Τομέα (μη Κεντρική Αναθέτουσα Αρχή) και ανήκει στην Κεντρική Κυβέρνηση – Υποτομέας Νομικά Πρόσωπα Κεντρικής Κυβέρνησης και Δημόσιες Επιχειρήσεις

**Κύρια δραστηριότητα Α.Α.**

Η κύρια δραστηριότητα της Αναθέτουσας Αρχής είναι «Γενικές Δημόσιες Υπηρεσίες».

Εφαρμοστέο εθνικό δίκαιο είναι το Ελληνικό :

**Στοιχεία Επικοινωνίας**

α) Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση στην διεύθυνση (URL) : μέσω της διαδικτυακής πύλης [www.promitheus.gov.gr](http://www.promitheus.gov.gr) του Ε.Σ.Η.ΔΗ.Σ. και μέσω της διαδικτυακής πύλης της Αναθέτουσας Αρχής <http://www.ktpae.gr>

Κάθε είδους επικοινωνία και ανταλλαγή πληροφοριών πραγματοποιείται μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ.

β) Οι προσφορές πρέπει να υποβάλλονται ηλεκτρονικά στην διεύθυνση : [www.promitheus.gov.gr](http://www.promitheus.gov.gr/)

## Στοιχεία Διαδικασίας - Χρηματοδότηση

**Είδος διαδικασίας**

Ο διαγωνισμός για την ανάδειξη οικονομικών φορέων που θα συμμετέχουν στη συμφωνία-πλαίσιο θα διεξαχθεί με την ανοικτή διαδικασία του άρθρου 27 του ν. 4412/16.

**Χρηματοδότηση της σύμβασης**

Φορέας χρηματοδότησης της παρούσας σύμβασης είναι το Υπουργείο Ψηφιακής Διακυβέρνησης.

Οι δαπάνες του Έργου, μη περιλαμβανομένων των δικαιωμάτων προαίρεσης, θα βαρύνουν το Πρόγραμμα Δημοσίων Επενδύσεων-TA, στη ΣΑΤΑ 063 με ενάριθμο κωδικό 2022TA063000465174874

To έργο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGeneration EU (κωδικός Δράσης: 16778 / Άξονας 2.2), με βάση την Απόφαση Ένταξης με αρ. πρωτ. 171381 ΕΞ 2022/23-11-2022 (Α.Π ΚτΠ Μ.Α.Ε. 20644/23-11-2022) και ΑΔΑ: ΨΘΚΓΗ-ΝΗΚ και έχει λάβει κωδικό ΟΠΣ ΤΑ 5174874.

Τα δικαιώματα προαίρεσης δύναται να χρηματοδοτηθούν από οποιαδήποτε άλλη πηγή.

## Συνοπτική Περιγραφή φυσικού και οικονομικού αντικειμένου της συμφωνίας-πλαίσιο

### Αντικείμενο της συμφωνίας-πλαίσιο

Στόχος του έργου είναι η ψηφιοποίηση του Ιστορικού Αρχείου Φακέλων Ασθενών και η Κανονικοποίηση - Συσχέτιση Πρωτοκόλλου Φυσικής Αρχειοθέτησης με το Ηλεκτρονικό Μητρώο Ασθενών. Το παρόν έργο αφορά στην ψηφιοποίηση 157.000.000 σελίδων & Εξετάσεων Απεικόνισης Διάφορα Μεγέθη έως Α3, 20.000.000 σελίδων μη τυποποιημένων μεγεθών (Α3+, καρτέλες, κ.λπ.) και 20.000.000 φιλμ/εκτυπώσεις ΗΚΓ/ΗΕΓ, καθώς και στην ταυτοποίηση, κατηγοριοποίηση και χαρακτηρισμό των ψηφιοποιημένων εγγράφων.

Σαν αποτέλεσμα της ψηφιοποίησης ο φάκελος ασθενή (ηλεκτρονικός ή και φυσικός) θα μπορεί να ανακτηθεί σε πολύ σύντομο χρόνο.

Σαν αποτέλεσμα της κανονικοποίησης-συσχέτισης του Πρωτοκόλλου Φυσικής Αρχειοθέτησης με το Ηλεκτρονικό Μητρώο Ασθενών, η ποιοτική εξυπηρέτηση του ασθενή θα είναι εφικτή σε πολύ σύντομο χρόνο.

Τελικός σκοπός του έργου αυτού είναι η παροχή ψηφιακών, δικτυακών υπηρεσιών προς κάθε τελικό χρήστη προκειμένου να έχει πρόσβαση σε πληροφορίες που αφορούν στο Ιατρικό Ιστορικό που προέκυψε κατά τη νοσηλεία ασθενών στα Δημόσια Νοσοκομεία της χώρας. Ως τελικοί χρήστες των υπηρεσιών αυτών κρίνονται οι πολίτες οι οποίοι έχουν νοσηλευτεί στα Δημόσια Νοσοκομεία της χώρας αλλά και εξουσιοδοτημένο προσωπικό των μονάδων υγείας στο πλαίσιο παροχής ιατρονοσηλευτικών υπηρεσιών σε νοσηλευόμενους και εξωτερικούς ασθενείς.

Το ψηφιοποιημένο υλικό θα είναι προσβάσιμο μέσω της εφαρμογής-αποθετήριο διακίνησης εγγράφων με στόχο την μετάπτωση του συνόλου του ψηφιοποιημένου υλικού και μεταδεδομένων σε Κεντρικό αποθετήριο (δεν αποτελεί αντικείμενο της παρούσας) ψηφιοποιημένων κλινικών εγγράφων το οποίο θα εγκατασταθεί στο Cloud Health της ΗΔΙΚΑ, το οποίο μέσω διαλειτουργικότητας και των μεταδεδομένων του ΕΠΔΗΥ θα είναι σε θέση να τροφοδοτήσει, την Εθνική υποδομή του Εθνικού Ηλεκτρονικού Φακέλου Υγείας των πολιτών (National Digital Patient Health Record (NDPHR)) επιτρέποντας την επισκόπηση δεδομένων και εγγράφων των Πολιτών μέσω και της εφαρμογής του Ατομικού Ηλεκτρονικού Φακέλου Υγείας (ΑΗΦΥ), δίνοντας έτσι την δυνατότητα σε επαγγελματίες υγείας και σε ασθενείς/πολίτες να αποκτήσουν ολοκληρωμένη πρόσβαση στα δεδομένα υγείας τους που αφορούν σε Δευτεροβάθμια / Τριτοβάθμια φροντίδα υγείας..

Παράλληλα, η υλοποίηση του έργου θα αναβαθμίσει τις παρεχόμενες υπηρεσίες υγείας αλλά και θα μειώσει τις δαπάνες υγείας λόγω της άμεσης πρόσβασης σε στοιχεία ιστορικού και της αποφυγής επανάληψης εξετάσεων που είχαν ήδη πραγματοποιηθεί σε άλλες μονάδες υγείας.

Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV):

|  |  |
| --- | --- |
| **79999100-4** | **Υπηρεσίες σάρωσης** |
| **72000000-5** | **Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη** |

Το συγκεκριμένο έργο εντάσσεται στο πλαίσιο μίας συνολικότερης στρατηγικής των υπουργείων ψηφιακής Διακυβέρνησης και Υγείας, η οποία στοχεύει στην ενδυνάμωση των δεσμών του με την κοινωνία, αξιοποιώντας –μεταξύ άλλων– και τις δυνατότητες της νέας τεχνολογίας. Κεντρικός στόχος είναι να εξυπηρετηθούν διαχρονικές αξίες και να υποστηριχθεί/ ενισχυθεί το έργο των νοσοκομείων, μέσα από νέα εργαλεία που ανταποκρίνονται καλύτερα στις σημερινές συνθήκες της σύγχρονης κοινωνίας.

Το αντικείμενο του παρόντος αφορά:

Την **Ψηφιοποίηση και Ηλεκτρονική Διαχείριση του Ιστορικού Αρχείου Φακέλων Ασθενών των Μονάδων Υγείας**, με στόχο την παροχή ολοκληρωμένης πληροφόρησης για τους ασθενείς, ενσωματώνοντας ιατρικές πληροφορίες από το ιστορικό αρχείο με έμφαση στα ακόλουθα:

* την άμεση απεικόνιση ηλεκτρονικά,
* την μόνιμη και αναλλοίωτη ψηφιακή αποθήκευση,
* τη διάσωση υπερπολύτιμων πληροφοριών του ιστορικού αρχείου φακέλων ασθενών από τις υπάρχουσες συνθήκες φύλαξης (αλλοίωση λόγω παλαιότητας, απώλεια λόγω ανθρώπινου παράγοντα ή φυσικών καταστροφών),
* την άμεση απελευθέρωση ζωτικών λειτουργικών χώρων εντός των Νοσοκομείων,
* τη γεωγραφική ανεξαρτησία σχετικά με τη δυνατότητα πρόσβασης και κοινοποίησης πληροφοριών Νοσηλείας Ασθενών.

Την **Κανονικοποίηση-Συσχέτιση Πρωτοκόλλου Φυσικής Αρχειοθέτησης και Ηλεκτρονικού Μητρώου Ασθενών**, με στόχο την ενοποίηση όλων των ιατρικών πληροφοριών κάθε ασθενή σε έναν ψηφιακό φάκελο, με έμφαση στα ακόλουθα:

* Ασθενοκεντρική προσέγγιση στο υπάρχον σύστημα πρόσβασης, με περισσότερες πληροφορίες αναζήτησης, άντλησης πρωτογενών στοιχείων σε όλο το ιστορικό αρχείο,
* την αξιοποίησή του από την επιστημονική κοινότητα για τη διευκόλυνση της ιατρικής έρευνας και εκπαίδευσης,
* τη διαλειτουργικότητα μεταξύ, επιμέρους, ετερογενών συστημάτων,
* την παροχή ιατρικών πληροφοριών στον τόπο και στο χρόνο της παροχής ιατρικών υπηρεσιών.

Ειδικότερα για την πρώτη Εκτελεστική σύμβαση το έργο θα περιλαμβάνει και την υλοποίηση **αποθετηρίου και συστήματος διακίνησης ψηφιακών εγγράφων.**

Στο έργο εντάσσονται και οι παρακάτω υπηρεσίες:

* Μελέτη Εφαρμογής - Ανάλυση Απαιτήσεων και Μελέτη Διαλειτουργικότητας & Διασύνδεσης
* Μελέτη Ασφαλείας
* Υπηρεσίες Μετάπτωσης
* Υπηρεσίες Εκπαίδευσης
* Υπηρεσίες Πιλοτικής Λειτουργίας
* Υπηρεσίες Δοκιμαστικής Λειτουργίας
* Υπηρεσίες Εγγύησης και Συντήρησης

To υλικό (φυσικό αρχείο) που θα επιλεγεί προς ψηφιοποίηση αφορά φακέλους της τελευταίας Πενταετίας (τουλάχιστον), που θα επιλεχθούν βάσει κριτηρίων, φυσικού όγκου 157.000.000 σελίδων & Εξετάσεων Απεικόνισης Διάφορα Μεγέθη έως Α3, 20.000.000 σελίδων μη τυποποιημένων μεγεθών (Α3+, καρτέλες, κ.λπ.) και 20.000.000 φιλμ/εκτυπώσεις ΗΚΓ/ΗΕΓ, από το έντυπο υλικό των ανωτέρω φακέλων. Η διαστασιολόγηση, οι κατανομές του φυσικού αρχείου, η διαδικασία της επιλογής του φυσικού υλικού θα πραγματοποιηθεί από τους Αναδόχους κατά την υλοποίηση των εκτελεστικών συμβάσεων, έπειτα από την εκπόνηση εξειδικευμένων μελετών (μελετών εφαρμογής).

Η διάρκεια της συμφωνίας πλαισίου ορίζεται σε **τρία (3) έτη**.

Αναλυτική περιγραφή του φυσικού και οικονομικού αντικειμένου της σύμβασης δίδεται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Συμφωνίας Πλαίσιο της παρούσας διακήρυξης.

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της βέλτιστης σχέση ποιότητας – τιμής.

### Αριθμός συμβαλλομένων οικονομικών φορέων

Η ολοκλήρωση αυτής της διαγωνιστικής διαδικασίας θα οδηγήσει στη σύναψη Συμφωνίας – Πλαίσιο με **οχτώ (8) οικονομικούς Φορείς**.

Σε περίπτωση υποβολής λιγότερων παραδεκτών προσφορών είναι δυνατή η σύναψη συμφωνιών πλαίσιο με τους οικονομικούς φορείς που υπέβαλλαν αποδεκτή προσφορά, ακόμη και αν μόνο ένας οικονομικός φορέας υπέβαλε αποδεκτή προσφορά.

Η συμφωνία - πλαίσιο θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της βέλτιστης σχέση ποιότητας – τιμής, όπως αναφέρεται στο άρθρο 2.3.1 της παρούσας.

### Υποδιαίρεση συμφωνίας πλαίσιο σε τμήματα

Η παρούσα Συμφωνία Πλαίσιο δεν υποδιαιρείται σε τμήματα, λόγω της σχετικότητας, συμπληρωματικότητας και των αλληλεξαρτήσεων μεταξύ των ζητούμενων υπηρεσιών. Το αντικείμενο αυτό αποτελεί ένα ενιαίο και αδιαίρετο σύνολο που δεν μπορεί να τμηματοποιηθεί χωρίς να προκαλέσει ανυπέρβλητα προβλήματα τόσο στην υλοποίησή του (χρονικές καθυστερήσεις) όσο και στην διαλειτουργικότητα των επιμέρους δομικών στοιχείων του, δεδομένου ότι αποτελεί συνδυασμό υπηρεσιών που καταλήγουν σε ενιαία συλλειτουργία του έργου. Επιπλέον τυχόν υποδιαίρεση σε τμήματα θα καθιστούσε τη συμφωνία πλαίσιο υπερβολικά δύσκολη στο συντονισμό των επιμέρους αναδόχων και θα έθετε σοβαρό κίνδυνο την ορθή εκτέλεση της Συμφωνίας Πλαίσιο. Για το λόγο αυτό προσφορές γίνονται αποδεκτές για το σύνολο των υπηρεσιών που περιγράφονται.

### Εκτιμώμενη αξία της συμφωνίας-πλαίσιο

Η εκτιμώμενη αξία της συμφωνίας πλαίσιο χωρίς τα δικαιώματα προαίρεσης ανέρχεται στο ποσό των **95.000.000,00 €** μη περιλαμβανομένου ΦΠΑ (Ποσό με ΦΠΑ: 117.800.000,00 € , ΦΠΑ 24% 22.800.000,00 €)

Η εκτιμώμενη αξία των δικαιωμάτων προαίρεσης: έως **95.000.000,00 €,** μη περιλαμβανομένου ΦΠΑ(Ποσό με ΦΠΑ: 117.800.000,00 € , ΦΠΑ 24% 22.800.000,00 €) και αναλύεται ως εξής:

* Έως του ποσού των 94.610.000,00€ μη περιλαμβανομένου ΦΠΑ (Ποσό με ΦΠΑ: **117.316.400,00** €, ΦΠΑ 24% **22.706.400,00** €, **για αύξηση του φυσικού αντικειμένου**
* Έως του ποσού των 390.000 €, μη περιλαμβανομένου ΦΠΑ (Ποσό με ΦΠΑ: 483,600,00 €, ΦΠΑ 24%: **93.600**,00 €, **για υπηρεσίες συντήρησης στο πλαίσιο της 1ης εκτελεστικής σύμβασης και μόνο.**

Η συνολική εκτιμώμενη αξία της συμφωνίας πλαίσιο συμπεριλαμβανομένου των δικαιωμάτων προαίρεσης ανέρχεται στο ποσό των **190.000.000,00 €** μη περιλαμβανομένου ΦΠΑ, (Ποσό με ΦΠΑ: 235.600.000,00 € , ΦΠΑ 24% 45.600.000,00 €)

Το δικαίωμα προαίρεσης περιλαμβάνει την αύξηση του φυσικού αντικειμένου του έργου (όπως αυτό περιγράφεται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Συμφωνίας Πλαίσιο, ήτοι αύξηση των προς σάρωση και καταχώριση σελίδων/εγγράφων ή/και αύξηση των υπηρεσιών, καθώς και υπηρεσίες συντήρησης της εφαρμογής που θα υλοποιηθεί στο πλαίσιο του έργου όπως καθορίζεται στην παρούσα, και με βάση τις τιμές μονάδας της Οικονομικής Προσφοράς του αναδόχου.

Η εκτιμώμενη αξία είναι ενδεικτική και μη δεσμευτική ως προς την εξάντλησή της.

Η αξία των επιμέρους συμβάσεων που θα κληθούν να υπογράψουν οι οικονομικοί φορείς στο πλαίσιο της συμφωνίας-πλαίσιο με την Αναθέτουσα Αρχή («εκτελεστικές συμβάσεις») θα ορίζεται ρητώς, στην πρόσκληση υποβολής προσφοράς, προς τον οικονομικό φορέα που έχει υπογράψει τη Συμφωνία-Πλαίσιο.

### Διάρκεια συμφωνίας-πλαίσιο

Η διάρκεια της Συμφωνίας Πλαισίου ορίζεται για διάστημα **τριών (3) ετών** από την υπογραφή της σχετικής σύμβασης.

Οι εκτελεστικές συμβάσεις μπορούν να συνάπτονται έως και τη συμπλήρωση του χρόνου διάρκειας της συμφωνίας-πλαίσιο. Η διάρκεια των εκτελεστικών συμβάσεων μπορεί να υπερβαίνει το χρόνο λήξης της συμφωνίας-πλαίσιο εφόσον εξασφαλιστεί η χρηματοδότηση τους

Αναλυτική περιγραφή του φυσικού και οικονομικού αντικειμένου της συμφωνίας-πλαίσιο δίδεται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Συμφωνίας Πλαίσιο της παρούσας διακήρυξης.

### Κριτήριο Ανάθεσης

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της βέλτιστης σχέση ποιότητας – τιμής, όπως αναφέρεται στο άρθρο 2.3.1 της παρούσας.

## Θεσμικό πλαίσιο

Η ανάθεση και εκτέλεση της σύμβασης διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως:

1. Κανονισμός (ΕΕ) 2022/576 του Συμβουλίου της 8ης Απριλίου 2022 για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία
2. Τον Κανονισμό (ΕΕ) αριθ. 2021/241 του Ευρωπαϊκού Κοινοβουλίου και του Συμβουλίου της 12ης Φεβρουαρίου 2021 για τη θέσπιση του μηχανισμού ανάκαμψης και ανθεκτικότητας (L 57/17).
3. Τον Κανονισμό (ΕΕ) αριθ. 2021/240 του Ευρωπαϊκού Κοινοβουλίου και του Συμβουλίου της 10ης Φεβρουαρίου 2021 για τη θέσπιση Μέσου Τεχνικής Υποστήριξης (L 57/1).
4. Τον Κανονισμό (ΕΕ, Ευρατόμ) αριθ. 2018/1046 του Ευρωπαϊκού Κοινοβουλίου και του Συμβουλίου της 18ης Ιουλίου 2018 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (L 193/1).
5. Την υπ’ αριθμ. 2021/0159/17.06.2021 Πρόταση της Ευρωπαϊκής Επιτροπής για την Εκτελεστική Απόφαση του Συμβουλίου για την έγκριση της αξιολόγησης του Σχεδίου Ανάκαμψης και Ανθεκτικότητας της Ελλάδας (στο εξής το «Σ.Α.Α.»).
6. Την από 13 Ιουλίου 2021 εκτελεστική απόφαση του Συμβουλίου της Ευρωπαϊκής Ένωσης, για την έγκριση της αξιολόγησης του σχεδίου ανάκαμψης και ανθεκτικότητας για την Ελλάδα (ST 10152/21, ST 10152/21 ADD 1).
7. Τον Ν. 4772/2021 «Διενέργεια Γενικών Απογραφών έτους 2021 από την Ελληνική Στατιστική Αρχή, επείγουσες ρυθμίσεις για την αντιμετώπιση των επιπτώσεων της πανδημίας του κορονοϊού COVID- 19, επείγουσες δημοσιονομικές και φορολογικές ρυθμίσεις και άλλες διατάξεις» (ΦΕΚ 17/A/05-02-2021).
8. Τον Ν.4820/2021 «Οργανικός Νόμος του Ελεγκτικού Συνεδρίου και άλλες ρυθμίσεις» (ΦΕΚ 130/Α/23-07-2021) και ιδίως το άρθρο 189 περί ορισμού της Επιτροπής Δημοσιονομικού Ελέγχου ως αρμόδιας για τον έλεγχο του Μηχανισμού Ανάκαμψης και Ανθεκτικότητας.
9. Τον Ν. 4822/2021 «Κύρωση της Σύμβασης Χρηματοδότησης μεταξύ της Ευρωπαϊκής Επιτροπής και της Ελληνικής Δημοκρατίας, της Δανειακής Σύμβασης μεταξύ της Ευρωπαϊκής Επιτροπής και της Ελληνικής Δημοκρατίας και των Παραρτημάτων τους και άλλες διατάξεις για το Ταμείο Ανάκαμψης και Ανθεκτικότητας» (ΦΕΚ 135/Α/02-08-2021).
10. Τα Α. 270 έως και Α.281 του Ν. 4738/2020 «Ρύθμιση οφειλών και παροχή δεύτερης ευκαιρίας και άλλες διατάξεις» (ΦΕΚ 207/Α/27-10-2020) και ιδίως το Α.272 για την σύσταση στο Υπουργείο Οικονομικών της αυτοτελούς Ειδικής Υπηρεσίας Συντονισμού Ταμείου Ανάκαμψης.
11. Την υπ’ αρ. 134453/23-12-2015 κοινή απόφαση των Υπουργών Οικονομίας, Ανάπτυξης και Τουρισμού και Οικονομικών «Ρυθμίσεις για τις πληρωμές των δαπανών του Προγράμματος Δημοσίων Επενδύσεων - ΠΔΕ» (ΦΕΚ 2857/Β/28-12-2015), όπως εκάστοτε ισχύει.
12. Την υπ’ αρ. 35259/24-03-2021 κοινή απόφαση των Υπουργών Οικονομικών και Ανάπτυξης και Επενδύσεων «Σύσταση και Λειτουργία Λογαριασμού για την εθνική χρηματοδότηση των έργων του Ταμείου Ανάκαμψης και Ανθεκτικότητας της Ευρωπαϊκής Ένωσης» (ΦΕΚ 1197/Β/29-03-2021).
13. Την υπ’ αριθμ. 119126 ΕΞ 2021/28-09-2021 (ΦΕΚ 4498/Β/29-09-2021) απόφαση του Αναπληρωτή Υπουργού Οικονομικών περί καθορισμού του Συστήματος Διαχείρισης και Ελέγχου των Δράσεων και των Έργων του Ταμείου Ανάκαμψης και Ανθεκτικότητας, όπως τροποποιήθηκε και ισχύει
14. Την υπ’ αριθμ. 119138 ΕΞ 2021/29-09-2021 (ΦΕΚ 4499/Β/30-09-2021), με θέμα «Συμπλήρωση και εξειδίκευση των Αρμοδιοτήτων της Ειδικής Υπηρεσίας Συντονισμού Ταμείου Ανάκαμψης του Υπουργείου Οικονομικών».
15. To εγκεκριμένο Εγχειρίδιο Διαδικασιών του Συστήματος Διαχείρισης και Ελέγχου του Ταμείου Ανάκαμψης και Ανθεκτικότητας (Απόφαση Υπ. Οικονομικών με Αρ. Πρωτ: 120141ΕΞ2021 / ΥΠΟΙΚ 30-09-2021 - ΑΔΑ: 6ΝΞ3Η-ΨΘ0), ως ισχύει
16. Τον Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (ΦΕΚ 147/Α/08-08-2016), όπως τροποποιήθηκε και ισχύει δυνάμει των διατάξεων του Ν. 4782/2021 (ΦΕΚ 36/Β/09-03-2021).
17. Την με Αρ. 64233/08.06.2021Απόφαση των Υπουργών Ανάπτυξης και Επενδύσεων - Επικρατείας “Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)” (ΦΕΚ 2453/Β/09-06-2021).).
18. Την Αριθμ. 76928/09.07.2021 Απόφαση των Υπουργών Ανάπτυξης και Επενδύσεων και Επικρατείας ”Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)” (ΦΕΚ 3075/Β/13-07-2021).
19. Τον Ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (ΦΕΚ 184/Α/23-09-2020).
20. Τον Ν. 4700/2020 «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις» (ΦΕΚ 127/A/29-06-2020).
21. Τον Ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» και ειδικότερα το υποκεφάλαιο 3 - Προϋπολογισμός Δημοσίων Επενδύσεων - Ανακατανομές πιστώσεων έργων, Ανάληψη υποχρεώσεων, Εκτέλεση προϋπολογισμού (ΦΕΚ 143/Α/28-06-2014).
22. Τον Ν. 4152/2013 «Επείγοντα μέτρα εφαρμογής των νόμων 4046/2012, 4093/2012 και 4127/2013» (ΦΕΚ 107/Α/09-05-2013).
23. Τον N. 3213/2003 “Δήλωση και έλεγχος περιουσιακής κατάστασης βουλευτών, δημόσιων λειτουργών και υπαλλήλων, ιδιοκτητών μέσων μαζικής ενημέρωσης και άλλων κατηγοριών προσώπων.” (ΦΕΚ 309/A/31-12-2003), όπως τούτος τροποποιήθηκε και ισχύει.
24. Τον Ν. 2121/1993 “Πνευματική Ιδιοκτησία, Συγγενικά Δικαιώματα και Πολιτιστικά Θέματα”, (ΦΕΚ 25/Α/04-03-1993), όπως τούτος τροποποιήθηκε και ισχύει δυνάμει των διατάξεων του Ν. 4481/2017 (ΦΕΚ 100/Α/2017).
25. Τον Ν. 3310/2005 «Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων» (ΦΕΚ 30/Α/14-02-2005) σε συνδυασμό με την υπ’ αρ. 1108437/2565/ΔΟΣ/15.11.2005 απόφαση του Υφυπουργού Οικονομίας και Οικονομικών «Καθορισμός χωρών στις οποίες λειτουργούν εξωχώριες εταιρίες» (1590/Β/16-11-2005).
26. Το Α.88 του Ν. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α/31-07-1990).
27. Την υπ’ αρ. 20977 Κοινή Απόφαση των Υπουργών Ανάπτυξης και Επικρατείας «Δικαιολογητικά για την τήρηση των μητρώων του Ν.3310/2005, όπως τροποποιήθηκε με το Ν. 3414/2005» (ΦΕΚ 1673/B/23-08-2007).
28. Τον Ν. 4622/2019 “Επιτελικό Κράτος: οργάνωση, λειτουργία & διαφάνεια της Κυβέρνησης, των κυβερνητικών οργάνων & της κεντρικής δημόσιας διοίκησης” και άλλες διατάξεις. (ΦΕΚ 133/Α/07-08-2019).
29. Τον Ν. 4912/2022 Ενιαία Αρχή Δημοσίων Συμβάσεων και άλλες διατάξεις του Υπουργείου Δικαιοσύνης” (ΦΕΚ 59/A/17-03-2022)
30. Τον Ν. 4601/2019 “Εταιρικοί µετασχηµατισµοί και εναρµόνιση του νοµοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συµβουλίου της 16ης Απριλίου 2014 για την έκδοση ηλεκτρονικών τιμολογίων στο πλαίσιο δημοσίων συμβάσεων και λοιπές διατάξεις” (ΦΕΚ 44/Α/09-03-2019).
31. Το Π.Δ. 39/2017 “Κανονισμός εξέτασης Προδικαστικών Προσφυγών ενώπιων της Αρχής Εξέτασης Προδικαστικών Προσφυγών” (ΦΕΚ 64/Α/04-05-2017).
32. Τον Ν. 3419/2005 “Γενικό Εμπορικό Μητρώο (Γ.Ε.ΜΗ.) και Εκσυγχρονισμός της Επιμελητηριακής Νομοθεσίας” (ΦΕΚ 297/Α/06-12-2005).
33. Την αριθμ. 63446/2021 Κ.Υ.Α. “Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων” (2338/Β/02-06-2021).
34. Το Π.Δ. 28/2015 “Κωδικοποίηση διατάξεων για την πρόσβαση σε δημόσια έγγραφα και στοιχεία» ΦΕΚ (34/Α/23-03-2015).
35. Ν. 2859/2000 “Κύρωση Κώδικα Φόρου Προστιθέμενης Αξίας” (ΦΕΚ 248/Α/07-11-2000).
36. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (L 119).
37. Τον Ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (ΦΕΚ 137/Α/29-08-2019).
38. Τον N. 3429/2005 «Δημόσιες Επιχειρήσεις και Οργανισμοί (Δ.Ε.Κ.Ο.).» ΦΕΚ (314/Α/27-12-2005), όπως τροποποιήθηκε από Α.31, Κεφ. Β, Ν. 4465/2017 (ΦΕΚ 47/Α/04-04-2017) και «Αριθ. 30422/ΕΓΔΕΚΟ 342 «Εξαίρεση από το πεδίο εφαρμογής του άρθρου 3 του ν. 3429/2005 της Ανώνυμης Εταιρείας «Κοινωνία της Πληροφορίας Α.Ε.» ΦΕΚ (967/Β/21-07-2006).
39. Το Α.24 του Ν. 2860/2000 «Διαχείριση, παρακολούθηση και έλεγχος του κοινοτικού πλαισίου στήριξης και άλλες διατάξεις» (ΦΕΚ 251/Α/14-11-2000), όπως τροποποιήθηκε με το Α.32 του Ν. 3614/2007 «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007 - 2013» (ΦΕΚ 267/Α/03-12-2007), συμπληρώθηκε με το Α.59, παρ. 17 του Ν. 4314/2014 «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014 - 2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις» (ΦΕΚ 265/Α/23-12-2014) και ισχύει.
40. Το Α.1, παρ. 2.1 του ΠΔ 81 "Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων." (ΦΕΚ 119/Α/08-07-2019).
41. Το Α.39 του Ν. 4578/2018 «Μείωση ασφαλιστικών εισφορών και άλλες διατάξεις» (ΦΕΚ 200/Α/03-12-2018).
42. Το Καταστατικό της μονοπρόσωπης ανώνυμης εταιρείας με την επωνυμία "Κοινωνία της Πληροφορίας Μονοπρόσωπη Α.Ε.", όπως δημοσιεύτηκε στο Γ.Ε.ΜΗ. στις 14-10-2021 και εγκρίθηκε με την υπ’ αρ. 38427 ΕΞ 2021 Απόφαση του Υπουργού Επικρατείας «Τροποποίηση του καταστατικού της ανώνυμης εταιρείας "Κοινωνία της Πληροφορίας Μ.Α.Ε." και κωδικοποίηση αυτού» (ΦΕΚ 5111/Β/04-11-2021).
43. Τον Κανονισμό της μονοπρόσωπης ανώνυμης εταιρείας ’’Κοινωνία της Πληροφορίας Μονοπρόσωπη Α.Ε.’’, ο οποίος εγκρίθηκε με την υπ’ αρ. 43345 ΕΞ 2021 Απόφαση του Υπουργού Επικρατείας «Έγκριση του Κανονισμού της Ανώνυμης Εταιρείας «Κοινωνία της Πληροφορίας Μονοπρόσωπη Α.Ε.», με κατάργηση της υπό στοιχεία 13845 ΕΞ 2021/12.05.2021 υπουργικής απόφασης με θέμα: «Έγκριση του Κανονισμού της Ανώνυμης Εταιρείας «Κοινωνία της Πληροφορίας Μονοπρόσωπη Α.Ε.», με κατάργηση της υπό στοιχεία 252/ΓΔΟΔΥ/ΔΔΥ/2020/22-1-2020 υπουργικής απόφασης «Έγκριση του Κανονισμού της Ανώνυμης Εταιρείας «Κοινωνία της Πληροφορίας Α.Ε.», με κατάργηση της υπό στοιχεία ΔΙΔΚ/ΚτΠ/οικ. 21588/04-11-2011 (Β’ 2541) υπουργικής απόφασης «Κανονισμός της Ανώνυμης Εταιρείας “Κοινωνία της Πληροφορίας Α.Ε.”», όπως τροποποιήθηκε με την υπό στοιχεία ΔΙΔΚ/οικ 35181/11-11-2015 (Β’ 2532) κοινή υπουργική απόφαση «Τροποποίηση άρθρων του Κανονισμού της Ανώνυμης Εταιρείας “Κοινωνία της Πληροφορίας Α.Ε.”» (Β’ 164)» ΦΕΚ 2060/Β’/2021))» (ΦΕΚ 5807/Β/10-12-2021).
44. Την υπ’ αρ. 4151/05-08-2022 Απόφαση του Υπουργού Επικρατείας με θέμα: "Ανανέωση της θητείας του Προέδρου και των Μελών του Διοικητικού Συμβουλίου της Ανώνυμης Εταιρείας «Κοινωνία της Πληροφορίας ΜΟΝΟΠΡΟΣΩΠΗ Α.Ε.»" (ΦΕΚ 752/ΥΟΔΔ/24.08.2022).
45. Την Απόφαση του ΔΣ της ΚτΠ Μ.Α.Ε. κατά την υπ’ αρ. 856/25-08-2022 Συνεδρίασή του, με θέμα Εκλογή Διευθύνοντος Συμβούλου (Θέμα 1).
46. Την Απόφαση του ΔΣ της ΚτΠ Μ.Α.Ε. κατά την υπ’ αρ. 857/26-08-2022 Συνεδρίασή του, με θέμα γενικές εξουσιοδοτήσεις προς Διευθύνοντα Σύμβουλο (Θέμα 2.2).
47. Απόφαση του Διευθύνοντος Συμβούλου της ΚτΠ Α.Ε. με Αρ. Πρωτ. 22683/20-12-2022 και θέμα «Εξουσιοδοτήσεις προς τους Γενικούς Διευθυντές και Διευθυντές».
48. Τη ΣΑΤΑ ΤΑ063 (Κωδ. Έργου: 2022ΤΑ06300046) του Υπουργείου Ψηφιακής Διακυβέρνησης με την οποία εγκρίθηκε η Ένταξη του Έργου «Ψηφιοποίηση Αρχείων του Δημόσιου Συστήματος Υγείας», με κωδικό ΟΠΣ ΤΑ 5174874, στο Ταμείο Ανάκαμψης και Ανθεκτικότητας, το οποίο χρηματοδοτείται από την Ευρωπαϊκή Ένωση – NextGeneration EU.
49. Την από 07-04-2022 (Α.Π. ΚτΠ Μ.Α.Ε 6814/20-04-22) Προγραμματική Συμφωνία μεταξύ του Υπουργείου Υγείας και την ΚτΠ Μ.Α.Ε., με την οποία ορίζεται η ΚτΠ Μ.Α.Ε. Δικαιούχος για την εκτέλεση του Έργου: «Ψηφιοποίηση Αρχείων του Δημόσιου Συστήματος Υγείας».
50. Τα αποτελέσματα Δημόσιας Διαβούλευσης Τεύχους Διακήρυξης του Έργου «Ψηφιοποίηση Αρχείων του Δημόσιου Συστήματος Υγείας» που διενεργήθηκε από τις 23.05.2022 - 07.06.2022.
51. Το υπ’ αρ. πρωτ. 171381 ΕΞ 2022/23-11-2022 (Α.Π ΚτΠ Μ.Α.Ε. 20644/23-11-2022) και ΑΔΑ: ΨΘΚΓΗ-ΝΗΚ έγγραφο του Υπουργείου Οικονομικών/ΕΥΣΤΑ με θέμα: “Ένταξη του Έργου με τίτλο «Ψηφιοποίηση Αρχείων του Δημόσιου Συστήματος Υγείας» (κωδικός ΟΠΣ ΤΑ 5174874) στο Ταμείο Ανάκαμψης και Ανθεκτικότητας”.
52. Την υπ’ αρ. πρωτ. 113783/25-11-2022 (Α.Π. ΚτΠ Μ.Α.Ε.:20815/25-11-2022) Απόφαση του Υπουργείου Ανάπτυξης και Επενδύσεων περί έγκρισης της ένταξης στο ΠΔΕ 2022 του έργου με τίτλο «Ψηφιοποίηση Ιατρικών Αρχείων του Δημόσιου Συστήματος Υγείας» με Κωδικό έργου: 2022ΤΑ06300046 και Κωδικό ΟΠΣ ΤΑ 5174874.
53. Το υπ’ αρ. πρωτ. 176115 ΕΞ 2022/01/12/2022 (Α.Π ΚτΠ Μ.Α.Ε. 21284/01-12-2022) έγγραφο του Υπουργείου Οικονομικών/ΕΥΣΤΑ με θέμα: ”Έγκριση Διακήρυξης για συμφωνία πλαίσιο του έργου «SUB2. Ψηφιοποίηση Αρχείων του Δημόσιου Συστήματος Υγείας» (Κωδικός ΟΠΣ ΤΑ 5174874).
54. Το υπ’ αρ. πρωτ. 4311/16-12-2022 (Α.Π. ΚτΠ Μ.Α.Ε. 22507/16-12-2022) έγγραφο του Υπουργείου Υγείας με θέμα: ”Τεύχος Διακήρυξης του έργου: «Ψηφιοποίηση Αρχείων του Δημόσιου Συστήματος Υγείας» με Κωδικό ΟΠΣ ΤΑ 5174874 της Δράσης με κωδ. 16778 του άξονα 2.2. του σχεδίου Ανάκαμψης & Ανθεκτικότητας «Ελλάδα 2.0».
55. Την Απόφαση του Διοικητικού Συμβουλίου της ΚτΠ Μ.Α.Ε. κατά την υπ’ αρ. 875/07-12-2022 Συνεδρίασή του (Θέμα 6.9).

## Προθεσμία παραλαβής προσφορών και διενέργεια διαγωνισμού

Η καταληκτική ημερομηνία παραλαβής των προσφορών είναι η **03-02-2023** και ώρα **14:00** και η Ημερομηνία έναρξης υποβολής προσφορών είναι η **27-12-2022**.

Η διαδικασία θα διενεργηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.Δ.Η.Σ.), μέσω της Διαδικτυακής πύλης www.promitheus.gov.gr του ως άνω συστήματος, **τέσσερις (4) εργάσιμες** ημέρες μετά την καταληκτική ημερομηνία υποβολής των προσφορών ήτοι **09-02-2023** και ώρα **14:00**.

## Δημοσιότητα

**Α. Δημοσίευση στην Επίσημη Εφημερίδα της Ευρωπαϊκής Ένωσης**

Προκήρυξη της παρούσας σύμβασης απεστάλη με ηλεκτρονικά μέσα για δημοσίευση στις **20-12-2022** στην Υπηρεσία Εκδόσεων της Ευρωπαϊκής Ένωσης και δημοσιεύθηκε στις **23-12-2022**.

**Β. Δημοσίευση σε εθνικό επίπεδο**

Η προκήρυξη και το πλήρες κείμενο της παρούσας Διακήρυξης καταχωρήθηκε στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ) στις **27-12-2022**.

Τα έγγραφα της σύμβασης της παρούσας Διακήρυξης καταχωρήθηκαν στη σχετική ηλεκτρονική διαδικασία σύναψης δημόσιας σύμβασης στο ΕΣΗΔΗΣ στις **27-12-2022**, η οποία έλαβε Συστημικό Αύξοντα Αριθμό: **180459** και αναρτήθηκαν στη Διαδικτυακή Πύλη ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ.

Περίληψη της παρούσας Διακήρυξης όπως προβλέπεται στην περίπτωση (ιστ) της παραγράφου 3 του άρθρου 76 του Ν.4727/23-09-2020 (ΦΕΚ/Α/184/23.09.2020), αναρτήθηκε στο διαδίκτυο, στον ιστότοπο http://et.diavgeia.gov.gr/ (ΠΡΟΓΡΑΜΜΑ ΔΙΑΥΓΕΙΑ) στις **27-12-2022.**

Η Διακήρυξη θα αναρτηθεί στο διαδίκτυο, στην ιστοσελίδα της αναθέτουσας αρχής, στη διεύθυνση (URL) : <http://www.ktpae.gr> στη θέση Διαγωνισμοί στις **27-12-2022.**

## Αρχές εφαρμοζόμενες στη διαδικασία σύναψης

Οι οικονομικοί φορείς δεσμεύονται ότι:

α) τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν, τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους

β) δεν θα ενεργήσουν αθέμιτα, παράνομα ή καταχρηστικά καθ΄όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν

γ) λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.

# ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ

## Γενικές Πληροφορίες

### Έγγραφα της σύμβασης

Τα έγγραφα της παρούσας διαδικασίας σύναψης είναι τα ακόλουθα:

* η από **20-12-2022** Προκήρυξη της Σύμβασης, όπως αυτή έχει σταλεί για δημοσίευση στην Επίσημη Εφημερίδα της Ευρωπαϊκής Ένωσης
* η παρούσα Διακήρυξη με τα Παραρτήματα που αποτελούν αναπόσπαστο μέρος αυτής
* το Ευρωπαϊκό Ενιαίο Έγγραφο Σύμβασης [ΕΕΕΣ]
* οι συμπληρωματικές πληροφορίες που τυχόν παρέχονται στο πλαίσιο της διαδικασίας, ιδίως σχετικά με τις προδιαγραφές και τα σχετικά δικαιολογητικά

### Επικοινωνία – Πρόσβαση στα έγγραφα της Σύμβασης

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), η οποία είναι προσβάσιμη μέσω της Διαδικτυακής πύλης ([www.promitheus.gov.gr](http://www.promitheus.gov.gr)).

### Παροχή Διευκρινίσεων

Τα σχετικά αιτήματα παροχής διευκρινίσεων υποβάλλονται ηλεκτρονικά, το αργότερο έως **12-01-2023** και απαντώνται αντίστοιχα στο πλαίσιο της παρούσας, στη σχετική ηλεκτρονική διαδικασία σύναψης δημόσιας σύμβασης στην πλατφόρμα του ΕΣΗΔΗΣ, η οποία είναι προσβάσιμη μέσω της Διαδικτυακής πύλης [www.promitheus.gov.gr](http://www.promitheus.gov.gr/). Αιτήματα παροχής συμπληρωματικών πληροφοριών – διευκρινίσεων υποβάλλονται από εγγεγραμμένους στο σύστημα οικονομικούς φορείς, δηλαδή από εκείνους που διαθέτουν σχετικά διαπιστευτήρια που τους έχουν χορηγηθεί (όνομα χρήστη και κωδικός πρόσβασης) και απαραίτητα το ηλεκτρονικό αρχείο με το κείμενο των ερωτημάτων είναι ηλεκτρονικά υπογεγραμμένο. Αιτήματα παροχής διευκρινήσεων που υποβάλλονται είτε με άλλο τρόπο είτε το ηλεκτρονικό αρχείο που τα συνοδεύει δεν είναι ηλεκτρονικά υπογεγραμμένο, δεν εξετάζονται.

Η αναθέτουσα αρχή μπορεί να παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις:

α) όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα, δεν έχουν παρασχεθεί το αργότερο **έξι (6) ημέρες** πριν από την προθεσμία που ορίζεται για την παραλαβή των προσφορών,

β) όταν τα έγγραφα της σύμβασης υφίστανται σημαντικές αλλαγές.

Η διάρκεια της παράτασης θα είναι ανάλογη με τη σπουδαιότητα των πληροφοριών που ζητήθηκαν ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, η παράταση της προθεσμίας εναπόκειται στη διακριτική ευχέρεια της αναθέτουσας αρχής.

Τροποποίηση των όρων της διαγωνιστικής διαδικασίας (πχ αλλαγή/μετάθεση της καταληκτικής ημερομηνίας υποβολής προσφορών καθώς και σημαντικές αλλαγές των εγγράφων της σύμβασης, σύμφωνα με την προηγούμενη παράγραφο) δημοσιεύεται στην ΕΕΕΕ (με το τυποποιημένο έντυπο «Διορθωτικό») και στο ΚΗΜΔΗΣ.

### Γλώσσα

Τα έγγραφα της σύμβασης έχουν συνταχθεί στην ελληνική γλώσσα.

Τυχόν προδικαστικές προσφυγές υποβάλλονται στην ελληνική γλώσσα.

Οι προσφορές, τα στοιχεία που περιλαμβάνονται σε αυτές, καθώς και τα αποδεικτικά έγγραφα σχετικά με τη μη ύπαρξη λόγου αποκλεισμού και την πλήρωση των κριτηρίων ποιοτικής επιλογής[[1]](#footnote-2) συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

Τα αλλοδαπά δημόσια και ιδιωτικά έγγραφα συνοδεύονται από μετάφρασή τους στην ελληνική γλώσσα, επικυρωμένη είτε από πρόσωπο αρμόδιο κατά τις κείμενες διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο..

Ενημερωτικά και τεχνικά φυλλάδια και άλλα έντυπα -εταιρικά ή μη- με ειδικό τεχνικό περιεχόμενο μπορούν να υποβάλλονται στην Αγγλική γλώσσα, χωρίς να συνοδεύονται από μετάφραση στην ελληνική.

Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα.

### Εγγυήσεις

Οι εγγυήσεις (παρ. **2.2.2 & 4.1**) εκδίδονται από πιστωτικά ή χρηματοδοτικά ιδρύματα ή ασφαλιστικές επιχειρήσεις κατά την έννοια των περιπτώσεων β΄ και γ΄ της παρ. 1 του άρθρου 14 του ν. 4364/ 2016 (Α΄13)» που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Τ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.

Οι εγγυήσεις αυτές περιλαμβάνουν κατ’ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την αναθέτουσα αρχή προς την οποία απευθύνονται, δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης), ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου, η) τα στοιχεία της σχετικής διακήρυξης και την καταληκτική ημερομηνία διενέργειας του διαγωνισμού, θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης.

Η περ. αα’ του προηγούμενου εδαφίου ζ΄ δεν εφαρμόζεται για τις εγγυήσεις που παρέχονται με γραμμάτιο του Ταμείου Παρακαταθηκών και Δανείων.

Οι εγγυητικές επιστολές συντάσσονται σύμφωνα με τα υποδείγματα του Παραρτήματος της παρούσας.

Επισημαίνεται ότι εγγυήσεις που εκδίδονται από το Τ.Μ.Ε.Δ.Ε και το Ταμείο Παρακαταθηκών και Δανείων δεν συμμορφώνονται με τα υποδείγματα των εγγυητικών επιστολών της παρούσας αλλά εκδίδονται σύμφωνα με τις οικείες διατάξεις που διέπουν τους εν λόγω φορείς.

Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

### Προστασία Προσωπικών Δεδομένων

Η αναθέτουσα αρχή ενημερώνει το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι η ίδια ή και τρίτοι, κατ’ εντολή και για λογαριασμό της, θα επεξεργάζονται προσωπικά δεδομένα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται σε αυτήν, στο πλαίσιο του παρόντος Διαγωνισμού, για το σκοπό της αξιολόγησης των προσφορών και της ενημέρωσης έτερων συμμετεχόντων σε αυτόν, λαμβάνοντας κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από κάθε μορφής αθέμιτη επεξεργασία, σύμφωνα με τις διατάξεις της κείμενης νομοθεσίας περί προστασίας προσωπικών δεδομένων, κατά τα αναλυτικώς αναφερόμενα στην αναλυτική ενημέρωση που επισυνάπτεται στο ΠΑΡΑΡΤΗΜΑ ΙΧ – ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ στην παρούσα.

## Δικαίωμα Συμμετοχής - Κριτήρια Ποιοτικής Επιλογής

### Δικαιούμενοι συμμετοχής

**1.** Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 ,5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Στο βαθμό που καλύπτονται από τα Παραρτήματα 1, 2, 4, 5 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης[[2]](#footnote-3).

**2.** Δυνάμει του Κανονισμού (ΕΕ) 2022/576 του Συμβουλίου της 8ης Απριλίου 2022, για την τροποποίηση του Κανονισμού (ΕΕ) αριθ.833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία: Απαγορεύεται η ανάθεση οποιασδήποτε δημόσιας σύμβασης ή σύμβασης παραχώρησης που εμπίπτει στο πεδίο εφαρμογής των οδηγιών για τις δημόσιες συμβάσεις, καθώς και του άρθρου 10 παράγραφοι 1 και 3, παράγραφος 6 στοιχεία α) έως ε), παράγραφοι 8, 9 και 10 και των άρθρων 11, 12, 13 και 14 της οδηγίας 2014/23/ΕΕ, των άρθρων 7 και 8, του άρθρου 10 στοιχεία β) έως στ) και η) έως ι) της οδηγίας 2014/24/ΕΕ, του άρθρου 18, του άρθρου 21 στοιχεία β) έως ε), και ζ) έως θ) και των άρθρων 29 και 30 τηςοδηγίας 2014/25/ΕΕ, καθώς και του άρθρου 13 στοιχεία α) έως δ), στ) έως η) και ι) της οδηγίας 2009/81/ΕΚ, σε ή με:

α) Ρώσο υπήκοο ή φυσικό ή νομικό πρόσωπο, οντότητα ή φορέα που έχει την έδρα του στη Ρωσία,

β) νομικό πρόσωπο, οντότητα ή φορέα του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του 50% οντότητα αναφερόμενη στο στοιχείο α) της παρούσας παραγράφου ή

γ) φυσικό ή νομικό πρόσωπο, οντότητα ή φορέα που ενεργεί εξ ονόματος ή κατ’ εντολή οντότητας αναφερόμενης στο στοιχείο α) ή β) της παρούσας παραγράφου, συμπεριλαμβανομένων, όταν αντιστοιχούν σε περισσότερο από το 10% της αξίας της σύμβασης, των υπεργολάβων, προμηθευτών ή οντοτήτων στις ικανότητες των οποίων στηρίζεται κατά την έννοια των οδηγιών για τις δημόσιες συμβάσεις.

Οι οικονομικοί φορείς υποβάλλουν σχετική υπεύθυνη δήλωση με αντίστοιχο περιεχόμενο μαζί με τα λοιπά δικαιολογητικά συμμετοχής τους, σύμφωνα με τα αναλυτικότερα οριζόμενα στην υποπαρ. 2.4.3.1 και το ΠΑΡΑΡΤΗΜΑ Χ – Άλλες Δηλώσεις της παρούσας.

**3.** Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Η αναθέτουσα αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

**4.** Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

### Εγγύηση συμμετοχής

Για τη συμμετοχή στην παρούσα διαδικασία σύναψης συμφωνίας-πλαίσιο δεν απαιτείται η κατάθεση εγγύησης συμμετοχής από τους προσφέροντες.

### Λόγοι αποκλεισμού

Αποκλείεται από τη συμμετοχή στην παρούσα διαδικασία σύναψης σύμβασης (διαγωνισμό) προσφέρων οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

* + - 1. Όταν υπάρχει σε βάρος του αμετάκλητη καταδικαστική απόφαση για ένα από τα ακόλουθα εγκλήματα:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42 και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ.2-4 (δωροδοκία δικαστικών λειτουργών), 237Α παρ.2 (εμπορία επιρροής – μεσάζοντες) 396 παρ.2 (δωροδοκία στον ιδιωτικό τομέα) του Ποινικού Κώδικα.

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης - πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’ 103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης - πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1) και τα εγκλήματα του άρθρου 323Α του Ποινικού κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε τελεσίδικη αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά:

- στις περιπτώσεις εταιρειών περιορισμένης ευθύνης (Ε.Π.Ε.) ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.) τους διαχειριστές.

- στις περιπτώσεις ανωνύμων εταιρειών (Α.Ε.), τον διευθύνοντα Σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας.

- στις περιπτώσεις Συνεταιρισμών, τα μέλη του Διοικητικού Συμβουλίου.

- σε όλες τις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

**Εάν στις ως άνω περιπτώσεις (α) έως (στ) η κατά τα ανωτέρω περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση.**

* + - 1. Στις ακόλουθες περιπτώσεις

α) όταν ο οικονομικός φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Οι υποχρεώσεις των περ. α’ και β’ της παρ. 2.2.3.2 θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.

Δεν αποκλείεται ο οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού κανονισμού.

* + - 1. Αποκλείεται από τη συμμετοχή στη διαδικασία σύναψης της παρούσας σύμβασης, οικονομικός φορέας σε οποιαδήποτε από τις ακόλουθες καταστάσεις :

(α) εάν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016, περί αρχών που εφαρμόζονται στις διαδικασίες σύναψης δημοσίων συμβάσεων

(β) εάν τελεί υπό πτώχευσηή έχει υπαχθεί σε διαδικασία ειδικής εκκαθάρισηςή τελεί υπό αναγκαστική διαχείρισηαπό εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή έχει υπαχθεί σε διαδικασία εξυγίανσης και δεν τηρεί τους όρους αυτής ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου.

(γ) εάν, με την επιφύλαξη της παραγράφου 3β του άρθρου 44 του ν. 3959/2011 περί ποινικών κυρώσεων και άλλων διοικητικών συνεπειών, υπάρχουν επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού,

δ) εάν μία κατάσταση σύγκρουσης συμφερόντων κατά την έννοια του άρθρου 24 του ν. 4412/2016 δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,

(ε) εάν μία κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 48 του ν. 4412/2016 όπως ισχύει, δεν μπορεί να θεραπευθεί με άλλα, λιγότερο παρεμβατικά, μέσα,

(στ) εάν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

(ζ) εάν έχει κριθεί ένοχος εκ προθέσεως σοβαρών απατηλών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή της παραγράφου 2.2.9.2 Αποδεικτικά μέσα - Δικαιολογητικά προσωρινού αναδόχου της παρούσας.

(η) εάν επιχείρησε να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει με απατηλό τρόπο παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,

(θ) εάν η αναθέτουσα αρχή μπορεί να αποδείξει, με κατάλληλα μέσα ότι έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του.

**Εάν στις ως άνω περιπτώσεις (α) έως (θ) η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε τρία (3) έτη από την ημερομηνία έκδοσης πράξης που βεβαιώνει το σχετικό γεγονός.**

* + - 1. Αποκλείεται, επίσης, οικονομικός φορέας από τη συμμετοχή στη διαδικασία σύναψης της παρούσας σύμβασης εάν συντρέχουν οι προϋποθέσεις εφαρμογής της παρ. 4 του άρθρου 8 του ν. 3310/2005, όπως ισχύει (αμιγώς εθνικός λόγος αποκλεισμού). Οι υποχρεώσεις της παρούσης αφορούν τις ανώνυμες εταιρείες που υποβάλλουν προσφορά αυτοτελώς ή ως μέλη ένωσης ή που συμμετέχουν στο μετοχικό κεφάλαιο άλλου νομικού προσώπου που υποβάλλει προσφορά ή νομικά πρόσωπα της αλλοδαπής που αντιστοιχούν σε ανώνυμη εταιρεία.

Εξαιρούνται της υποχρέωσης αυτής: α) οι εισηγμένες στα χρηματιστήρια κρατών-μελών της Ευρωπαϊκής Ένωσης ή του Οργανισμού Οικονομικής Συνεργασίας και Ανάπτυξης (Ο.Ο.Σ.Α.) εταιρείες, β) οι εταιρείες, τα δικαιώματα ψήφου των οποίων ελέγχονται από μία ή περισσότερες επιχειρήσεις επενδύσεων (Investment firms), εταιρείες διαχείρισης κεφαλαίων/ενεργητικού (asset/fund managers) ή εταιρείες διαχείρισης κεφαλαίων επιχειρηματικών συμμετοχών (private equity firms), υπό την προϋπόθεση ότι οι τελευταίες αυτές εταιρείες ελέγχουν, συνολικά ποσοστό που υπερβαίνει το εβδομήντα πέντε τοις εκατό (75%) των δικαιωμάτων ψήφων και είναι εποπτευόμενες από Επιτροπές Κεφαλαιαγοράς ή άλλες αρμόδιες χρηματοοικονομικές αρχές κρατών μελών της Ευρωπαϊκής Ένωσης ή του Ο.Ο.Σ.Α.

* + - 1. Ο οικονομικός φορέας αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις.
      2. Ο οικονομικός φορέας που εμπίπτει σε μια από τις καταστάσεις που αναφέρονται στις παραγράφους 2.2.3.1 και 2.2.3.3 εκτός από την περ. β αυτής, μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού (αυτoκάθαρση). Για τον σκοπό αυτόν, ο οικονομικός φορέας αποδεικνύει ότι έχει καταβάλει ή έχει δεσμευθεί να καταβάλει αποζημίωση για ζημίες που προκλήθηκαν από το ποινικό αδίκημα ή το παράπτωμα, ότι έχει διευκρινίσει τα γεγονότα και τις περιστάσεις με ολοκληρωμένο τρόπο, μέσω ενεργού συνεργασίας με τις ερευνητικές αρχές, και έχει λάβει συγκεκριμένα τεχνικά και οργανωτικά μέτρα, καθώς και μέτρα σε επίπεδο προσωπικού κατάλληλα για την αποφυγή περαιτέρω ποινικών αδικημάτων ή παραπτωμάτων. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, σύμφωνα με τις κείμενες διατάξεις, με τελεσίδικη απόφαση, σε εθνικό επίπεδο, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση.
      3. Η απόφαση για την διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016.
      4. Οικονομικός φορέας, σε βάρος του οποίου έχει επιβληθεί η κύρωση του οριζόντιου αποκλεισμού σύμφωνα με τις κείμενες διατάξεις και για το χρονικό διάστημα που αυτή ορίζει, αποκλείεται από την παρούσα διαδικασία σύναψης της σύμβασης.

### Κριτήρια Ποιοτικής Επιλογής & αποδεικτά στοιχεία

### Καταλληλόλητα άσκησης επαγγελματικής δραστηριότητας

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.

Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.

Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.

Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται σωρευτικά από τα μέλη της ένωσης.

### Οικονομική και χρηματοοικονομική επάρκεια

Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν μέσο γενικό ετήσιο κύκλο εργασιών για τα τελευταία τρία (3) έτη ύψους τουλάχιστον ίσου με το **50%** **της εκτιμώμενης αξίας της Συμφωνίας Πλαισίου, χωρίς το δικαίωμα προαίρεσης και τον ΦΠΑ**.

Σε περίπτωση ένωσης οικονομικών φορέων, η παραπάνω ελάχιστη απαίτηση καλύπτεται αθροιστικά από όλα τα μέλη της ένωσης.

### Τεχνική και επαγγελματική ικανότητα

#### Τεχνική Ικανότητα

#### Όσον αφορά στην τεχνική και επαγγελματική ικανότητα για την παρούσα διαδικασία σύναψης συμφωνίας - πλαίσιο, οι οικονομικοί φορείς απαιτείται την τελευταία επταετία από τη διενέργεια του διαγωνισμού συν το τρέχον έτος, να έχουν εκτελέσει:

* **τουλάχιστον δεκαπέντε (15) έργα** με αντικείμενο ψηφιοποίηση και/ή εισαγωγή δεδομένων σε πληροφοριακό σύστημα διαχείρισης ψηφιοποιημένου υλικού συνολικού προϋπολογισμού άνω των τριών εκατομμυρίων ευρώ, ένα εξ αυτών να είναι προϋπολογισμού άνω του ενός εκατομμυρίου ευρώ. Ο συνολικός όγκος ψηφιοποίησης των ανωτέρω έργων να ξεπερνά τις 25.000.000 σελίδες και οι καταχωρίσεις τους 250.000.000 χαρακτήρες.
* **ένα (1) ή περισσότερα** έργα υλοποίησης πληροφοριακού συστήματος ηλεκτρονικής διαχείρισης εγγράφων εκ των οποίων το ένα (1) να είναι προϋπολογισμού ίσου ή μεγαλύτερου των 200.000,00 ευρώ (μη συμπεριλαμβανομένου του ΦΠΑ)

Διευκρινίζεται ότι για την κάλυψη των απαιτήσεων της παρούσας παραγράφου, είναι αποδεκτή και η αναφορά έργων, στο πλαίσιο συμβάσεων που έχουν ολοκληρωθεί ή/και συνεχίζονται, κατά τη ζητούμενη χρονική περίοδο.

Επισημαίνεται ότι οι διαγωνιζόμενοι μπορούν να επικαλεστούν και έργα των οποίων:

Α) η συμβατική λήξη δεν έχει ακόμα επέλθει και συνεχίζονται ακόμη να εκτελούνται, εφόσον υποβάλλουν τις σχετικές βεβαιώσεις καλής εκτέλεσης ή προόδου εργασιών για το τμήμα του έργου που έχει εκτελεστεί, παραδοθεί επιτυχώς και παραληφθεί. Προκειμένου να προσδιοριστεί η συμβατική αξία των μη ολοκληρωμένων έργων θα πρέπει οι βεβαιώσεις που θα προσκομιστούν να περιλαμβάνουν την ποσότητα του ψηφιοποιημένου υλικού καθώς και την συμβατική αξία . Σε περίπτωση μη αναγραφής της συμβατικής αξίας δύναται να προσκομιστούν τα αντίστοιχα τιμολόγια ή η σύμβαση ώστε να προκύψει η τιμή μονάδας.

Β) Η υλοποίηση του ίδιου έργου καλύπτεται από πολλαπλές συμβάσεις. Στην περίπτωση αυτή, κάθε σύμβαση (με τις τυχόν τροποποιήσεις/παρατάσεις της) λογίζεται ως ξεχωριστό έργο. Ως ξεχωριστό έργο λογίζεται κάθε ξεχωριστή σύμβαση (με τις τυχόν τροποποιήσεις/παρατάσεις της) για το έργο ακόμη και αν οι ξεχωριστές συμβάσεις αφορούν τον ίδιο πελάτη και αντικείμενο εφόσον για την κάθε σύμβαση υποβάλλονται και αντίστοιχες σχετικές βεβαιώσεις καλής εκτέλεσης ή προόδου εργασιών για το τμήμα του έργου που έχει εκτελεστεί και παραδοθεί επιτυχώς. Σε κάθε περίπτωση δύναται να υποβάλλονται και έργα τα οποία περιλαμβάνουν στο αντικείμενό τους και άλλου είδους υπηρεσίες εκτός της ψηφιοποίησης οι οποίες παρέχονται στον ίδιο ιδιώτη πελάτη ή αναθέτουσα αρχή, σε αυτή την περίπτωση αρκεί στις βεβαιώσεις καλής εκτέλεσης ή Προόδου να είναι διακριτό το φυσικό και οικονομικό αντικείμενο της ψηφιοποίησης που βεβαιώνεται.

### Πρότυπα διασφάλισης ποιότητας και πρότυπα περιβαλλοντολογικής διαχείρισης

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να συμμορφώνονται με τα κάτωθι πρότυπα διασφάλισης ποιότητας ::

* ΙSO 9001:2015 ή ισοδύναμο.
* ISO 27001:2013 ή ισοδύναμο.
* ISO 22301:2019 ή ισοδύναμο

Στην περίπτωση ένωσης οικονομικών φορέων η παραπάνω απαίτηση μπορεί να καλύπτεται αθροιστικά από τα μέλη της ένωσης.

Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.

### Στήριξη στην ικανότητα τρίτων – Υπεργολαβία

#### Στήριξη στην ικανότητα τρίτων

Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας (της παραγράφου 2.2.5) και τα σχετικά με την τεχνική και επαγγελματική ικανότητα (της παραγράφου 2.2.6 & 2.2.7), να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς. Στην περίπτωση αυτή, αποδεικνύουν ότι θα έχουν στη διάθεσή τους τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται.

Ειδικά, όσον αφορά στα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ΄ του Μέρους ΙΙ του Παραρτήματος ΧΙΙ του Προσαρτήματος Α΄ του ν. 4412/2016 ή με την σχετική επαγγελματική εμπειρία, οι οικονομικοί φορείς, μπορούν να στηρίζονται στις ικανότητες άλλων φορέων, μόνο, εάν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες.

Όταν οι οικονομικοί φορείς στηρίζονται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης.

Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.

Επισημαίνεται ότι σε περίπτωση που ο υποψήφιος Ανάδοχος αποτελεί Ένωση / Κοινοπραξία επιτρέπεται η μερική κάλυψη των προϋποθέσεων από τα Μέλη της, αρκεί όμως συνολικά-αθροιστικά να καλύπτονται όλες.

Η αναθέτουσα αρχή ελέγχει αν οι φορείς, στις ικανότητες των οποίων προτίθεται να στηριχθεί ο οικονομικός φορέας, πληρούν κατά περίπτωση τα σχετικά κριτήρια επιλογής και εάν συντρέχουν λόγοι αποκλεισμού της παραγράφου 2.2.3. Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού, εντός προθεσμίας τριάντα (30) ημερών από την σχετική ηλεκτρονική πρόσκληση της αναθέτουσας αρχής, η οποία απευθύνεται στον οικονομικό φορέα μέσω της λειτουργικότητας «Επικοινωνία» του ΕΣΗΔΗΣ. Ο φορέας που αντικαθιστά φορέα του προηγούμενου εδαφίου δεν επιτρέπεται να αντικατασταθεί εκ νέου.

#### Υπεργολαβία

Ο οικονομικός φορέας αναφέρει στην προσφορά του το τμήμα της σύμβασης που προτίθεται να αναθέσει υπό μορφή υπεργολαβίας σε τρίτους, καθώς και τους υπεργολάβους που προτείνει. Στην περίπτωση που o προσφέρων αναφέρει στην προσφορά του, ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, η αναθέτουσα αρχή ελέγχει ότι δεν συντρέχουν οι λόγοι αποκλεισμού της παραγράφου 2.2.3 της παρούσας. Ο οικονομικός φορέας υποχρεούται να αντικαταστήσει έναν υπεργολάβο, εφόσον συντρέχουν στο πρόσωπό του λόγοι αποκλεισμού της ως άνω παραγράφου 2.2.3.

### Κανόνες απόδειξης ποιοτικής επιλογής

Το δικαίωμα συμμετοχής των οικονομικών φορέων και οι όροι και προϋποθέσεις συμμετοχής τους, όπως ορίζονται στις παραγράφους 2.2.1 έως 2.2.8, κρίνονται κατά την υποβολή της προσφοράς δια του ΕΕΕΣ κατά τα οριζόμενα στην παράγραφο 2.2.9.1, κατά την υποβολή των δικαιολογητικών της παραγράφου 2.2.9.2 και κατά τη σύναψη της σύμβασης δια της υπεύθυνης δήλωσης, της περ. δ΄ της παρ. 3 του άρθρου 105 του ν. 4412/2016.

Στην περίπτωση που ο οικονομικός φορέας στηρίζεται στις ικανότητες άλλων φορέων, σύμφωνα με την παράγραφο 2.2.8 της παρούσας, οι φορείς στην ικανότητα των οποίων στηρίζεται υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2 και κατά τη σύναψη της σύμβασης δια της υπεύθυνης δήλωσης, της περ. δ΄ της παρ. 3 του άρθρο, ότι δεν συντρέχουν οι λόγοι αποκλεισμού της παραγράφου 2.2.3 της παρούσας και ότι πληρούν τα σχετικά κριτήρια επιλογής κατά περίπτωση (παράγραφοι 2.2.5 και 2.2.6).

Στην περίπτωση που o οικονομικός φορέας αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, οι υπεργολάβοι υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2, ότι δεν συντρέχουν οι λόγοι αποκλεισμού της παραγράφου 2.2.3τ ης παρούσας.

Αν επέλθουν μεταβολές στις προϋποθέσεις τις οποίες οι προσφέροντες δηλώσουν ότι πληρούν, σύμφωνα με το παρόν άρθρο, οι οποίες επέλθουν ή για τις οποίες λάβουν γνώση μετά την συμπλήρωση του ΕΕΕΣ και μέχρι την ημέρα της έγγραφης πρόσκλησης για την σύναψη του συμφωνητικού οι προσφέροντες οφείλουν να ενημερώσουν αμελλητί την αναθέτουσα αρχή.

#### Προκαταρκτική απόδειξη κατά την υποβολή προσφορών

Προς προκαταρκτική απόδειξη ότι οι προσφέροντες οικονομικοί φορείς: α) έχουν δικαίωμα συμμετοχής στη παρούσα διαδικασία σύμφωνα με το άρθρο 2.2.1.2 β)δεν βρίσκονται σε μία από τις καταστάσεις της παραγράφου 2.2.3 «Λόγοι Αποκλεισμού» και β) πληρούν τα «Κριτήρια Ποιοτικής Επιλογής» των παραγράφων 2.2.4, 2.2.5, 2.2.6 και 2.2.7 της παρούσης, προσκομίζουν κατά την υποβολή της προσφοράς τους, ως δικαιολογητικό συμμετοχής, α) υπεύθυνη δήλωση του ν. 1599/1986 με το ακόλουθο περιεχόμενο: «Δηλώνω υπεύθυνα ότι δεν υπάρχει ρωσική συμμετοχή στην εταιρεία που εκπροσωπώ και εκτελεί τη σύμβαση, σύμφωνα με τους περιορισμούς που περιλαμβάνονται στο άρθρο 5ια του κανονισμού του Συμβουλίου (ΕΕ) αριθ. 833/2014 της 31ης Ιουλίου 2014 σχετικά με περιοριστικά μέτρα λόγω των ενεργειών της Ρωσίας που αποσταθεροποιούν την κατάσταση στην Ουκρανία, όπως τροποποιήθηκε από τον με αριθ. 2022/578 Κανονισμό του Συμβουλίου (ΕΕ) της 8ης Απριλίου 2022. Συγκεκριμένα δηλώνω ότι : (α) ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι Ρώσος υπήκοος, ούτε φυσικό ή νομικό πρόσωπο, οντότητα ή φορέας εγκατεστημένος στη Ρωσία· (β) ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του πενήντα τοις εκατό (50%) οντότητα αναφερόμενη στο στοιχείο α) της παρούσας παραγράφου· (γ) ούτε ο υπεύθυνα δηλώνων ούτε η εταιρεία που εκπροσωπώ δεν είμαστε φυσικό ή νομικό πρόσωπο, οντότητα ή όργανο που ενεργεί εξ ονόματος ή κατ’ εντολή οντότητας που αναφέρεται στο σημείο(α) ή (β) παραπάνω, (δ) δεν υπάρχει συμμετοχή φορέων και οντοτήτων που απαριθμούνται στα ανωτέρω στοιχεία α) έως γ), άνω του 10 % της αξίας της σύμβασης των υπεργολάβων, προμηθευτών ή φορέων στις ικανότητες των οποίων να στηρίζεται ο ανάδοχος τον οποίον εκπροσωπώ.» και

β) πληρούν τα «Κριτήρια Ποιοτικής Επιλογής» των παραγράφων 2.2.4, 2.2.5, 2.2.6 και 2.2.7 της παρούσης, προσκομίζουν κατά την υποβολή της προσφοράς τους, ως δικαιολογητικό συμμετοχής, το προβλεπόμενο από το άρθρο 79 παρ. 1 και 3 του ν. 4412/2016 Ευρωπαϊκό Ενιαίο Έγγραφο Σύμβασης (ΕΕΕΣ), σύμφωνα με το επισυναπτόμενο στην παρούσα ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)*,* το οποίο ισοδυναμεί με ενημερωμένη υπεύθυνη δήλωση, με τις συνέπειες του ν. 1599/1986. Το ΕΕΕΣ καταρτίζεται βάσει του τυποποιημένου εντύπου του Παραρτήματος 2 του Κανονισμού (ΕΕ) 2016/7 και συμπληρώνεται από τους προσφέροντες οικονομικούς φορείς σύμφωνα με τις οδηγίες του Παραρτήματος 1[[3]](#footnote-4).

Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την **ενότητα α «Γενική ένδειξη για όλα τα κριτήρια επιλογής».**

Το ΕΕΕΣ φέρει υπογραφή με ημερομηνία εντός του χρονικού διαστήματος κατά το οποίο μπορούν να υποβάλλονται προσφορές. Αν στο διάστημα που μεσολαβεί μεταξύ της ημερομηνίας υπογραφής του ΕΕΕΣ και της καταληκτικής ημερομηνίας υποβολής προσφορών έχουν επέλθει μεταβολές στα δηλωθέντα στοιχεία, εκ μέρους του, στο ΕΕΕΣ, ο οικονομικός φορέας αποσύρει την προσφορά του, χωρίς να απαιτείται απόφαση της αναθέτουσας αρχής. Στη συνέχεια μπορεί να την υποβάλει εκ νέου με επίκαιρο ΕΕΕΣ. Ο οικονομικός φορέας δύναται να διευκρινίζει τις δηλώσεις και πληροφορίες που παρέχει στο ΕΕΕΣ με συνοδευτική υπεύθυνη δήλωση, την οποία υποβάλλει μαζί με το ΕΕΕΣ.

Κατά την υποβολή του ΕΕΕΣ, καθώς και της συνοδευτικής υπεύθυνης δήλωσης, είναι δυνατή, με μόνη την υπογραφή του κατά περίπτωση εκπροσώπου του οικονομικού φορέα, η προκαταρκτική απόδειξη των λόγων αποκλεισμού που αναφέρονται στην παράγραφο 2.2.3 της παρούσας, για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.

Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

Στην περίπτωση υποβολής προσφοράς από ένωση οικονομικών φορέων, το Ευρωπαϊκό Ενιαίο Έγγραφο Σύμβασης (ΕΕΕΣ), υποβάλλεται χωριστά από κάθε μέλος της ένωσης. Στο ΕΕΕΣ απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.<http://www.eaadhsy.gr/><http://www.hsppa.gr/>

Ο οικονομικός φορέας φέρει την ειδική υποχρέωση, να δηλώσει, μέσω του ΕΕΕΣ, την κατάστασή του σε σχέση με τους λόγους που προβλέπονται στο άρθρο 73 του ν. 4412/2016 και παραγράφου 2.2.3 της παρούσης και ταυτόχρονα να επικαλεσθεί και τυχόν ληφθέντα μέτρα προς αποκατάσταση της αξιοπιστίας του.

Ιδίως επισημαίνεται ότι, κατά την απάντηση οικονομικού φορέα στο σχετικό πεδίο του ΕΕΕΣ για τυχόν σύναψη συμφωνιών με άλλους οικονομικούς φορείς με στόχο τη στρέβλωση του ανταγωνισμού, η συνδρομή περιστάσεων, όπως η πάροδος της τριετούς περιόδου της ισχύος του λόγου αποκλεισμού (παραγράφου 10 του άρθρου 73) ή η εφαρμογή της διάταξης της παραγράφου 3β του άρθρου 44 του ν. 3959/2011, σύμφωνα με την περ. γ της παραγράφου 2.2.3.3 της παρούσης, αναλύεται στο σχετικό πεδίο που προβάλλει κατόπιν θετικής απάντησης[[4]](#footnote-5).

Όσον αφορά στις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης (περ. α’ και β’ της παρ. 2 του άρθρου 73 του ν. 4412/2016) αυτές θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον έχουν υπαχθεί σε δεσμευτικό διακανονισμό που τηρείται. Στην περίπτωση αυτή, ο οικονομικός φορέας δεν υποχρεούται να απαντήσει καταφατικά στο σχετικό πεδίο του ΕΕΕΣ με το οποίο ερωτάται εάν ο οικονομικός φορέας έχει ανεκπλήρωτες υποχρεώσεις όσον αφορά στην καταβολή φόρων ή εισφορών κοινωνικής ασφάλισης ή, κατά περίπτωση, εάν έχει αθετήσει τις παραπάνω υποχρεώσεις του.

#### Αποδεικτικά μέσα [[5]](#footnote-6)- Δικαιολογητικά προσωρινού αναδόχου

**Α**. Για την απόδειξη του δικαιώματος συμμετοχής κατά το άρθρο 2.2.1.2., της μη συνδρομής λόγων αποκλεισμού κατ’ άρθρο 2.2.3 και της πλήρωσης των κριτηρίων ποιοτικής επιλογής κατά τις παραγράφους 2.2.4, 2.2.5, 2.2.6 και 2.2.7, οι οικονομικοί φορείς προσκομίζουν τα δικαιολογητικά του παρόντος. Η προσκόμιση των εν λόγω δικαιολογητικών γίνεται κατά τα οριζόμενα στην παράγραφο 3.2 από τον προσωρινό ανάδοχο. Η αναθέτουσα αρχή μπορεί να ζητεί από προσφέροντες, σε οποιοδήποτε χρονικό σημείο κατά τη διάρκεια της διαδικασίας, να υποβάλλουν όλα ή ορισμένα δικαιολογητικά, όταν αυτό απαιτείται για την ορθή διεξαγωγή της διαδικασίας..

Οι οικονομικοί φορείς δεν υποχρεούνται να υποβάλλουν δικαιολογητικά ή άλλα αποδεικτικά στοιχεία, αν και στο μέτρο που η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος - μέλος της Ένωσης, η οποία διατίθεται δωρεάν, όπως εθνικό μητρώο συμβάσεων, εικονικό φάκελο επιχείρησης, ηλεκτρονικό σύστημα αποθήκευσης εγγράφων ή σύστημα προεπιλογής. Η δήλωση για την πρόσβαση σε εθνική βάση δεδομένων εμπεριέχεται στο Ευρωπαϊκό Ενιαίο Έγγραφο Σύμβασης (ΕΕΕΣ), στο οποίο περιέχονται επίσης οι πληροφορίες που απαιτούνται για τον συγκεκριμένο σκοπό, όπως η ηλεκτρονική διεύθυνση της βάσης δεδομένων, τυχόν δεδομένα αναγνώρισης και, κατά περίπτωση, η απαραίτητη δήλωση συναίνεσης.

Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα ως άνω δικαιολογητικά και αυτά εξακολουθούν να ισχύουν.

Τα δικαιολογητικά του παρόντος υποβάλλονται και γίνονται αποδεκτά σύμφωνα με την παράγραφο 2.4.2.5 και 3.2 της παρούσας.

Τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα σύμφωνα με την παράγραφο 2.1.4.

**Β.1.** α) Για την απόδειξη του δικαιώματος συμμετοχής κατά την παράγραφο 2.2.1.2. υποβάλλουν επικαιροποιημένη υπεύθυνη δήλωση του ν. 1599/1986, του όρου 2.2.9.1 της παρούσας, με το ακόλουθο περιεχόμενο: «Δηλώνω υπεύθυνα ότι δεν υπάρχει ρωσική συμμετοχή στην εταιρεία που εκπροσωπώ και εκτελεί τη σύμβαση, σύμφωνα με τους περιορισμούς που περιλαμβάνονται στο άρθρο 5ια του κανονισμού του Συμβουλίου (ΕΕ) αριθ. 833/2014 της 31ης Ιουλίου 2014 σχετικά με περιοριστικά μέτρα λόγω των ενεργειών της Ρωσίας που αποσταθεροποιούν την κατάσταση στην Ουκρανία, όπως τροποποιήθηκε από τον με αριθ. 2022/578 Κανονισμό του Συμβουλίου (ΕΕ) της 8ης Απριλίου 2022. Συγκεκριμένα δηλώνω ότι : (α) ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι Ρώσος υπήκοος, ούτε φυσικό ή νομικό πρόσωπο, οντότητα ή φορέας εγκατεστημένος στη Ρωσία· (β) ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του πενήντα τοις εκατό (50%) οντότητα αναφερόμενη στο στοιχείο α) της παρούσας παραγράφου · (γ) ούτε ο υπεύθυνα δηλώνων ούτε η εταιρεία που εκπροσωπώ δεν είμαστε φυσικό ή νομικό πρόσωπο, οντότητα ή όργανο που ενεργεί εξ ονόματος ή κατ’ εντολή οντότητας που αναφέρεται στο σημείο(α) ή (β) παραπάνω, (δ) δεν υπάρχει συμμετοχή φορέων και οντοτήτων που απαριθμούνται στα ανωτέρω στοιχεία α) έως γ), άνω του 10 % της αξίας της σύμβασης των υπεργολάβων, προμηθευτών ή φορέων στις ικανότητες των οποίων να στηρίζεται ο ανάδοχος τον οποίον εκπροσωπώ.»

β) Για την απόδειξη της μη συνδρομής των λόγων αποκλεισμού της παραγράφου 2.2.3 οι προσφέροντες οικονομικοί φορείς προσκομίζουν αντίστοιχα τα δικαιολογητικά που αναφέρονται παρακάτω:

Αν το αρμόδιο για την έκδοση των ανωτέρω κράτος-μέλος ή χώρα δεν εκδίδει τέτοιου είδους έγγραφα ή πιστοποιητικά ή όπου το έγγραφα ή τα πιστοποιητικά αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.3, τα έγγραφα ή τα πιστοποιητικά μπορεί να αντικαθίστανται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας. Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.3. Οι επίσημες δηλώσεις καθίστανται διαθέσιμες μέσω του επιγραμμικού αποθετηρίου πιστοποιητικών (e-Certis) του άρθρου 81 του ν. 4412/2016.

Ειδικότερα οι οικονομικοί φορείς προσκομίζουν:

**α)** για την παράγραφο **2.2.3.1** απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις, που να έχει εκδοθεί έως τρεις (3) μήνες πριν από την υποβολή του.

Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο 2.2.3.1,

**β)** για την παράγραφο **2.2.3.2** πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να είναι εν ισχύ κατά το χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, που να έχει εκδοθεί έως τρεις (3) μήνες πριν από την υποβολή του[[6]](#footnote-7)

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Για την απόδειξη της εκπλήρωσης των φορολογικών υποχρεώσεων της παραγράφου 2.2.3.2 περίπτωση α’ αποδεικτικό ενημερότητας εκδιδόμενο από την Α.Α.Δ.Ε.

**ii)** Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης της παραγράφου **2.2.3.2** περίπτωση α’ πιστοποιητικό εκδιδόμενο από τον e-ΕΦΚΑ. Επιπλέον προσκομίζεται υπεύθυνη δήλωση του οικονομικού φορέα αναφορικά με τους οργανισμούς κοινωνικής ασφάλισης (στην περίπτωση που ο οικονομικός φορέας έχει την εγκατάστασή του στην Ελλάδα αφορά Οργανισμούς κύριας και επικουρικής ασφάλισης) στους οποίους οφείλει να καταβάλει εισφορές.

**iii)** Για την παράγραφο 2.2.3.2 περίπτωση α’, πλέον των ως άνω πιστοποιητικών, υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.

**γ)** για την παράγραφο 2.2.3.3 περίπτωση β΄ πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να έχει εκδοθεί έως τρεις (3) μήνες πριν από την υποβολή του.

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχουν υπαχθεί σε διαδικασία εξυγίανσης. Για τις ΙΚΕ προσκομίζεται επιπλέον και πιστοποιητικό του Γ.Ε.Μ.Η. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις ΕΠΕ προσκομίζεται επιπλέον πιστοποιητικό μεταβολών.

**ii)** Πιστοποιητικό του Γ.Ε.Μ.Η. από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων.

**iii)** Εκτύπωση της καρτέλας “Στοιχεία Μητρώου/ Επιχείρησης” από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.

Προκειμένου για τα σωματεία και τους συνεταιρισμούς, το Ενιαίο Πιστοποιητικό Δικαστικής Φερεγγυότητας εκδίδεται για τα σωματεία από το αρμόδιο Πρωτοδικείο, και για τους συνεταιρισμούς για το χρονικό διάστημα έως τις 31.12.2019 από το Ειρηνοδικείο και μετά την παραπάνω ημερομηνία από το Γ.Ε.Μ.Η.

**δ)** Για τις λοιπές περιπτώσεις της παραγράφου 2.2.3.3, υπεύθυνη δήλωση του προσφέροντος οικονομικού φορέα ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού

**ε)** για την παράγραφο 2.2.3.8 υπεύθυνη δήλωση του προσφέροντος οικονομικού φορέα περί μη επιβολής σε βάρος του της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας.

**στ)** για την παράγραφο 2.2.3.4, δικαιολογητικά ονομαστικοποίησης των μετοχών, που καθορίζονται κατωτέρω, εφόσον ο προσωρινός ανάδοχος είναι ανώνυμη εταιρία ή νομικό πρόσωπο στη μετοχική σύνθεση του οποίου συμμετέχει ανώνυμη εταιρεία ή νομικό πρόσωπο της αλλοδαπής που αντιστοιχεί σε ανώνυμη εταιρεία (πλην των περιπτώσεων που αναφέρθηκαν στην παρ. 2.2.3.4 της παρούσας ανωτέρω).

Συγκεκριμένα, προσκομίζονται:

**i)** Για την απόδειξη της εξαίρεσης από την υποχρέωση ονομαστικοποίησης των μετοχών τους κατά την περ. α) της παραγράφου 2.2.3.4 βεβαίωση του αρμοδίου Χρηματιστηρίου.

**ii)** Όσον αφορά την εξαίρεση της περ. β) της παραγράφου 2.2.3.4, για την απόδειξη του ελέγχου δικαιωμάτων ψήφου υπεύθυνη δήλωση της ελεγχόμενης εταιρείας και, εάν αυτή είναι διαφορετική του προσωρινού αναδόχου, πρόσθετη υπεύθυνη δήλωση του τελευταίου, στις οποίες αναφέρονται οι επιχειρήσεις επενδύσεων, οι εταιρείες διαχείρισης κεφαλαίων/ενεργητικού ή κεφαλαίων επιχειρηματικών συμμετοχών, ανά περίπτωση και το συνολικό ποσοστό των δικαιωμάτων ψήφου που ελέγχουν στην ελεγχόμενη από αυτές εταιρεία. Οι υπεύθυνες αυτές δηλώσεις συνοδεύονται υποχρεωτικά από βεβαίωση ή άλλο έγγραφο από το οποίο προκύπτει ότι οι ελέγχουσες τα δικαιώματα ψήφου εταιρείες είναι εποπτευόμενες κατά τα οριζόμενα στην παράγραφο 2.2.3.4.

**iii)** Δικαιολογητικά ονομαστικοποίησης μετοχών του προσωρινού αναδόχου:

- Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, που να έχει εκδοθεί έως τριάντα (30) εργάσιμες ημέρες πριν από την υποβολή του.

- Αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα (30) εργάσιμες ημέρες πριν από την ημέρα υποβολής της προσφοράς.

Ειδικότερα:

**-** Όσον αφορά στις **εγκατεστημένες στην Ελλάδα ανώνυμες εταιρείες** υποβάλλεται πιστοποιητικό του Γ.Ε.Μ.Η. από το οποίο να προκύπτει ότι οι μετοχές τους είναι ονομαστικές και αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα (30) εργάσιμες ημέρες πριν από την ημέρα υποβολής της προσφοράς.

**-** Όσον αφορά στις **αλλοδαπές ανώνυμες εταιρίες ή αλλοδαπά νομικά πρόσωπα που αντιστοιχούν σε ανώνυμες εταιρείες**:

**Α) εφόσον έχουν κατά το δίκαιο της έδρας τους ονομαστικές μετοχές, προσκομίζουν :**

i) Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές τους είναι ονομαστικές

ii) Αναλυτική κατάσταση μετόχων, με τον αριθμό των μετοχών του κάθε μετόχου, όπως τα στοιχεία αυτά είναι καταχωρημένα στο βιβλίο μετόχων της εταιρείας με ημερομηνία το πολύ 30 εργάσιμες ημέρες πριν την υποβολή της προσφοράς.

iii) Κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, που έχει συντελεστεί τις τελευταίες 30 (τριάντα) εργάσιμες ημέρες πριν την υποβολή της προσφοράς.

**Β) εφόσον δεν έχουν υποχρέωση ονομαστικοποίησης μετοχών ή δεν προβλέπεται η ονομαστικοποίηση των μετοχών, προσκομίζουν:**

i) βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει σχετική πρόβλεψη, διαφορετικά προσκομίζεται υπεύθυνη δήλωση του διαγωνιζόμενου. Για την περίπτωση μη πρόβλεψης ονομαστικοποίησης προσκομίζεται υπεύθυνη δήλωση του διαγωνιζόμενου

ii) έγκυρη και ενημερωμένη κατάσταση προσώπων που κατέχουν τουλάχιστον 1% των μετοχών ή δικαιωμάτων ψήφου,

iii) εάν δεν τηρείται τέτοια κατάσταση, προσκομίζεται σχετική κατάσταση προσώπων, που κατέχουν τουλάχιστον ένα τοις εκατό (1%) των μετοχών ή δικαιωμάτων ψήφου, σύμφωνα με την τελευταία Γενική Συνέλευση, αν τα πρόσωπα αυτά είναι γνωστά στην εταιρεία. Σε αντίθετη περίπτωση, η εταιρεία αιτιολογεί τους λόγους που δεν είναι γνωστά τα ως άνω πρόσωπα, η δε αναθέτουσα αρχή δεν διαθέτει διακριτική ευχέρεια κατά την κρίση της αιτιολογίας αυτής. Εναπόκειται στην αναθέτουσα αρχή να αποδείξει τη δυνατότητα της εταιρείας να υποβάλλει την προαναφερόμενη κατάσταση, διαφορετικά η μη υποβολή της σχετικής κατάστασης δεν επιφέρει έννομες συνέπειες σε βάρος της εταιρείας.

Όλα τα ανωτέρω έγγραφα πρέπει να είναι επικυρωμένα από την κατά νόμον αρμόδια αρχή του κράτους της έδρας του υποψηφίου και να συνοδεύονται από επίσημη μετάφραση στην ελληνική.

Ελλείψεις στα δικαιολογητικά ονομαστικοποίησης των μετοχών συμπληρώνονται κατά την παράγραφο 3.1.2 της παρούσας**.**

Η αναθέτουσα αρχή ελέγχει επίσης, επί ποινή απαραδέκτου της προσφοράς, εάν στη διαδικασία συμμετέχει εξωχώρια εταιρεία από «μη συνεργάσιμα κράτη στον φορολογικό τομέα» κατά την έννοια των παρ. 3 και 4 του άρθρου 65 του ν. 4172/2013, καθώς και από κράτη που έχουν προνομιακό φορολογικό καθεστώς, όπως αυτά ορίζονται στον κατάλογο της απόφασης της παρ. 7 του άρθρου 65 του ως άνω Κώδικα, κατά τα αναφερόμενα στην περίπτωση α της παραγράφου 4 του άρθρου 4 του ν. 3310/2005.Επιπλέον ο προσωρινός ανάδοχος, πέραν των ως άνω δικαιολογητικών ονομαστικοποίησης, προσκομίζει κατά το στάδιο κατακύρωσης υπεύθυνη δήλωση ότι δεν είναι εξωχώρια εταιρεία, κατά την ανωτέρω έννοια και δεν εμπίπτει στις διατάξεις της παρ.4 εδαφ. α & β του άρθρου 4 του Ν. 3310/2005 όπως ισχύει.

**B.2. Για την απόδειξη της απαίτησης της παραγράφου** **2.2.4 (Καταλληλόλητα άσκησης επαγγελματικής δραστηριότητας)** **οι οικονομικοί φορείς προσκομίζουν τα αναφερόμενα στον κατωτέρω πίνακα :**

**προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **1.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 1.1 | Πιστοποιητικό/βεβαίωση του οικείου επαγγελματικού (ή εμπορικού) μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού (ή εμπορικού) μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης.  Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο οικείο επαγγελματικό μητρώο ή πιστοποιητικό που εκδίδεται από την οικεία υπηρεσία του Γ.Ε.ΜΗ. |

Επισημαίνεται ότι, τα δικαιολογητικά που αφορούν στην απόδειξη της απαίτησης της 2.2.4 (Καταλληλόλητα άσκησης επαγγελματικής δραστηριότητας), γίνονται αποδεκτά, εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους, εκτός αν, σύμφωνα με τις ειδικότερες διατάξεις αυτών, φέρουν συγκεκριμένο χρόνο ισχύος.

**Β.3. Για την απόδειξη της οικονομικής και χρηματοοικονομικής επάρκειας της παραγράφου** **2.2.5 οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **2.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την απαιτούμενη οικονομική και χρηματοοικονομική επάρκειας σύμφωνα με την της παρ.2.2.5 της παρούσας.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| **2.1** | Ισολογισμούς σύμφωνα με την περί εταιρειών νομοθεσία της χώρας όπου είναι εγκατεστημένοι, των τελευταίων τριών (3) κλεισμένων διαχειριστικών χρήσεων, σε περίπτωση που υποχρεούται στην έκδοση Ισολογισμών ή φορολογικά έγγραφα για την επιβεβαίωση του κύκλου εργασιών του ή Ένορκη Βεβαίωση του συνολικού ύψους του ετήσιου κύκλου εργασιών, σε περίπτωση που δεν υποχρεούται στην έκδοση Ισολογισμών τραπεζική βεβαίωση για την πιστοληπτική ικανότητα του οικονομικού φορέα (ημεδαπού ή αλλοδαπού) ή/ και αποσπάσματα οικονομικών καταστάσεων, τα οποία αντιστοιχούν, σε κάθε περίπτωση, στα κριτήρια οικονομικής και χρηματοοικονομικής επάρκειας που έχουν τεθεί στο άρθρο 2.2.5.  Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια με οποιοδήποτε άλλο κατάλληλο έγγραφο. |

**Β.4. Για την απόδειξη της τεχνικής ικανότητας της παραγράφου 2.2.6 οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **3** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο σύμφωνα με την παρ. 2.2.6.1 της παρούσας.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 3.1 | Κατάλογο των κυριότερων συναφών έργων που υλοποίησε επιτυχώς ο οικονομικός φορέας κατά τα επτά (7) τελευταία έτη, σύμφωνα με το ακόλουθο Υπόδειγμα:   |  |  |  |  |  |  |  |  | | --- | --- | --- | --- | --- | --- | --- | --- | | Α/Α | ΠΕΛΑΤΗΣ | ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ | ΔΙΑΡΚΕΙΑ ΕΚΤΕΛΕΣΗΣ ΕΡΓΟΥ | ΠΡΟΫΠΟ-ΛΟΓΙΣΜΟΣ | ΣΥΝΟΠΤΙΚΗ ΠΕΡΙΓΡΑΦΗ ΣΥΝΕΙΣΦΟΡΑΣ ΣΤΟ ΕΡΓΟ  (αντικείμενο) | ΠΟΣΟΣΤΟ ΣΥΜΜΕΤΟΧΗΣ  ΣΤΟ ΕΡΓΟ  (προϋπολογισμός) | ΣΤΟΙΧΕΙΟ ΤΕΚΜΗΡΙΩΣΗΣ  (τύπος & ημ/νία) | |  |  |  |  |  |  |  |  |   όπου **«ΣΤΟΙΧΕΙΟ ΤΕΚΜΗΡΙΩΣΗΣ»**:   * Εάν ο Πελάτης είναι Δημόσιος Φορέας ως στοιχείο τεκμηρίωσης υποβάλλεται πιστοποιητικό ή πρωτόκολλο παραλαβής ή βεβαίωση καλής εκτέλεσης που συντάσσεται από την αρμόδια Δημόσια Αρχή. * Εάν ο Πελάτης είναι ιδιώτης, ως στοιχείο τεκμηρίωσης υποβάλλεται βεβαίωση της ιδιωτικής επιχείρησης, στην οποία θα δηλώνεται η καλή εκτέλεση της σύμβασης ή σχετική σύμβαση ή υπεύθυνη δήλωση του οικονομικού φορέα, προς απόδειξη των ζητούμενων στην παράγραφο 2.2.6 |

**Β.5. Για την απόδειξη της συμμόρφωσής τους με πρότυπα διασφάλισης ποιότητας και πρότυπα περιβαλλοντικής διαχείρισης της παραγράφου 2.2.7 οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **5.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και περιβαλλοντικής διαχείρισης με την παρ. 2.2.7 της παρούσας.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 5.1 | Οι οικονομικοί φορείς προσκομίζουν πιστοποιητικά συστήματος διαχείρισης ποιότητας (ISO ή ισοδύναμο) εν ισχύ της παρ. **2.2.7** , από διαπιστευμένο φορέα, στο πεδίο που ζητείται ή άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο υποψήφιος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας. |

**Β.6.** **Για την απόδειξη της νόμιμης σύστασης και εκπροσώπησης:**

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν αυτό φέρει συγκεκριμένο χρόνο ισχύος.

Ειδικότερα για τους ημεδαπούς οικονομικούς φορείς προσκομίζονται:

i) **για την απόδειξη της νόμιμης εκπροσώπησης**, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.

ii) Για την **απόδειξη της νόμιμης σύστασης και των μεταβολών** του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.

Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**Β.7.** Οι οικονομικοί φορείς που είναι εγγεγραμμένοι σε επίσημους καταλόγους που προβλέπονται από τις εκάστοτε ισχύουσες εθνικές διατάξεις ή διαθέτουν πιστοποίηση από οργανισμούς πιστοποίησης που συμμορφώνονται με τα ευρωπαϊκά πρότυπα πιστοποίησης, κατά την έννοια του Παραρτήματος VII του Προσαρτήματος Α΄ του ν. 4412/2016, μπορούν να προσκομίζουν στις αναθέτουσες αρχές πιστοποιητικό εγγραφής εκδιδόμενο από την αρμόδια αρχή ή το πιστοποιητικό που εκδίδεται από τον αρμόδιο οργανισμό πιστοποίησης.

Στα πιστοποιητικά αυτά αναφέρονται τα δικαιολογητικά βάσει των οποίων έγινε η εγγραφή των εν λόγω οικονομικών φορέων στον επίσημο κατάλογο ή η πιστοποίηση και η κατάταξη στον εν λόγω κατάλογο.

Η πιστοποιούμενη εγγραφή στους επίσημους καταλόγους από τους αρμόδιους οργανισμούς ή το πιστοποιητικό, που εκδίδεται από τον οργανισμό πιστοποίησης, συνιστά τεκμήριο καταλληλότητας όσον αφορά τις απαιτήσεις ποιοτικής επιλογής, τις οποίες καλύπτει ο επίσημος κατάλογος ή το πιστοποιητικό.

Οι οικονομικοί φορείς που είναι εγγεγραμμένοι σε επίσημους καταλόγους απαλλάσσονται από την υποχρέωση υποβολής των δικαιολογητικών που αναφέρονται στο πιστοποιητικό εγγραφής τους. Ειδικώς όσον αφορά την καταβολή των εισφορών κοινωνικής ασφάλισης και των φόρων και τελών, προσκομίζονται επιπροσθέτως της βεβαίωσης εγγραφής στον επίσημο κατάλογο και πιστοποιητικά, κατά τα οριζόμενα ανωτέρω στην περίπτωση Β.1, υποπερ. i, ii και iii της περ. β.

**Β.8.** Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω, κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν. 4412/2016.

Επιπλέον υποβάλλεται συμφωνητικό μεταξύ των μελών της Ένωσης με το οποίο α) συστήνεται η Ένωση β) αναγράφεται να οριοθετείται με σαφήνεια το μέρος του Έργου και το ποσοστό (όχι απόλυτη τιμή) του συμβατικού τιμήματος που θα αντιστοιχεί σε κάθε μέλος της ένωσης στο σύνολο της Προσφοράς, γ) δηλώνεται ένα Μέλος ως υπεύθυνο για το συντονισμό και τη διοίκηση όλων των Μελών της Ένωσης (leader) δ) και ορίζεται κοινός εκπρόσωπος της Ένωσης και των μελών της για τη συμμετοχή της στο Διαγωνισμό και την εκπροσώπηση της Ένωσης και των μελών της έναντι της Αναθέτουσας Αρχής.

**Β.9.** Στην περίπτωση που οικονομικός φορέας επιθυμεί να στηριχθεί στις ικανότητες άλλων φορέων, σύμφωνα με την παράγραφο 2.2.8 για την απόδειξη ότι θα έχει στη διάθεσή του τους αναγκαίους πόρους, προσκομίζει, ιδίως, σχετική έγγραφη δέσμευση των φορέων αυτών για τον σκοπό αυτό. Ειδικότερα, προσκομίζεται έγγραφο (συμφωνητικό ή σε περίπτωση νομικού προσώπου απόφαση του αρμοδίου οργάνου διοίκησης αυτού ή σε περίπτωση φυσικού προσώπου υπεύθυνη δήλωση), δυνάμει του οποίου αμφότεροι, διαγωνιζόμενος οικονομικός φορέας και τρίτος φορέας, εγκρίνουν τη μεταξύ τους συνεργασία για την κατά περίπτωση παροχή προς τον διαγωνιζόμενο της χρηματοοικονομικής ή/και τεχνικής ή/και επαγγελματικής ικανότητας του φορέα, ώστε αυτή να είναι στη διάθεση του διαγωνιζόμενου για την εκτέλεση της Σύμβασης.

Η σχετική αναφορά θα πρέπει να είναι λεπτομερής και να αναφέρει κατ’ ελάχιστον τους συγκεκριμένους πόρους που θα είναι διαθέσιμοι για την εκτέλεση της σύμβασης και τον τρόπο δια του οποίου θα χρησιμοποιηθούν αυτοί για την εκτέλεση της σύμβασης. Ο τρίτος θα δεσμεύεται ρητά ότι θα διαθέσει στον διαγωνιζόμενο τους συγκεκριμένους πόρους κατά τη διάρκεια της σύμβασης και ο διαγωνιζόμενος ότι θα κάνει χρήση αυτών σε περίπτωση που του ανατεθεί η σύμβαση. Σε περίπτωση που ο τρίτος διαθέτει χρηματοοικονομική επάρκεια, θα δηλώνει επίσης ότι καθίσταται από κοινού με τον διαγωνιζόμενο υπεύθυνος για την εκτέλεση της σύμβασης.

Σε περίπτωση που ο τρίτος διαθέτει στοιχεία τεχνικής ή επαγγελματικής καταλληλόλητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ’ του Μέρους ΙΙ του Παραρτήματος ΧΙΙ του Προσαρτήματος Α του ν. 4412/2016 ή με την σχετική επαγγελματική εμπειρία, θα δεσμεύεται ότι θα εκτελέσει τις εργασίες ή υπηρεσίες για τις οποίες απαιτούνται οι συγκεκριμένες ικανότητες, δηλώνοντας το τμήμα της σύμβασης που θα εκτελέσει.

**Β.10.** Στην περίπτωση που ο οικονομικός φορέας δηλώνει στην προσφορά του ότι θα κάνει χρήση υπεργολάβων, στις ικανότητες των οποίων δεν στηρίζεται, προσκομίζεται υπεύθυνη δήλωση του προσφέροντος με αναφορά του τμήματος της σύμβασης το οποίο προτίθεται να αναθέσει σε τρίτους υπό μορφή υπεργολαβίας και υπεύθυνη δήλωση των υπεργολάβων ότι αποδέχονται την εκτέλεση των εργασιών.

**Β.11.** Στο πλαίσιο συμμόρφωσης με την υποχρέωση του άρθρου 22.2.δ.iii) του Κανονισμού (ΕΕ) 2021/241, ο οικονομικός φορέας-προσωρινός ανάδοχος καλείται να υποβάλει τα στοιχεία ταυτότητας του/των πραγματικού/ων δικαιούχου/ων του, όπως αυτός ορίζεται στο άρθρο 3 σημείο 6 της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, ως ακολούθως:

* Για τις περιπτώσεις οικονομικών φορέων που έχουν υποχρέωση εγγραφής στο Κεντρικό Μητρώο Πραγματικών Δικαιούχων του άρθρου 20 του ν.4557/2018 (Α΄ 139), ως ισχύει, προσκομίζεται σχετική εκτύπωση των στοιχείων και πληροφοριών από το εν λόγω Μητρώο, συνοδευόμενη από Υπεύθυνη Δήλωση (της παρ. 4 του άρθρου 8 του ν.1599/1986 (Α΄ 75), αρμοδίως υπογεγραμμένη, στην οποία θα δηλώνονται τα στοιχεία των πραγματικών δικαιούχων του αναδόχου (κατ’ ελάχιστον, όνομα, επώνυμο, αριθμός φορολογικού μητρώου και ημερομηνία γέννησης).
* Για τις περιπτώσεις εισηγμένων εταιρειών σε ρυθμιζόμενη αγορά ή σε Πολυμερή Μηχανισμό Διαπραγμάτευσης, προσκομίζονται τα στοιχεία που προβλέπονται στην παράγραφο 2 του άρθρου 20 του ν.4557/2018 (Α’ 139), τα οποία, σε κάθε περίπτωση, συνοδεύονται από Υπεύθυνη Δήλωση της παρ. 4 του άρθρου 8 του ν.1599/1986 (Α΄ 75), αρμοδίως υπογεγραμμένη, στην οποία θα δηλώνονται τα στοιχεία των φυσικών προσώπων (κατ’ ελάχιστον, όνομα, επώνυμο, αριθμός φορολογικού μητρώου και ημερομηνία γέννησης) που κατέχουν άμεσα ή έμμεσα μετοχές με δικαίωμα ψήφου άνω του 5% ή που λογίζονται ως ΠΔ κατά την έννοια του άρθρου 3 σημείο 6 της Οδηγίας (ΕΕ) 2015/849 .

**Επισημαίνεται ότι γίνονται αποδεκτές:**

* **οι ένορκες βεβαιώσεις που αναφέρονται στην παρούσα Διακήρυξη, εφόσον έχουν συνταχθεί έως τρεις (3) μήνες πριν από την υποβολή τους,**
* **οι υπεύθυνες δηλώσεις, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών. Σημειώνεται ότι δεν απαιτείται θεώρηση του γνησίου της υπογραφής τους**

## Κριτήρια Ανάθεσης

### Κριτήριο ανάθεσης

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων:

|  |  |  |  |
| --- | --- | --- | --- |
| **ΠΙΝΑΚΑΣ ΚΡΙΤΗΡΙΩΝ ΑΞΙΟΛΟΓΗΣΗΣ** | | | |
| **Κριτήριο**  **(Κν)** | **Περιγραφή** | **Συντελεστής Βαρύτητας (σν)** | **Παραπομπή σε παρ. απαίτησης της διακήρυξης** |
| **Ομάδα Α** | | | |
| **Α.** | **Τεχνική Λύση** | **20%** |  |
| **Α.1** | Αντίληψη και κατανόηση του έργου από τον υποψήφιο Ανάδοχο | 5% | ΠΑΡΑΡΤΗΜΑ Ι: κεφ. 1 & 2 |
| **Α.2** | Οριζόντιες απαιτήσεις, Τεχνικά και τεχνολογικά χαρακτηριστικά ΠΣ -Αποθετήριο Ηλεκτρονικής Διακίνησης Εγγράφων | 15% | ΠΑΡΑΡΤΗΜΑ Ι : κεφ 3 & 4 |
| **ΟΜΑΔΑ Β** | | | |
| **Β.** | **Προσφερόμενες Υπηρεσίες** | **70%** |  |
| **Β.1** | Υπηρεσίες Ψηφιοποίησης (σάρωση) | 25% | ΠΑΡΑΡΤΗΜΑ Ι:κεφ. 5.4 |
| **Β.2** | Υπηρεσίες Μετάπτωσης | 5% | ΠΑΡΑΡΤΗΜΑ Ι:κεφ. 5.7 |
| **Β.3** | Υπηρεσίες Ψηφιοποίησης (καταχώριση μεταδεδομένων σάρωσης) και  Υπηρεσίες Καταχώρησης / επαλήθευσης δεδομένων / ταυτοποίησης φακέλων σε ασθενή | 25% | ΠΑΡΑΡΤΗΜΑ Ι: 5.4 (μεταδεδομένα σάρωσης)  ΠΑΡΑΡΤΗΜΑ Ι: 5.5 (δεδομένα καταχώρισης.) και 5.6 |
| **Β.4** | Υπηρεσίες Εκπαίδευσης | 3% | ΠΑΡΑΡΤΗΜΑ Ι:5.8 |
| **Β.5** | Υπηρεσίες Πιλοτικής & Δοκιμαστικής Λειτουργίας | 5% | ΠΑΡΑΡΤΗΜΑ Ι: 5.9 και 5.10 |
| **Β.6** | Υπηρεσίες Εγγύησης, και Τήρησης Επιπέδου Υπηρεσιών | 5% | ΠΑΡΑΡΤΗΜΑ Ι: 5.11 και 6.3 |
| **Β.7** | Μελέτη Ασφάλειας και Μελέτη Διαλειτουργικότητας/Διασύνδεσης | 2% | ΠΑΡΑΡΤΗΜΑ Ι: 5.1.4 & 5.2 |
| **Ομάδα Γ** | | | |
| **Γ.** | **Μεθοδολογία Οργάνωσης/Διοίκησης και Υλοποίησης Έργου** | **10%** |  |
| **Γ.1** | Μεθοδολογία & Οργάνωση Υλοποίησης Έργου (Φάσεις, Χρονοδιάγραμμα, Παραδοτέα) | 5% | ΠΑΡΑΡΤΗΜΑ Ι: κεφ 6.1 και 6.2, 6.6 |
| **Γ.2** | Σχήμα Διοίκησης – Ομάδα Έργου & Μεθοδολογία Διοίκησης και Διασφάλισης Ποιότητας | 5% | ΠΑΡΑΡΤΗΜΑ Ι: 6.4 και 6.5 |
| **ΣΥΝΟΛΟ** | | **100%** |  |

***Επεξήγηση Κριτηρίων:***

Ανά κατηγορία και κριτήριο αξιολογούνται:

|  |
| --- |
| **Ομάδα Α – Τεχνική Λύση** |
| **Α.1**. Αντίληψη και κατανόηση του έργου από τον υποψήφιο Ανάδοχο  Ορθότητα αντίληψης του προσφέροντος για το αντικείμενο και τις απαιτήσεις της σύμβασης, όπως παρουσιάζονται συνολικά στο Παράρτημα Ι. Ο υποψήφιος ανάδοχος οφείλει να περιγράψει το αντικείμενο του έργου με τις ελάχιστες ζητούμενες υπηρεσίες, τον εξοπλισμό που θα διαθέσει για την ψηφιοποίηση, το προσφερόμενο λογισμικό και τις απαιτήσεις σε κεντρικό εξοπλισμό (τον οποίο θα διαθέσει ο Φορέας) που αποδεικνύουν την αντίληψη του έργου.  Αξιολογούνται:   * η συνολική αντίληψη του Αναδόχου όσον αφορά στο αντικείμενο του έργου, τους σκοπούς και τους στόχους του, τους κρίσιμους παράγοντες επιτυχίας και τους κινδύνους, καθώς και κυρίως στους τρόπους και τις μεθόδους αντιμετώπισής τους, * ο βαθμός της σαφήνειας, περιεκτικότητας και σφαιρικότητας της αντίληψης και κατανόησης των απαιτήσεων, της περιγραφόμενης πολυπλοκότητας των στόχων και των ορίων της έκτασης του αντικειμένου του έργου, όπως τεκμηριώνεται στην προσφορά, * η κατανόηση του περιβάλλοντος του έργου και συγκεκριμένα των εμπλεκομένων μερών, των ωφελούμενων, των παραγόντων, των παραγόντων που προσθέτουν αδράνεια ή μπορεί να συμβάλλουν στη επιτάχυνση των διαδικασιών, καθώς και κυρίως τα μέτρα που θα ληφθούν για την αξιοποίηση της δυναμικής των εμπλεκόμενων μερών προς όφελος του έργου   **Α.2.** Οριζόντιες απαιτήσεις, Τεχνικά και τεχνολογικά χαρακτηριστικά ΠΣ -Αποθετήριο Ηλεκτρονικής Διακίνησης Εγγράφων  Αξιολογείται ο βαθμός σαφήνειας, απλότητας, πρακτικότητας και αποτελεσματικότητας της προτεινόμενης λύσης σχετικά με την ικανοποίηση των απαιτήσεων για το πληροφοριακό σύστημα που ζητείται, καθώς και η κάλυψη των απαιτήσεων του κεφ. 3 και 4 του ΠΑΡΑΡΤΗΜΑΤΟΣ Ι.  Επιπλέον αξιολογούνται:   * Η κάλυψη των λειτουργικών και τεχνικών απαιτήσεων του Έργου, * η τεκμηριωμένη και ολοκληρωμένη πρόταση σχετικά με την υλοποίηση της διασύνδεσης με τρίτα συστήματα (χρήση ανοιχτών προτύπων, διεθνώς καθιερωμένων τεχνολογιών κλπ), * η τεκμηριωμένη και ολοκληρωμένη πρόταση σχετικά με τη σχεδιαστική προσέγγιση του πληροφοριακού συστήματος, καθώς και το πλάνο δοκιμών χρηστικότητας και σχεδιαστικών αναπροσαρμογών που θα ακολουθήσει ο Ανάδοχος για να διασφαλίσει το επιθυμητό επίπεδο χρηστικότητας, * επιπλέον λειτουργικότητα που προσφέρεται πέραν της ζητούμενης στην παρούσα, η οποία κρίνεται ότι συμβάλει στην εξυπηρέτηση των στόχων του Έργου. |
| **Ομάδα Β - Προσφερόμενες Υπηρεσίες** |
| **Β.1** Υπηρεσίες Ψηφιοποίησης (σάρωση)  Αξιολογούνται:   * Η μεθοδολογία που θα ακολουθηθεί για την σάρωση των εγγράφων και τη διασφάλιση της πληρότητας των εισαγόμενων εγγράφων στην προβλεπόμενη βάση δεδομένων. * Η τεκμηρίωση κάλυψης των λειτουργικών απαιτήσεων της Παραγράφου 5.4 καθώς και των Πινάκων Συμμόρφωσης.   **Β.2** Υπηρεσίες Μετάπτωσης  Αξιολογούνται:   * Η τεκμηρίωση κάλυψης των λειτουργικών απαιτήσεων της Παραγράφου 5.7.   **Β.3**  Υπηρεσίες Ψηφιοποίησης (καταχώριση μεταδεδομένων σάρωσης) και Υπηρεσίες Καταχώρησης / επαλήθευσης δεδομένων / ταυτοποίησης φακέλων σε ασθενή  Α) Υπηρεσίες Ψηφιοποίησης (καταχώριση μεταδεδομένων σάρωσης βάσει των διεθνών προτύπων)  Αξιολογούνται   * Η μεθοδολογία καταχώρησης μεταδεδομένων και η μεθοδολογία ελέγχου των καταχωρήσεων. * Η τεκμηρίωση κάλυψης των λειτουργικών απαιτήσεων της Παραγράφου 5.4 καθώς και των Πινάκων Συμμόρφωσης A. * επιπλέον υπηρεσίες που προσφέρονται πέραν των ζητούμενων στην παρούσα, οι οποίες κρίνεται ότι συμβάλουν στην εξυπηρέτηση των στόχων του Έργου. * οι λειτουργίες της εφαρμογής καταχώρησης μεταδεδομένων, ελέγχου 1ης και 2ης καταχώρησης, δημιουργίας δείγματος κλπ   Β) Υπηρεσίες Καταχώρησης / επαλήθευσης δεδομένων / ταυτοποίησης φακέλων σε ασθενή  Αξιολογούνται:   * Η τεκμηρίωση κάλυψης των λειτουργικών απαιτήσεων του Παραρτήματος Ι, Παρ. 5.5 καθώς και των Πινάκων Συμμόρφωσης * Η μεθοδολογία που θα ακολουθηθεί για την καταχώρηση των δεδομένων και τη διασφάλιση της πληρότητας των εισαγόμενων στοιχείων στην προβλεπόμενη βάση δεδομένων * επιπλέον υπηρεσίες που προσφέρονται πέραν των ζητούμενων στην παρούσα, οι οποίες κρίνεται ότι συμβάλουν στην εξυπηρέτηση των στόχων του Έργου.   **Β.4** Υπηρεσίες Εκπαίδευσης  Αξιολογούνται:   * Η μεθοδολογική προσέγγιση, οργάνωση και προετοιμασία της εκπαίδευσης ανά κατηγορία εκπαιδευομένων * Το αντικείμενο της εκπαίδευσης ανά κατηγορία εκπαιδευομένων * H εκπαιδευτική διαδικασία και η διαχείριση αυτής * Οι προσφερόμενες ώρες εκπαίδευσης ανά κατηγορία χρηστών, πέραν των κατ’ ελάχιστα ζητούμενων στην παρούσα.   **Β.5** Υπηρεσίες Πιλοτικής & Δοκιμαστικής Λειτουργίας  Βαθμολογούνται οι προσφερόμενες υπηρεσίες Πιλοτικής & Δοκιμαστικής Λειτουργίας και αξιολογούνται:   * Η προτεινόμενη μεθοδολογία παροχής των υπηρεσιών όπως αναφέρονται στο Παράρτημα Ι, Παρ. 5.9 και 5.10 κατά τις Φάσεις Πιλοτικής και Δοκιμαστικής Λειτουργίας. * Επιπλέον υπηρεσίες που προσφέρονται πέραν των ζητούμενων στην παρούσα, οι οποίες κρίνεται ότι συμβάλουν στην εξυπηρέτηση των στόχων του Έργου.   **Β.6** Υπηρεσίες Εγγύησης, και Τήρησης Επιπέδου Υπηρεσιών  Βαθμολογούνται οι προσφερόμενες υπηρεσίες υποστήριξης, συντήρησης και τήρησης επιπέδου υπηρεσιών και αξιολογούνται:   * Η προτεινόμενη μεθοδολογία παροχής των υπηρεσιών Υποστήριξης και η μεθοδολογία παροχής τους κατά τις Φάσεις Πιλοτικής και Δοκιμαστικής Λειτουργίας. * Η χρονική διάρκεια της προσφερόμενης Εγγύησης πέραν της κατ’ ελάχιστα ζητούμενης. * Ο προσφερόμενος ανθρωποχρόνος υποστήριξης κατά την περίοδο εγγύησης. * Η προσφορά υπηρεσιών κατά την περίοδο της Εγγύησης πέραν των κατ’ ελάχιστα ζητούμενων στην παρούσα. * Η προσφορά υπηρεσιών εγγύησης πέραν των κατ’ ελάχιστα ζητούμενων στην παρούσα.   **Β.7**  Μελέτη Ασφάλειας και Μελέτη Διαλειτουργικότητας/Διασύνδεσης  Αξιολογούνται:   * Η κατανόηση του ρυθμιστικού πλαισίου που διέπει το Φορέα Λειτουργίας ως προς την ασφάλεια των δεδομένων. * Η προσέγγιση του υποψήφιου Αναδόχου για την ασφάλεια του συστήματος και των δεδομένων Οι προσφερόμενες υπηρεσίες ασφαλείας όπως αναφέρονται στη παράγραφο 5.2. * Η ανάλυση των αναγκών διαλειτουργικότητας και η τήρηση των ευρωπαϊκών και διεθνών προτύπων όπως αναφέρονται στη παράγραφο 5.1.4 |
| **Ομάδα Γ – Μεθοδολογία Οργάνωσης/Διοίκησης και Υλοποίησης Έργου** |
| **Γ.1:** Μεθοδολογία & Οργάνωση Υλοποίησης Έργου (Φάσεις, Χρονοδιάγραμμα, Παραδοτέα)  Ανάλυση του αντικειμένου της σύμβασης σε ενότητες εργασιών και σύνδεσή τους με τα ελάχιστα απαιτούμενα παραδοτέα και το χρονοδιάγραμμα που περιγράφεται στις τεχνικές προδιαγραφές.  Αξιολογούνται:   * η σαφήνεια και πληρότητα ανάλυσης των προσφερόμενων υπηρεσιών του Υποψήφιου Αναδόχου, σε συνάρτηση με τον προσφερόμενο ανθρωποχρόνο, * ο ρεαλιστικός χρονοπρογραμματισμός των παρεχόμενων εργασιών του υποψήφιου Αναδόχου με βάση τις επιχειρησιακές απαιτήσεις του Κυρίου του Έργου, * η ορθολογική ανάλυση του αντικειμένου του έργου σε Ενότητες Εργασίας και επιμέρους δραστηριότητες / ενέργειες υλοποίησης του Έργου και των μεταξύ τους αλληλεξαρτήσεων, λαμβάνοντας υπόψη το φυσικό αντικείμενο και το χρονοδιάγραμμα υλοποίησής του, * η ανάλυση, δομή και οργάνωση των παραδοτέων και η σύνδεσή τους με τις Ενότητες Εργασίας, σε σχέση με την προτεινόμενη Μεθοδολογία, τη ρεαλιστικότητα της προσέγγισης και την ολοκληρωμένη αντίληψη του υποψήφιου Αναδόχου για το Έργο, * η λίστα με τα ορόσημα του Έργου, που αφορούν κρίσιμα σημεία/στιγμιότυπα του χρονοδιαγράμματος του Έργου, στα οποία το Έργο απεμπλέκεται από κάποιο σημαντικό ρίσκο ή/και επιτυγχάνει κάποιο σημαντικό (ενδιάμεσο) στόχο.   **Γ.2:** Σχήμα Διοίκησης – Ομάδα Έργου & Μεθοδολογία Διοίκησης και Διασφάλισης Ποιότητας  Αξιολογούνται:   * το πλήθος και τα προσόντα των στελεχών που θα ενταχθούν στην ομάδα έργου (πέραν των ελάχιστων απαιτούμενων) * η ένταξη πρόσθετων υποστηρικτικών ρόλων στην ομάδα έργου * η σαφήνεια των ορισμών των ρόλων του προτεινόμενου σχήματος διοίκησης και υλοποίησης * ο βαθμός επάρκειας, σαφήνειας και αποτελεσματικότητας του τρόπου διακυβέρνησης του έργου. Ελέγχεται κατά πόσον από την προσφορά είναι ευδιάκριτα τα όρια λογοδοσίας όλων των ρόλων, καθ’ όλον τον κύκλο ζωής του έργου και κατά πόσο ο τρόπος αξιοποίησης εξωτερικών συνεργατών, ή υπεργολάβων συντελεί στην ομαλή διακυβέρνηση χωρίς να αυξάνεται η πολυπλοκότητα, * η καταλληλότητα και η επάρκεια των διαδικασιών και των μηχανισμών επικοινωνίας της Ομάδας Έργου με τα αρμόδια εμπλεκόμενα τμήματα/μονάδες και τα στελέχη του Φορέα Λειτουργίας, αλλά και με τους λοιπούς φορείς που εμπλέκονται στην υλοποίηση/εκτέλεση του Έργου με στόχο τόσο τη μεταφορά τεχνογνωσίας στα στελέχη του Φορέα Λειτουργίας, όσο και την αποτελεσματικότερη υλοποίηση του έργου, * η αποτελεσματικότητα και καταλληλόλητα της μεθοδολογίας διαχείρισης και υλοποίησης του έργου καθώς και ο βαθμός ανάλυσης της . |

### Βαθμολόγηση και κατάταξη προσφορών

#### Βαθμολόγηση Τεχνικών Προσφορών

Η Βαθμολόγηση των τεχνικών προσφορών θα γίνει σύμφωνα με τα “Κριτήρια Αξιολόγησης”, όπως αυτά προσδιορίζονται στον πίνακα της παρ. 2.3.1.

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 150 βαθμούς όταν υπερκαλύπτονται οι απαιτήσεις του συγκεκριμένου κριτηρίου**.**

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Βαθμολογία μικρότερη από 100 βαθμούς (ήτοι προσφορά που δεν καλύπτει/παρουσιάζει αποκλίσεις από τις τεχνικές προδιαγραφές της παρούσας) επιφέρει την απόρριψη της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς (Βi) θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς υπολογίζεται με βάση τον παρακάτω τύπο :

Β = σ1\*Κ1 + σ2\*Κ2 +……+σν\*Κν

#### Α. Κατάταξη προσφορών

Πλέον συμφέρουσα από οικονομική άποψη προσφορά είναι εκείνη που παρουσιάζει το μεγαλύτερο Λi ο οποίος υπολογίζεται με βάση τον παρακάτω τύπο:

Λi = 80 \* ( Βi / Βmax ) + 20 \* (Kmin/Ki)

όπου:

Βmax η συνολική βαθμολογία που έλαβε η καλύτερη Τεχνική Προσφορά

Βi η συνολική βαθμολογία της Τεχνικής Προσφοράς i

Kmin το συνολικό συγκριτικό κόστος της Προσφοράς με τη μικρότερη τιμή

Κi το συνολικό συγκριτικό κόστος της Προσφοράς i

Λi το οποίο στρογγυλοποιείται στα 2 δεκαδικά ψηφία.

#### Διαμόρφωση συγκριτικού κόστους Προσφοράς

Το συγκριτικό κόστος Κ κάθε Προσφοράς περιλαμβάνει:

* το συνολικό κόστος, χωρίς ΦΠΑ {βλ. ΠΑΡΑΡΤΗΜΑ VI – Υπόδειγμα Οικονομικής Προσφοράς, 1.1.3, Πίνακας 3}
* το κόστος συντήρησης του 1ου έτους {**βλ. διευκρίνιση**} μετά την προσφερόμενη εγγύηση, χωρίς ΦΠΑ {βλ . ΠΑΡΑΡΤΗΜΑ VI – Υπόδειγμα Οικονομικής Προσφοράς, Συγκεντρωτικός Πίνακας Οικονομικής Προσφοράς Συντήρησης, Πίνακας 4

όπως προκύπτει από τους Πίνακες Οικονομικής Προσφοράς του υποψηφίου Οικονομικού Φορέα .

**Διευκρινήσεις:**

1. το κόστος συντήρησης **περιλαμβάνεται στον προϋπολογισμό του Έργου ως δικαίωμα προαίρεσης.**
2. τυχόν αναπροσαρμογή του ετήσιου κόστους συντήρησης που θα ορίζει ο υποψήφιος Ανάδοχος στην Προσφορά του, θα είναι σταθερή για το σύνολο των ετών συντήρησης και για κάθε έτος δεν θα υπερβαίνει το **5%.**

## Κατάρτιση - Περιεχόμενο Προσφορών

### Γενικοί όροι υποβολής προσφορών

Οι προσφορές υποβάλλονται με βάση τις απαιτήσεις της παρούσας Διακήρυξης, για όλες τις περιγραφόμενες υπηρεσίες.

Δεν επιτρέπονται εναλλακτικές προσφορές *.*

Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά ηλεκτρονικά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά, απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής[[7]](#footnote-8).

Οι οικονομικοί φορείς μπορούν να αποσύρουν την προσφορά τους, πριν την καταληκτική ημερομηνία υποβολής προσφοράς, χωρίς να απαιτείται έγκριση εκ μέρους του αποφαινομένου οργάνου της αναθέτουσας αρχής, υποβάλλοντας έγγραφη ειδοποίηση προς την αναθέτουσα αρχή μέσω της λειτουργικότητας «Επικοινωνία» του ΕΣΗΔΗΣ.[[8]](#footnote-9)

### Χρόνος και Τρόπος υποβολής προσφορών

Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύλης www.promitheus.gov.gr του ΕΣΗΔΗΣ, μέχρι την καταληκτική ημερομηνία και ώρα που ορίζει η παρούσα διακήρυξη (άρθρο 1.5), στην Ελληνική Γλώσσα, σε ηλεκτρονικό φάκελο, σύμφωνα με τα αναφερόμενα στο ν.4412/2016 , ιδίως στα άρθρα 36 και 37 και στην κατ’ εξουσιοδότηση των διατάξεων της παρ. 5 του άρθρου 36 του ν.4412/2016 εκδοθείσα με αρ. 64233(ΦΕΚ Β’ 2453/9-06-2021) Κοινή Απόφαση των Υπουργών Ανάπτυξης και Επενδύσεων και Ψηφιακής Διακυβέρνησης «Ρυθμίσεις τεχνικών ζητημάτων που αφορούν την ανάθεση και εκτέλεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)» εφεξής «Κ.Υ.Α. ΕΣΗΔΗΣ Προμήθειες και Υπηρεσίες»

Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν προηγμένη ηλεκτρονική υπογραφή που υποστηρίζεται τουλάχιστον από αναγνωρισμένο (εγκεκριμένο) πιστοποιητικό, το οποίο χορηγήθηκε από πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και να εγγραφούν στο ΕΣΗΔΗΣ, σύμφωνα με την περ. β της παρ. 2 του άρθρου 37 του ν. 4412/2016 και τις διατάξεις του άρθρου 6 της Κ.Υ.Α. ΕΣΗΔΗΣ Προμήθειες και Υπηρεσίες.

Ο χρόνος υποβολής της προσφοράς μέσω του ΕΣΗΔΗΣ βεβαιώνεται αυτόματα από το ΕΣΗΔΗΣ με υπηρεσίες χρονοσήμανσης, σύμφωνα με τα οριζόμενα στο άρθρο 37 του ν. 4412/2016 και τις διατάξεις του άρθρου 10 της ως άνω κοινής υπουργικής απόφασης.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο ΕΣΗΔΗΣ. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή ρυθμίζει τα της συνέχειας του διαγωνισμού με αιτιολογημένη απόφασή της.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο Σύστημα. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή θα ρυθμίσει τα της συνέχειας του διαγωνισμού με σχετική ανακοίνωσή της.

Οι οικονομικοί φορείς υποβάλλουν με την προσφορά τους τα ακόλουθα σύμφωνα με τις διατάξεις του άρθρου 13 της Κ.Υ.Α. ΕΣΗΔΗΣ Προμήθειες και Υπηρεσίες:

(α) έναν ηλεκτρονικό (υπο)φάκελο με την ένδειξη «Δικαιολογητικά Συμμετοχής–Τεχνική Προσφορά», στον οποίο περιλαμβάνεται το σύνολο των κατά περίπτωση απαιτούμενων δικαιολογητικών και η τεχνική προσφορά, σύμφωνα με τις διατάξεις της κείμενης νομοθεσίας και την παρούσα.

(β) έναν ηλεκτρονικό (υπο)φάκελο με την ένδειξη «Οικονομική Προσφορά», στον οποίο περιλαμβάνεται η οικονομική προσφορά του οικονομικού φορέα και το σύνολο των κατά περίπτωση απαιτούμενων δικαιολογητικών.

Από τον Οικονομικό Φορέα σημαίνονται, με χρήση της σχετικής λειτουργικότητας του ΕΣΗΔΗΣ, τα στοιχεία εκείνα της προσφοράς του που έχουν εμπιστευτικό χαρακτήρα σύμφωνα με τα οριζόμενα στο άρθρο 21 του ν. 4412/2016. Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές, πληροφορίες σχετικά με τις τιμές μονάδας, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.

Εφόσον οι Οικονομικοί Φορείς καταχωρίσουν τα σχετικά στοιχεία, μεταδεδομένα και συνημμένα ηλεκτρονικά αρχεία που αφορούν δικαιολογητικά συμμετοχής-τεχνικής προσφοράς και οικονομικής προσφοράς στο ΕΣΗΔΗΣ, στην συνέχεια, μέσω σχετικής λειτουργικότητας, εξάγουν αναφορές (εκτυπώσεις) σε μορφή ηλεκτρονικών αρχείων με μορφότυπο PDF, τα οποία αποτελούν συνοπτική αποτύπωση των καταχωρισμένων στοιχείων. Τα ηλεκτρονικά αρχεία των εν λόγω αναφορών (εκτυπώσεων) υπογράφονται ψηφιακά, σύμφωνα με τις προβλεπόμενες διατάξεις (περ. β της παρ. 2 του άρθρου 37) και επισυνάπτονται από τον Οικονομικό Φορέα στους αντίστοιχους υποφακέλους. Επισημαίνεται ότι η εξαγωγή και η επισύναψη των προαναφερθέντων αναφορών (εκτυπώσεων) δύναται να πραγματοποιείται για κάθε υποφακέλο ξεχωριστά, από τη στιγμή που έχει ολοκληρωθεί η καταχώριση των στοιχείων σε αυτόν[[9]](#footnote-10). Οι οικονομικοί φορείς συντάσσουν την τεχνική και οικονομική τους προσφορά σύμφωνα με τις απαιτήσεις της παρούσας ΠΑΡΑΡΤΗΜΑ V – Υπόδειγμα Τεχνικής Προσφοράς & ΠΑΡΑΡΤΗΜΑ VI – Υπόδειγμα Οικονομικής Προσφοράςδεδομένου ότι δεν έχουν αποτυπωθεί πλήρως στις ηλεκτρονικές φόρμες του ΕΣΗΔΗΣ και στη συνέχεια υπογράφονται ηλεκτρονικά και υποβάλλονται στο ΕΣΗΔΗΣ.

Ειδικότερα, όσον αφορά τα συνημμένα ηλεκτρονικά αρχεία της προσφοράς, οι Οικονομικοί Φορείς τα καταχωρίζουν στους ανωτέρω (υπο)φακέλους μέσω του Υποσυστήματος, ως εξής :

Τα έγγραφα που καταχωρίζονται στην ηλεκτρονική προσφορά, και δεν απαιτείται να προσκομισθούν και σε έντυπη μορφή, γίνονται αποδεκτά κατά περίπτωση, σύμφωνα με τα προβλεπόμενα στις διατάξεις:

α) είτε των άρθρων 13, 14 και 28 του ν. 4727/2020 (Α΄ 184) περί ηλεκτρονικών δημοσίων εγγράφων που φέρουν ηλεκτρονική υπογραφή ή σφραγίδα και, εφόσον πρόκειται για αλλοδαπά δημόσια ηλεκτρονικά έγγραφα, εάν φέρουν επισημείωση e-Apostille

β) είτε των άρθρων 15 και 27 του ν. 4727/2020 (Α΄ 184) περί ηλεκτρονικών ιδιωτικών εγγράφων που φέρουν ηλεκτρονική υπογραφή ή σφραγίδα

γ) είτε του άρθρου 11 του ν. 2690/1999 (Α΄ 45),

δ) είτε της παρ. 2 του άρθρου 37 του ν. 4412/2016, περί χρήσης ηλεκτρονικών υπογραφών σε ηλεκτρονικές διαδικασίες δημοσίων συμβάσεων,

ε) είτε της παρ. 8 του άρθρου 92 του ν. 4412/2016, περί συνυποβολής υπεύθυνης δήλωσης στην περίπτωση απλής φωτοτυπίας ιδιωτικών εγγράφων.

Επιπλέον, δεν προσκομίζονται σε έντυπη μορφή τα ΦΕΚ και ενημερωτικά και τεχνικά φυλλάδια και άλλα έντυπα, εταιρικά ή μη, με ειδικό τεχνικό περιεχόμενο, δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια.

Ειδικότερα, τα στοιχεία και δικαιολογητικά για τη συμμετοχή του Οικονομικού Φορέα στη διαδικασία καταχωρίζονται από αυτόν σε μορφή ηλεκτρονικών αρχείων με μορφότυπο PDF**.**

Έως την ημέρα και ώρα αποσφράγισης των προσφορών προσκομίζονται με ευθύνη του οικονομικού φορέα στην αναθέτουσα αρχή, σε έντυπη μορφή και σε κλειστό-ούς φάκελο-ους, στον οποίο αναγράφεται ο αποστολέας και ως παραλήπτης η Επιτροπή Διαγωνισμού του παρόντος διαγωνισμού, τα στοιχεία της ηλεκτρονικής προσφοράς του, τα οποία απαιτείται να προσκομισθούν σε πρωτότυπη μορφή. Τέτοια στοιχεία και δικαιολογητικά ενδεικτικά είναι :

α) η πρωτότυπη εγγυητική επιστολή συμμετοχής, πλην των περιπτώσεων που αυτή εκδίδεται ηλεκτρονικά, άλλως η προσφορά απορρίπτεται ως απαράδεκτη,

β) αυτά που δεν υπάγονται στις διατάξεις του άρθρου 11 παρ. 2 του ν. 2690/1999,

γ) ιδιωτικά έγγραφα τα οποία δεν έχουν επικυρωθεί από δικηγόρο ή δεν φέρουν θεώρηση από υπηρεσίες και φορείς της περίπτωσης α της παρ. 2 του άρθρου 11 του ν. 2690/1999 ή δεν συνοδεύονται από υπεύθυνη δήλωση για την ακρίβειά τους, καθώς και

δ) τα αλλοδαπά δημόσια έντυπα έγγραφα που φέρουν την επισημείωση της Χάγης (Apostille), ή προξενική θεώρηση και δεν έχουν επικυρωθεί από δικηγόρο.

Σε περίπτωση μη υποβολής ενός ή περισσότερων από τα ως άνω στοιχεία και δικαιολογητικά που υποβάλλονται σε έντυπη μορφή, πλην της πρωτότυπης εγγύησης συμμετοχής, η αναθέτουσα αρχή δύναται να ζητήσει τη συμπλήρωση και υποβολή τους, σύμφωνα με το άρθρο 102 του ν. 4412/2016.

Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α΄188), εφόσον συντάσσονται σε κράτη που έχουν προσχωρήσει στην ως άνω Συνθήκη, άλλως φέρουν προξενική θεώρηση. Απαλλάσσονται από την απαίτηση επικύρωσης (με Apostille ή Προξενική Θεώρηση) αλλοδαπά δημόσια έγγραφα όταν καλύπτονται από διμερείς ή πολυμερείς συμφωνίες που έχει συνάψει η Ελλάδα (ενδεικτικά «Σύμβαση νομικής συνεργασίας μεταξύ Ελλάδας και Κύπρου – 05.03.1984» (κυρωτικός ν.1548/1985, «Σύμβαση περί απαλλαγής από την επικύρωση ορισμένων πράξεων και εγγράφων – 15.09.1977» (κυρωτικός ν.4231/2014)). Επίσης, απαλλάσσονται από την απαίτηση επικύρωσης ή παρόμοιας διατύπωσης δημόσια έγγραφα που εκδίδονται από τις αρχές κράτους μέλους που υπάγονται στον Καν ΕΕ 2016/1191 για την απλούστευση των απαιτήσεων για την υποβολή ορισμένων δημοσίων εγγράφων στην ΕΕ, όπως, ενδεικτικά, το λευκό ποινικό μητρώο, υπό τον όρο ότι τα σχετικά με το γεγονός αυτό δημόσια έγγραφα εκδίδονται για πολίτη της Ένωσης από τις αρχές του κράτους μέλους της ιθαγένειάς του.

Σημειώνεται ότι, γίνονται υποχρεωτικά αποδεκτά ευκρινή φωτοαντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο, σύμφωνα με τα προβλεπόμενα στην παρ. 2 περ. β του άρθρου 11 του ν. 2690/1999 “Κώδικας Διοικητικής Διαδικασίας”, όπως αντικαταστάθηκε ως άνω με το άρθρο 1 παρ.2 του ν.4250/2014.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται με ευθύνη του οικονομικού φορέα, σε κλειστό φάκελο, στον οποίο αναγράφεται ο αποστολέας, τα στοιχεία του παρόντος διαγωνισμού και ως παραλήπτης η Επιτροπή Διαγωνισμού, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη μετά από γνώμη της Επιτροπής Διαγωνισμού.

Η προσκόμιση των εγγυήσεων συμμετοχής πραγματοποιείται είτε με κατάθεση του ως άνω φακέλου στην υπηρεσία πρωτοκόλλου της αναθέτουσας αρχής, είτε με την αποστολή του ταχυδρομικώς, επί αποδείξει. Το βάρος απόδειξης της έγκαιρης προσκόμισης φέρει ο οικονομικός φορέας. Το εμπρόθεσμο αποδεικνύεται με την επίκληση του αριθμού πρωτοκόλλου ή την προσκόμιση του σχετικού αποδεικτικού αποστολής κατά περίπτωση.

Στην περίπτωση που επιλεγεί η αποστολή του φακέλου της εγγύησης συμμετοχής ταχυδρομικώς, ο οικονομικός φορέας αναρτά, εφόσον δεν διαθέτει αριθμό έγκαιρης εισαγωγής του φακέλου του στο πρωτόκολλο της αναθέτουσας αρχής, το αργότερο έως την ημερομηνία και ώρα αποσφράγισης των προσφορών, μέσω της λειτουργικότητας «Επικοινωνία», τα σχετικό αποδεικτικό στοιχείο προσκόμισης (αποδεικτικό κατάθεσης σε υπηρεσίες ταχυδρομείου- ταχυμεταφορών), προκειμένου να ενημερώσει την αναθέτουσα αρχή περί της τήρησης της υποχρέωσής του σχετικά με την (εμπρόθεσμη) προσκόμιση της εγγύησης συμμετοχής του στον παρόντα διαγωνισμό.

### Περιεχόμενα Φακέλου «Δικαιολογητικά Συμμετοχής - Τεχνική Προσφορά»

#### **Δικαιολογητικά Συμμετοχής**

Τα στοιχεία και δικαιολογητικά για την συμμετοχή των προσφερόντων στη διαγωνιστική διαδικασία περιλαμβάνουν με ποινή αποκλεισμού τα ακόλουθα υπό α και β στοιχεία:

α) το Ευρωπαϊκό Ενιαίο Έγγραφο Σύμβασης (ΕΕΕΣ), όπως προβλέπεται στις παρ. 1 και 3 του άρθρου 79 του ν. 4412/2016 και τη συνοδευτική υπεύθυνη δήλωση με την οποία ο οικονομικός φορέας δύναται να διευκρινίζει τις πληροφορίες που παρέχει με το ΕΕΕΣ σύμφωνα με την παρ. 9 του ίδιου άρθρου,

β) την εγγύηση συμμετοχής, όπως προβλέπεται στο άρθρο 72 του Ν.4412/2016 και τις παραγράφους 2.1.5 και 2.2.2 αντίστοιχα της παρούσας διακήρυξης.

γ) Υπεύθυνη Δήλωση του Οικονομικού Φορέα ότι δεν συντρέχουν οι περιορισμοί της παρ. 1 του άρθρου 5ια του Κανονισμού Κυρώσεων κατά της Ρωσίας (Κανονισμός (ΕΕ) 833/2014, όπως τροποποιήθηκε με τον Κανονισμό 2022/576 του Συμβουλίου της 8ης Απριλίου 2022), σύμφωνα με το ΠΑΡΑΡΤΗΜΑ Χ – Άλλες Δηλώσεις.

Οι προσφέροντες συμπληρώνουν το σχετικό υπόδειγμα ΕΕΕΣ, το οποίο αποτελεί αναπόσπαστο μέρος της παρούσας διακήρυξης (ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) ως Παράρτημα αυτής.

Η συμπλήρωσή του δύναται να πραγματοποιηθεί με χρήση του υποσυστήματος Promitheus ESPDint, προσβάσιμου μέσω της Διαδικτυακής Πύλης (www.promitheus.gov.gr) του ΟΠΣ ΕΣΗΔΗΣ, ή άλλης σχετικής συμβατής πλατφόρμας υπηρεσιών διαχείρισης ηλεκτρονικών ΕΕΕΣ. Οι Οικονομικοί Φορείς δύνανται για αυτό το σκοπό να αξιοποιήσουν το αντίστοιχο ηλεκτρονικό αρχείο με μορφότυπο XML που αποτελεί επικουρικό στοιχείο των εγγράφων της σύμβασης.

Το συμπληρωμένο από τον Οικονομικό Φορέα ΕΕΕΣ, καθώς και η τυχόν συνοδευτική αυτού υπεύθυνη δήλωση, υποβάλλονται σύμφωνα με την περίπτωση δ΄ της παραγράφου 2.4.2.5 της παρούσας, σε ψηφιακά υπογεγραμμένο ηλεκτρονικό αρχείο με μορφότυπο PDF.

Αναλυτικές οδηγίες και πληροφορίες για το θεσμικό πλαίσιο, τον τρόπο χρήσης και συμπλήρωσης ηλεκτρονικών ΕΕΕΣ και της χρήση του υποσυστήματος Promitheus ESPDint είναι αναρτημένες σε σχετική θεματική ενότητα στη Διαδικτυακή Πύλη ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ.

Οι ενώσεις οικονομικών φορέων που υποβάλλουν κοινή προσφορά, υποβάλλουν το ΕΕΕΣ για κάθε οικονομικό φορέα που συμμετέχει στην ένωση.

**ΕΕΕΣ**

Οι υποψήφιοι οικονομικοί υποβάλουν το ΕΕΕΣ, εντός του φακέλου των δικαιολογητικών συμμετοχής, ψηφιακά υπογεγραμμένο από τον κατά περίπτωση εκπρόσωπο του οικονομικού φορέα (ως εκπρόσωπος του οικονομικού φορέα, νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή αίτησης συμμετοχής ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης).

Οι προσφέροντες συμπληρώνουν το σχετικό πρότυπο ΕΕΕΣ το οποίο έχει αναρτηθεί, σε μορφή αρχείων τύπου XML και PDF, στη διαδικτυακή πύλη www.promitheus.gov.gr του ΕΣΗΔΗΣ και αποτελεί αναπόσπαστο τμήμα της διακήρυξης ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ).

Επισημαίνονται τα ακόλουθα, αναφορικά με την συμπλήρωση και υποβολή του ΕΕΕΣ:

α. ΕΕΕΣ –Οικονομικού Φορέα

Στην περίπτωση που ένας οικονομικός φορέας συμμετέχει μόνος του στο διαγωνισμό και δεν στηρίζεται στις ικανότητες άλλων οντοτήτων προκειμένου να ανταποκριθεί στα κριτήρια επιλογής, συμπληρώνει και υποβάλλει ένα (1) ΕΕΕΣ.

β. ΕΕΕΣ – Στήριξη Οικονομικού Φορέα στις ικανότητες άλλων φορέων

Στην περίπτωση που ένας οικονομικός φορέας στηρίζεται στις ικανότητες μίας ή περισσότερων άλλων οντοτήτων προκειμένου να ανταποκριθεί στα κριτήρια επιλογής, με την προσφορά υποβάλλεται χωριστό ΕΕΕΣ, που συμπληρώνεται και υπογράφεται ψηφιακά από τον τρίτο/ους, συμπληρώνοντας:

* τις ενότητες των Α και Β του Μέρους ΙΙ , το Μέρος ΙΙΙ , το Μέρος IV σχετικά με τις ικανότητες που δανείζει στον υποψήφιο οικονομικό φορέα καθώς και το Μέρος VI Τελικές Δηλώσεις

Για την υπογραφή του ΕΕΕΣ του τρίτου/ων ισχύουν τα ανωτέρω αναφερόμενα για την υπογραφή του ΕΕΕΣ του προσφέροντος.

γ. ΕΕΕΣ - Ενώσεις οικονομικών φορέων Κοινοπραξίες κλπ

Στην περίπτωση συμμετοχής στο διαγωνισμό από κοινού ομίλων οικονομικών φορέων (λ.χ ενώσεων, κοινοπραξιών, συνεταιρισμών κλπ), υποβάλλεται χωριστό ΕΕΕΣ για κάθε έναν συμμετέχοντα οικονομικό φορέα.

δ. ΕΕΕΣ - Υπεργολάβοι:

Σε περίπτωση που ο προσφέρων προτίθεται να αναθέσει υπό μορφή υπεργολαβίας σε τρίτο/ους (βλ. ΕΕΕΣ, μέρος ΙΙ, παράγραφος Δ «Πληροφορίες σχετικά με υπεργολάβους στην ικανότητα των οποίων δεν στηρίζεται ο οικονομικός φορέας») και το τμήμα του έργου που πρόκειται να ανατεθεί υπεργολαβικά υπερβαίνει το τριάντα τοις εκατό (30%) της συνολικής αξίας της σύμβασης, τότε ο υπεργολάβος συμπληρώνει και υπογράφει ψηφιακά χωριστό ΕΕΕΣ, το οποίο υποβάλλεται εντός του φακέλου δικαιολογητικών συμμετοχής, συμπληρώνοντας τα πεδία της ενότητας Α και Β του Μέρους ΙΙ και τα πεδία των ενοτήτων του Μέρους ΙΙΙ καθώς και το Μέρος VI Τελικές Δηλώσεις.

Για την υπογραφή του ΕΕΕΣ του υπεργολάβου ισχύουν και εφαρμόζονται τα ανωτέρω αναφερόμενα για την υπογραφή του ΕΕΕΣ του προσφέροντος.

#### Τεχνική Προσφορά

H τεχνική προσφορά θα πρέπει να καλύπτει όλες τις απαιτήσεις και τις προδιαγραφές της παρούσας και συγκεκριμένα των Παραρτημάτων ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Συμφωνίας Πλαίσιο & ΠΑΡΑΡΤΗΜΑ ΙΙ – Πίνακες Συμμόρφωσης της παρούσας Διακήρυξης, περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. Περιλαμβάνει ιδίως τα έγγραφα και δικαιολογητικά, βάσει των οποίων θα αξιολογηθεί η καταλληλόλητα των προσφερόμενων υπηρεσιών, με βάση το κριτήριο ανάθεσης, σύμφωνα με τα αναλυτικώς αναφερόμενα στο ως άνω Παράρτημα.

Οι τεχνικές προδιαγραφές της παρούσας δεν έχουν αποτυπωθεί στις ειδικές ηλεκτρονικές φόρμες του ΕΣΗΔΗΣ, για αυτό οι υποψήφιοι Οικονομικοί Φορείς συντάσσουν την τεχνική προσφορά τους και υποβάλλουν ψηφιακά υπογεγραμμένα τα σχετικά ηλεκτρονικά αρχεία της Τεχνικής Προσφοράς σύμφωνα με το ΠΑΡΑΡΤΗΜΑ V – Υπόδειγμα Τεχνικής Προσφοράς της παρούσας διακήρυξης (σε συμπιεσμένη μορφή και κατά προτίμηση σε ένα (1) αρχείο pdf). Επιπλέον οι οικονομικοί φορείς αναφέρουν στην τεχνική προσφορά τους το τμήμα της σύμβασης που προτίθενται να αναθέσουν υπό μορφή υπεργολαβίας σε τρίτους, καθώς και τους υπεργολάβους που προτείνουν.

### Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών

Η οικονομική προσφορά συντάσσεται με βάση το κριτήριο ανάθεσης και σύμφωνα με το υπόδειγμα που παρέχεται στο ΠΑΡΑΡΤΗΜΑ VI – Υπόδειγμα Οικονομικής Προσφοράς της παρούσας Διακήρυξης και υποβάλλεται ηλεκτρονικά σε μορφή αρχείου .pdf ψηφιακά υπογεγραμμένη, στον Υποφάκελο «Οικονομική Προσφορά».

Η τιμή δίνεται σε ευρώ ανά μονάδα μέτρησης.

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα της παρούσας. .

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται

Ως απαράδεκτες θα απορρίπτονται προσφορές στις οποίες:

α) δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα,

β) δεν προκύπτει με σαφήνεια η προσφερόμενη τιμή, με την επιφύλαξη του άρθρου 102 του ν. 4412/2016 όπως τροποποιήθηκε με το άρθρο 42 του ν. 4782/Α36/9-3-2021 και

γ) η τιμή υπερβαίνει τον προϋπολογισμό της σύμβασης που καθορίζεται στην παρούσα διακήρυξη.

Στην οικονομική προσφορά θα πρέπει να επιλέγεται με σαφήνεια ένας από τους τρόπους πληρωμής που περιγράφονται στην παρ. 5.1 της παρούσας διακήρυξης.

### Χρόνος ισχύος των προσφορών

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα δώδεκα (12) μηνώναπό την επόμενη της καταληκτικής ημερομηνίας υποβολής τους.

Προσφορά η οποία ορίζει χρόνο ισχύος μικρότερο από τον ανωτέρω προβλεπόμενο απορρίπτεται.

Η ισχύς της προσφοράς μπορεί να παρατείνεται εγγράφως, εφόσον τούτο ζητηθεί από την αναθέτουσα αρχή, πριν από τη λήξη της, με αντίστοιχη παράταση της εγγυητικής επιστολής συμμετοχής σύμφωνα με τα οριζόμενα στο άρθρο 72 παρ. 1 α του ν. 4412/2016 και την παράγραφο 2.2.2 της παρούσας, κατ' ανώτατο όριο για χρονικό διάστημα ίσο με την προβλεπόμενη ως άνω αρχική διάρκεια. Σε περίπτωση αιτήματος της αναθέτουσας αρχής για παράταση της ισχύος της προσφοράς, για τους οικονομικούς φορείς, που αποδέχτηκαν την παράταση, πριν τη λήξη ισχύος των προσφορών τους, οι προσφορές ισχύουν και τους δεσμεύουν για το επιπλέον αυτό χρονικό διάστημα.

Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε οι οικονομικοί φορείς που συμμετέχουν στη διαδικασία μπορούν να επιλέξουν είτε να παρατείνουν την προσφορά και την εγγύηση συμμετοχής τους, εφόσον τους ζητηθεί πριν την πάροδο του ανωτέρω ανώτατου ορίου παράτασης της προσφοράς τους είτε όχι. Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους και αποκλείονται οι λοιποί οικονομικοί φορείς. Σε περίπτωση που λήξει ο χρόνος ισχύος των προσφορών και δεν ζητηθεί παράταση της προσφοράς, η αναθέτουσα αρχή δύναται με αιτιολογημένη απόφασή της, εφόσον η εκτέλεση της σύμβασης εξυπηρετεί το δημόσιο συμφέρον, να ζητήσει εκ των υστέρων από τους οικονομικούς φορείς που συμμετέχουν στη διαδικασία είτε να παρατείνουν την προσφορά τους είτε όχι. Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους.

### Λόγοι απόρριψης προσφορών

H αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:

1. η οποία αποκλίνει από απαράβατους όρους περί σύνταξης και υποβολής της προσφοράς, ή δεν υποβάλλεται εμπρόθεσμα, με τον τρόπο και με το περιεχόμενο που ορίζεται στην παρούσα και συγκεκριμένα στις παραγράφους 2.4.1 (Γενικοί όροι υποβολής προσφορών), 2.4.2 (Χρόνος και τρόπος υποβολής προσφορών), 2.4.3 (Περιεχόμενο φακέλων δικαιολογητικών συμμετοχής, τεχνικής προσφοράς), 2.4.4 (Περιεχόμενο φακέλου οικονομικής προσφοράς, τρόπος σύνταξης και υποβολής οικονομικών προσφορών), 2.4.5 (Χρόνος ισχύος προσφορών), 3.1 (Αποσφράγιση και αξιολόγηση προσφορών), 3.2 (Πρόσκληση υποβολής δικαιολογητικών προσωρινού αναδόχου) της παρούσας,
2. η οποία περιέχει ατελείς, ελλιπείς, ασαφείς ή λανθασμένες πληροφορίες ή τεκμηρίωση, συμπεριλαμβανομένων των πληροφοριών που περιέχονται στο ΕΕΕΣ, εφόσον αυτές δεν επιδέχονται συμπλήρωσης, διόρθωσης, αποσαφήνισης ή διευκρίνισης ή, εφόσον επιδέχονται, δεν έχουν αποκατασταθεί από τον προσφέροντα, εντός της προκαθορισμένης προθεσμίας, σύμφωνα το άρθρο 102 του ν. 4412/2016 και την παρ. 3.1.1 της παρούσας διακήρυξης,,
3. για την οποία ο προσφέρων δεν παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή σύμφωνα με την παράγραφο 3.1.1. της παρούσας και τα άρθρα 102 και 103 του ν. 4412/2016,
4. η οποία είναι εναλλακτική προσφορά.
5. η οποία υποβάλλεται από έναν προσφέροντα που έχει υποβάλλει δύο ή περισσότερες προσφορές Ο περιορισμός αυτός ισχύει, υπό τους όρους της παραγράφου 2.2.3.3 περ.γ της παρούσας ( περ. γ΄ της παρ. 4 του άρθρου73 του ν. 4412/2016) και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικονομικών φορέων που συμμετέχουν είτε αυτοτελώς είτε ως μέλη ενώσεων,
6. η οποία είναι υπό αίρεση,
7. η οποία θέτει όρο αναπροσαρμογής,
8. η οποία εμφανίζει οποιοδήποτε στοιχείο του προσφερόμενου κόστους σε είδος, προϊόν ή υπηρεσία (εκτός εάν ρητά απαιτείται από τη διακήρυξη), ή σε μερικό ή γενικό σύνολο σε άλλο μέρος πλην της Οικονομικής Προσφοράς,
9. για την οποία ο προσφέρων δεν παράσχει, εντός αποκλειστικής προθεσμίας είκοσι (20) ημερών από την κοινοποίηση σε αυτόν σχετικής πρόσκλησης της αναθέτουσας αρχής, εξηγήσεις αναφορικά με την τιμή ή το κόστος που προτείνει σε αυτήν, στην περίπτωση που η προσφορά του φαίνεται ασυνήθιστα χαμηλή σε σχέση με τις υπηρεσίες, σύμφωνα με την παρ. 1 του άρθρου 88 του ν.4412/2016,
10. εφόσον διαπιστωθεί ότι είναι ασυνήθιστα χαμηλή διότι δε συμμορφώνεται με τις ισχύουσες υποχρεώσεις της παρ. 2 του άρθρου 18 του ν.4412/2016,
11. η οποία παρουσιάζει αποκλίσεις ως προς τους όρους και τις τεχνικές προδιαγραφές της σύμβασης,
12. η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσας διακήρυξης, εφόσον αυτές δεν θεραπευτούν από τον προσφέροντα με την υποβολή ή τη συμπλήρωσή τους, εντός της προκαθορισμένης προθεσμίας, σύμφωνα με τα άρθρα 102 και 103 του ν.4412/2016,
13. εάν από τα δικαιολογητικά του άρθρου 103 του ν. 4412/2016, που προσκομίζονται από τον προσωρινό ανάδοχο, δεν αποδεικνύεται η μη συνδρομή των λόγων αποκλεισμού της παραγράφου 2.2.3 της παρούσας ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής, σύμφωνα με τις παραγράφους 2.2.4., περί κριτηρίων επιλογής,
14. εάν κατά τον έλεγχο των ως άνω δικαιολογητικών του άρθρου 103 του ν.4412/2016, διαπιστωθεί ότι τα στοιχεία που δηλώθηκαν, σύμφωνα με το άρθρο 79 του ν. 4412/2016, είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία.
15. η οποία παρουσιάζει διαφορές μεταξύ των Πινάκων Οικονομικής Προσφοράς χωρίς τιμές και των αντιστοίχων Πινάκων Οικονομικής Προσφοράς με τιμές,
16. της οποίας το συνολικό τίμημα υπερβαίνει τον προϋπολογισμό του Έργου,
17. που η προσφερόμενη εγγύηση είναι μικρότερης χρονικής διάρκειας από την ελάχιστη ζητούμενη και δεν καλύπτει το σύνολο της προσφερόμενης λύσης.

# ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ

## Αποσφράγιση και αξιολόγηση προσφορών

### Ηλεκτρονική αποσφράγιση προσφορών

Το πιστοποιημένο στο ΕΣΗΔΗΣ, για την αποσφράγιση των προσφορών αρμόδιο όργανο της Αναθέτουσας Αρχής (Επιτροπή Διαγωνισμού), προβαίνει στην έναρξη της διαδικασίας ηλεκτρονικής αποσφράγισης των φακέλων των προσφορών, κατά το άρθρο 100 του ν. 4412/2016, ακολουθώντας τα εξής στάδια:

* Ηλεκτρονική Αποσφράγιση του (υπό)φακέλου «Δικαιολογητικά Συμμετοχής-Τεχνική Προσφορά», τέσσερις (4) εργάσιμες ημέρες μετά την καταληκτική ημερομηνία προσφορών ήτοι **09-02-2023** και ώρα **14:00**.
* Ηλεκτρονική Αποσφράγιση του (υπό)φακέλου «Οικονομική Προσφορά», κατά την ημερομηνία και ώρα που θα ορίσει η Αναθέτουσα Αρχή

Σε κάθε στάδιο τα στοιχεία των προσφορών που αποσφραγίζονται είναι καταρχήν προσβάσιμα μόνο στα μέλη της Επιτροπής Διαγωνισμού και την Αναθέτουσα Αρχή.

### Αξιολόγηση προσφορών

Μετά την ηλεκτρονική αποσφράγιση των προσφορών η Αναθέτουσα Αρχή προβαίνει στην αξιολόγηση αυτών μέσω των αρμόδιων πιστοποιημένων στο Σύστημα ΕΣΗΔΗΣ οργάνων της, εφαρμοζόμενων κατά τα λοιπά των κειμένων διατάξεων.

Η αναθέτουσα αρχή, τηρώντας τις αρχές της ίσης μεταχείρισης και της διαφάνειας, ζητά από τους προσφέροντες οικονομικούς φορείς, όταν οι πληροφορίες ή η τεκμηρίωση που πρέπει να υποβάλλονται είναι ή εμφανίζονται ελλιπείς ή λανθασμένες, συμπεριλαμβανομένων εκείνων στο ΕΕΕΣ, ή όταν λείπουν συγκεκριμένα έγγραφα, να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τεκμηρίωση, εντός προθεσμίας όχι μικρότερης των δέκα (10) ημερών και όχι μεγαλύτερης των είκοσι (20) ημερών από την ημερομηνία κοινοποίησης σε αυτούς της σχετικής πρόσκλησης. Η συμπλήρωση ή η αποσαφήνιση ζητείται και γίνεται αποδεκτή υπό την προϋπόθεση ότι δεν τροποποιείται η προσφορά του οικονομικού φορέα και ότι αφορά σε στοιχεία ή δεδομένα, των οποίων είναι αντικειμενικά εξακριβώσιμος ο προγενέστερος χαρακτήρας σε σχέση με το πέρας της καταληκτικής προθεσμίας παραλαβής προσφορών. Τα ανωτέρω ισχύουν κατ΄ αναλογίαν και για τυχόν ελλείπουσες δηλώσεις, υπό την προϋπόθεση ότι βεβαιώνουν γεγονότα αντικειμενικώς εξακριβώσιμα.

Ειδικότερα :

α) Η Επιτροπή Διαγωνισμού εξετάζει αρχικά την προσκόμιση της εγγύησης συμμετοχής, σύμφωνα με την παρ. 1 του άρθρου 72. Σε περίπτωση παράλειψης προσκόμισης, είτε της εγγύησης συμμετοχής ηλεκτρονικής έκδοσης, μέχρι την καταληκτική ημερομηνία υποβολής προσφορών, είτε του πρωτοτύπου της έντυπης εγγύησης συμμετοχής, μέχρι την ημερομηνία και ώρα αποσφράγισης, η Επιτροπή Διαγωνισμού συντάσσει πρακτικό στο οποίο εισηγείται την απόρριψη της προσφοράς ως απαράδεκτης.

Στη συνέχεια εκδίδεται από την αναθέτουσα αρχή απόφαση, με την οποία επικυρώνεται το ανωτέρω πρακτικό. Η απόφαση απόρριψης της προσφοράς του παρόντος εδαφίου εκδίδεται πριν από την έκδοση οποιασδήποτε άλλης απόφασης σχετικά με την αξιολόγηση των προσφορών της οικείας διαδικασίας ανάθεσης σύμβασης και κοινοποιείται σε όλους τους προσφέροντες με επιμέλεια αυτής μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

Η αναθέτουσα αρχή επικοινωνεί παράλληλα με τους φορείς που φέρονται να έχουν εκδώσει τις εγγυητικές επιστολές, προκειμένου να διαπιστώσει την εγκυρότητά τους.

β) Μετά την έκδοση της ανωτέρω απόφασης η Επιτροπή Διαγωνισμού προβαίνει αρχικά στον έλεγχο των δικαιολογητικών συμμετοχής και εν συνεχεία στην αξιολόγηση και βαθμολόγηση των τεχνικών προσφορών των προσφερόντων, των οποίων τα δικαιολογητικά συμμετοχής έκρινε πλήρη. Η αξιολόγηση και βαθμολόγηση γίνονται σύμφωνα με τα σχετικώς προβλεπόμενα στον ν.4412/2016 και τους όρους της παρούσας. Η διαδικασία αξιολόγησης ολοκληρώνεται με την καταχώριση σε πρακτικό των προσφερόντων, των αποτελεσμάτων του ελέγχου και της αξιολόγησης των δικαιολογητικών συμμετοχής, των αποτελεσμάτων της αξιολόγησης των τεχνικών προσφορών, της βαθμολόγησης των αποδεκτών τεχνικών προσφορών με βάση τα κριτήρια αξιολόγησης των παραγράφων 2.3.1 και 2.3.2 της παρούσας.

Τα αποτελέσματα των εν λόγω σταδίων («Δικαιολογητικά Συμμετοχής» & «Τεχνική Προσφορά» επικυρώνονται με απόφαση του αποφαινόμενου οργάνου της αναθέτουσας αρχής, η οποία κοινοποιείται στους προσφέροντες, εκτός από όσους αποκλείστηκαν οριστικά δυνάμει της παρ. 1 του άρθρου 72 του ν. 4412/2016, μέσω της λειτουργικότητας της «Επικοινωνίας» του ΕΣΗΔΗΣ. Μετά από την έκδοση και κοινοποίηση της ανωτέρω απόφασης, οι προσφέροντες λαμβάνουν γνώση των λοιπών συμμετεχόντων στη διαδικασία και των στοιχείων που υποβλήθηκαν από αυτούς.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

γ) Μετά την ολοκλήρωση της αξιολόγησης, σύμφωνα με τα ανωτέρω, αποσφραγίζονται, κατά την ορισθείσα ημερομηνία και ώρα οι φάκελοι των οικονομικών προσφορών εκείνων των προσφερόντων που δεν έχουν απορριφθεί σύμφωνα με τα ανωτέρω.

δ) Η Επιτροπή Διαγωνισμού προβαίνει στην αξιολόγηση των οικονομικών προσφορών που αποσφραγίστηκαν και συντάσσει πρακτικό στο οποίο καταχωρούνται οι προσφορές κατά σειρά κατάταξης, με βάση τη συνολική βαθμολογία τους, καθώς και η αιτιολογημένη εισήγησή της για την αποδοχή ή απόρριψή τους και την ανάδειξη του προσωρινού αναδόχου.

Εάν οι προσφορές φαίνονται ασυνήθιστα χαμηλές σε σχέση με το αντικείμενο της σύμβασης, η αναθέτουσα αρχή απαιτεί από τους οικονομικούς φορείς, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, να εξηγήσουν την τιμή ή το κόστος που προτείνουν στην προσφορά τους, εντός αποκλειστικής προθεσμίας, κατά ανώτατο όριο είκοσι (20) ημερών από την κοινοποίηση της σχετικής πρόσκλησης. Στην περίπτωση αυτή εφαρμόζονται τα άρθρα 88 και 89 ν. 4412/2016. Εάν τα παρεχόμενα στοιχεία δεν εξηγούν κατά τρόπο ικανοποιητικό το χαμηλό επίπεδο της τιμής ή του κόστους που προτείνεται, η προσφορά απορρίπτεται ως μη κανονική.

Στην περίπτωση ισοδύναμων προφορών, δηλαδή προσφορών με την ίδια συνολική τελική βαθμολογία μεταξύ δύο ή περισσοτέρων προσφερόντων, η ανάθεση γίνεται στην προσφορά με τη μεγαλύτερη βαθμολογία τεχνικής προσφοράς.

Αν οι ισοδύναμες προσφορές έχουν την ίδια βαθμολογία τεχνικής προσφοράς[[10]](#footnote-11)η αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν τις ισοδύναμες προσφορές. Η κλήρωση γίνεται ενώπιον της Επιτροπής του Διαγωνισμού και παρουσία αυτών των οικονομικών φορέων.

Στη συνέχεια, εφόσον το αποφαινόμενο όργανο της αναθέτουσας αρχής εγκρίνει το ανωτέρω πρακτικό κατάταξης των προσφορών, εκδίδεται απόφαση για τα αποτελέσματα του εν λόγω σταδίου και η αναθέτουσααρχή προσκαλεί εγγράφως, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, τους πρώτους οχτώ (8) σε κατάταξη προσφέροντες, στους οποίους πρόκειται να γίνει η κατακύρωση («προσωρινοί αντισυμβαλλόμενοι»), να υποβάλουν τα δικαιολογητικά κατακύρωσης, σύμφωνα με όσα ορίζονται στο άρθρο 103 και την παρ. **3.2** της παρούσας, περί πρόσκλησης για υποβολή δικαιολογητικών. Η απόφαση έγκρισης του πρακτικού κατάταξης προσφορών δεν κοινοποιείται στους προσφέροντες και ενσωματώνεται στην απόφαση κατακύρωσης.

Όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο 3.3 της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της Ε.Α.ΔΗ.ΣΥ σύμφωνα με όσα προβλέπονται στην παράγραφο 3.4 της παρούσας[[11]](#footnote-12).

## Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου

Μετά την αξιολόγηση των προσφορών, η αναθέτουσα αρχή αποστέλλει σχετική ηλεκτρονική πρόσκληση στους προσφέροντες, στους οποίους πρόκειται να γίνει η κατακύρωση («προσωρινούς αντισυμβαλλόμενους»), μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ και τους καλεί να υποβάλουν εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης σε αυτούς, τα αποδεικτικά έγγραφα νομιμοποίησης και τα πρωτότυπα ή αντίγραφα όλων των δικαιολογητικών που περιγράφονται στην παράγραφο 2.2.9.2. της παρούσας διακήρυξης, ως αποδεικτικά στοιχεία για τη μη συνδρομή των λόγων αποκλεισμού της παραγράφου 2.2.3 της διακήρυξης, καθώς και για την πλήρωση των κριτηρίων ποιοτικής επιλογής των παραγράφων 2.2.4 - 2.2.8 αυτής.

Ειδικότερα, το σύνολο των στοιχείων και δικαιολογητικών της ως άνω παραγράφου αποστέλλονται από αυτόν σε μορφή ηλεκτρονικών αρχείων με μορφότυπο PDF, σύμφωνα με τα ειδικώς οριζόμενα στην παράγραφο 2.4.2.5 της παρούσας.

Εντός της προθεσμίας υποβολής των δικαιολογητικών κατακύρωσης και το αργότερο έως την τρίτη εργάσιμη ημέρα από την καταληκτική ημερομηνία ηλεκτρονικής υποβολής των δικαιολογητικών κατακύρωσης, προσκομίζονται με ευθύνη των οικονομικών φορέων, στην αναθέτουσα αρχή, σε έντυπη μορφή και σε κλειστό φάκελο, στον οποίο αναγράφεται ο αποστολέας, τα στοιχεία του Διαγωνισμού και ως παραλήπτης η Επιτροπή Διαγωνισμού, τα στοιχεία και δικαιολογητικά, τα οποία απαιτείται να προσκομισθούν σε έντυπη μορφή (ως πρωτότυπα ή ακριβή αντίγραφα), σύμφωνα με τα προβλεπόμενα στις διατάξεις της ως άνω παραγράφου 2.4.2.5.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υπoβλήθηκαν, η αναθέτουσα αρχή καλεί τους προσωρινούς αντισυμβαλλόμενους να προσκομίσουν τα ελλείποντα δικαιολογητικά ή να συμπληρώσουν τα ήδη υποβληθέντα ή να παράσχουν διευκρινήσεις, με την έννοια του άρθρου 102 του ν. 4412/2016, εντός δέκα (10) ημερών από την κοινοποίηση της σχετικής πρόσκλησης σε αυτούς.

Οι προσωρινοί αντισυμβαλλόμενοι δύναται να υποβάλουν αίτημα, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, προς την αναθέτουσα αρχή, για παράταση της ως άνω προθεσμίας, συνοδευόμενο από αποδεικτικά έγγραφα περί αίτησης χορήγησης δικαιολογητικών προσωρινού αντισυμβαλλομένου. Στην περίπτωση αυτή η αναθέτουσα αρχή παρατείνει την προθεσμία υποβολής αυτών, για όσο χρόνο απαιτηθεί για τη χορήγησή τους από τις αρμόδιες δημόσιες αρχές. Οι προσωρινοί αντισυμβαλλόμενοι μπορούν να αξιοποιούν τη δυνατότητα αυτή τόσο εντός της αρχικής προθεσμίας για την υποβολή δικαιολογητικών όσο και εντός της προθεσμίας για την προσκόμιση ελλειπόντων ή τη συμπλήρωση ήδη υποβληθέντων δικαιολογητικών, κατά την έννοια του άρθρου 102 του ν. 4412/2016, ως ανωτέρω προβλέπεται. Η παρούσα ρύθμιση εφαρμόζεται αναλόγως και όταν η αναθέτουσα αρχή ζητήσει την προσκόμιση των δικαιολογητικών κατά τη διαδικασία αξιολόγησης των προσφορών ή αιτήσεων συμμετοχής και πριν από το στάδιο κατακύρωσης, κατ΄ εφαρμογή της διάταξης του πρώτου εδαφίου της παρ. 5 του άρθρου 79 του ν. 4412/2016, τηρουμένων των αρχών της ίσης μεταχείρισης και της διαφάνειας.

Απορρίπτεται η προσφορά του προσωρινού αντισυμβαλλόμενου, και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, τηρουμένης της ανωτέρω διαδικασίας, εάν: i) κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το Ευρωπαϊκό Ενιαίο Έγγραφο Σύμβασης (ΕΕΕΣ) είναι εκ προθέσεως απατηλά, ή έχουν υποβληθεί πλαστά αποδεικτικά στοιχεία, ή

ii) δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών, ή

iii) από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού σύμφωνα με την παράγραφο 2.2.3 (λόγοι αποκλεισμού) ή η πλήρωση μιας ή περισσοτέρων από τις απαιτήσεις των κριτηρίων ποιοτικής επιλογής σύμφωνα με τις παραγράφους 2.2.4 έως 2.2.8 (κριτήρια ποιοτικής επιλογής) της παρούσας,

Αν κανένας από τους προσφέροντες δεν υποβάλλει αληθή ή ακριβή δήλωση **ή** δεν προσκομίσει ένα ή περισσότερα από τα απαιτούμενα έγγραφα και δικαιολογητικά **ή** δεν αποδείξει ότι: α) δεν βρίσκεται σε μία από τις καταστάσεις της παραγράφου 2.2.3 της παρούσας διακήρυξης και β) πληροί τα σχετικά κριτήρια ποιοτικής επιλογής τα οποία έχουν καθοριστεί σύμφωνα με τις παραγράφους 2.2.4 -2.2.8 της παρούσας διακήρυξης, η διαδικασία ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή του Διαγωνισμού, στο οποίο αναγράφεται η τυχόν συμπλήρωση δικαιολογητικών σύμφωνα με όσα ορίζονται ανωτέρω και τη διαβίβασή του στο αποφαινόμενο όργανο της αναθέτουσας αρχής για τη λήψη απόφασης είτε για την κατακύρωση της σύμβασης είτε για τη ματαίωση της διαδικασίας.

Σε κάθε περίπτωση, όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο 3.3 της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της Ε.Α.ΔΗ.ΣΥ σύμφωνα με όσα προβλέπονται στην παράγραφο 3.4 της παρούσας[[12]](#footnote-13).

## Κατακύρωση - σύναψη συμφωνίας-πλαίσιο

3.3.1 Τα αποτελέσματα του ελέγχου των παραπάνω δικαιολογητικών κατακύρωσης και της εισήγησης της Επιτροπής Διαγωνισμού επικυρώνονται με την απόφαση κατακύρωσης, στην οποία ενσωματώνεται η απόφαση έγκρισης του πρακτικού κατάταξης των προσφερόντων και ανάδειξης προσωρινού αναδόχου, σε συνέχεια της αξιολόγησης των οικονομικών προσφορών τους.

Η αναθέτουσα αρχή κοινοποιεί, μέσω της λειτουργικότητας της «Επικοινωνίας», σε όλους τους οικονομικούς φορείς που έλαβαν μέρος στη διαδικασία ανάθεσης, εκτός από όσους αποκλείστηκαν οριστικά, ιδίως δυνάμει της παρ. 1 του άρθρου 72 του ν. 4412/2016, την απόφαση κατακύρωσης, στην οποία αναφέρονται υποχρεωτικά οι προθεσμίες για την αναστολή της σύναψης σύμβασης, σύμφωνα με τα άρθρα 360 έως 372 του ν. 4412/2016, μαζί με αντίγραφο των πρακτικών κατάταξης των προσφερόντων και ανάδειξης προσωρινού αναδόχου, και, επιπλέον, αναρτά τα δικαιολογητικά του προσωρινού αναδόχου στα «Συνημμένα Ηλεκτρονικού Διαγωνισμού».

Μετά την έκδοση και κοινοποίηση της απόφασης κατακύρωσης οι προσφέροντες λαμβάνουν γνώση των οικονομικών προσφορών που αποσφραγίστηκαν, της κατάταξης των προσφορών και των υποβληθέντων δικαιολογητικών κατακύρωσης, με ενέργειες της αναθέτουσας αρχής. Κατά της απόφασης κατακύρωσης χωρεί προδικαστική προσφυγή ενώπιον της Ε.Α.ΔΗ.ΣΥ, σύμφωνα με την παράγραφο 3.4 της παρούσας. Δεν επιτρέπεται η άσκηση άλλης διοικητικής προσφυγής κατά της ανωτέρω απόφασης.

3.3.2 Η απόφαση κατακύρωσης καθίσταται οριστική, εφόσον συντρέξουν οι ακόλουθες προϋποθέσεις σωρευτικά:

α) κοινοποιηθεί η απόφαση κατακύρωσης σε όλους τους οικονομικούς φορείς που δεν έχουν αποκλειστεί οριστικά,

β) παρέλθει άπρακτη η προθεσμία άσκησης προδικαστικής προσφυγής ή σε περίπτωση άσκησης, παρέλθει άπρακτη η προθεσμία άσκησης αίτησης αναστολής κατά της απόφασης της Ε.Α.ΔΗ.ΣΥ και σε περίπτωση άσκησης αίτησης αναστολής κατά της απόφασης της Ε.Α.ΔΗ.ΣΥ, εκδοθεί απόφαση επί της αίτησης, με την επιφύλαξη της χορήγησης προσωρινής διαταγής, σύμφωνα με όσα ορίζονται στο τελευταίο εδάφιο της [παρ.http://www.eaadhsy.gr/n4412/n4412fulltextlinks.html - art372\_4 4 του άρθρου 372](http://www.eaadhsy.gr/n4412/n4412fulltextlinks.html#art372_4) του ν. 4412/2016,

γ) ολοκληρωθεί επιτυχώς ο προσυμβατικός έλεγχος από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020, εφόσον απαιτείται, και

δ) οι προσωρινοί αντισυμβαλλόμενοι, υποβάλλουν, στην περίπτωση που απαιτείται και έπειτα από σχετική πρόσκληση, υπεύθυνη δήλωση, που υπογράφεται σύμφωνα με όσα ορίζονται στο άρθρο 79Α του ν. 4412/2016, περί υπογραφής Ευρωπαϊκού Ενιαίου Εγγράφου Σύμβασης, στην οποία δηλώνεται ότι, δεν έχουν επέλθει στο πρόσωπό τους οψιγενείς μεταβολές κατά την έννοια του άρθρου 104 του ν. 4412/2016 και μόνον στην περίπτωση του προσυμβατικού ελέγχου ή της άσκησης προδικαστικής προσφυγής κατά της απόφασης κατακύρωσης. Η υπεύθυνη δήλωση ελέγχεται από την αναθέτουσα αρχή και μνημονεύεται στο συμφωνητικό. Εφόσον δηλωθούν οψιγενείς μεταβολές, η δήλωση ελέγχεται από την Επιτροπή Διαγωνισμού, η οποία εισηγείται προς το αρμόδιο αποφαινόμενο όργανο.

Μετά από την οριστικοποίηση της απόφασης κατακύρωσης η αναθέτουσα αρχή προσκαλεί τον ανάδοχο, μέσω της λειτουργικότητας της «Επικοινωνίας», να προσέλθει για υπογραφή του συμφωνητικού, θέτοντάς του προθεσμία δεκαπέντε (15) ημερών από την κοινοποίηση της σχετικής ειδικής πρόσκλησης. Η Συμφωνία Πλαίσιο θεωρείται συναφθείσα με την κοινοποίηση της πρόσκλησης του προηγούμενου εδαφίου στους αντισυμβαλλόμενους.

Πριν την υπογραφή της σύμβασης υποβάλλεται η υπεύθυνη δήλωση της κοινής απόφασης των Υπουργών Ανάπτυξης και Επικρατείας 20977/23-8-2007 (Β’ 1673) «*Δικαιολογητικά για την τήρηση των μητρώων του ν. 3310/2005 όπως τροποποιήθηκε με το ν. 3414/2005*»[[13]](#footnote-14).

Επιπλέον σε εφαρμογή του Συστήματος Διαχείρισης και Ελέγχου των Δράσεων και των Έργων του Ταμείου Ανάκαμψης και Ανθεκτικότητας, όπως αυτό περιγράφεται στην [υπ’ αριθμ. 119126 ΕΞ 2021/28.09.2021 (Β’ 4498)](https://greece20.gov.gr/wp-content/uploads/2021/09/Ypourgiki_Apofasi_FEK_4498_29.9.2021_SDE.pdf) Υπουργική Απόφαση, όπως τροποποιήθηκε με την [υπ΄αριθμ. 52415 ΕΞ2022/15.04.2022 (ΦΕΚ Β’ 1927 )](https://greece20.gov.gr/wp-content/uploads/2022/04/FEK_-1927_19.04.2022.pdf" \t "_blank) Υπουργική Απόφαση και ισχύει, και βάσει των διατάξεων του άρθρου 20 του Ν.4557/2018 (Α΄ 139), ο ανάδοχος θα προσκομίσει:

* Για τις περιπτώσεις οντοτήτων που έχουν υποχρέωση εγγραφής στο Κεντρικό Μητρώο Πραγματικών Δικαιούχων του ν.4557/2018, Κεντρικό Μητρώο Πραγματικών Δικαιούχων ως ισχύει, προσκομίζεται σχετική εκτύπωση των στοιχείων και πληροφοριών από το εν λόγω Μητρώο, συνοδευόμενη από Υπεύθυνη Δήλωση (της παρ. 4 του άρθρου 8 του ν.1599/1986 (Α΄ 75), αρμοδίως υπογεγραμμένη, στην οποία θα δηλώνονται τα στοιχεία των πραγματικών δικαιούχων του αποδέκτη των κονδυλίων ή του αναδόχου (κατ’ ελάχιστον, όνομα, επώνυμο, αριθμός φορολογικού μητρώου και ημερομηνία γέννησης), όπως αυτός ορίζεται στο άρθρο 3 σημείο 6 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, το οποίο ενσωματώθηκε στην παρ. 17 του άρθρου 3 του ν.4557/18.
* Για τις περιπτώσεις εισηγμένων εταιρειών σε ρυθμιζόμενη αγορά ή σε Πολυμερή Μηχανισμό Διαπραγμάτευσης, προσκομίζονται τα στοιχεία που προβλέπονται στην παράγραφο 2 του άρθρου 20 του ν.4557/2018 (Α’ 139), τα οποία, σε κάθε περίπτωση, συνοδεύονται από Υπεύθυνη Δήλωση της παρ. 4 του άρθρου 8 του ν.1599/1986 (Α΄ 75), αρμοδίως υπογεγραμμένη, στην οποία θα δηλώνονται τα στοιχεία των φυσικών προσώπων (κατ’ ελάχιστον, όνομα, επώνυμο, αριθμός φορολογικού μητρώου και ημερομηνία γέννησης) που κατέχουν άμεσα ή έμμεσα μετοχές με δικαίωμα ψήφου άνω του 5% ή που λογίζονται ως ΠΔ κατά την έννοια του άρθρου 3 σημείο 6 της Οδηγίας (ΕΕ) 2015/849.

Σε περίπτωση επικαιροποίησης των στοιχείων των πραγματικών δικαιούχων μέχρι την αποπληρωμή του έργου, οι αποδέκτες των κονδυλίων/ανάδοχοι οφείλουν να γνωστοποιούν στον Φορέα Υλοποίησης τα επικαιροποιημένα στοιχεία εντός των προβλεπόμενων προθεσμιών ως αυτές ορίζονται κατά περίπτωση στους νόμους ν.4557/2018 και 3556/2007.

Στην περίπτωση που ο ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, με την επιφύλαξη αντικειμενικών λόγων ανωτέρας βίας, κηρύσσεται έκπτωτος, καταπίπτει υπέρ της αναθέτουσας αρχής η εγγυητική επιστολή συμμετοχής του και ακολουθείται η ίδια, ως άνω διαδικασία, για τον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται σύμφωνα με την παράγραφο 3.5 της παρούσας διακήρυξης. Στην περίπτωση αυτή, η αναθέτουσα αρχή μπορεί να αναζητήσει αποζημίωση, πέρα από την καταπίπτουσα εγγυητική επιστολή, ιδίως δυνάμει των άρθρων 197 και 198 ΑΚ.[[14]](#footnote-15)

Εάν η αναθέτουσα αρχή δεν απευθύνει την ειδική πρόσκληση για την υπογραφή του συμφωνητικού εντός χρονικού διαστήματος εξήντα (60) ημερών από την οριστικοποίηση της απόφασης κατακύρωσης, με την επιφύλαξη της ύπαρξης επιτακτικού λόγου δημόσιου συμφέροντος ή αντικειμενικών λόγων ανωτέρας βίας, ο ανάδοχος δικαιούται να απέχει από την υπογραφή του συμφωνητικού, χωρίς να εκπέσει η εγγύηση συμμετοχής του, καθώς και να αναζητήσει αποζημίωση ιδίως δυνάμει των άρθρων 197 και 198 ΑΚ.

## Προδικαστικές Προσφυγές - Προσωρινή και Οριστική Δικαστική Προστασία

Α. Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ανεξάρτητη Αρχή Εξέτασης Προδικαστικών Προσφυγών (Ε.Α.ΔΗ.ΣΥ), σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.

Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:

(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή

(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως

(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης[[15]](#footnote-16) .

Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59[[16]](#footnote-17).

Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες.

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 όπως τροποποιήθηκε με το άρθρο 135 Ν. 4782/2021 . Η επιστροφή του παράβολου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της Ε.Α.ΔΗ.ΣΥ επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής.

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της Ε.Α.ΔΗ.ΣΥ μετά από άσκηση προδικαστικής προσφυγής, σύμφωνα με το άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017.

Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.

Μετά την, κατά τα ως άνω, ηλεκτρονική κατάθεση της προδικαστικής προσφυγής η αναθέτουσα αρχή, μέσω της λειτουργίας «Επικοινωνία» :

α) Κοινοποιεί την προσφυγή το αργότερο έως την επομένη εργάσιμη ημέρα από την κατάθεσή της σε κάθε ενδιαφερόμενο τρίτο, ο οποίος μπορεί να θίγεται από την αποδοχή της προσφυγής, προκειμένου να ασκήσει το, προβλεπόμενο από τα άρθρα 362 παρ. 3 και 7 π.δ. 39/2017, δικαίωμα παρέμβασής του στη διαδικασία εξέτασης της προσφυγής, για τη διατήρηση της ισχύος της προσβαλλόμενης πράξης, προσκομίζοντας όλα τα κρίσιμα έγγραφα που έχει στη διάθεσή του.

β) Διαβιβάζει στην Ε.Α.ΔΗ.ΣΥ, το αργότερο εντός δεκαπέντε (15) ημερών από την ημέρα κατάθεσης, τον πλήρη φάκελο της υπόθεσης, τα αποδεικτικά κοινοποίησης στους ενδιαφερόμενους τρίτους αλλά και την Έκθεση Απόψεών της επί της προσφυγής. Στην Έκθεση Απόψεων η αναθέτουσα αρχή μπορεί να παραθέσει αρχική ή συμπληρωματική αιτιολογία για την υποστήριξη της προσβαλλόμενης με την προδικαστική προσφυγή πράξης.

γ) Κοινοποιεί σε όλα τα μέρη την Έκθεση Απόψεων, τις Παρεμβάσεις και τα σχετικά έγγραφα που τυχόν τη συνοδεύουν, μέσω του ηλεκτρονικού τόπου του διαγωνισμού το αργότερο έως την επομένη εργάσιμη ημέρα από την κατάθεσή τους.

δ)Συμπληρωματικά υπομνήματα κατατίθενται από οποιοδήποτε από τα μέρη μέσω της πλατφόρμας του ΕΣΗΔΗΣ το αργότερο εντός πέντε (5) ημερών από την κοινοποίηση των απόψεων της αναθέτουσας αρχής .

Η άσκηση της προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και της αίτησης ακύρωσης του άρθρου 372 ν. 4412/2016 κατά των εκτελεστών πράξεων ή παραλείψεων της αναθέτουσας αρχής .

Β. Όποιος έχει έννομο συμφέρον μπορεί να ζητήσει, με το ίδιο δικόγραφο εφαρμοζόμενων αναλογικά των διατάξεων του π.δ. 18/1989, την αναστολή εκτέλεσης της απόφασης της Ε.Α.ΔΗ.ΣΥ και την ακύρωσή της ενώπιον του αρμοδίου Δικαστηρίου της παρ. 3 του αρθ. 372 Ν.4412/2016, όπως ισχύει. Το αυτό ισχύει και σε περίπτωση σιωπηρής απόρριψης της προδικαστικής προσφυγής από την Ε.Α.ΔΗ.ΣΥ Δικαίωμα άσκησης του ως άνω ένδικου βοηθήματος έχει και η αναθέτουσα αρχή αν η Ε.Α.ΔΗ.ΣΥ κάνει δεκτή την προδικαστική προσφυγή, αλλά και αυτός του οποίου έχει γίνει εν μέρει δεκτή η προδικαστική προσφυγή.

Με την απόφαση της Ε.Α.ΔΗ.ΣΥ λογίζονται ως συμπροσβαλλόμενες και όλες οι συναφείς προς την ανωτέρω απόφαση πράξεις ή παραλείψεις της αναθέτουσας αρχής, εφόσον έχουν εκδοθεί ή συντελεστεί αντιστοίχως έως τη συζήτηση της ως άνω αίτησης στο Δικαστήριο.

Η αίτηση αναστολής και ακύρωσης περιλαμβάνει μόνο αιτιάσεις που είχαν προταθεί με την προδικαστική προσφυγή ή αφορούν στη διαδικασία ενώπιον της Ε.Α.ΔΗ.ΣΥ . ή το περιεχόμενο των αποφάσεών της. Η αναθέτουσα αρχή, εφόσον ασκήσει την αίτηση της παρ. 1 του άρθρου 372 του ν. 4412/2016, μπορεί να προβάλει και οψιγενείς ισχυρισμούς αναφορικά με τους επιτακτικούς λόγους δημοσίου συμφέροντος, οι οποίοι καθιστούν αναγκαία την άμεση ανάθεση της σύμβασης.

Η ως άνω αίτηση κατατίθεται στο αρμόδιο δικαστήριο μέσα σε προθεσμία δέκα (10) ημερών από κοινοποίηση ή την πλήρη γνώση της απόφασης ή από την παρέλευση της προθεσμίας για την έκδοση της απόφασης επί της προδικαστικής προσφυγής, ενώ η δικάσιμος για την εκδίκαση της αίτησης ακύρωσης δεν πρέπει να απέχει πέραν των εξήντα (60) ημερών από την κατάθεση του δικογράφου.

Αντίγραφο της αίτησης με κλήση κοινοποιείται με τη φροντίδα του αιτούντος προς την Ε.Α.ΔΗ.ΣΥ, την αναθέτουσα αρχή, αν δεν έχει ασκήσει αυτή την αίτηση, και προς κάθε τρίτο ενδιαφερόμενο, την κλήτευση του οποίου διατάσσει με πράξη του ο Πρόεδρος ή ο προεδρεύων του αρμόδιου Δικαστηρίου ή Τμήματος έως την επόμενη ημέρα από την κατάθεση της αίτησης. Ο αιτών υποχρεούται επί ποινή απαραδέκτου του ενδίκου βοηθήματος να προβεί στις παραπάνω κοινοποιήσεις εντός αποκλειστικής προθεσμίας δύο (2) ημερών από την έκδοση και την παραλαβή της ως άνω πράξης, του Δικαστηρίου. Εντός αποκλειστικής προθεσμίας δέκα (10) ημερών από την ως άνω κοινοποίηση της αίτησης κατατίθεται η παρέμβαση και διαβιβάζονται ο φάκελος και οι απόψεις των παθητικώς νομιμοποιούμενων. Εντός της ίδιας προθεσμίας κατατίθενται στο Δικαστήριο και τα στοιχεία που υποστηρίζουν τους ισχυρισμούς των διαδίκων.

Επιπρόσθετα, η παρέμβαση κοινοποιείται με επιμέλεια του παρεμβαίνοντος στα λοιπά μέρη της δίκης εντός δύο (2) ημερών από την κατάθεσή της, αλλιώς λογίζεται ως απαράδεκτη. Το διατακτικό της δικαστικής απόφασης εκδίδεται εντός δεκαπέντε (15) ημερών από τη συζήτηση της αίτησης ή από την προθεσμία για την υποβολή υπομνημάτων.

Η προθεσμία για την άσκηση και η άσκηση της αίτησης ενώπιον του αρμοδίου δικαστηρίου κωλύουν τη σύναψη της σύμβασης μέχρι την έκδοση της οριστικής δικαστικής απόφασης, εκτός εάν με προσωρινή διαταγή ο αρμόδιος δικαστής αποφανθεί διαφορετικά. Επίσης, η προθεσμία για την άσκηση και η άσκηση της αίτησης κωλύουν την πρόοδο της διαδικασίας ανάθεσης για χρονικό διάστημα δεκαπέντε (15) ημερών από την άσκηση της αίτησης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. Για την άσκηση της αιτήσεως κατατίθεται παράβολο, σύμφωνα με τα ειδικότερα οριζόμενα στο άρθρο 372 παρ. 5 του Ν. 4412/2016.

Αν ο ενδιαφερόμενος δεν αιτήθηκε ή αιτήθηκε ανεπιτυχώς την αναστολή και η σύμβαση υπογράφηκε και η εκτέλεσή της ολοκληρώθηκε πριν από τη συζήτηση της αίτησης, εφαρμόζεται αναλόγως η παρ. 2 του άρθρου 32 του π.δ. 18/1989.

Αν το δικαστήριο ακυρώσει πράξη ή παράλειψη της αναθέτουσας αρχής μετά τη σύναψη της σύμβασης, το κύρος της τελευταίας δεν θίγεται, εκτός αν πριν από τη σύναψη αυτής είχε ανασταλεί η διαδικασία σύναψης της σύμβασης. Στην περίπτωση που η σύμβαση δεν είναι άκυρη, ο ενδιαφερόμενος δικαιούται να αξιώσει αποζημίωση, σύμφωνα με τα αναφερόμενα στο άρθρο 373 του ν. 4412/2016.

Με την επιφύλαξη των διατάξεων του ν. 4412/2016, για την εκδίκαση των διαφορών του παρόντος άρθρου εφαρμόζονται οι διατάξεις του π.δ. 18/1989.

## Ματαίωση Διαδικασίας

Η αναθέτουσα αρχή ματαιώνει ή δύναται να ματαιώσει εν όλω ή εν μέρει, αιτιολογημένα, τη διαδικασία ανάθεσης, για τους λόγους και υπό τους όρους του άρθρου 106 του ν. 4412/2016, μετά από γνώμη της αρμόδιας Επιτροπής του Διαγωνισμού. Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, μετά από γνώμη της ως άνω Επιτροπής, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

Ειδικότερα, η αναθέτουσα αρχή ματαιώνει τη διαδικασία σύναψης όταν αυτή αποβεί άγονη είτε λόγω μη υποβολής προσφοράς είτε λόγω απόρριψης όλων των προσφορών, καθώς και στην περίπτωση του δευτέρου εδαφίου της παρ. 7 του άρθρου 105, περί κατακύρωσης και σύναψης σύμβασης.

Επίσης μπορεί να ματαιώσει τη διαδικασία: α) λόγω παράτυπης διεξαγωγής της διαδικασίας ανάθεσης, εκτός εάν μπορεί να θεραπεύσει το σφάλμα ή την παράλειψη σύμφωνα με την παρ. 3 του άρθρου 106 , β) αν οι οικονομικές και τεχνικές παράμετροι που σχετίζονται με τη διαδικασία ανάθεσης άλλαξαν ουσιωδώς και η εκτέλεση του συμβατικού αντικειμένου δεν ενδιαφέρει πλέον την αναθέτουσα αρχή ή τον φορέα για τον οποίο προορίζεται το υπό ανάθεση αντικείμενο, γ) αν λόγω ανωτέρας βίας, δεν είναι δυνατή η κανονική εκτέλεση της σύμβασης, δ) αν η επιλεγείσα προσφορά κριθεί ως μη συμφέρουσα από οικονομική άποψη, ε) στην περίπτωση των παρ. 3 και 4 του άρθρου 97, περί χρόνου ισχύος προσφορών, στ) για άλλους επιτακτικούς λόγους δημοσίου συμφέροντος, όπως ιδίως, δημόσιας υγείας ή προστασίας του περιβάλλοντος.

# ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ ΠΛΑΙΣΙΟ

## Εγγυήσεις καλής εκτέλεσης και προκαταβολής

### Εγγύηση καλής εκτέλεσης συμφωνίας-πλαισίου

Για τη σύναψη της Συμφωνίας-Πλαισίου απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 4 του ν. 4412/2016, το ύψος της οποίας ανέρχεται σε ποσοστό 0,5% επί της εκτιμώμενης αξίας της σύμβασης, μη συμπεριλαμβανομένου ΦΠΑ και των δικαιωμάτων προαίρεσης, με χρόνο ισχύος **τριάντα έξι (36) μήνες** και η οποία κατατίθεται μέχρι και την υπογραφή του συμφωνητικού. Η εγγύηση καλής εκτέλεσης, προκειμένου να γίνει αποδεκτή , πρέπει να περιλαμβάνει κατ' ελάχιστον κατ' ελάχιστον τα αναφερόμενα στην παρ. 12 του άρθρου 72 του ν. 4412/2016 στοιχεία, πλην αυτού της περ. η (βλ. παράγραφο 2.1.5 της παρούσας) και, επιπλέον, τον τίτλο και τον αριθμό της σχετικής σύμβασης, εφόσον ο τελευταίος είναι γνωστός σύμφωνα με το αντίστοιχο υπόδειγμα που περιλαμβάνεται στο ΠΑΡΑΡΤΗΜΑ VII – Υποδείγματα Εγγυητικών Επιστολών της Διακήρυξης και τα οριζόμενα στο άρθρο 72 του ν. 4412/2016.

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της συμφωνίας - πλαίσιο και κάθε απαίτηση της αναθέτουσας αρχής έναντι του αντισυμβαλλόμενου.

Σε περίπτωση τροποποίησης της συμφωνίας - πλαίσιο, η οποία συνεπάγεται αύξηση της συμβατικής αξίας, ο Ανάδοχος είναι υποχρεωμένος να καταθέσει πριν την τροποποίηση, συμπληρωματική εγγύηση καλής εκτέλεσης το ύψος της οποίας ανέρχεται σε ποσοστό 0,5% επί του ποσού της αύξησης, εκτός ΦΠΑ.

Η εγγύηση καλής εκτέλεσης επιστρέφεται στο σύνολό της μετά από την ποσοτική και ποιοτική παραλαβή του συνόλου του αντικειμένου της σύμβασης.

### Εγγύηση καλής εκτέλεσης εκτελεστικών συμβάσεων και εγγύηση προκαταβολής

Για την καλή εκτέλεση των όρων της εκτελεστικής σύμβασης, ο ανάδοχος υποχρεούται να καταθέσει μέχρι και την υπογραφή του συμφωνητικού εγγύηση καλής εκτέλεσης της σύμβασης αυτής, σύμφωνα με το άρθρο 72 παρ. 4 και 6 του ν. 4412/2016, το ύψος της οποίας ανέρχεται σε ποσοστό 4% επί της αξίας της εκτελεστικής σύμβασης χωρίς να συμπεριλαμβάνονται τα δικαιώματα προαίρεσης.

Η εγγύηση καλής εκτέλεσης, προκειμένου να γίνει αποδεκτή , πρέπει να περιλαμβάνει κατ' ελάχιστον τα αναφερόμενα στην παράγραφο 2.1.5. στοιχεία της παρούσας και επιπλέον τον αριθμό και τον τίτλο της σύμβασης και το περιεχόμενό της να είναι σύμφωνο με το υπόδειγμα που περιλαμβάνεται στο ΠΑΡΑΡΤΗΜΑ VII της Διακήρυξης και τα οριζόμενα στο άρθρο 72 του ν. 4412/2016.

Η εγγύηση καλής εκτέλεσης της εκτελεστικής σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της Αναθέτουσας Αρχής έναντι του αναδόχου.

Ο χρόνος ισχύος της εγγύησης καλής εκτέλεσης της εκτελεστικής σύμβασης είναι ίσος με της διάρκεια της εκτελεστικής σύμβασης πλέον 4 μηνών και παρατείνεται ανάλογα σε περίπτωση παράτασής του.

Σε περίπτωση τροποποίησης της σύμβασης κατά την παράγραφο 4.5, η οποία συνεπάγεται αύξηση της συμβατικής αξίας, ο ανάδοχος είναι υποχρεωμένος να καταθέσει πριν την τροποποίηση, συμπληρωματική εγγύηση το ύψος της οποίας ανέρχεται σε ποσοστό 4% επί του ποσού της αύξησης, εκτός ΦΠΑ.

Η εγγύηση καλής εκτέλεσης καταπίπτει σε περίπτωση παράβασης των όρων της σύμβασης, όπως αυτή ειδικότερα ορίζει.

Στην περίπτωση χορήγησης προκαταβολής προσκομίζεται από τον ανάδοχο ισόποση εγγύηση προκαταβολής, σύμφωνα με το άρθρο 72 παρ.7 του ν. 4412/2016 και 2.1.5. της παρούσας, το περιεχόμενο της οποίας είναι σύμφωνο με το υπόδειγμα που περιλαμβάνεται στο ΠΑΡΑΡΤΗΜΑ VII της Διακήρυξης. Η προκαταβολή και η εγγύηση προκαταβολής μπορούν να χορηγούνται τμηματικά, σύμφωνα με την παράγραφο 5.1. της παρούσας (τρόπος πληρωμής).

Η εγγύηση καλής εκτέλεσης και η εγγύηση προκαταβολής επιστρέφονται στο σύνολό τους [ή στην περίπτωση που οι υπηρεσίες είναι διαιρετές και η παράδοση γίνεται τμηματικά : αποδεσμεύονται τμηματικά, κατά το ποσό που αναλογεί στην αξία του μέρους του τμήματος της υπηρεσίας που παραλήφθηκε οριστικά] μετά την οριστική ποσοτική και ποιοτική παραλαβή του αντικειμένου της σύμβασης. Εάν στο πρωτόκολλο οριστικής ποιοτικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παράδοση, η επιστροφή των ως άνω εγγυήσεων/ή η σταδιακή αποδέσμευση, γίνεται μετά την αντιμετώπιση των παρατηρήσεων και του εκπροθέσμου.

Εγγύηση καλής λειτουργίας

Για την καλή λειτουργία των εφαρμογών του Έργου, μετά την οριστική παραλαβή του έργου, ο Ανάδοχος υποχρεούται να καταθέσει Εγγυητική Επιστολή Καλής Λειτουργίας (βλ. ΠΑΡΑΡΤΗΜΑ VII - Εγγυητική Επιστολή Καλής Λειτουργίας), η αξία της οποίας θα ανέρχεται σε ποσοστό 2,5% του συμβατικού τιμήματος μη συμπεριλαμβανομένου ΦΠΑ.

Η περίοδος Καλής Λειτουργίας περιγράφεται στην παράγραφο 6.3.

Η Εγγύηση Καλής Λειτουργίας επιστρέφεται μετά τη λήξη της περιόδου Εγγύησης, ύστερα από την εκκαθάριση των τυχόν απαιτήσεων από τους δύο συμβαλλόμενους.

## Συμβατικό Πλαίσιο - Εφαρμοστέα Νομοθεσία

Κατά την εκτέλεση της συμφωνίας-πλαίσιο εφαρμόζονται οι διατάξεις του ν. 4412/2016, οι όροι της παρούσας διακήρυξης και συμπληρωματικά ο Αστικός Κώδικας.

## Όροι εκτέλεσης της συμφωνίας-πλαίσιο

**4.3.1.** Κατά την εκτέλεση της συμφωνίας πλαίσιο ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.

Η τήρηση των εν λόγω υποχρεώσεων από τον ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

Κατά την εκτέλεση της σύμβασης ο Ανάδοχος θα πρέπει να τηρεί τις υποχρεώσεις που προκύπτουν από τη Στρατηγική Δημοσιότητας και τον Οδηγό Επικοινωνίας του Ταμείου Ανάκαμψης, καθώς και τις υποχρεώσεις που απορρέουν από το Σύστημα Διαχείρισης Ελέγχου του Ταμείου Ανάκαμψης (<https://greece20.gov.gr/epikoinwnia-dimosiotita/>).

Ο ανάδοχος αναλαμβάνει την υποχρέωση, κατά την διάρκεια υλοποίησης του έργου, να υποβάλει και να επικαιροποιεί τα στοιχεία του άρθρου 22.2.δ.i) έως iii) του Καν. 2021/241.

Ποιο συγκεκριμένα:

i) όνομα του τελικού αποδέκτη των κονδυλίων,

ii) όνομα του αναδόχου και του υπεργολάβου, στην περίπτωση που ο τελικός αποδέκτης των κονδυλίων είναι αναθέτουσα αρχή κατά την έννοια του ενωσιακού ή εθνικού δικαίου δημοσίων συμβάσεων,

iii) όνομα (ή ονόματα), επώνυμο (ή επώνυμα) και ημερομηνία γέννησης του πραγματικού δικαιούχου (ή των πραγματικών δικαιούχων) του αποδέκτη των κονδυλίων ή του αναδόχου, όπως ορίζεται στο άρθρο 3 σημείο 6 της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου.

Οι αντισυμβαλλόμενοι δεσμεύονται ότι:

α) σε όλα τα στάδια που προηγήθηκαν της σύμβασης δεν ενήργησαν αθέμιτα, παράνομα ή καταχρηστικά και ότι θα εξακολουθήσουν να μην ενεργούν κατ` αυτόν τον τρόπο καθ’ όλη την διάρκεια της συμφωνίας - πλαίσιο,

β) ότι θα δηλώσουν αμελλητί στην αναθέτουσα αρχή, από τη στιγμή που λάβουν γνώση, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νόμιμων ή εξουσιοδοτημένων εκπροσώπων τους καθώς και υπαλλήλων ή συνεργατών τους οποίους απασχολούν κατά την υλοποίηση των εκτελεστικών συμβάσεων (π.χ. με σύμβαση υπεργολαβίας) και μελών του προσωπικού της αναθέτουσας αρχής που εμπλέκονται καθ’ οιονδήποτε τρόπο στη διαδικασία εκτέλεσης της συμφωνίας – πλαίσιο και των εκτελεστικών συμβάσεων αυτής ή/και μπορούν να επηρεάσουν την έκβαση και τις αποφάσεις της αναθέτουσας αρχής περί την εκτέλεσή της, οποτεδήποτε και εάν η κατάσταση αυτή προκύψει κατά τη διάρκεια ισχύος της συμφωνίας - πλαίσιο.

Οι υποχρεώσεις και οι απαγορεύσεις της ρήτρας αυτής ισχύουν, αν κάποιος από τους αντισυμβαλλόμενους είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί. Στο συμφωνητικό περιλαμβάνεται σχετική δεσμευτική δήλωση τόσο του εκάστοτε αντισυμβαλλόμενου όσο και των υπεργολάβων του. Οι υποχρεώσεις και οι απαγορεύσεις της ρήτρας αυτής ισχύουν, και στην περίπτωση που ο ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί. Ο ανάδοχος όλα τα μέλη της ένωσης και τυχόν υπεργολάβοι δεσμεύονται ότι θα τηρούν τους όρους που περιγράφονται στο ΠΑΡΑΡΤΗΜΑ XI – Ρήτρα Ακεραιότητας η οποία θα περιληφθεί στη σύμβαση.

***4.3.2*** Η σύναψη εκτελεστικών συμβάσεων κατά τη διάρκεια της συμφωνίας-πλαίσιο, θα πραγματοποιείται μόνο εφόσον κρίνεται σκόπιμο από την Αναθέτουσα Αρχή. Σε περίπτωση μη σύναψης οποιασδήποτε εκτελεστικής σύμβασης, ο συμβαλλόμενος στη συμφωνία-πλαίσιο δεν δικαιούνται αποζημίωσης. Επίσης ο συμβαλλόμενος στη συμφωνία-πλαίσιο δεν δικαιούνται αποζημίωσης, σε περίπτωση μη ανάθεσης του συνόλου των υπηρεσιών που καθορίζονται στη διακήρυξη.

**4.3.3.** Κατά την εκτέλεση της Συμφωνίας Πλαίσιο ο κάθε αντισυμβαλλόμενος εγγυάται τη διάθεση του αναφερομένου στην Προσφορά του, επιστημονικού και λοιπού προσωπικού, καθώς επίσης και συνεργατών, που διαθέτουν την απαιτούμενη εμπειρία, τεχνογνωσία και ικανότητα σύμφωνα με το Παράρτημα Ι, παρ. 6.4, ώστε να ανταποκριθούν πλήρως στις απαιτήσεις της, υπόσχεται δε και βεβαιώνει ότι θα επιδεικνύουν πνεύμα συνεργασίας κατά τις επαφές τους με τις αρμόδιες υπηρεσίες και τα στελέχη της Αναθέτουσας Αρχής ή των εκάστοτε υποδεικνυομένων από αυτήν προσώπων. Σε αντίθετη περίπτωση, η Αναθέτουσα Αρχή δύναται να ζητήσει την αντικατάσταση μέλους της Ομάδας Έργου, οπότε ο αντισυμβαλλόμενος οφείλει να προβεί σε αντικατάσταση με άλλο πρόσωπο, ανάλογης εμπειρίας και προσόντων.

Ο κάθε Αντισυμβαλλόμενος στο πλαίσιο Ανάθεσης των εκτελεστικών συμβάσεων θα μπορεί να ορίζει στελέχη για την κάλυψη των απαιτήσεων της εκάστοτε εκτελεστικής τα οποία μπορεί να είναι μέλη εξ’ όσων συμπεριέλαβε στην προσφορά του για τη Συμφωνία Πλαίσιο και περιλαμβάνονται σε αυτή ή άλλων αλλά με τα προσόντα που ζητούνται στο Παράρτημα Ι, παρ. 6.4 τα οποία θα ελέγχονται και εγκρίνονται από την Αναθέτουσα Αρχή στο πλαίσιο Ανάθεσης των εκτελεστικών συμβάσεων.

**4.3.4** Όλα τα έγγραφα, στοιχεία και πληροφορίες που λαμβάνει ο κάθε αντισυμβαλλόμενος από την Εταιρεία στο πλαίσιο των συμβατικών του υποχρεώσεων ή υποπίπτουν στην αντίληψή του εξαιτίας της συμβατικής σχέσης του με την Εταιρεία, είναι εμπιστευτικά.

Ο κάθε αντισυμβαλλόμενος δεν δικαιούται να δημοσιεύει ή αποκαλύπτει τέτοιες πληροφορίες και στοιχεία σε οποιονδήποτε τρίτο, παρά μόνο σε όσους εργοδοτούμενους από αυτόν ή συνεργαζόμενους με αυτόν ασχολούνται άμεσα με το περιεχόμενο της Σύμβασης και την εκτέλεση του Αντικειμένου

Σε περίπτωση αθέτησης από κάποιον από τους αντισυμβαλλόμενους της ως άνω υποχρέωσής του, η Εταιρεία διατηρεί το δικαίωμα να καταγγείλει τη Σύμβαση κατά τα οριζόμενα στο άρθρο 13 ή/και να κοστολογήσει και απαιτήσει πληρωμή για όλες τις ζημίες που τυχόν έχει υποστεί εξαιτίας της διαρροής.

Ο κάθε αντισυμβαλλόμενος δεν θα προβαίνει σε οποιεσδήποτε δημόσιες δηλώσεις αναφορικά με το Αντικείμενο της συμφωνίας – πλαίσιο και των εκτελεστικών συμβάσεων αυτής ή τα Προϊόντα που παραδίδει ή τις Υπηρεσίες που παρέχει στην Εταιρεία δυνάμει της συμφωνίας – πλαίσιο χωρίς την προηγούμενη έγκριση της Εταιρείας, και δεν θα μετέχει σε οποιαδήποτε δραστηριότητα η οποία συγκρούεται με τις υποχρεώσεις του έναντι της Εταιρείας δυνάμει της συμφωνίας – πλαίσιο. Δεν θα δεσμεύει την Εταιρεία με οποιοδήποτε τρόπο χωρίς την προηγούμενη γραπτή της συγκατάθεση και θα διευκρινίζει, όπου καθίσταται απαραίτητο, την υποχρέωσή του αυτή σε τρίτους.

Ο εκάστοτε αντισυμβαλλόμενος δεν υπόκειται στις υποχρεώσεις του παρόντος σε ότι αφορά στην τεχνογνωσία που ενδεχομένως αποκτά εξαιτίας της εκτέλεσης του Αντικειμένου των εκτελεστικών συμβάσεων της συμφωνίας – πλαίσιο.

Όλα τα αποτελέσματα-μελέτες, στοιχεία και κάθε άλλο έγγραφο ή αρχείο σχετικό με το έργο καθώς και όλα τα υπόλοιπα παραδοτέα, που θα αποκτηθούν ή θα αναπτυχθούν από τον κάθε αντισυμβαλλόμενο με δαπάνες του, θα αποτελούν αποκλειστική ιδιοκτησία της Εταιρείας (εκτός και εάν ήδη υπάρχουν κατοχυρωμένα πνευματικά δικαιώματα), η οποία θα μπορεί να τα διαχειρίζεται και να τα εκμεταλλεύεται.

Τα αποτελέσματα θα είναι πάντοτε στη διάθεση των νόμιμων εκπροσώπων της Εταιρείας κατά τη διάρκεια ισχύος της σύμβασης και εάν βρίσκονται στη κατοχή του Αναδόχου, θα παραδοθούν στην Εταιρεία κατά την καθ΄ οποιονδήποτε τρόπο λήξη ή λύση της σύμβασης. Σε περίπτωση αρχείων με στοιχεία σε ηλεκτρονική μορφή, ο κάθε αντισυμβαλλόμενος υποχρεούται να συνοδεύσει την παράδοσή τους με έγγραφη τεκμηρίωση και με οδηγίες για την ανάκτηση /διαχείρισή τους.

Ο κάθε αντισυμβαλλόμενος διαβεβαιώνει και εγγυάται ότι ουδείς τρίτος έχει ουδέν δικαίωμα επί του ως άνω έργου και σε κάθε περίπτωση αναλαμβάνει, δεσμεύεται και εγγυάται ότι θα αποκαταστήσει κάθε θετική και αποθετική ζημία και ηθική βλάβη που θα προκληθεί στην Εταιρεία.

Επίσης, δεσμεύεται ότι θα αναλάβει τα οποιαδήποτε έξοδα (συμπεριλαμβανομένης και της ενδεχόμενης αποζημίωσης) εναντίον τρίτου μέρους που ισχυρίζεται κυριότητα πνευματικών δικαιωμάτων μέρους ή όλου του έργου.

Επιπλέον ο κάθε αντισυμβαλλόμενος υποχρεούται να τηρεί τα αναφερόμενα στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και στο ν.4624/2019 (Α΄ 137/29-08-2019) (Άρθρα 44, 46)

Ειδικότερα :

α. Οι πληροφορίες της Εταιρείας οι οποίες θα τύχουν οποιασδήποτε μορφής επεξεργασία από τον κάθε αντισυμβαλλόμενο, τους εργαζόμενους, τους συνεργάτες αυτού και τους τυχόν υπεργολάβους (οποιαδήποτε σχέση έχουν με τον Ανάδοχο) ενδέχεται να περιέχουν και δεδομένα προσωπικού χαρακτήρα, όπως ορίζονται (α) στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και (β) στο ν.4624/2019 (Α΄ 137/29-08-2019) (Άρθρα 44, 46).

β. Η επεξεργασία δεδομένων προσωπικού χαρακτήρα πραγματοποιείται αποκλειστικά για τον σκοπό που αφορά το αντικείμενο των υπηρεσιών που αναλαμβάνει να παράσχει ο κάθε αντισυμβαλλόμενος στην Εταιρεία, δυνάμει της παρούσας συμφωνίας - πλαίσιο και μόνο στην έκταση που επιβάλλει ο σκοπός της επεξεργασίας σύμφωνα το αντικείμενο των υπηρεσιών που έχει αναλάβει να παρέχει.

γ. Η επεξεργασία των δεδομένων προσωπικού χαρακτήρα θα εκτελείται σύμφωνα με τους όρους και συμφωνίες της παρούσας Σύμβασης και τις Οδηγίες της Εταιρείας. Ο κάθε αντισυμβαλλόμενος δεσμεύεται ως προς την εφαρμογή και συμμόρφωση προς την ισχύουσα νομοθεσία για την προστασία δεδομένων προσωπικού χαρακτήρα (ιδίως Γενικός Κανονισμός Προστασίας Δεδομένων – 2016/679/ΕΕ), όπως ερμηνεύεται ιδίως από τις Αποφάσεις ή Γνωμοδοτήσεις της Αρχής Προστασίας Δεδομένων Προσωπικού Χαρακτήρα - ΑΠΔΠΧ) και του Ευρωπαϊκού Συμβουλίου Προστασίας Δεδομένων.

δ. Τα αρχεία που δημιουργούνται με την συλλογή, επεξεργασία και αποθήκευση των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Εταιρείας, από τον Ανάδοχο, ανήκουν κατ' αποκλειστικότητα στην Εταιρεία.

ε. Ο κάθε αντισυμβαλλόμενος ς βεβαιώνει και εγγυάται στην Εταιρεία ότι θα λαμβάνει όλα τα απαραίτητα οργανωτικά και τεχνικά μέτρα για την ασφάλεια των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Εταιρείας, καθώς και για την προστασία τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση και κάθε άλλη μορφή αθέμιτης επεξεργασίας, στο πλαίσιο των καθηκόντων του που πηγάζουν από την παρούσα Σύμβαση.

**4.3.5.** Οι Αντισυμβαλλόμενοί της Συμφωνίας Πλαίσιο υποχρεούνται καθ’ όλη τη διάρκεια της να συμμορφώνονται με τις υποχρεώσεις που επιβάλλονται από τον Ν.3310/05 όπως τροποποιήθηκε και ισχύει με τον Ν. 3414/05.

## Υπεργολαβία

**4.4.1.** Ο συμβαλλόμενος στη συμφωνία-πλαίσιο ανάδοχος της εκτελεστικής σύμβασης δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου.

**4.4.2.** Κατά την υπογραφή της συμφωνίας-πλαίσιο /της εκτελεστικής σύμβασης ο ανάδοχος υποχρεούται να αναφέρει στην Αναθέτουσα Αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην Αναθέτουσα Αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας. Σε περίπτωση διακοπής της συνεργασίας του Αναδόχου με υπεργολάβο/υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην Αναθέτουσα Αρχή κατά την ως άνω διαδικασία.

**4.4.3.** Η Αναθέτουσα Αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.2 και με τα αποδεικτικά μέσα της παραγράφου 2.2.9.2 της παρούσας, εφόσον το(α) τμήμα(τα) της σύμβασης, το(α) οποίο(α) ο ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού.

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί ή δύναται να απαιτήσει την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016.

## Τροποποίηση συμφωνίας-πλαίσιο ή της εκτελεστικής σύμβασης κατά τη διάρκειά της

Η Συμφωνία Πλαίσιο και οι εκτελεστικές συμβάσεις μπορούν να τροποποιούνται κατά τη διάρκειά τους, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του ν. 4412/2016 όπως ισχύει και κατόπιν γνωμοδότησης του αρμοδίου οργάνου της Αναθέτουσας Αρχής.

Μετά τη λύση της σύμβασης λόγω της έκπτωσης κάποιου από τους αντισυμβαλλόμενους, σύμφωνα με το άρθρο 203 του ν. 4412/2016, όπως και σε περίπτωση καταγγελίας για όλους λόγους, πλην αυτού της περ. (α), η αναθέτουσα αρχή δύναται να προσκαλέσει τον/τους επόμενο/ους, κατά σειρά κατάταξης οικονομικό φορέα που συμμετέχει-ουν στην παρούσα διαδικασία ανάθεσης της συγκεκριμένης συμφωνίας - πλαίσιο και να του/τους προτείνει να αναλάβει/ουν το ανεκτέλεστο αντικείμενο της σύμβασης, με τους ίδιους όρους και προϋποθέσεις και σε τίμημα που δεν θα υπερβαίνει την προσφορά που είχε υποβάλει ο έκπτωτος (ρήτρα υποκατάστασης) . Η σύμβαση συνάπτεται, εφόσον εντός της τεθείσας προθεσμίας περιέλθει στην αναθέτουσα αρχή έγγραφη και ανεπιφύλακτη αποδοχή της. Η άπρακτη πάροδος της προθεσμίας θεωρείται ως απόρριψη της πρότασης. Αν αυτός δεν δεχθεί την πρόταση σύναψης σύμβασης, η αναθέτουσα αρχή προσκαλεί τον επόμενο υποψήφιο κατά σειρά κατάταξης, ακολουθώντας κατά τα λοιπά την ίδια διαδικασία.

### Δικαιώματα προαίρεσης

Η αναθέτουσα αρχή και ο Κύριος του Έργου διατηρούν τα κάτωθι δικαιώματα προαίρεσης τα οποία δύναται να ασκήσουν με μονομερή δήλωση κατά τη διάρκεια εκτέλεσης της συμφωνίας πλαίσιο και υπό την προϋπόθεση εξασφάλισης της χρηματοδότησης για την άσκησή τους, συγκεκριμένα:

* Κατά τη διάρκεια της συμφωνίας-πλαίσιο η Αναθέτουσα Αρχή δύναται να αποφασίσει την άσκηση δικαιώματος προαίρεσης με αύξηση του φυσικού αντικειμένου όπως αυτό περιγράφεται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης έως του ποσού των 94.610.000,00€ μη περιλαμβανομένου ΦΠΑ (Ποσό με ΦΠΑ: 117.316.400,00 €, ΦΠΑ 24% 22.706.400,00 €), με αντίστοιχη αύξηση του συμβατικού τιμήματος, με βάση τις τιμές μονάδας της Οικονομικής Προσφοράς του Υποψήφιου Οικονομικού Φορέα.
* Πριν τη λήξη της συμφωνίας-πλαίσιο στο πλαίσιο της πρώτης και μόνο εκτελεστικής σύμβασης, ο Κύριος του Έργου δύναται να αποφασίσει την άσκηση δικαιώματος προαίρεσης συντήρησης έως του ποσού των 390.000 €, μη περιλαμβανομένου ΦΠΑ (Ποσό με ΦΠΑ: 483,600,00 €, ΦΠΑ 24%: 93.600,00 €) με βάση τις τιμές του Πίνακα Οικονομικής προσφοράς Συντήρησης για τις υπηρεσίες της Παρ. ‎6.3 της παρούσας.

Η συγκεκριμένη ρήτρα προαίρεσης στοιχειοθετεί περίπτωση τροποποίησης της Συμφωνίας Πλαίσιο ή των εκτελεστικών συμβάσεων σύμφωνα με την παρ. 1 περ. α του άρθρου 132 του Ν. 4412/2016 κατ΄ ενάσκηση γνησίου δικαιώματος προαίρεσης, κατόπιν δήλωσης της Αναθέτουσας προς τον ανάδοχο/ους της συμφωνίας – πλαίσιο ή της εκτελεστικής σύμβασης, ο οποίος θα υποχρεούται να υλοποιήσει το αντικείμενο αυτής σύμφωνα με τα οριζόμενα στην προσφορά του για την οικεία κατηγορία υπηρεσιών και με τις τιμές μονάδας όπως αναφέρονται στην παρούσα, καθώς θεωρείται ότι έχει ήδη αποδεχθεί, με την υποβολή της προσφοράς του, τους όρους ενεργοποίησης της εν λόγω ρήτρας από την αναθέτουσα αρχή, στη διακριτική ευχέρεια της οποίας εναπόκειται η ενεργοποίησή του ή όχι.

## Δικαίωμα μονομερούς λύσης της συμφωνίας-πλαίσιο

**4.6.1.** Η Αναθέτουσα Αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη συμφωνία-πλαίσιο κατά τη διάρκεια της εκτέλεσής της, εφόσον:

α) η συμφωνία-πλαίσιο έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης συμφωνίας-πλαίσιο

β) ο ανάδοχος, κατά το χρόνο της ανάθεσης της συμφωνίας-πλαίσιο, τελούσε σε μια από τις καταστάσεις που αναφέρονται στην παράγραφο 2.2.2.1 και, ως εκ τούτου, θα έπρεπε να έχει αποκλειστεί από τη διαδικασία σύναψης της συμφωνίας -πλαίσιο,

γ) η συμφωνία-πλαίσιο δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

δ) ο ανάδοχος καταδικαστεί αμετάκλητα, κατά τη διάρκεια εκτέλεσης της σύμβασης, για ένα από τα αδικήματα που αναφέρονται στην παρ. 2.2.3.1 της παρούσας.

ε) ο ανάδοχος πτωχεύσει ή υπαχθεί σε διαδικασία ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συμβιβασμού ή αναστείλει τις επιχειρηματικές του δραστηριότητες ή υπαχθεί σε διαδικασία εξυγίανσης και δεν τηρεί τους όρους αυτής ή εάν βρεθεί σε οποιαδήποτε ανάλογη κατάσταση, προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην καταγγείλει τη σύμβαση, υπό την προϋπόθεση ότι ο ανάδοχος ο οποίος θα βρεθεί σε μία εκ των καταστάσεων που αναφέρονται στην περίπτωση αυτή αποδεικνύει ότι είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας.

στ) ο ανάδοχος παραβεί αποδεδειγμένα τις υποχρεώσεις του που απορρέουν από την δέσμευση ακεραιότητας της παρ. 4.3 της παρούσας, ως αναλυτικά περιγράφεται στο ‎ΠΑΡΑΡΤΗΜΑ XI – Ρήτρα Ακεραιότητας και θα περιληφθεί στη σύμβαση.

* 1. **Κήρυξη οικονομικού φορέα εκπτώτου από τη συμφωνία-πλαίσιο**

Ο ανάδοχος κηρύσσεται υποχρεωτικά έκπτωτος από τη συμφωνία-πλαίσιο και από κάθε δικαίωμα που απορρέει από αυτήν, με απόφαση της αναθέτουσας αρχής, ύστερα από γνωμοδότηση του αρμόδιου συλλογικού οργάνου, ήτοι της Επιτροπής Παρακολούθησης και Παραλαβής, στις ακόλουθες περιπτώσεις:

α) αν δεν προσέλθει να υπογράψει το συμφωνητικό της εκτελεστικής σύμβασης εντός της τεθείσας προθεσμίας.

β) αν δεν καταθέσει προσφορά μετά από πρόσκληση της Αναθέτουσας Αρχής σύμφωνα με τα αναφερόμενα στο κεφ. 6 της παρούσας.

γ) κηρυχθεί έκπτωτος από εκτελεστική σύμβαση που βασίζεται σε συμφωνία-πλαίσιο.

Επιπλέον, μπορεί να επιβληθεί προσωρινός αποκλεισμός του αναδόχου από το σύνολο των συμβάσεων προμηθειών ή υπηρεσιών των φορέων που εμπίπτουν στις διατάξεις του ν. 4412/2016, κατά τα ειδικότερα προβλεπόμενα στο άρθρο 74, περί αποκλεισμού οικονομικού φορέα από δημόσιες συμβάσεις.

Ο ανάδοχος δεν κηρύσσεται έκπτωτος για λόγους που οφείλονται σε υπαιτιότητα της Αναθέτουσας Αρχής, ή αν συντρέχουν λόγοι ανωτέρας βίας.

Στον οικονομικό φορέα, που κηρύσσεται έκπτωτος από τη συμφωνία-πλαίσιο, επιβάλλεται ολική κατάπτωση της εγγύησης καλής εκτέλεσης της συμφωνίας-πλαίσιο, με απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων.

# ΕΙΔΙΚΟΙ ΟΡΟΙ ΕΚΤΕΛΕΣΗΣ ΕΚΤΕΛΕΣΤΙΚΩΝ ΣΥΜΒΑΣΕΩΝ

## Τρόπος πληρωμής

**5.1.1.** Η πληρωμή του αναδόχου θα πραγματοποιηθεί με τον κάτωθι τρόπο.

**Για την πρώτη Εκτελεστική Σύμβαση:**

1) Χορήγηση έντοκης προκαταβολής έως είκοσι τοις εκατό (20%) του συμβατικού τιμήματος (μη συμπεριλαμβανομένου ΦΠΑ) μετά την υπογραφή της Σύμβασης, έναντι ισόποσης Εγγυητικής Επιστολής Προκαταβολής συντεταγμένης σύμφωνα με το υπόδειγμα (βλ. ΠΑΡΑΡΤΗΜΑ V). Η παραπάνω προκαταβολή θα είναι έντοκη σύμφωνα με το Νόμο 2362/95 "Περί Δημοσίου Λογιστικού Ελέγχου των Δαπανών του Κράτους και άλλες Διατάξεις”. Κατά την εξόφληση θα παρακρατείται τόκος επί της εισπραχθείσης προκαταβολής και για το χρονικό διάστημα υπολογιζόμενου από την ημερομηνία λήψεως μέχρι την ημερομηνία οριστικής παραλαβής της σύμβασης. Για τον υπολογισμό του τόκου θα λαμβάνεται υπόψη το ύψος του επιτοκίου των εντόκων γραμματίων του Δημοσίου 12μηνης διάρκειας που θα ισχύει κατά την ημερομηνία λήψης της προκαταβολής προσαυξημένο κατά 0,25 ποσοστιαίες μονάδες και θα παραμένει σταθερό μέχρι την εξάντληση του ποσού της χορηγηθείσας προκαταβολής. Η εγγυητική επιστολή προκαταβολής θα αποδεσμευτεί άπαξ και θα επιστραφεί με την οριστική ποιοτική και ποσοτική παραλαβή της σύμβασης.

2) Καταβολή ποσοστού σαράντα τοις εκατό (40%) του συμβατικού τιμήματος, μετά την παραλαβή του συνόλου των Παραδοτέων της Φάσης 2.Β: Προμήθεια και εγκατάσταση έτοιμου Λογισμικού – Ανάπτυξη Εφαρμογών - Εγκατάσταση στο Η-Cloud και αφού αφαιρεθεί : (i) ποσοστό της χορηγηθείσας προκαταβολής ίσο προς το ανωτέρω ποσοστό της πληρωμής που καταβάλλεται (αναλογική απόσβεση προκαταβολής), και (ii) ο αντίστοιχος τόκος της προκαταβολής, για χρονικό διάστημα από την ημερομηνία λήψεως της προκαταβολής μέχρι την εν λόγω τμηματική παραλαβή

3) Τμηματικές απολογιστικές πληρωμές του σαρωμένου και καταχωρημένου υλικού που έχει παραληφθεί, έπειτα από τον ποσοτικό και ποιοτικό έλεγχο, ανά χρονικό διάστημα τριών μηνών, και αφού αφαιρεθεί : (i) ποσοστό της χορηγηθείσας προκαταβολής ίσο προς το ανωτέρω ποσοστό της πληρωμής που καταβάλλεται (αναλογική απόσβεση προκαταβολής), και (ii) ο αντίστοιχος τόκος της προκαταβολής, για χρονικό διάστημα από την ημερομηνία λήψεως της προκαταβολής μέχρι την εν λόγω τμηματική παραλαβή.

**Για τις υπόλοιπες Εκτελεστικές Συμβάσεις:**

1) Χορήγηση έντοκης προκαταβολής έως τριάντα τοις εκατό (**30%**) του συμβατικού τιμήματος (μη συμπεριλαμβανομένου ΦΠΑ) μετά την υπογραφή της Σύμβασης, έναντι ισόποσης Εγγυητικής Επιστολής Προκαταβολής συντεταγμένης σύμφωνα με το υπόδειγμα (βλ. ΠΑΡΑΡΤΗΜΑ VΙΙ). Η παραπάνω προκαταβολή θα είναι έντοκη σύμφωνα με το Νόμο 2362/95 "Περί Δημοσίου Λογιστικού Ελέγχου των Δαπανών του Κράτους και άλλες Διατάξεις”. Κατά την εξόφληση θα παρακρατείται τόκος επί της εισπραχθείσης προκαταβολής και για το χρονικό διάστημα υπολογιζόμενου από την ημερομηνία λήψεως μέχρι την ημερομηνία οριστικής παραλαβής της σύμβασης. Για τον υπολογισμό του τόκου θα λαμβάνεται υπόψη το ύψος του επιτοκίου των εντόκων γραμματίων του Δημοσίου 12μηνης διάρκειας που θα ισχύει κατά την ημερομηνία λήψης της προκαταβολής προσαυξημένο κατά 0,25 ποσοστιαίες μονάδες και θα παραμένει σταθερό μέχρι την εξάντληση του ποσού της χορηγηθείσας προκαταβολής. Η εγγυητική επιστολή προκαταβολής θα αποδεσμευτεί άπαξ και θα επιστραφεί με την οριστική ποιοτική και ποσοτική παραλαβή της σύμβασης.

2) Τμηματικές απολογιστικές πληρωμές του σαρωμένου και καταχωρημένου υλικού που έχει παραληφθεί, έπειτα από τον ποσοτικό και ποιοτικό έλεγχο, **ανά χρονικό διάστημα τριών μηνών**, και αφού αφαιρεθεί : (i) ποσοστό της χορηγηθείσας προκαταβολής ίσο προς το ανωτέρω ποσοστό της πληρωμής που καταβάλλεται (αναλογική απόσβεση προκαταβολής), και (ii) ο αντίστοιχος τόκος της προκαταβολής, για χρονικό διάστημα από την ημερομηνία λήψεως της προκαταβολής μέχρι την εν λόγω τμηματική παραλαβή.

**5.1.2.** Toν Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Κράτηση ύψους 0,1% επί όλων των συμβάσεων που υπάγονται στον Ν. 4912/2022 (Α' 59) και στον Ν.4413/2016 (Α' 148), αξίας άνω των χιλίων (1.000) ευρώ, ανεξάρτητα από την πηγή προέλευσης της χρηματοδότησης, υπέρ της Ενιαίας Αρχής Δημοσίων Συμβάσεων. Η κράτηση αυτή υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής ή τροποποιητικής σύμβασης.

Το ποσό της κράτησης παρακρατείται από την αναθέτουσα αρχή στο όνομα και για λογαριασμό της Ενιαίας Αρχής Δημοσίων Συμβάσεων (Ε.Α.ΔΗ.ΣΥ. ) και κατατίθεται σε ειδικό τραπεζικό λογαριασμό

Τράπεζα της Ελλάδας: ΙΒΑΝ GR 2001000240000000026180286

Τράπεζα ΠΕΙΡΑΙΩΣ: ΙΒΑΝ GR 1901721360005136088985432.

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του ν. 4412/2016.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

**5.1.3** Σε περίπτωση που κατά τη διάρκεια υλοποίησης επιμέρους εκτελεστικής σύμβασης διαπιστωθεί πως τελικά ο αριθμός των υφιστάμενων εγγράφων προς ψηφιοποίηση είναι μικρότερος του αναφερόμενου αριθμού στην εκτελεστική σύμβαση, τότε το ποσό της εκτελεστικής σύμβασης θα απομειώνεται αναλογικά με αντίστοιχη τροποποίηση της εκτελεστικής σύμβασης

## Αναπροσαρμογή τιμής

Δεν επιτρέπεται η αναπροσαρμογή τιμών στη Συμφωνία Πλαίσιο και στις εκτελεστικές αυτής συμβάσεις.

## Παρακολούθηση των Εκτελεστικών Συμβάσεων

**5.3.1** Η παρακολούθηση της εκτέλεσης των εκτελεστικών συμβάσεων και η διοίκηση αυτών θα διενεργηθεί από ειδική Επιτροπή (τριμελή ή πενταμελή) η οποία θα ορισθεί με απόφαση της αναθέτουσας αρχής και η οποία θα εισηγείται, στο αρμόδιο αποφαινόμενο όργανο ήτοι, το Διοικητικό Συμβούλιο, για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

Με υπόδειξη του Κυρίου του Έργου μπορεί να ορίζονται εκπρόσωποί του, οι οποίοι θα συμμετέχουν στην Επιτροπή Παρακολούθησης της σύμβασης.

Η αρμόδια Επιτροπή Παρακολούθησης δύναται να θα αποστέλλει έγγραφα οδηγιών και εντολών προς τον ανάδοχο αναφορικά με την εκτέλεση της σύμβασης. Τα καθήκοντα παρακολούθησης, ενδεικτικά περιλαμβάνουν την πιστοποίηση της εκτέλεσης του αντικειμένου της σύμβασης, καθώς και τον έλεγχο συμμόρφωσης του αναδόχου με τους όρους αυτής.

## Παραλαβή των εκτελεστικών συμβάσεων

Η παραλαβή των παρεχόμενων υπηρεσιών ή παραδοτέων γίνεται, από επιτροπή παραλαβής (τριμελή ή πενταμελή) που συγκροτείται, σύμφωνα με το άρθρο 221, κατά τα αναλυτικώς αναφερόμενα στο Παράρτημα Ι παρ. 6.2.6 της παρούσας όπου περιγράφεται η διαδικασία ελέγχου ανά φάση υλοποίησης καθώς και το χρονοδιάγραμμα παράδοσης.

Κατά τη διαδικασία παραλαβής (εφαρμόζεται και σε τμηματικές παραλαβές) διενεργείται ο απαιτούμενος έλεγχος σύμφωνα με τα οριζόμενα στη σύμβαση, μπορεί δε να καλείται να παραστεί και ο ανάδοχος.

Μετά την ολοκλήρωση της διαδικασίας, η επιτροπή παραλαβής:

α) είτε παραλαμβάνει τις σχετικές υπηρεσίες ή παραδοτέα, εφόσον καλύπτονται οι απαιτήσεις της σύμβασης χωρίς έγκριση ή απόφαση του αποφαινόμενου οργάνου,

β) είτε εισηγείται για την παραλαβή με παρατηρήσεις ή την απόρριψη των παρεχόμενων υπηρεσιών ή παραδοτέων σύμφωνα με τα κατωτέρω:

• Αν η επιτροπή παραλαβής κρίνει ότι οι παρεχόμενες υπηρεσίες ή/και τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλόλητα των παρεχόμενων υπηρεσιών ή/και παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

Στην περίπτωση που διαπιστωθεί ότι δεν επηρεάζεται η καταλληλόλητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών ή/και παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παρεχόμενων υπηρεσιών ή/και παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

• Αν διαπιστωθεί ότι επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου απορρίπτονται οι παρεχόμενες υπηρεσίες ή τα παραδοτέα, με την επιφύλαξη των οριζόμενων στο άρθρο 5.5 της παρούσας.

Αν παρέλθει χρονικό διάστημα μεγαλύτερο των 30 ημερών από την ημερομηνία υποβολής του και δεν έχει εκδοθεί πρωτόκολλο παραλαβής ή πρωτόκολλο με παρατηρήσεις, θεωρείται ότι η παραλαβή έχει συντελεστεί αυτοδίκαια.

Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι από επιτροπή που συγκροτείται με απόφαση του Διοικητικού Συμβουλίου, στην οποία δεν μπορεί να συμμετέχουν ο πρόεδρος και τα μέλη της επιτροπής της παραγράφου 1. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν την ολοκλήρωση όλων των προβλεπομένων από τη σύμβαση ελέγχων και τη σύνταξη των σχετικών πρωτοκόλλων. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.

## Απόρριψη Παραδοτέων – Αντικατάσταση

Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών ή /και παραδοτέων, με έκπτωση επί της συμβατικής αξίας, με απόφαση της αναθέτουσας αρχής μπορεί να εγκρίνεται αντικατάσταση των υπηρεσιών ή/και παραδοτέων αυτών με άλλα, που να είναι σύμφωνα με τους όρους της σύμβασης,.

Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε ανάδοχος υπόκειται σε ποινικές ρήτρες, σύμφωνα με το άρθρο 218 του ν. 4412/2016 και την παράγραφο 5.6 της παρούσας, λόγω εκπρόθεσμης παράδοσης.

Αν ο ανάδοχος δεν αντικαταστήσει τις υπηρεσίες ή/και τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

## Κήρυξη οικονομικού φορέα εκπτώτου - Κυρώσεις

**5.6.1.** Ο ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από την εκτελεστική σύμβαση και από κάθε δικαίωμα που απορρέει από αυτήν με απόφαση της αναθέτουσας αρχής, ύστερα από γνωμοδότηση του, ανά περίπτωση, αρμόδιου συλλογικού οργάνου:

α) στην περίπτωση της παρ. 7 του άρθρου 105 περί κατακύρωσης και σύναψης σύμβασης

β) στην περίπτωση που δεν εκπληρώσει τις υποχρεώσεις του που απορρέουν από την εκτελεστική σύμβαση ή/και δεν συμμορφωθεί με τις σχετικές γραπτές εντολές της υπηρεσίας, που είναι σύμφωνες με τη σύμβαση ή τις κείμενες διατάξεις, εντός του συμφωνημένου χρόνου εκτέλεσης της σύμβασης,

γ) εφόσον δεν παράσχει τις υπηρεσίες ή δεν υποβάλει τα παραδοτέα ή δεν προβεί στην αντικατάστασή τους μέσα στον συμβατικό χρόνο ή στον χρόνο παράτασης που του δοθεί, σύμφωνα με τα όσα προβλέπονται στο άρθρο 217 περί διάρκειας σύμβασης παροχής υπηρεσίας με την επιφύλαξη της επόμενης παραγράφου.

Στην περίπτωση συνδρομής λόγου έκπτωσης του αναδόχου από τη εκτελεστική σύμβαση κατά την ως άνω περίπτωση (γ), η αναθέτουσα αρχή κοινοποιεί στον ανάδοχο ειδική όχληση, η οποία μνημονεύει τις διατάξεις του άρθρου 203 του ν. 4412/2016 και περιλαμβάνει συγκεκριμένη περιγραφή των ενεργειών στις οποίες οφείλει να προβεί ο ανάδοχος, προκειμένου να συμμορφωθεί, μέσα σε προθεσμία που καθορίζεται με απόφαση της Αναθέτουσας Αρχής η οποία δεν μπορεί να είναι μικρότερη των δεκαπέντε (15) ημερών από την κοινοποίηση της ανωτέρω όχλησης. Αν η προθεσμία, που τεθεί με την ειδική όχληση, παρέλθει, χωρίς ο ανάδοχος να συμμορφωθεί, κηρύσσεται έκπτωτος μέσα σε προθεσμία τριάντα (30) ημερών από την άπρακτη πάροδο της προθεσμίας συμμόρφωσης.

Ο ανάδοχος δεν κηρύσσεται έκπτωτος για λόγους που αφορούν σε υπαιτιότητα του φορέα εκτέλεσης της εκτελεστική σύμβασης ή αν συντρέχουν λόγοι ανωτέρας βίας.

Στον ανάδοχο που κηρύσσεται έκπτωτος από τη σύμβαση, επιβάλλονται, με απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων, αθροιστικά οι παρακάτω κυρώσεις:

α) ολική κατάπτωση της εγγύησης καλής εκτέλεσης της εκτελεστική σύμβασης,

β) είσπραξη εντόκως της προκαταβολής που χορηγήθηκε στον έκπτωτο από την εκτελεστική σύμβαση ανάδοχο είτε από ποσόν που δικαιούται να λάβει είτε με κατάθεση του ποσού από τον ίδιο είτε με κατάπτωση της εγγύησης προκαταβολής. Ο υπολογισμός των τόκων γίνεται από την ημερομηνία λήψης της προκαταβολής από τον ανάδοχο μέχρι την ημερομηνία έκδοσης της απόφασης κήρυξής του ως εκπτώτου, με το ισχύον κάθε φορά ανώτατο όριο επιτοκίου για τόκο από δικαιοπραξία, από την ημερομηνία δε αυτή και μέχρι της επιστροφής της, με το ισχύον κάθε φορά επιτόκιο για τόκο υπερημερίας εφόσον προβλέπεται προκαταβολή.

**5.6.2**. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της εκτελεστικής σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής. Ποινικές ρήτρες δύναται να επιβάλλονται και για πλημμελή εκτέλεση των όρων της σύμβασης.

Οι ποινικές ρήτρες υπολογίζονται ως εξής:

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της εκτελεστικής σύμβασης ή σε περίπτωση τμηματικών/ενδιαμέσων προθεσμιών της αντίστοιχης προθεσμίας επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της εκτελεστικής σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

## Διοικητικές προσφυγές κατά τη διαδικασία εκτέλεσης των συμβάσεων

Ο ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των όρων των άρθρων 5.6 (Κήρυξη οικονομικού φορέα εκπτώτου - Κυρώσεις), 5.5. (Απόρριψη παραδοτέων – αντικατάσταση), 5.4. (Παραλαβή των εκτελεστικών συμβάσεων) καθώς και κατ΄ εφαρμογή των συμβατικών όρων να ασκήσει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση μέσα σε ανατρεπτική προθεσμία (30) ημερών από την ημερομηνία της κοινοποίησης ή της πλήρους γνώσης της σχετικής απόφασης. Η εμπρόθεσμη άσκηση της προσφυγής αναστέλλει τις επιβαλλόμενες κυρώσεις. Επί της προσφυγής αποφασίζει το Διοικητικό Συμβούλιο του φορέα, ύστερα από γνωμοδότηση του προβλεπόμενου στο τελευταίο εδάφιο της περίπτωσης δ΄ της παραγράφου 11 του άρθρου 221 του ν.4412/2016 οργάνου, εντός προθεσμίας τριάντα (30) ημερών από την άσκησή της, άλλως θεωρείται ως σιωπηρώς απορριφθείσα. Κατά της απόφασης αυτής δεν χωρεί η άσκηση άλλης οποιασδήποτε φύσης διοικητικής προσφυγής. Αν κατά της απόφασης που επιβάλλει κυρώσεις δεν ασκηθεί εμπρόθεσμα η προσφυγή ή αν απορριφθεί αυτή από το Διοικητικό Συμβούλιο , η απόφαση καθίσταται οριστική. Αν ασκηθεί εμπρόθεσμα προσφυγή, αναστέλλονται οι συνέπειες της απόφασης μέχρι αυτή να οριστικοποιηθεί.

## Δικαστική επίλυση διαφορών

Κάθε διαφορά μεταξύ των συμβαλλόμενων μερών που προκύπτει από τις συμβάσεις που συνάπτονται στο πλαίσιο της παρούσας διακήρυξης , επιλύεται με την άσκηση προσφυγής ή αγωγής στο Διοικητικό Εφετείο της Περιφέρειας, στην οποία εκτελείται εκάστη σύμβαση, κατά τα ειδικότερα οριζόμενα στις παρ. 1 έως και 6 του άρθρου 205Α του ν. 4412/2016. Πριν από την άσκηση της προσφυγής στο Διοικητικό Εφετείο προηγείται υποχρεωτικά η τήρηση της προβλεπόμενης στο άρθρο 205 ενδικοφανούς διαδικασίας, διαφορετικά η προσφυγή απορρίπτεται ως απαράδεκτη. Αν ο ανάδοχος της σύμβασης είναι κοινοπραξία, η προσφυγή ασκείται είτε από την ίδια είτε από όλα τα μέλη της. Δεν απαιτείται η τήρηση ενδικοφανούς διαδικασίας αν ασκείται από τον ενδιαφερόμενο αγωγή, στο δικόγραφο της οποίας δεν σωρεύεται αίτημα ακύρωσης ή τροποποίησης διοικητικής πράξης ή παράλειψης.

# ΕΚΤΕΛΕΣΤΙΚΕΣ ΣΥΜΒΑΣΕΙΣ

## Ανάθεση των Εκτελεστικών Συμβάσεων

**6.1.1** Κατόπιν της σύναψης της Συμφωνίας-Πλαίσιο με τους Αντισυμβαλλόμενους που θα αναδειχθούν σύμφωνα με την ανωτέρω διαδικασία, **το Έργο θα χωριστεί σε επιμέρους έργα (εφεξής και Υποέργα**), ανάλογα με τις εκάστοτε ανάγκες της Αναθέτουσας Αρχής, των οποίων το επακριβές αντικείμενο, συνολικό τίμημα καθώς και τα χρονοδιαγράμματα εκτέλεσης δεν είναι γνωστά εκ των προτέρων, αλλά θα καθορίζονται με την κάθε Εκτελεστική Σύμβαση που θα υπογράφεται μεταξύ της Αναθέτουσας Αρχής και του εκάστοτε Αντισυμβαλλόμενου, ο οποίος θα καλείται προς υπογραφή, ύστερα από σχετική διαδικασία, όπως προβλέπεται αμέσως κατωτέρω. Ειδικότερα:

Κάθε φορά που η Αναθέτουσα Αρχή αποφασίζει, στη διάρκεια ισχύος της Συμφωνίας-Πλαίσιο, την υλοποίηση ενός επιμέρους έργου, θα αναθέτει **σύμφωνα με τη σειρά κατάταξης (rotation)** στους αντισυμβαλλόμενους τις εκτελεστικές συμβάσεις, ήτοι η 1η εκτελεστική σύμβαση στον πρώτο στη σειρά κατάταξης αντισυμβαλλόμενο, η 2η εκτελεστική σύμβαση στο 2ο αντισυμβαλλόμενο κ.ο.κ, σύμφωνα με τις προδιαγραφές που θα αναφέρονται στη σχετική Απόφαση. Όταν ολοκληρωθεί η ανάθεση εκτελεστικών συμβάσεων σε όλους τους αντισυμβαλλόμενους της Συμφωνίας-Πλαίσιο, οι αναθέσεις εκκινούν εκ νέου από τον πρώτο αντισυμβαλλόμενο στη σειρά κατάταξης. Σε κανένα αντισυμβαλλόμενο δεν μπορεί να ανατεθούν εκτελεστικές συμβάσεις που αθροιστικά το συμβατικό τους τίμημα είναι μεγαλύτερο από ποσοστό ίσο με το [1/Αριθμός αντισυμβαλλόμενων της Συμφωνίας-Πλαίσιο \* 100%] του συνολικού συμβατικού τιμήματος της συμφωνίας-πλαίσιο. Στην περίπτωση που κάποιος αντισυμβαλλόμενος υπερβεί το εν λόγω ποσοστό, τότε σε αυτόν δεν μπορεί να ανατίθεται άλλες Εκτελεστικές Συμβάσεις, εκτός από εκείνες που τυχόν απομένουν μετά την τυχόν άρνηση ανάληψης Εκτελεστικής Σύμβασης από τους λοιπούς αντισυμβαλλομένους κατ’ εφαρμογή της παρ. 6.1.3 της παρούσας.

**Ο πρώτος Ανάδοχος στην Τελική Κατάταξη των προσφορών – πρώτη Εκτελεστική σύμβαση - θα αναλάβει και την υλοποίηση του Συστήματος-Αποθετηρίου και Διακίνησης Ψηφιακών Εγγράφων με το σύνολο της λειτουργικότητάς του καθώς και την παροχή υπηρεσιών ψηφιοποίησης.**

Οι υπόλοιποι Ανάδοχοι θα έχουν να εκτελέσουν αναθέσεις υπηρεσιών Ψηφιοποίησης.

**Τρόπος Υπολογισμού Συμβατικού τιμήματος εκάστης εκτελεστικής σύμβασης**

Η αμοιβή του αντισυμβαλλομένου για την εκτέλεση κάθε εκτελεστικής σύμβασης ανά κατηγορία υπηρεσίας θα είναι ίση με την τιμή που αυτός προσέφερε στον διαγωνισμό για τη σύναψη της Συμφωνίας – Πλαίσιο, **εκτός εάν η τιμή αυτή υπερβαίνει εκείνη που προσφέρθηκε από τον αντισυμβαλλόμενο με τη διάμεση τιμή της ίδιας κατηγορίας κατά ποσοστό ίσο ή μεγαλύτερο του 10%, οπότε θα εφαρμόζεται η τελευταία αυτή τιμή (δηλαδή τιμή ίση με αυτή που προσφέρθηκε από τον αντισυμβαλλόμενο με τη χαμηλότερη προσφερθείσα τιμή ανά κατηγορία προσαυξημένη κατά 10%** **- «Ανώτατη Τιμή Εκτελεστικής Συμβάσεως ανά κατηγορία κόστους»).**

Ειδικότερα, η Αναθέτουσα Αρχή :

* θα ανακοινώνει το φυσικό και οικονομικό αντικείμενο της προς ανάθεση εκτελεστικής σύμβασης καθώς και τα παραδοτέα και την απαιτούμενη στελέχωση της ομάδας έργου ανά κατηγορία προφίλ στον προσωρινό αντισυμβαλλόμενο που προτίθεται να αναθέσει την εκάστοτε εκτελεστική σύμβαση σύμφωνα με την προαναφερόμενη διαδικασία (rotation) μέσω του συστήματος ΕΣΗΔΗΣ.
* θα καλεί τον επιλεγέντα προσωρινό Ανάδοχο σύμφωνα με την προαναφερόμενη διαδικασία να υποβάλει τα δικαιολογητικά προσωρινού αναδόχου εκτελεστικής σύμβασης σύμφωνα με την παρ. 6.2 της παρούσας για να ακολουθήσει η αξιολόγηση αυτών παρ. 6.3 για την κατακύρωση και τη σύναψη της εκτελεστικής σύμβασης παρ. 6.4.4.

Σε κάθε πρόσκληση Εκτελεστικής Σύμβασης θα προσδιορίζονται επακριβώς τα προφίλ των στελεχών που απαιτούνται, τα οποία θα κατατάσσονται στις κατηγορίες προφίλ που έχουν περιγραφεί στην παράγραφο 6.4του Παραρτήματος Ι.

Ο αντισυμβαλλόμενος θα μπορεί να ορίζει στελέχη για την κάλυψη των απαιτήσεων της εκάστοτε εκτελεστικής τα οποία μπορεί να είναι μέλη εξ’ όσων συμπεριέλαβε στην προσφορά του για τη Συμφωνία Πλαίσιο ή άλλων αλλά με κατ’ ελάχιστο τα προσόντα των μελών της προσφοράς.

Επίσης στα απαιτούμενα προφίλ στελεχών κάθε πρόσκλησης εκτελεστικής σύμβασης θα συμπεριλαμβάνονται και τα παρακάτω:

* Στελέχη, με εμπειρία στη σάρωση εντύπων.
* Στελέχη, με εμπειρία στην καταχώρηση στοιχείων από έντυπα (για τον ρόλο: καταχωρητές Α’ και Β’ καταχώρησης).
* Στελέχη, με εμπειρία στην καταχώρηση στοιχείων από έντυπα (για τον ρόλο: καταχωρητές Γ’ καταχώρησης).

Στο πλαίσιο Ανάθεσης εκάστης εκτελεστικής σύμβασης, ο Αντισυμβαλλόμενος της Συμφωνίας Πλαίσιο θα πρέπει να προσδιορίσει τα στελέχη με τα ελάχιστα προσόντα που ζητούνται παραπάνω.

Στην ανακοίνωση ανάθεσης εκάστης εκτελεστικής προς τον επιλεγέντα Αντισυμβαλλόμενο/Προσωρινό Ανάδοχο θα αποτυπώνονται κατ’ ελάχιστο:

* το ακριβές περιεχόμενο των εργασιών του επιμέρους έργου, ήτοι οι συγκεκριμένες υπηρεσίες που ζητούνται εκ των όσων περιγράφονται στο Παράρτημα Ι.
* εξειδίκευση - οριστικοποίηση των αναμενόμενων παραδοτέων.
* το χρονοδιάγραμμα, στο οποίο θα συμπεριλαμβάνονται οι χρόνοι υλοποίησης των επί μέρους φάσεων.
* ο τόπος παροχής των συγκεκριμένων ζητούμενων υπηρεσιών.
* το ανώτατο συμβατικό τίμημα της εκτελεστικής σύμβασης σύμφωνα με τους όρους της παρ.6.1.5 και σύμφωνα με τα ανωτέρω αναφερόμενα ως προς τον τρόπο υπολογισμού του συμβατικού τιμήματος εκάστης εκτελεστικής σύμβασης.
* η προθεσμία εντός της οποίας ο προσκαλούμενος Αντισυμβαλλόμενος θα οφείλει να υποβάλει τα δικαιολογητικά προσωρινού αναδόχου ή να αποποιηθεί την ανάθεση για κάποιο από τους λόγους που προβλέπονται κατωτέρω στο 6.1.3.

Στο Σχήμα Υλοποίησης και Διοίκησης Έργου θα γίνεται αναφορά στα εξής:

* στους ρόλους που θα ανατεθούν στο προσωπικό του Αναδόχου στο πλαίσιο του Έργου
* στον αριθμό των ατόμων, ανά ρόλο, που θα συμμετέχουν στην Ομάδα Υλοποίησης και Διοίκησης του Έργου και θα είναι υπεύθυνα για το σύνολο των ενεργειών στο πλαίσιο του Έργου (σάρωση και τεκμηρίωση, ενέργειες καταχώρησης, υλοποίηση εφαρμογών, λοιπές ενέργειες στο πλαίσιο του Έργου)
* στα στελέχη που θα αναλάβουν τους ρόλους του Υπεύθυνου Έργου και του αναπληρωτή Υπεύθυνου Έργου βάσει των απαιτήσεων της παρ. 6.4 της παρούσας
* στο γνωστικό αντικείμενο που θα καλύψει το προσωπικό του Αναδόχου (με ειδική αναφορά σε αυτό του Υπεύθυνου Έργου και του αναπληρωτή Υπεύθυνου Έργου)

**6.1.2** Αν κάποιος Αντισυμβαλλόμενος δεν ανταποκριθεί στην ως άνω απόφαση ανάθεσης εκτελεστικής σύμβασης με την υπογραφή της σχετικής σύμβασης, καταπίπτει υπέρ της αναθέτουσας αρχής η εγγύηση καλής εκτέλεσης της συμφωνίας-πλαίσιο στην αναλογία που αφορά τον συγκεκριμένο π/υ της πρόσκλησης του υποέργου (ήτοι στο κλάσμα π/υ υποέργου προς π/υ συμφωνίας-πλαίσιο). Μετά την τρίτη φορά που θα συμβεί αυτό για κάποιον Αντισυμβαλλόμενο, η Αναθέτουσα Αρχή τον κηρύσσει έκπτωτο και καταπίπτει το σύνολο της εναπομείνασας εγγύησης καλής εκτέλεσης της συμφωνίας-πλαίσιο.

Στην ανωτέρω περίπτωση, η διαδικασία συνεχίζεται με τους υπόλοιπους σύμφωνα με τη σειρά κατάταξης και την ως άνω διαδικασία ανάθεσης, μέχρι την υπογραφή της εκτελεστικής σύμβασης.

**6.1.3** Ο Αντισυμβαλλόμενος δύναται να μην αποδεχτεί ανάθεση Εκτελεστικής Σύμβασης:

Α) Εάν η τιμή που προσέφερε στον διαγωνισμό για τη σύναψη της Συμφωνίας - Πλαίσιο για μία ή περισσότερες από τις κατηγορίες κόστους, οι οποίες αποτελούν αντικείμενο της συγκεκριμένης Εκτελεστικής Σύμβασης υπερβαίνει την Ανώτατη Τιμή Εκτελεστικής Συμβάσης ανά κατηγορία κόστους, η οποία προκύπτει από την παρ. 6.1.1 ανωτέρω, και θεωρεί την εκτέλεση της συγκεκριμένης Εκτελεστικής Σύμβασης ασύμφορη, ή

Β) Για λόγους ανωτέρας βίας ή ειδικών συνθηκών που του καθιστούν αδύνατη τη συμμετοχή στο συγκεκριμένο υποέργο επιμέρους έργο (π.χ. δεν μπορεί να εξασφαλίσει προφίλ σε συγκεκριμένο γνωστικό αντικείμενο που ζητά η πρόσκληση). Στην περίπτωση αυτή ο Αντισυμβαλλόμενος συνυποβάλλει πλήρη και λεπτομερή στοιχεία για την τεκμηρίωση του αιτήματός του το οποίο εξετάζεται από την Αναθέτουσα Αρχή η οποία αποφασίζει σχετικά και ειδοποιεί μέσω ηλεκτρονικού εγγράφου τον αιτούντα αντισυμβαλλόμενο.

**6.1.4** Σε περίπτωση που για λόγους ανωτέρας βίας κανείς Αντισυμβαλλόμενος δεν μπορεί να αποδεχτεί ανάθεση εκτελεστικής σύμβασης, η διαδικασία ανάθεσης ματαιώνεται και δεν ισχύουν οι ανωτέρω κυρώσεις. Στην περίπτωση αυτή, η Αναθέτουσα Αρχή πρέπει να επανεξετάσει τους όρους της Εκτελεστικής Σύμβασης.

**6.1.5** Σε κάθε Εκτελεστική Σύμβαση θα καθορίζεται το αντικείμενο εργασιών, η τιμή, ο τρόπος εκτέλεσης, τα παραδοτέα καθώς και το χρονοδιάγραμμα ολοκλήρωσης, σύμφωνα με τη σχετική Ανάθεση της Αναθέτουσας Αρχής. Σημειώνεται ότι η Αναθέτουσα αρχή κατά τη διάρκεια της Εκτελεστικής Σύμβασης θα μεριμνήσει ώστε να υπάρχει η απαραίτητη συνεργασία μεταξύ του αντισυμβαλλόμενου και των εμπλεκομένων που σχετίζονται με τις εργασίες της.

Σε περίπτωση που κατά τη διάρκεια υλοποίησης επιμέρους εκτελεστικής σύμβασης διαπιστωθεί πως ο αριθμός των υφιστάμενων εγγράφων είναι μικρότερος του αναφερόμενου αριθμού στην εκτελεστική σύμβαση, τότε το ποσό της εκτελεστικής σύμβασης θα μειωθεί αναλογικά με αντίστοιχη τροποποίηση της εκτελεστικής σύμβασης

## Δικαιολογητικά προσωρινού αναδόχου εκτελεστικής σύμβασης

**6.2.1** Ο αντισυμβαλλόμενος στον οποίο πρόκειται να γίνει η κατακύρωση της εκτελεστικής σύμβασης, ειδοποιείται μέσω ΕΣΗΔΗΣ από τον Αναθέτουσα Αρχή να υποβάλει στο δικτυακό τόπο του συγκεκριμένου διαγωνισμού ενημερωμένα τα σχετικά δικαιολογητικά σύμφωνα με τα άρθρα 79 και 80, και κατά περίπτωση του άρθρου 82 του Ν.4412/16.

## Αξιολόγηση δικαιολογητικών προσωρινού αναδόχου εκτελεστικής σύμβασης

**6.3.1** Η αξιολόγηση των δικαιολογητικών προσωρινού αναδόχου θα διενεργηθεί σύμφωνα με τα αναφερόμενα στο άρθρο 3.2 « Πρόσκληση υποβολής δικαιολογητικών προσωρινού αναδόχου – Δικαιολογητικά προσωρινού αναδόχου» της παρούσας διακήρυξης.

**6.3.2** Εφόσον συντρέχουν οι περιπτώσεις έκπτωσης του άρθρου 3.2 «Πρόσκληση υποβολής δικαιολογητικών προσωρινού αναδόχου – Δικαιολογητικά προσωρινού αναδόχου» της διακήρυξης, ο προσωρινός ανάδοχος κηρύσσεται έκπτωτος, καταπίπτει υπέρ της Αναθέτουσας Αρχής η εγγύηση καλής εκτέλεσης της Συμφωνίας πλαίσιο του προσωρινού ανάδοχου και η κατακύρωση γίνεται στον οικονομικό φορέα που υπέβαλε την αμέσως επόμενη πλέον συμφέρουσα από οικονομική άποψη προσφορά βάσει του κριτηρίου ανάθεσης της παρούσας χωρίς να λαμβάνεται υπόψη η προσφορά του προσφέροντος που απορρίφθηκε.

**6.3.3** Οι οικονομικοί φορείς σύμφωνα με την παρ. 6 του άρθρου 79 του Ν. 4412/16 δεν υποχρεούνται να υποβάλουν δικαιολογητικά, όταν η Αναθέτουσα Αρχή που έχει αναθέσει τη σύμβαση ή συνάψει τη συμφωνία-πλαίσιο, διαθέτει ήδη τα δικαιολογητικά αυτά.

## Κατακύρωση – σύναψη εκτελεστικής σύμβασης

**6.4.1** Η Αναθέτουσα Αρχή κοινοποιεί αμέσως την απόφαση κατακύρωσης μαζί με αντίγραφο όλων των πρακτικών της διαδικασίας ελέγχου των δικαιολογητικών κατακύρωσης, σε κάθε Αντισυμβαλλόμενο της Συμφωνίας Πλαίσιο, ηλεκτρονικά μέσω του συστήματος ΕΣΗΔΗΣ.

Η απόφαση κατακύρωσης καθίσταται οριστική εφόσον:

α) κοινοποιηθεί σύμφωνα με την προηγούμενη παράγραφο,

β) ολοκληρωθεί επιτυχώς ο προσυμβατικός έλεγχος από το Ελεγκτικό Συνέδριο σύμφωνα με τα άρθρα 324 έως 327 του ν. 4700/2020 (Α’127) εφόσον απαιτείται

γ) ο προσωρινός ανάδοχος έχει υποβάλλει έπειτα από σχετική πρόσκληση, υπεύθυνη δήλωση, που υπογράφεται σύμφωνα με όσα ορίζονται στο άρθρο 79Α του ν. 4412/2016, περί υπογραφής Ευρωπαϊκού Ενιαίου Εγγράφου Σύμβασης, στην οποία δηλώνεται ότι, δεν έχουν επέλθει στο πρόσωπό του οψιγενείς μεταβολές κατά την έννοια του άρθρου 104 και μόνον στην περίπτωση του προσυμβατικού ελέγχου ή της άσκησης προδικαστικής προσφυγής κατά της απόφασης κατακύρωσης.

**6.4.2** Η Αναθέτουσα Αρχή αποστέλλει ηλεκτρονικά ανακοίνωση της απόφασης κατακύρωσης στον Αντισυμβαλλόμενο με τον οποίο πρόκειται να υπογραφεί η Εκτελεστική Σύμβαση και τον καλεί να προσέλθει για την υπογραφή της σύμβασης σε καθορισμένη ημερομηνία και ώρα θέτοντάς του/τους προθεσμία δεκαπέντε (15) ημερών από την κοινοποίηση της σχετικής ειδικής πρόσκλησης. Από την ως άνω ανακοίνωση η εκτελεστική σύμβαση θεωρείται συναφθείσα, το δε έγγραφο της σύμβασης έχει αποδεικτικό χαρακτήρα.

Στην περίπτωση που ο ανάδοχος δεν προσέλθει να υπογράψει τη σύμβαση μέσα στην τεθείσα προθεσμία, κηρύσσεται έκπτωτος και η κατακύρωση, με την ίδια διαδικασία, γίνεται στον επόμενο στη σειρά κατάταξης αντισυμβαλλόμενο.

**6.4.3** Για την καλή εκτέλεση των όρων της εκτελεστικής σύμβασης, ο Αντισυμβαλλόμενος παρέχει πριν ή κατά την υπογραφή της σύμβασης εγγύηση καλής εκτέλεσης, το ύψος της οποίας καθορίζεται σε ποσοστό 4% της εκτιμώμενης αξίας της Εκτελεστικής Σύμβασης.

## Εκτέλεση εκτελεστικής σύμβασης

**6.5.1** Η εκτελεστική σύμβαση θεωρείται ότι εκτελέστηκε όταν:

**6.5.1.1** Παραδόθηκε το σύνολο των παραδοτέων και παρασχέθηκε το σύνολο των υπηρεσιών.

**6.5.1.2** Παραλήφθηκαν οριστικά οι υπηρεσίες και τα παραδοτέα.

**6.5.1.3** Έγινε η αποπληρωμή του συμβατικού τιμήματος αφού, προηγουμένως επιβλήθηκαν τυχόν κυρώσεις ή εκπτώσεις.

**6.5.1.4** Εκπληρώθηκαν και οι τυχόν λοιπές συμβατικές υποχρεώσεις και από τα δύο συμβαλλόμενα μέρη και αποδεσμεύθηκαν οι σχετικές εγγυήσεις κατά τα προβλεπόμενα από την εκτελεστική σύμβαση.

# ΠΑΡΑΡΤΗΜΑΤΑ

## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Συμφωνίας Πλαίσιο

### Περιβάλλον της Σύμβασης

#### Εμπλεκόμενοι στην υλοποίηση της Σύμβασης

Για την υλοποίηση του Έργου της παρούσας Διακήρυξης εμπλέκονται οι ακόλουθοι:

|  |  |  |
| --- | --- | --- |
| Φορέας Διαχείρισης | ΕΥΣΤΑ | http://www.greece20.gov.gr/ |
| Φορέας Υλοποίησης | Κοινωνία της Πληροφορίας Μ.Α.Ε | Βλ. Παρ. Φορέας Υλοποίησης – Αναθέτουσα Αρχή 1.1.1 |
| Φορέας Χρηματοδότησης | Υπουργείο Ψηφιακής Διακυβέρνησης | www.mindigital.gr  Βλ. Παρ. 1.1.2 |
| Κύριος του Έργου | Υπουργείο Υγείας | https://www.moh.gov.gr  Βλ. Παρ. 1.1.3 |
| Φορέας Λειτουργίας του Έργου | Υπουργείο Υγείας | https://www.moh.gov.gr  Βλ. Παρ. 1.1.3 |
| Όργανα & Επιτροπές Παρακολούθησης, Διακυβέρνησης και Ελέγχου του Έργου | - | Βλ. Παρ. 1.1.4 |

##### Φορέας Υλοποίησης – Αναθέτουσα Αρχή

Η «Κοινωνία της Πληροφορίας Μονοπρόσωπη Α.Ε.», είναι εταιρεία η οποία λειτουργεί χάριν του δημοσίου συμφέροντος και έχει ως κύρια αποστολή την ανάπτυξη δράσεων και την υποστήριξη των αρμόδιων φορέων για τη βελτίωση της διοικητικής ικανότητας της Δημόσιας Διοίκησης, καθώς και την εκτέλεση και διαχείριση έργων στον τομέα της πληροφορικής, επικοινωνίας και νέων τεχνολογιών για τη Δημόσια Διοίκηση. Η Εταιρεία λειτουργεί με τους κανόνες της ιδιωτικής οικονομίας του N. 3429/2005 στο πλαίσιο των διατάξεων του N. 3614/2007 (ΦΕΚ 267/Α), και του καταστατικού της όπως αυτό τροποποιήθηκε και ισχύει (ΦΕΚ 343/Β/07-02-2020) και εποπτεύεται από το Υπουργείο Ψηφιακής Διακυβέρνησης.

Βασικός σκοπός της Εταιρείας, όπως ορίζεται στην τελευταία τροποποίηση του καταστατικού αυτής (ΦΕΚ Β’ 5386/07-12-2020), είναι:

α) Η εκτέλεση δράσεων και έργων βελτίωσης της διοικητικής ικανότητας της δημόσιας διοίκησης στο πλαίσιο εφαρμογής οποιουδήποτε επιχειρησιακού προγράμματος, απ’ όπου κι εάν αυτό χρηματοδοτείται (λ.χ. από ενωσιακούς ή/και από εθνικούς πόρους ή/και μέσω του Προγράμματος Δημοσίων Επενδύσεων), και η υποστήριξή της για την εκτέλεση όμοιων δράσεων και έργων με στόχο την ενδυνάμωση της διοικητικής αποτελεσματικότητάς της.

β) Η εκτέλεση έργων στον τομέα της πληροφορικής, της επικοινωνίας και των νέων τεχνολογιών για τη βελτίωση της δημόσιας διοίκησης στο πλαίσιο εφαρμογής των επιχειρησιακών προγραμμάτων του ΕΣΠΑ ή άλλων ευρωπαϊκών συγχρηματοδοτούμενων προγραμμάτων, ή/και εθνικών προγραμμάτων, απ’ όπου κι εάν αυτά χρηματοδοτούνται (λ.χ. από ενωσιακούς ή/και από εθνικούς πόρους ή/και μέσω του Προγράμματος Δημοσίων Επενδύσεων), και η υποστήριξη της δημόσιας διοίκησης για την εκτέλεση σχετικών έργων.

γ) Η υποστήριξη του Υπουργείου Ψηφιακής Διακυβέρνησης ως βασικός επιτελικός βραχίονας υλοποίησης της στρατηγικής, των έργων και δράσεων του Υπουργείου στο πλαίσιο του Ψηφιακού Μετασχηματισμού της Δημόσιας Διοίκησης της χώρας.

δ) Η υποστήριξη ή/και διαχείριση της λειτουργίας συστημάτων πληροφορικής και επικοινωνίας της δημόσιας διοίκησης, όπως προβλέπεται ήδη στο ν. 2860/2000 (άρθρο 24 παράγραφος 6γ).

ε) Η ανάληψη της εκτέλεσης πράξεων και ενεργειών τεχνικής υποστήριξης, που χρηματοδοτούνται από επιχειρησιακά προγράμματα του ΕΣΠΑ ή από άλλα συγχρηματοδοτούμενα ευρωπαϊκά προγράμματα, ή/και εθνικά προγράμματα με χρηματοδότηση μέσω του Προγράμματος Δημοσίων Επενδύσεων ή/και μέσω του τακτικού προϋπολογισμού.

στ) Η χωρίς αντάλλαγμα υποστήριξη των ενδιάμεσων φορέων διαχείρισης για δράσεις κρατικών ενισχύσεων στο πλαίσιο του ΕΣΠΑ, ή/και άλλων συγχρηματοδοτούμενων προγραμμάτων, ή/και εθνικών προγραμμάτων δράσεων κρατικών ενισχύσεων χρηματοδοτούμενα από κάθε πηγή χρηματοδότησης (λ.χ. ενωσιακή ή/και εθνική) ύστερα από αίτηση του φορέα και υπογραφή σχετικής προγραμματικής συμφωνίας με την εταιρεία.

ζ) Η ανάληψη ως δικαιούχου ή ενδιάμεσου φορέα της υλοποίησης πράξεων σχετικών με Τεχνολογίες Πληροφορικής και Επικοινωνιών που απευθύνονται σε πολίτες ή σε επιχειρήσεις (κρατικές ενισχύσεις) και χρηματοδοτούνται από συγχρηματοδοτούμενα προγράμματα ή/ και εθνικά προγράμματα χρηματοδοτούμενα από το Πρόγραμμα Δημοσίων Επενδύσεων ή/και από κάθε άλλη πηγή.

η) Η ανάληψη της υλοποίησης ενεργειών τεχνικής βοήθειας που χρηματοδοτούνται από επιχειρησιακά προγράμματα του ΕΣΠΑ ή/και από άλλα συγχρηματοδοτούμενα προγράμματα ή/και εθνικά προγράμματα με πηγή χρηματοδότησης ενωσιακούς ή/και εθνικούς πόρους ή/ και μέσω του Προγράμματος Δημοσίων Επενδύσεων.

θ) Η συστηματική τεκμηρίωση και παρακολούθηση των χαρακτηριστικών, των προβλημάτων και της εξέλιξης της διοικητικής ικανότητας της δημόσιας διοίκησης, την αξιολόγηση των αποτελεσμάτων των προγραμμάτων και δράσεων που αποσκοπούν στη βελτίωση της και τη διευκόλυνση της μεταφοράς και προσαρμογής ξένης εμπειρίας και καλών πρακτικών στο ελληνικό διοικητικό περιβάλλον.

ι) Η συλλογή και επεξεργασία ποιοτικών και ποσοτικών στοιχείων για τα θέματα που σχετίζονται με την πρόοδο της Ελλάδας σε θέματα κοινωνίας της πληροφορίας και ψηφιακής σύγκλισης στους τομείς των τεχνολογιών πληροφορικής και ηλεκτρονικών επικοινωνιών, καθώς και σε άλλους τομείς, η εξέλιξη των οποίων διέπεται από τεχνολογίες πληροφορικής και ηλεκτρονικών επικοινωνιών.

ια) Η διάχυση βέλτιστων πρακτικών και η συμμετοχή σε διεθνείς οργανισμούς και έργα, που σχετίζονται με τους παραπάνω τομείς, καθώς και η κατάρτιση σχετικών μελετών και προτάσεων προς την πολιτεία και κάθε άλλο ενδιαφερόμενο.

##### Φορέας Χρηματοδότησης

Φορέας χρηματοδότησης της παρούσας είναι το Υπουργείο Ψηφιακής Διακυβέρνησης.

Η παρούσα σύμβαση χρηματοδοτείται από την Ευρωπαϊκή Ένωση – NextGeneration EU, στο Πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» (κωδικός Δράσης: 16778 / Άξονας 2.2) και από εθνικούς πόρους μέσω του ΠΔΕ και ειδικότερα από τον Πυλώνα 2 : «Ψηφιακή Μετάβαση», και τον Άξονα 2.2 : «Ψηφιακός μετασχηματισμός του κράτους».

##### Κύριος του Έργου – Φορέας Λειτουργίας

Κύριος και Φορέας Λειτουργίας του έργου «Ψηφιοποίηση Ιατρικών Αρχείων του Δημόσιου Συστήματος Υγείας» είναι το Υπουργείο Υγείας.

##### Όργανα & Επιτροπές Παρακολούθησης, Διακυβέρνησης και Ελέγχου του Έργου

Η πορεία εκτέλεσης και λειτουργίας του Έργου παρακολουθείται και συντονίζεται από παρακάτω επιμέρους επιτροπές/ομάδες που θα δρουν σε διαφορετικά επίπεδα.

* **Επιτροπή Εποπτείας Προγραμματικής Συμφωνίας (ΕΕΠΣ)**

Η ΕΕΠΣ αναλαμβάνει το συντονισμό και την παρακολούθηση όλων των εργασιών που απαιτούνται για την εκτέλεση της Προγραμματικής Συμφωνίας (ΠΣ) που έχει συναφθεί μεταξύ της ΚτΠ ΜΑΕ και του Υπουργείο Υγείας στο πλαίσιο του έργου. Η Επιτροπή εισηγείται στα αρμόδια όργανα των συμβαλλομένων μερών κάθε αναγκαίο μέτρο και ενέργεια για την υλοποίηση του έργου και της προγραμματικής συμφωνίας:

Η ΕΕΠΣ είναι αρμόδια για να εισηγηθεί στον κύριο του Έργου για την έκδοση σχετικών αποφάσεων σε θέματα που αφορούν:

* Την επίλυση Επιχειρησιακών θεμάτων που άπτονται της προετοιμασίας των εμπλεκόμενων Φορέων για την ομαλή υλοποίηση του Έργου και την αποτελεσματική αξιοποίησή του.
* Την Επίλυση επιχειρησιακών θεμάτων που επηρεάζουν και τις τεχνικές επιλογές του Έργου
* Τη μετάθεση/παράταση του χρονοδιαγράμματος του Έργου
* Την τροποποίηση της σύμβασης του Έργου
* **Επιτροπή Παρακολούθησης Έργου (ΕΠκΕ)**

Για τις ανάγκες υλοποίησης του Έργου της παρούσας Διακήρυξης και σύμφωνα με το άρθρο 216 του Ν. 4412/2016, ορίζεται «Επιτροπή Παρακολούθησης Έργου» (ΕΠκΕ) (τριμελής ή πενταμελής), αρμοδιότητα της οποίας αποτελεί η παρακολούθηση της πορείας υλοποίησης του Έργου.

* **Επιτροπή Παραλαβής Έργου (ΕΠβΕ)**

Για την παραλαβή των παρεχόμενων υπηρεσιών ή/και παραδοτέων του Έργου, θα οριστεί «Επιτροπή Παραλαβής Έργου (ΕΠβΕ) (τριμελής ή πενταμελής)», σύμφωνα με το άρθρο 221 του ν. 4412/2016.

**- Θεματικές Ομάδες Εργασίας**

Η προετοιμασία και παρακολούθηση της υλοποίησης του Έργου δύναται να υποστηρίζεται από τη λειτουργία Θεματικών Ομάδων Εργασίας, οι οποίες στελεχώνονται από τον Κύριο του Έργου με τη συμμετοχή εκπροσώπων από τους συνεργαζόμενους φορείς.

#### Υφιστάμενη Κατάσταση

##### Συνοπτική Περιγραφή των υπηρεσιών και της λειτουργίας του Φορέα Λειτουργία (σε σχέση με το αντικείμενο και τις απαιτήσεις του έργου)

##### Πληροφοριακή Υποδομή

Το κεντρικό αποθετήριο ψηφιοποιημένων εγγράφων του παρόντος έργου θα εγκατασταθεί στις υποδομές που θα παρασχεθούν στο Η-Cloud όπου θα αποθηκεύεται το σύνολο του ψηφιοποιημένου υλικού.

Επιπλέον, το αποθετήριο του παρόντος έργου, μέσω του πλαισίου διαλειτουργικότητας στην ηλεκτρονική υγεία και σύμφωνα με τις απαιτήσεις του Κέντρου Διαλειτουργικότητας θα είναι σε θέση να τροφοδοτήσει, όταν αυτή υλοποιηθεί, την Υποδομή του Εθνικού Ηλεκτρονικού Φακέλου Υγείας των πολιτών και συγκεκριμένα το Κεντρικό Αποθετήριο ψηφιοποιημένων εγγράφων το οποίο θα υλοποιηθεί στο πλαίσιο του εν λόγω έργου.

**Παρούσα Κατάσταση – Αναγκαιότητα Υλοποίησης**

Σύμφωνα με την υφιστάμενη νομοθεσία, κάθε νοσηλευτική μονάδα έχει υποχρέωση διατήρησης του αρχείου ασθενών για περίοδο 20 ετών. Συνεπώς, δημιουργείται ένας πολύ μεγάλος όγκος εγγράφων και λοιπού διαγνωστικού υλικού (π.χ. ακτινογραφίες, ηλεκτροκαρδιογραφήματα, κλπ) τα οποία προς το παρόν είναι στην πλειοψηφία τους σε έντυπη μορφή (μικρό ποσοστό μόνο τηρείται σε ψηφιακή μορφή στα Νοσοκομεία). Ο μεγάλος αυτός όγκος εγγράφων και διαγνωστικού υλικού αποτελεί ένα σημαντικό πρόβλημα διαχείρισης για την αρμόδια υπηρεσία κάθε νοσοκομείου, και επιπλέον σε καθημερινή βάση ένας μεγάλος αριθμός νοσηλευομένων και ιατρικού προσωπικού αλληλεπιδρά με την αρμόδια Υπηρεσία Ιατρικού Αρχείου του νοσοκομείου προκειμένου να συγκεντρώσει πληροφορίες σχετικά με το ιστορικό νοσηλείας ασθενών.

Παράλληλα και σύμφωνα με το ΕΠΔΗΥ, θα δημιουργηθεί ένα Κεντρικό αποθετήριο ψηφιοποιημένων κλινικών εγγράφων, δεν αποτελεί αντικείμενο της παρούσας, το οποίο θα εγκατασταθεί στο Cloud Health της ΗΔΙΚΑ, το οποίο μέσω διαλειτουργικότητας και των μεταδεδομένων του ΕΠΔΗΥ θα είναι σε θέση να τροφοδοτήσει, όταν αυτή υλοποιηθεί, την Εθνική υποδομή του Εθνικού Ηλεκτρονικού Φακέλου Υγείας των πολιτών (National Digital Patient Health Record (NDPHR)) επιτρέποντας την επισκόπηση δεδομένων και εγγράφων των Πολιτών μέσω και της εφαρμογής του Ατομικού Ηλεκτρονικού Φακέλου Υγείας (ΑΗΦΥ), δίνοντας έτσι την δυνατότητα σε επαγγελματίες υγείας, ασθενείς/πολίτες να αποκτήσουν ολοκληρωμένη πρόσβαση στα δεδομένα υγείας τους που αφορούν σε Δευτεροβάθμια / Τριτοβάθμια φροντίδα υγείας. Παράλληλα, η υλοποίηση του έργου θα αναβαθμίσει τις παρεχόμενες υπηρεσίες υγείας αλλά και θα μειώσει τις δαπάνες υγείας λόγω της άμεσης πρόσβασης σε στοιχεία ιστορικού και της αποφυγής επανάληψης εξετάσεων που είχαν ήδη πραγματοποιηθεί σε άλλες μονάδες υγείας.

##### Το Κυβερνητικό Υπολογιστικό Νέφος στην Υγεία(Η-Cloud)

###### Περιγραφή

Το Κυβερνητικό Υπολογιστικό Νέφος Η-Cloud, περιλαμβάνει:

1. την πλέον σύγχρονη πρότυπη υποδομή Κέντρου Δεδομένων (χώρος Data Center) που θα έχει στην κυριότητά του το Δημόσιο, σχεδιασμένη σύμφωνα με διεθνή πρότυπα (Tier III κατά Uptime Institute). Ο χώρος του Data Center φιλοξενεί την υπολογιστική υποδομή (ΙΤ) του Η-Cloud και έχει σχεδιαστεί έτσι ώστε να πληροί τις υψηλότερες και αυστηρότερες διεθνείς απαιτήσεις των cloud Data Center, όσο αφορά την φυσική ασφάλεια και πρόσβαση, την ηλεκτρική παροχή, την ψύξη και τον κλιματισμό, καθώς επίσης και την πυροπροστασία και πυρόσβεση. Σε επίπεδο τηλεπικοινωνιακής υποδομής και επικοινωνίας με το διαδίκτυο, χρησιμοποιείται το Εθνικό Δίκτυο Δημόσιας Διοίκησης ΣΥΖΕΥΞΙΣ, το οποίο υποστηρίζει εδώ και 15 χρόνια με επιτυχία κομβικούς φορείς της Δημόσιας Διοίκησης.
2. τη λειτουργία συστήματος Υπολογιστικού Κέντρου βασιζόμενο στις πλέον σύγχρονες τεχνολογίες Υπολογιστικού Νέφους και εικονικοποίησης (Cloud Computing και virtualization), το οποίο είναι δομημένο με προϊόντα τελευταίας τεχνολογίας στον χώρο του Cloud Computing και το οποίο θα παρέχει, ανάμεσα σε άλλα, τη δυνατότητα φιλοξενίας, σε υποδομές Υπολογιστικού Νέφους, Πληροφοριακών Συστημάτων Φορέων της Δημόσιας Διοίκησης. Το υπολογιστικό σύστημα του Η-Cloud θα δομείται με προϊόντα (servers, firewalls, storage, back-up, switches, routers κ.α.) εταιρειών παγκοσμίου βεληνεκούς, απόλυτα αξιόπιστα και 100% συμβατά μεταξύ τους, δημιουργώντας ένα υπολογιστικό περιβάλλον αποδοτικό, εύκολα διαχειρίσιμο, σταθερό, διαρκώς διαθέσιμο και ασφαλές. Σημειώνεται επίσης πως το Κυβερνητικό Υπολογιστικό Νέφος Η-Cloud, όσον αφορά στην ασφάλεια, έχει σχεδιαστεί και λειτουργεί με βάση το πρότυπο ISO 27001:2013, ενώ παράλληλα υποστηρίζει όλες τις διαδικασίες και τα μέτρα ασφαλείας που προβλέπονται στο κανονισμό της Αρχής Πιστοποίησης του Ελληνικού Δημοσίου (ΦΕΚ 799/Β/2010).
3. Μέχρι την ολοκλήρωση του Η-Cloud o ανάδοχος θα χρησιμοποιεί δικές του υποδομές cloud με τις ίδιες προδιαγραφές ασφαλείας και με υποχρέωση μετάπτωση στο Η Cloud.

###### Παροχές-Οφέλη του Κυβερνητικού Υπολογιστικού Νέφους στην Υγεία

Το Κυβερνητικό Υπολογιστικό Νέφος Η-Cloud παρέχει τα εξής οφέλη:

1. Ασφαλή, σύγχρονη υποδομή φιλοξενίας με:
   * Αδιάλειπτη παροχή τροφοδοσίας ηλεκτρικού ρεύματος
   * Επαρκή και αδιάλειπτο κλιματισμό
   * Πρόσβαση στο διαδίκτυο με επαρκές εύρος ζώνης (μεγαλύτερο του 1Gbps αν απαιτηθεί) μέσω του δικτύου ΣΥΖΕΥΞΙΣ
   * Load Balancer και SSL Offloaders/Accelerators
   * Κεντρικούς μεταγωγείς και συστήματα ασφαλείας για προστασία των εφαρμογών και των συστημάτων (Switches, Firewalls, IDS/IPS)
   * Απαραίτητο αποθηκευτικό χώρο τόσο για παραγωγική λειτουργία όσο και για αντίγραφα ασφαλείας (backup)
   * Αυτοματοποιημένο σύστημα λήψης και αποθήκευσης αντιγράφων ασφαλείας των συστημάτων (Full VM backup), με ισχυρή κρυπτογράφηση
   * Εγγυημένο uplink bandwidth κατ’ ελάχιστον 2,5 Gbps μέσω FCoE 10G οδεύσεων προς τους κεντρικούς μεταγωγείς και το δίκτυο αποθήκευσης (SAN)
   * Πλήρη απομόνωση από τα υπόλοιπα φιλοξενούμενα συστήματα τόσο σε επίπεδο διαχείρισης, δικτύου όσο και αποθήκευσης.
2. Εύκολη, ασφαλή και απρόσκοπτη πρόσβαση και διαχείριση συστημάτων με:
   * Λογισμικό Εικονικοποίησης vmWare eSXI
   * Λογισμικό Διαχείρισης Εικονικών μηχανών vmWare vCenter
   * Role-Based πρόσβαση στους πιστοποιημένους χρήστες του εκάστοτε συστήματος
   * Λογισμικό παρακολούθησης της καλής λειτουργίας των εικονικών μηχανών.
   * Δυνατότητα απομακρυσμένης πρόσβασης μέσω SLL VPN για εγκατάσταση, διαχείριση και έλεγχο των συστημάτων.
   * vmWare High Availability και DRS σε κάθε cluster
   * Αυτοματοποιημένη λήψη αντιγράφων ασφαλείας βάσει schedule (πολιτικής backup)
   * Αυτοματοποιημένη παρακολούθηση εικονικών Assets
   * Χρήση vApps για οργάνωση power on/power off διαδικασιών σύνθετων συστημάτων
   * Πρόσβαση σε Σύστημα καταγραφής, διαχείρισης και Παρακολούθησης Αιτημάτων Χρηστών (Service Desk)
   * Πρόσβαση σε σύστημα αναφορών σχετικά με τα στοιχεία λειτουργίας των φιλοξενούμενων συστημάτων

Επιπρόσθετα, αν είναι επιθυμητό, το Κυβερνητικό Υπολογιστικό Νέφος μπορεί να προσφέρει:

* Αυτοδιαχειριζόμενο Virtual Firewall για παραμετροποίηση από τους διαχειριστές του φιλοξενούμενου συστήματος.
* Διακριτή παραμετροποίηση IPS/IDS για πλήρη συμμόρφωση με την μελέτη ασφαλείας του φιλοξενούμενου έργου
* Εκχώρηση δυνατότητας backup on demand/snapshot on demand.
* Καταγραφή πρόσβασης διαχειριστών και διαχειριστικών ενεργειών σε απομακρυσμένους syslog servers.
* Self Service Portal για VM Provisioning μέσω Service Catalog στο Public Cloud για εκτέλεση δοκιμών/εκπαίδευση
* Μεταφορά αντιγράφων ασφαλείας εκτός υποδομής σε κασέτες με ισχυρή κρυπτογράφηση

IPSEC end-to-end tunnelling για δημιουργία WAN με τρίτα συστήματα

### Περιγραφή Φυσικού Αντικειμένου της Σύμβασης

#### Αντικείμενο της Σύμβασης

Το νοσοκομείο είναι ο θεσμικός κεντρικός πυρήνας κάθε συστήματος υγειονομικής περίθαλψης. Είναι ένας οργανισμός που διαχειρίζεται μεγάλο όγκο πληροφορίας, ο οποίος σήμερα είναι κυρίως σε έντυπη-χειρόγραφη μορφή, ογκώδεις, δύσκολα αναζητήσιµος ενώ πολλές φορές χάνεται, φθείρεται και αλλοιώνεται. Το Νοσοκομείο και συγκεκριμένα το Αρχείο του Νοσοκομείου, έχει την ευθύνη της φύλαξης και σωστής αρχειοθέτησης των ιατρικών φακέλων όλων των ασθενών, για 20 Χρόνια από την τελευταία επίσκεψη στον Νοσοκομείο, σύμφωνα µε το Άρθρο 14 του Νόμου 3418 (ΦΕΚ 287-Α-28.11.2005).

Οι τελευταίες τάσεις στο χώρο της Υγείας, υπαγορεύουν τη δημιουργία και λειτουργία ενός Νοσοκομείου το οποίο θα διατηρεί µε ασφάλεια τα ηλεκτρονικά αρχεία πληροφορίας που διαχειρίζεται (δημιουργεί και αξιοποιεί). Αυτό είναι προϋπόθεση για την παροχή υπηρεσίας προς τον πολίτη–ασθενή µε συνέχεια, συνέπεια και υπευθυνότητα. Η υψηλής ποιότητας υπηρεσία και η αποδοτική φροντίδα των ασθενών προϋποθέτει τη ροή της πληροφορίας όταν και εκεί που τη χρειάζεται ο ασθενής.

Λαμβάνοντας υπόψη τα παραπάνω, το αντικείμενο του παρόντος αφορά:

Την **Ψηφιοποίηση και Ηλεκτρονική Διαχείριση του Ιστορικού Αρχείου Φακέλων Ασθενών των Μονάδων Υγείας**, με στόχο την παροχή ολοκληρωμένης πληροφόρησης για τους ασθενείς, ενσωματώνοντας ιατρικές πληροφορίες από το ιστορικό αρχείο με έμφαση στα ακόλουθα:

* την άμεση απεικόνιση ηλεκτρονικά,
* την μόνιμη και αναλλοίωτη ψηφιακή αποθήκευση,
* τη διάσωση υπερπολύτιμων πληροφοριών του ιστορικού αρχείου φακέλων ασθενών από τις υπάρχουσες συνθήκες φύλαξης (αλλοίωση λόγω παλαιότητας, απώλεια λόγω ανθρώπινου παράγοντα ή φυσικών καταστροφών),
* την άμεση απελευθέρωση ζωτικών λειτουργικών χώρων εντός των Νοσοκομείων,
* τη γεωγραφική ανεξαρτησία σχετικά με τη δυνατότητα πρόσβασης και κοινοποίησης πληροφοριών Νοσηλείας Ασθενών.

Την **Κανονικοποίηση-Συσχέτιση Πρωτοκόλλου Φυσικής Αρχειοθέτησης και Ηλεκτρονικού Μητρώου Ασθενών**, με στόχο την ενοποίηση όλων των ιατρικών πληροφοριών κάθε ασθενή σε έναν ψηφιακό φάκελο, με έμφαση στα ακόλουθα:

* Ασθενοκεντρική προσέγγιση στο υπάρχον σύστημα πρόσβασης, με περισσότερες πληροφορίες αναζήτησης, άντλησης πρωτογενών στοιχείων σε όλο το ιστορικό αρχείο,
* την αξιοποίησή του από την επιστημονική κοινότητα για τη διευκόλυνση της ιατρικής έρευνας και εκπαίδευσης,
* τη διαλειτουργικότητα μεταξύ, επιμέρους, ετερογενών συστημάτων,
* την παροχή ιατρικών πληροφοριών στον τόπο και στο χρόνο της παροχής ιατρικών υπηρεσιών.

Ειδικότερα για την πρώτη Εκτελεστική σύμβαση το έργο θα περιλαμβάνει και την υλοποίηση **αποθετηρίου και συστήματος διακίνησης ψηφιακών εγγράφων.**

Στο έργο εντάσσονται και οι παρακάτω υπηρεσίες:

* Μελέτη Εφαρμογής - Ανάλυση Απαιτήσεων και Μελέτη Διαλειτουργικότητας & Διασύνδεσης
* Μελέτη Ασφαλείας
* Υπηρεσίες Μετάπτωσης
* Υπηρεσίες Εκπαίδευσης
* Υπηρεσίες Πιλοτικής Λειτουργίας
* Υπηρεσίες Δοκιμαστικής Λειτουργίας
* Υπηρεσίες Εγγύησης και Συντήρησης

#### Σκοπός και Στόχοι της Σύμβασης.

Ο Φάκελος Ασθενή είναι μια διαχρονική καταγραφή πληροφοριών για την υγεία του ασθενή που πραγματοποιείται κατά μία ή περισσότερες επαφές του με τα Νοσοκομεία. Οι πληροφορίες που συλλέγονται συμπεριλαμβάνουν δημογραφικά στοιχεία, ενημερωτικά σημειώματα, διαγνώσεις, φαρμακευτικές αγωγές, ιατρικό ιστορικό, εργαστηριακές και απεικονιστικές εξετάσεις. Ο Φάκελος Ασθενή περιέχει πλήρες αρχείο των κλινικών επαφών του ασθενή και υποστηρίζει δραστηριότητες που σχετίζονται άμεσα ή έμμεσα με την παροχή φροντίδας, όπως η τεκμηριωμένη υποστήριξη αποφάσεων, η διαχείριση ποιότητας, και η αναφορά αποτελεσμάτων.

Ψηφιοποίηση είναι η διαδικασία μετατροπής ενός φυσικού αντικειμένου σε ένα ηλεκτρονικό αντίστοιχό του. Ο ψηφιακός φάκελος ασθενή για να είναι πλήρης θα πρέπει να συνοδεύεται από ένα σύνολο πληροφοριών που τον χαρακτηρίζουν, το σύνολο αυτών των πληροφοριών αποτελεί τη λεγόμενη τεκμηρίωση.

Σκοπός του έργου είναι η ψηφιοποίηση του Ιστορικού Αρχείου Φακέλων Ασθενών και η Κανονικοποίηση - Συσχέτιση Πρωτοκόλλου Φυσικής Αρχειοθέτησης με το Ηλεκτρονικό Μητρώο Ασθενών. Το παρόν έργο αφορά στην ψηφιοποίηση 157.000.000 σελίδων & Εξετάσεων Απεικόνισης Διάφορα Μεγέθη έως Α3, 20.000.000 σελίδων μη τυποποιημένων μεγεθών (Α3+, καρτέλες, κ.λπ.) και 20.000.000 φιλμ/εκτυπώσεις ΗΚΓ/ΗΕΓ,καθώς και στην ταυτοποίηση, κατηγοριοποίηση και χαρακτηρισμό των ψηφιοποιημένων εγγράφων.

Σαν αποτέλεσμα της ψηφιοποίησης ο φάκελος ασθενή (ηλεκτρονικός ή και φυσικός) θα μπορεί να ανακτηθεί σε πολύ σύντομο χρόνο.

Σαν αποτέλεσμα της κανονικοποίησης-συσχέτισης του Πρωτοκόλλου Φυσικής Αρχειοθέτησης με το Ηλεκτρονικό Μητρώο Ασθενών, η ποιοτική εξυπηρέτηση του ασθενή θα είναι εφικτή σε πολύ σύντομο χρόνο.

Τελικός σκοπός του έργου αυτού είναι η παροχή ψηφιακών, δικτυακών υπηρεσιών προς κάθε τελικό χρήστη προκειμένου να έχει πρόσβαση σε πληροφορίες που αφορούν στο Ιατρικό Ιστορικό που προέκυψε κατά τη νοσηλεία ασθενών στα Δημόσια Νοσοκομεία της χώρας. Ως τελικοί χρήστες των υπηρεσιών αυτών κρίνονται οι πολίτες οι οποίοι έχουν νοσηλευτεί στα Δημόσια Νοσοκομεία της χώρας αλλά και εξουσιοδοτημένο προσωπικό των μονάδων υγείας στο πλαίσιο παροχής ιατρονοσηλευτικών υπηρεσιών σε νοσηλευόμενους και εξωτερικούς ασθενείς.

Το ψηφιοποιημένο υλικό θα είναι προσβάσιμο μέσω της εφαρμογής-αποθετήριο διακίνησης εγγράφων με στόχο την μετάπτωση του συνόλου του ψηφιοποιημένου υλικού και μεταδεδομένων σε Κεντρικό αποθετήριο (δεν αποτελεί αντικείμενο της παρούσας) ψηφιοποιημένων κλινικών εγγράφων το οποίο θα εγκατασταθεί στο Cloud Health της ΗΔΙΚΑ, το οποίο μέσω διαλειτουργικότητας και των μεταδεδομένων του ΕΠΔΗΥ θα είναι σε θέση να τροφοδοτήσει, την Εθνική υποδομή του Εθνικού Ηλεκτρονικού Φακέλου Υγείας των πολιτών (National Digital Patient Health Record (NDPHR)) επιτρέποντας την επισκόπηση δεδομένων και εγγράφων των Πολιτών μέσω και της εφαρμογής του Ατομικού Ηλεκτρονικού Φακέλου Υγείας (ΑΗΦΥ), δίνοντας έτσι την δυνατότητα σε επαγγελματίες υγείας και σε ασθενείς/πολίτες να αποκτήσουν ολοκληρωμένη πρόσβαση στα δεδομένα υγείας τους που αφορούν σε Δευτεροβάθμια / Τριτοβάθμια φροντίδα υγείας.

Παράλληλα, η υλοποίηση του έργου θα αναβαθμίσει τις παρεχόμενες υπηρεσίες υγείας αλλά και θα μειώσει τις δαπάνες υγείας λόγω της άμεσης πρόσβασης σε στοιχεία ιστορικού και της αποφυγής επανάληψης εξετάσεων που είχαν ήδη πραγματοποιηθεί σε άλλες μονάδες υγείας.

#### Αναμενόμενα Οφέλη

Οι κυριότερες ωφέλειες που θα προκύψουν από τη δημιουργία του έργου είναι :

* Περιορίζεται η καταστροφή ιατρικών εγγράφων.
* Αυξάνεται η παραγωγικότητα και βελτιώνονται οι διαδικασίες στο εσωτερικό του Αρχείου Νοσηλευομένων, με την ηλεκτρονική άμεση διάχυση της πληροφορίας στην κατάλληλη αλυσίδα αποδεκτών
* Βελτιώνεται η απόδοση των εργαζομένων υπαλλήλων και επιστημόνων, οι οποίοι πλέον δεν θα αγανακτούν ή κουράζονται στην προσπάθεια ανεύρεσης ενός εγγράφου/διαγνωστικού υλικού και θα αξιοποιούν το χρόνο τους σε άλλες εργασίες οι οποίες θα αναδείξουν τις ικανότητες και δυνατότητές τους.
* Αυξάνεται η δυνατότητα πρόσβασης του προσωπικού στην πληροφορία.
* Ελαχιστοποιείται η πιθανότητα απώλειας ενός εγγράφου/διαγνωστικού υλικού, από τη στιγμή που η πληροφορία του εισάγεται στο σύστημα.
* Παρέχεται η δυνατότητα δημιουργίας διαχειρίσιμου περιεχομένου μεγάλου όγκου.
* Υπάρχει αλληλεπίδραση μεταξύ χρήστη και εγγράφου, καθώς ο χρήστης στις περισσότερες περιπτώσεις έχει τη δυνατότητα να επεξεργαστεί το έγγραφο.
* Παρέχεται εύκολη αναζήτηση και γρήγορη ανάκτηση της ζητούμενης πληροφορίας και έτσι ελαχιστοποιείται ο χρόνος απόκρισης για την υλοποίηση καίριων διαδικασιών.
* Επιτυγχάνεται τυποποίηση / ομαδοποίηση η οποία δημιουργεί μεγάλο πλεονέκτημα στην αναζήτηση.
* Εξασφαλίζεται ασφάλεια στο χειρισμό και την προστασία εγγράφων/διαγνωστικού υλικού
* Τα αρχεία / έγγραφα προστατεύονται μέσω της διαδικασίας αντιγραφής (back up).
* Συσχετίζονται αυτόματα από το σύστημα κάποια στοιχεία άμεσα συνδεδεμένα. Αυτό σημαίνει εξοικονόμηση πολύτιμου χρόνου και κόστους σε ανθρωποώρες.
* Παρέχεται δυνατότητα ολοκλήρωσης με τα πληροφοριακά συστήματα των νοσοκομείων μεγιστοποιώντας την αποτελεσματικότητα των τελευταίων με ό,τι αυτό συνεπάγεται.
* Αξιοποιούνται σημαντικές πληροφορίες για ερευνητικούς σκοπούς που αφορούν σε διερεύνηση της αποτελεσματικότητας των μεθόδους αντιμετώπισης σε ποικίλα νοσήματα.

### Πληροφοριακό Σύστημα-Αποθετήριο Ηλεκτρονικής Διακίνησης Εγγράφων

#### ΠΣ Ηλεκτρονικής Διακίνησης εγγράφων

Για τη διαχείριση των ψηφιοποιημένου υλικού θα πρέπει να προβλεφθεί / εγκατασταθεί κατάλληλο λογισμικό Διακίνησης Εγγράφων. Το σύστημα θα πρέπει να έχει την δυνατότητα αναζήτησης των υφιστάμενων ψηφιοποιημένων φακέλων. Να έχει τη δυνατότητα προσθήκης νέων δικαιολογητικών στους φακέλους, μόνον σε εξουσιοδοτημένους χρήστες του συστήματος με ταυτόχρονη καταγραφή των ενεργειών προσθήκης/ τροποποίησης φακέλου.

Το απαιτούμενο σύστημα ηλεκτρονικής διακίνησης εγγράφων θα εγκατασταθεί στο Η-Cloud. Δεν θα υπάρχει δικαίωμα πρόσβασης στα ψηφιοποιημένα έγγραφα απευθείας από τους χρήστες παρά μόνο μέσω του συστήματος ηλεκτρονικής διακίνησης εγγράφων (βάσει των δικαιωμάτων των χρηστών και των μεταδεδομένων των εγγράφων).

Το σύστημα διακίνησης εγγράφων θα παρέχει επίσης μηχανισμούς όπως ο έλεγχος εκδόσεων των εγγράφων, το κλείδωμα αρχείων, η αναζήτηση σε κείμενο με χρήση τα μεταδεδομένα των εγγράφων, είτε αυτά είναι ενεργά έγγραφα (MS Word,Writer, Calc, έγγραφα ή υπολογιστικά φύλλα μορφής PDF, κ.α.) είτε αυτά είναι έγγραφα που προέρχονται από σάρωση και έχουν δεικτοδοτηθεί. Με αυτόν τον τρόπο ενδυναμώνονται οι τελικοί χρήστες, διευκολύνεται η αναζήτηση, πρόσβαση και επαναχρησιμοποίηση της αδόμητης πληροφορίας και αυξάνεται κατακόρυφα η παραγωγικότητα των χρηστών και η ταχύτητα διεκπεραίωσης των επιχειρησιακών διαδικασιών.

Σχετικά χαρακτηριστικά τα οποία θα πρέπει να χρησιμοποιηθούν ως βασικές λειτουργίες του συστήματος είναι ο έλεγχος εκδόσεων, η δεικτοδότηση για αποτελεσματικές αναζητήσεις, η κατηγοριοποίηση περιεχομένου και η διασφάλιση αυτού.

Είναι επιθυμητό, η προτεινόμενη λύση της ανάπτυξης του συστήματος διακίνησης εγγράφων θα πρέπει να συνδυάζει αξιοποίηση Ελεύθερου Λογισμικού/ Λογισμικού Ανοικτού Κώδικα και προγραμματιστική υλοποίηση**.**

**Γενικές Προδιαγραφές Συστήματος Διακίνησης Εγγράφων**

* Προσωπικός κωδικός και αποθηκευτικός χώρος για κάθε χρήστη στη κοινή βάση δεδομένων, με ασφαλή πρόσβαση με χρήση username και password.
* Δυνατότητα τροποποίησης προφίλ και περιβάλλοντος εργασίας.
* Πλήρης υποστήριξη του προτύπου Unicode v4.0 ή νεότερου συμπεριλαμβανομένων των ελληνικών .
* Δυνατότητα Αμφίδρομου συγχρονισμού τοπικού αποθηκευτικού χώρου του χρήστη με χώρο επιλογής του στο Σύστημα.
* Ανάπτυξη δυνατοτήτων του Συστήματος με την προσθήκη εξωτερικών επιπρόσθετων εφαρμογών (3rd party plugins).
* Δυνατότητα αξιοποίησης του υπάρχοντος εξωτερικού συστήματος διαχείρισης πρόσβασης τύπου LDAP ή Active Directory με σκοπό να γίνεται η εισαγωγή και πιστοποίηση των χρηστών των τμημάτων της υπηρεσίας σύμφωνα με το μηχανισμό ασφαλείας που υποστηρίζει η υπηρεσία.
* Αποθήκευση των καταχωρηθέντων δεδομένων, μεταδεδομένων και πεδίων σε τέτοια δομή (π.χ. σχεσιακή βάση δεδομένων), ώστε να υποστηρίζεται η έκδοση αναφορών και η μετάπτωση δεδομένων (data migration).
* Δημιουργία ομάδων χρηστών, τμημάτων/διευθύνσεων (π.χ. διοίκηση, λογιστήριο) και αναζήτηση χρηστών/ομάδων.
* Τα Δικαιώματα των Χρηστών να είναι βασισμένα σε προκαθορισμένα Προφίλ Χρηστών βάσει του οργανογράμματος και των αρμοδιοτήτων.
* Ορισμός δικαιωμάτων και έλεγχος πρόσβασης σε αρχεία-φακέλους από τους διαχειριστές του συστήματος (administrators).
* Προφίλ χρήστη που περιέχει, όνομα, τηλέφωνο, λογαριασμό ηλεκτρονικού ταχυδρομείου, θέση στο οργανόγραμμα, στοιχεία τμήματος, στοιχεία διεύθυνσης, ειδοποιήσεις.
* Μηχανισμός τήρησης αντιγράφων ασφαλείας της συνολικής πλατφόρμας (όχι μόνο της ΒΔ).
* Πολυκαναλική διάθεση. Θα υποστηρίζεται η διαθεσιμότητα του περιεχομένου με κατάλληλες προσαρμογές για προβολή σε συσκευές όπως e-book readers, tablets, smartphones, Mobile Web Εφαρμογές (Apps).
* Δυνατότητες μεγέθυνσης (zoom in- zoom out), σε επίπεδο που η ανάγνωση να είναι άνετη για τους διαδικτυακούς χρήστες και προεπισκόπησης του αρχείου μέσα από την πλατφόρμα, όλων των ειδών αρχείων όπως word, excel, PowerPoint, video, ήχου κτλ.
* Δυνατότητα εξαγωγής αναφορών γενικής πληροφόρησης καθώς και στατιστικών στοιχείων σχετικά με την πορεία των εργασιών ροής, με συγκεντρωτικά στοιχεία διακίνησης εγγράφων.
* Ασφάλεια: προστασία από κινδύνους, ιούς, παραβίαση πρόσβασης, δημοσίευση μη ελεγμένων πληροφοριών.
* Αναλυτική καταγραφή ενεργειών που εκτελούνται στο σύστημα από τους χρήστες (logging).

**Αρχιτεκτονική Συστήματος**

* Το Σύστημα θα αναπτυχθεί σε ανοιχτή αρχιτεκτονική (open architecture) με χρήση ανοικτών προτύπων.
* Λογισμικό Ανοιχτού Κώδικα, στην ελληνική γλώσσα, πλήρως παραμετροποιήσιμο στις ανάγκες του Φορέα.
* Web – based λογισμικό, με λειτουργία από όλους του σύγχρονους περιηγητές, γρήγορο, εύχρηστο και φιλικό προς όλους τους χρήστες.
* Διαδικτυακή Αρχιτεκτονική N-tier, multi-threaded, για την ευελιξία της κατανομής του κόστους και φορτίου μεταξύ κεντρικών συστημάτων και σταθμών εργασίας, για την αποδοτική εκμετάλλευση του δικτύου και την ευκολία στην επεκτασιμότητα.
* Σύστημα διαχείρισης σχεσιακών βάσεων δεδομένων (RDBMS).
* Αρθρωτή (modular) αρχιτεκτονική του συστήματος, ώστε να επιτρέπονται μελλοντικές επεκτάσεις και αντικαταστάσεις, ενσωματώσεις, αναβαθμίσεις ή αλλαγές διακριτών τμημάτων λογισμικού ή εξοπλισμού.

Το σύστημα θα πρέπει να ικανοποιεί τουλάχιστον τα παρακάτω κριτήρια:

* Αξιοποίηση πλεονεκτημάτων virtualization.

Υιοθέτηση προδιαγραφών του Ελληνικού και Ευρωπαϊκού Πλαισίου Διαλειτουργικότητας Ηλεκτρονικής Διακυβέρνησης (EIF). Η διαλειτουργικότητα και η επικοινωνία για αποστολή και λήψη πληροφοριών από τρίτες εφαρμογές θα βασίζεται σε ευρέως διαδεδομένα πρότυπα για τη διασφάλιση της διαλειτουργικότητας, μέσω κατάλληλα τεκμηριωμένων διεπαφών λογισμικού (APIs).

**Λειτουργικές Προδιαγραφές Συστήματος Ηλεκτρονικής Διακίνησης Εγγράφων**

* Αρχειοθέτηση και ταξινόμηση εγγράφων/δεδομένων ώστε να είναι δυνατή η ταχεία αναζήτηση τους.
* Δημιουργία και διαχείριση απεριόριστων φακέλων/υποφακέλων.
* Δικαιώματα χρηστών σύμφωνα με την Οργανωτική Δομή του Φορέα και καθορισμός αρμοδιοτήτων σε υπηρεσιακές μονάδες και πρόσωπα.
* Μεταφόρτωση, λήψη και αρχειοθέτηση μεγάλου όγκου ηλεκτρονικών αρχείων με τη χρήση drag ‘n drop.
* Δυνατότητα μετατροπής εγγράφου και εξαγωγής και εκτύπωσης εγγράφων σε μορφή pdf.
* Δυνατότητες ελεύθερης αναζήτησης κειμένου και σύνθετης αναζήτησης με λέξεις-κλειδιά, όνομα, τίτλο, περιγραφή, τύπο αρχείου και ημερομηνία.
* Χρήση τεχνολογίας οπτικής αναγνώρισης χαρακτήρων (OCR) για αναζήτηση κειμένου σε έγγραφα PDF και εικόνες JPG, TIFF κ.λπ. βάση του περιεχομένου τους (κείμενο) και μπορεί ο χρήστης να τα αναζητά στο περιεχόμενό τους με λέξεις – κλειδιά.
* Διαδικασία χαρακτηρισμού με τη χρήση ετικετών tags και κατηγοριών.
* Ενέργειες εγγράφων που περιλαμβάνουν: λήψη, προβολή στον περιηγητή, επεξεργασία ιδιοτήτων, ανέβασμα νέας έκδοσης, επεξεργασία online, αντιγραφή/μετακίνηση αρχείων σε φακέλους, έναρξη ροής εργασίας, διαχείριση δικαιωμάτων/πτυχών, αποστολή μηνύματος μέσω ηλεκτρονικού ταχυδρομείου (email).
* Σε κάθε έγγραφο να παρέχεται η δυνατότητα αποδοχής-απόρριψης- τροποποίησης από το ανώτερο επίπεδο: τμηματάρχης / γραμματεία / διευθυντής.
* Κατηγοριοποίηση φακέλων και εγγράφων βάση του ονόματος, δημοτικότητας, τίτλου, περιγραφής, δημιουργού, χρόνου δημιουργίας/τροποποίησης, μεγέθους, τύπου και mime type.
* Δημιουργία ομάδων χρηστών (π.χ Διεύθυνση ΧΧΧ) και αναζήτηση χρηστών/ομάδων.
* Κοινόχρηστα αρχεία/φάκελοι και χώρος Προσωπικών αρχείων.
* Διαδικασία προσθήκης των ηλεκτρονικών εγγράφων στον τοπικό αποθηκευτικό χώρο του χρήστη.
* Διαδικασία ανάκτησης των εγγράφων από τον αποθηκευτικό χώρο.
* Εύκολη αρχειοθέτηση και ταξινόμηση πολυμέσων, ομοίως με ταχεία αναζήτηση.
* Δυνατότητα μαζικής εισαγωγής δεδομένων διατηρώντας την αρχική δομή με εισαγωγή zip file.
* Χρήση προτύπων τόσο για το σύστημα, όσο και για την χρήση των μεταδεδομένων όσο και για την παρουσίαση των ηλεκτρονικών εγγράφων.
* Δυνατότητα σύνδεσης με λογαριασμό Google Docs
* Τήρηση εκδόσεων (version control system) με δικαιώματα προβολής/επεξεργασίας σε κάθε έκδοση.
* Ορισμός δικαιωμάτων και ταυτόχρονη πρόσβαση σε αρχεία από πολλαπλούς χρήστες με log file για το ιστορικό πρόσβασης.
* Αυτόματη ηλεκτρονική προώθηση εγγράφων μέσω ηλεκτρονικού ταχυδρομείου και προώθηση του αναρτημένου εγγράφου στους αποδέκτες εντός και εκτός του Φορέα.
* Περιβάλλον προσιτό και σε μη εξοικειωμένους χρήστες, με απλότητα στο μενού επιλογών και προσχεδιασμένες αναφορές. Ο κάθε χρήστης έχει τη δυνατότητα να προσαρμόσει την οργανωτική δομή του Συστήματος ανάλογα με τη διαδικασία υλοποίησης, να δώσει πρόσβαση σε συγκεκριμένους χρήστες στα έγγραφα του ή να κλειδώσει τα αρχεία του.
* Πρόσβαση στο αρχείο καθημερινά όλο το 24ώρο μέσω web εφαρμογής και με δικαιώματα πρόσβασης ανά χρήστη.
* Υποστήριξη εξαγωγής πληροφοριών σε XML/RDF.
* Δυνατότητα εκτύπωσης καταλόγου στοιχείων του φακέλου με χρήση ‘’κλειδιού’’ από πιστοποιημένους χρήστες.
* Δυνατότητα το τελικό εξερχόμενο έγγραφο να παράγεται ως PDF και να υπογράφεται με την ψηφιακή υπογραφή του τελευταίου υπογράφοντος.

**Αναζήτηση Εγγράφων**

Το Σύστημα θα πρέπει να περιέχει ενσωματωμένο εξελιγμένο μηχανισμό αναζήτησης εγγράφων με χρήση πολλαπλών κριτηρίων συνδυαστικής αναζήτησης.

Συγκεκριμένα:

* Το περιεχόμενο (content) των ηλεκτρονικών εγγράφων (δυνατότητα για παραγωγή searchable pdfs ή αντίστοιχο) θα πρέπει να μπορεί αυτόματα να εξάγεται και να ενημερώνει τους σχετικούς πίνακες υποστήριξης των μηχανισμών αναζήτησης ελευθέρου κειμένου (full text retrieval).
* Κατά την αναζήτηση τα έγγραφα θα πρέπει να χαρακτηρίζονται με χρήση όλων των επιθυμητών πεδίων και δεδομένων, χωρίς περιορισμό στο πλήθος τους.
* Θα παρέχεται φιλικός & αποτελεσματικός μηχανισμός αναζήτησης των οντοτήτων πληροφοριών με δυνατότητα δυναμικής αναζήτησης εγγράφων.
* Κατά τη διατύπωση ερωτημάτων αναζήτησης, θα μπορούν να συνδυασθούν πιθανές τιμές σε μεταδεδομένα των εγγράφων και φράσεις στο περιεχόμενο των ίδιων των εγγράφων (metadata search & full text search), λαμβάνοντας υπ’ όψη τα δικαιώματα προβολής συγκεκριμένων εγγράφων του χρήστη που πραγματοποιεί την αναζήτηση.
* Θα παρέχονται προκαθορισμένα ερωτήματα αναζήτησης και εντοπισμού των εγγράφων βάσει του τύπου των εγγράφων.
* Δυνατότητα εξαγωγής αποτελεσμάτων αναζήτησης σε εφαρμογή υπολογιστικού φύλλου Excel.
* Δυνατότητα σάρωσης και αναγνώρισης γραμμωτού κώδικα (barcodes) (τύπου QR κλπ) μέσω του Συστήματος.
* Εγκατεστημένο σύστημα OCR (Optical Character Recognition) για γρήγορη και δυνατή Αναζήτηση Δεδομένων, είτε αυτό είναι έγγραφο, είτε εικόνα, είτε PDF και full text indexing σε ελληνικά και αγγλικά.

**Αναφορές**

Το Σύστημα θα πρέπει να περιλαμβάνει ένα πλήρες υποσύστημα σχεδιασμού και παραγωγής αναφορών που παρέχει τη δυνατότητα παραγωγής παραμετρικών αναφορών, καθώς και συνδυαστικά στατιστικά δεδομένα που θα μπορούν να χρησιμοποιηθούν δυνητικά.

Συγκεκριμένα θα υποστηρίζει:

* Ενσωματωμένο μηχανισμό σχεδιασμού και παραγωγής σύνθετων αναφορών με δυνατότητα απόδοσης δικαιωμάτων εκτέλεσής τους από τον Διαχειριστή σε ομάδες χρηστών.
* Δυνατότητα παραγωγής δυναμικών αναφορών με χρήση συγκεκριμένων κριτηρίων και εξαγωγή τους σε εκτυπώσιμη ή ηλεκτρονική μορφή, σε διάφορες μορφές αρχείων.
* Δυνατότητα σε εξουσιοδοτημένους χρήστες να δημιουργούν νέες αναφορές ανάλογα με τις ατομικές ανάγκες τους.

#### ΠΣ ψηφιοποίησης και καταλογοποίησης/καταχώρησης δεδομένων.

#### Λειτουργικές Προδιαγραφές Εφαρμογής καταχώρησης Φακέλων Ασθενών/Περιστατικών και διασφάλισης ποιότητας

Η Εφαρμογή καταχώρησης μεταδεδομένων σαρωμένων εγγράφων και διασφάλισης ποιότητας θα προσφέρει ένα εύχρηστο περιβάλλον για τη γρήγορη και χωρίς λάθη καταχώρηση των στοιχείων των Φακέλων Ασθενών / Περιστατικών. Οι προδιαγραφές που ενδεικτικά θα πληροί η εφαρμογή καταχώρησης μεταδεδομένων Φακέλων Ασθενών είναι οι εξής:

* Μηχανισμό με τον οποίο θα επιταχύνεται η καταχώρηση, όπως για παράδειγμα:
  + Χρήση του πλήκτρου ¨Tab¨ για μετακίνηση εντός των πεδίων των φορμών καταχώρησης - αποφυγή χρήσης ¨ποντικιού¨.
  + Δυνατότητα καταχώρησης στοιχείων Φακέλου Ασθενούς μέσω τυποποιημένων λιστών επιλογής στοιχείων ή / και check boxes για την ταχύτερη και χωρίς λάθος καταχώρηση στοιχείων.
  + Αυτόματη συμπλήρωση συχνά χρησιμοποιούμενων στοιχείων ή άλλου είδους αυτόματη συμπλήρωση.
* Αποθήκευση των καταχωρηθέντων στοιχείων σε τέτοια δομή (π.χ. σχεσιακή βάση δεδομένων), ώστε να υποστηρίζεται η έκδοση πάσης φύσεως αναφοράς.
* Δυνατότητα καταχώρησης (Α’, Β’ και κατά περίπτωση Γ΄ καταχώρηση) στοιχείων Φακέλων Ασθενών.
* Για τις περιπτώσεις που τα προς καταχώρηση δεδομένα μπορούν να αντληθούν και από άλλα συστήματα, η καταχώρηση θα μπορούσε να πραγματοποιηθεί με την άντλησή τους από τα συστήματα αυτά. Η οριστική προσέγγιση θα αποφασιστεί στην Μελέτη Εφαρμογής, όπου θα προταθεί και ένας μηχανισμός προς επιβεβαίωση των δεδομένων που υπάρχουν σε άλλα συστήματα και μπορούν να αντληθούν.
* Τα πεδία των μεταδεδομένων αυτών είναι συνάρτηση του είδους του εγγράφου. Η ενότητα 5.4.1 [Απαιτήσεις σάρωσης και τεκμηρίωσης](#_Απαιτήσεις_σάρωσης_και) Εγγράφων και 5.5.2 που περιγράφει τα δεδομένα / μεταδεδομένα που θα συλλέγονται από κάθε έγγραφο προσδιορίζει και την αρχική εκτίμηση για τη μορφή και τις τιμές των πεδίων αυτών, τα οποία θα καθοριστούν επακριβώς στη Μελέτη Εφαρμογής του Αναδόχου.
* Μονοσήμαντη ταυτοποίηση του Φακέλου Ασθενούς.
* Δυνατότητα καταγραφής των στοιχείων ταυτοποίησης δυσανάγνωστων εγγράφων καθώς και καταγραφή των δυσανάγνωστων στοιχείων.
* Δυνατότητα αυτόματης εκτέλεσης των απαιτούμενων ελέγχων πληρότητας και ορθότητας των στοιχείων που θα καταχωρούνται.
* Δυνατότητα εντοπισμού διπλοκαταχωρήσεων ενός Φακέλου Ασθενούς και αυτόματης ειδοποίησης σε περίπτωση εύρεσής του.
* Δυνατότητα αυτόματης αντιπαραβολής της Α’ και Β’ καταχώρησης του ίδιου Φακέλου με σκοπό την επαλήθευση ορθής καταχώρησης. Σε περιπτώσεις λαθών κατά την αντιπαραβολή των καταχωρήσεων θα πρέπει η εφαρμογή να ενημερώνει αυτόματα σχετικά με τα πεδία στα οποία υπάρχει ασυμφωνία μεταξύ των δύο καταχωρήσεων, ώστε να διορθώνεται το λάθος (Γ΄καταχώρηση).

Άλλες λειτουργίες που απορρέουν από τις προαναφερθείσες διαδικασίες / μεθοδολογία ή την τελική μεθοδολογία που θα εφαρμόσει ο Ανάδοχος.

Σημειώνεται ότι:

Α) οι υποψήφιοι ανάδοχοι μπορούν να χρησιμοποιήσουν δικές τους εφαρμογές καταχώρησης με μοναδική προϋπόθεση την περιοδική μετάπτωση όλων των στοιχείων καταχώρησης (Α’, Β’, και Γ’) στην ζητούμενη εφαρμογή καταχώρησης, που υποχρεωτικά θα πρέπει να διαθέτει μηχανισμό μαζικής φόρτωσης καταχωρημένων στοιχείων.

Β) οι υποψήφιοι ανάδοχοι μπορούν να χρησιμοποιήσουν δικές τους εφαρμογές δειγματοληπτικών ελέγχων με μοναδική προϋπόθεση την περιοδική μετάπτωση όλων των στοιχείων των ελέγχων (παρτίδα, δείγμα, αποτέλεσμα) στην ζητούμενη εφαρμογή υποστήριξης δειγματοληπτικών ελέγχων, που υποχρεωτικά θα πρέπει να διαθέτει μηχανισμό μαζικής φόρτωσης στοιχείων δειγματοληπτικών ελέγχων.

#### Λειτουργικές Προδιαγραφές Εφαρμογής υποστήριξης δειγματοληπτικών ελέγχων και μετάπτωσης καταχωρηθέντων Φακέλων

Η υποστήριξη των διαδικασιών δειγματοληπτικού ελέγχου (βλ. Παρ. [Δειγματοληπτικός Έλεγχος Καταχωρημένων Στοιχείων](#_Δειγματοληπτικός_Έλεγχος_Καταχωρημέ)) και μετάπτωσης καταχωρηθέντων Ιατρικών Φακέλων στην Κεντρική Βάση δεδομένων, θα γίνεται μέσω της εφαρμογής υποστήριξης δειγματοληπτικών ελέγχων και μετάπτωσης καταχωρηθέντων Φακέλων.

Η εφαρμογή θα έχει κατ’ ελάχιστο τις εξής δυνατότητες:

* Δυνατότητα εξαγωγής των καταχωρηθέντων στοιχείων Φακέλων σε ψηφιακά αρχεία συγκεκριμένης γραμμογράφησης με στόχο τη μετάπτωσή τους στην κεντρική βάση δεδομένων.
* Δυνατότητα αυτοματοποιημένου και μη αυτοματοποιημένου προσδιορισμού τυχαίου δείγματος Φακέλων ελέγχου καταχωρήσεων, με εκτέλεση κατάλληλης λειτουργίας, ώστε να πραγματοποιηθούν οι απαραίτητοι δειγματοληπτικοί έλεγχοι, σύμφωνα με την Παρ. [Δειγματοληπτικός Έλεγχος Φακέλων Στοιχείων](#_Δειγματοληπτικός_Έλεγχος_Καταχωρημέ).
* Επισήμανση των καταχωρηθέντων Φακέλων Ασθενών που έχουν μεταπέσει με επιτυχία στο ΠΣ Διακίνησης Εγγράφων, έτσι ώστε να είναι γνωστό ανά πάσα στιγμή ποιοι Φάκελοι και πότε έχουν μεταπέσει. Ο ανάδοχος κάθε εκτελεστικής σύμβασης θα είναι υπεύθυνος για την μετάπτωση των στοιχείων των φακέλων στο εν λόγω Π.Σ.
* Άλλες λειτουργίες που απορρέουν από τις προαναφερθείσες διαδικασίες / μεθοδολογία ή την τελική μεθοδολογία που θα εφαρμόσει ο Ανάδοχος σε συνεργασία με την Αναθέτουσα Αρχή.

#### Λειτουργικές Προδιαγραφές Εφαρμογής παρακολούθησης πορείας σαρώσεων & καταχωρήσεων

Η παρακολούθηση της διαδικασίας σάρωσης και καταχώρησης θα γίνεται με την βοήθεια μίας Εφαρμογής Παρακολούθησης Πορείας σαρώσεων & καταχωρήσεων. Τα απαραίτητα στοιχεία για την έκδοση των σχετικών αναφορών (π.χ. κάθε εργασία την οποία θα υλοποιεί κάθε εμπλεκόμενος χρήστης) θα καταγράφονται μέσω της Εφαρμογής καταχώρησης Φακέλων και διασφάλισης ποιότητας.

Ειδικότερα, η Εφαρμογή θα παρακολουθεί κατ’ ελάχιστον τα εξής στοιχεία:

* Στοιχεία χρήστη (ονοματεπώνυμο, ρόλος, κλπ.).
* Είδος εργασίας (σάρωση, τεκμηρίωση σαρωμένων Φακέλων, αποστολή σαρωμένων Φακέλων στο Κέντρο Καταχώρησης, Α’/ Β’ / Γ’ Καταχώρηση, κλπ).
* Φάκελοι τους οποίους έχει χρεωθεί ένας Καταχωρητής.
* Ημερομηνία και ώρα Χρέωσης Φακέλων.
* Ημερομηνία και ώρα ολοκλήρωσης σάρωσης και τεκμηρίωσης.
* Ημερομηνία και ώρα έναρξης και ολοκλήρωσης καταχώρησης.
* Λοιπά στοιχεία προόδου / κατάστασης καταχώρησης (έλεγχος Α’ και Β’ καταχώρησης, δειγματοληπτικός έλεγχος σάρωσης ή και καταχώρησης).

Παράλληλα, η εφαρμογή θα δίνει την δυνατότητα εξαγωγής αναφορών γενικής πληροφόρησης καθώς και στατιστικών στοιχείων σχετικά με την πορεία των εργασιών σάρωσης και καταχώρησης. Ενδεικτικά και όχι περιοριστικά, η εφαρμογή θα πρέπει να περιλαμβάνει τις παρακάτω αναφορές:

* Αναφορά προόδου σάρωσης Φακέλων.
* Αναφορά παραγωγικότητας ως προς τις σαρώσεις (ημερήσια, μηνιαία κλπ παραγωγή).
* Αναφορά εργασιών που πραγματοποιήθηκαν σε μια χρονική περίοδο, ταξινομημένες ανά χρήστη, ημερομηνία κλπ.
* Αναφορά εργασιών που χρεώθηκαν σε καταχωρητή ή άλλο χρήστη.
* Αναφορά προόδου εργασιών που αφορούν σε χρεωμένους Φακέλους, έτσι ώστε να είναι ανά πάσα στιγμή γνωστό σε ποια φάση ψηφιοποίησης βρίσκεται ο Φάκελος, ποιες εργασίες είναι ολοκληρωμένες ή σε εκκρεμότητα κλπ.
* Αναφορά παραγωγικότητας ως προς τις καταχωρήσεις (π.χ μέσος όρος πληκτρολογημένων χαρακτήρων) και του ποσοστού λαθών κατά την καταχώρηση, εντός χρονικού διαστήματος (ημερησίως, μηνιαίως κλπ.), συνολικά για την Ομάδα καταχώρησης και ανά καταχωρητή.
* Αναφορά αποτελεσμάτων του ελέγχου Α’ & Β’ καταχώρησης (ημερήσια, εβδομαδιαία κλπ.).
* Συγκεντρωτική αναφορά διορθώσεων (Γ’ καταχώρηση), ως αποτέλεσμα του ελέγχου Α’ και Β’ καταχώρησης Φακέλων
* Εκτύπωση πακέτου Φακέλων Ασθενών που δεν ελέγχθηκε δειγματοληπτικά ή που ολοκληρώθηκε, με ή χωρίς επιτυχία, ο δειγματοληπτικός έλεγχος σάρωσης ή και καταχώρησης.
* Εκτύπωση του ποσοστού των καταχωρημένων Φακέλων που είναι σε φάση ελέγχου ή είναι οριστικοποιημένες.
* Λίστα Φακέλων για τις οποίες έχουν ζητηθεί διευκρινήσεις από το Νοσοκομείο.

Σημειώνεται ότι οι υποψήφιοι ανάδοχοι μπορούν να χρησιμοποιήσουν δικές τους εφαρμογές παρακολούθησης των σαρώσεων και καταχωρήσεων με μοναδική προϋπόθεση την περιοδική μετάπτωση όλων των στοιχείων παρακολούθησης στην ζητούμενη εφαρμογή παρακολούθησης πορείας σαρώσεων & καταχωρήσεων, που υποχρεωτικά θα πρέπει να διαθέτει μηχανισμό μαζικής φόρτωσης στοιχείων παρακολούθησης πορείας σαρώσεων & καταχωρήσεων.

Οι παραπάνω αναφορές θα εξειδικευτούν κατά τη [Φάση 1: Μελέτη Εφαρμογής – Ανάλυση Απαιτήσεων](#_Φάση_1:_Μελέτη) του έργου και εάν παραστεί ανάγκη, κατά την υλοποίηση του έργου.

#### Αποθετήριο σαρωμένων εγγράφων

Το αποθετήριο σαρωμένων Εγγράφων και αρχείων έχει σκοπό την απρόσκοπτη και τυποποιημένη κοινή χρήση εγγράφων που έχουν ψηφιοποιηθεί (σάρωση +καταχώρηση) και αποτελούν μέρος του νοσοκομειακού φακέλου υγείας της κάθε μονάδας Υγείας.,

### Οριζόντιες Απαιτήσεις

### Συμβατότητα με H-Cloud

Το σύνολο των συστημάτων που θα αναπτυχθούν στο πλαίσιο του παρόντος έργου, θα εγκατασταθούν στο περιβάλλον H-Cloud. Συγκεκριμένα, το Έργο θα εγκατασταθεί και θα φιλοξενηθεί στις υποδομές του Κυβερνητικού Υπολογιστικού Νέφους Η-Cloud, σύμφωνα με τις απαιτήσεις που θα προκύψουν από τη Μελέτη Εφαρμογής.

Δεδομένου ότι το Σύστημα θα εγκατασταθεί και θα λειτουργήσει στο Η-Cloud, θα πρέπει:

* να έχει σαφώς καθορισμένες τις απαιτήσεις του σε αποθηκευτικό χώρο, δικτυακή κίνηση, backup, ασφάλεια και λοιπές συνοδευτικές υπηρεσίες, ώστε να καταταχθεί σε κάποιο από τα προσφερόμενα επίπεδα υπηρεσιών του Η-Cloud.
* Η λειτουργία των υπό ανάπτυξη συστημάτων να είναι κατάλληλα προσαρμοσμένη στις υποδομές και στο περιβάλλον λειτουργίας του Η-Cloud και να συμμορφώνεται με τις τεχνικο-επιχειρησιακές προδιαγραφές που διέπουν τη λειτουργία του.
* Να επιτευχθεί συμβατότητα με eSXI 6.7 (ή νεώτερο) hypervisor.
* να μην απαιτείται προμήθεια επιπρόσθετου εξοπλισμού για την λειτουργία των εφαρμογών (usb keys, certificate servers, κλπ) ή επικοινωνία μεταξύ των εικονικών μηχανών πέρα από τις προσφερόμενες παροχές του Κυβερνητικού Νέφους.
* Η εσωτερική διευθυνσιοδότηση των εικονικών μηχανών θα πρέπει να είναι παραμετρική και καθορίζεται κατά την εγκατάσταση στο Κυβερνητικό Νέφος.
* Η λειτουργία των εφαρμογών και συστημάτων θα πρέπει να συνάδει με τις προδιαγραφές ασφαλείας του Κυβερνητικού Νέφους, καθώς και τις Αρχές Καλής Λειτουργίας Φιλοξενούμενων συστημάτων.

Σχετικά με τους υπολογιστικούς πόρους, οι εικονικές μηχανές (VMs) που θα απαιτηθούν στο πλαίσιο του παρόντος Έργου από το Κυβερνητικό Υπολογιστικό Νέφος Η-Cloud για την υλοποίηση και παραγωγική λειτουργία του Πληροφοριακού Συστήματος θα πρέπει κατ’ ελάχιστον να πληρούν τα μέγιστα τεχνικά χαρακτηριστικά των προς υλοποίηση συστημάτων, όπως αυτά θα προκύψουν από την Μελέτη Εφαρμογής,.

Επιπρόσθετα, θα απαιτηθεί αποθηκευτικός χώρος (SAN Storage) για εγκατάσταση Βάσεων Δεδομένων και αποθήκευση αρχείων, ανάλογα με τις απαιτήσεις που θα οριστικοποιηθούν στην Φάση της Μελέτης Εφαρμογής,. Η υπέρβαση αυτού του ορίου δεν επιφέρει οποιαδήποτε υποχρέωση του υποψήφιου αναδόχου. Ο απαιτούμενος αποθηκευτικός χώρος για λήψη αντιγράφων ασφαλείας και τα απαραίτητα αναλώσιμα (tapes) για την λήψη αντιγράφων εκτός Κέντρου Δεδομένων/VTL θα παρέχονται από το Η-Cloud σε αντιστοιχία με τις αιτούμενες υποδομές.

Λαμβάνοντας υπόψη τα παραπάνω, ο υποψήφιος Ανάδοχος καλείται να περιγράψει και να τεκμηριώσει στην Τεχνική του Προσφορά την προτεινόμενη από αυτόν Αρχιτεκτονική του Συστήματος, όσον αφορά:

1. τα χαρακτηριστικά του εξοπλισμού υποδομής του Η-Cloud που θα απαιτηθεί για την μετάπτωση και εγκατάσταση του Συστήματος και τα ιδιαίτερα χαρακτηριστικά της προτεινόμενης λύσης που εγγυώνται την μέγιστη αξιοποίηση των δυνατοτήτων του Η-Cloud. Συγκεκριμένα:
   1. τον απαιτούμενο αριθμό υπολογιστικών πόρων, αναλύοντας κατά περίπτωση τις απαιτήσεις σε VMs, εικονικούς πυρήνες (vcores), μνήμη (RAM) και αποθηκευτικό χώρο (storage)
   2. το βέλτιστο, κατά τον υποψήφιο Ανάδοχο, λογικό σχήμα διασύνδεσης αυτών για την επίτευξη της μεγαλύτερης δυνατής ασφάλειας και διαθεσιμότητας, λαμβάνοντας υπόψιν τις δυνατότητες των προσφερόμενων υποδομών του Κυβερνητικού Υπολογιστικού Νέφους Η-Cloud (load balancing, vmWare high availability).
   3. τη δέσμευση ότι καλύπτεται το σύνολο των προδιαγραφών της διακήρυξης με την προτεινόμενη υποδομή.
   4. πιθανές μελλοντικές δυνατότητες επέκτασης της προτεινόμενης λύσης (scale up/scale out), έτσι ώστε να γίνεται η βέλτιστη αξιοποίηση των δυνατοτήτων των προσφερόμενων υποδομών του Κυβερνητικού Υπολογιστικού Νέφους Η-Cloud

Περαιτέρω είναι, σημαντικό να ληφθούν υπόψη τα παρακάτω:

* Σε περίπτωση που κρίνεται ότι η χρήση του vmWare High Availabilty δεν επαρκεί για τις ανάγκες υψηλής διαθεσιμότητας του φιλοξενούμενου συστήματος και πρέπει να εγκατασταθεί κάποια τεχνολογία clustering, είναι επιθυμητό αυτή να είναι συμβατή με το περιβάλλον Νέφους και να μην εμποδίζει την ελεύθερη μετακίνηση των εικονικών μηχανών μεταξύ των φυσικών εξυπηρετητών του Η-Cloud. Ομοίως για διατάξεις Υψηλής Απόδοσης.
* Σε περίπτωση που δεν είναι εφικτό για κάποια δομοστοιχεία του Πληροφοριακού Συστήματος να παραχθούν αντίγραφα ασφαλείας με την μέθοδο του Full VM Backup (π.χ. Βάσεις Δεδομένων), θα πρέπει να έχει υπάρξει μέριμνα από τον υποψήφιο Ανάδοχο για προμήθεια των απαραίτητων Online Backup Agents για το Symantec Netbackup που λειτουργεί στην υποδομή.
* Σε περίπτωση που απαιτούνται πιστοποιητικά SSL για την λειτουργία του Συστήματος ή την επικοινωνία με τρίτα, θα πρέπει να προσφερθούν από τον υποψήφιο Ανάδοχο. Δεν είναι εφικτή η χρήση των υφιστάμενων πιστοποιητικών του κυβερνητικού Νέφους γι’ αυτό τον σκοπό.
* Είναι επιθυμητό η προτεινόμενη αρχιτεκτονική του Πληροφοριακού Συστήματος να εκμεταλλεύεται τις προσφερόμενες δυνατότητες και παροχές του Κυβερνητικού Νέφους, έτσι ώστε να είναι εφικτή η γρήγορη και εύκολη προσθήκη επιπλέον πόρων στο φιλοξενούμενο σύστημα (scale-up & scale-out) για κάλυψη μελλοντικών επιχειρησιακών αναγκών.

Τέλος, επισημαίνεται ότι ο Ανάδοχος θα πρέπει να συμμορφώνεται με τους κανόνες της Πολιτικής Ασφάλειας που ισχύει για όλα τα φιλοξενούμενα Πληροφοριακά Συστήματα στο Κυβερνητικό Υπολογιστικό Νέφος Η-Cloud, καθώς και να συμμορφώνεται με όλες τις απαραίτητες λειτουργικές απαιτήσεις που προκύπτουν στο πλαίσιο της Προγραμματικής Συμφωνίας Φιλοξενίας Έργου. Η Πολιτική Ασφάλειας θα δοθεί στον Ανάδοχο κατά την Φάση 1 του Έργου.

### Διαλειτουργικότητα / Διασύνδεση

Το ανωτέρω Πληροφοριακό Συστήμα του παρόντος θα πρέπει να τροφοδοτήσει το Κεντρικό Αποθετήριο κλινικών εγγράφων & Enterprise Μaster Patient Index . Το λογισμικό τύπου Enterprise Master Patient Index (EMPI) —είναι το αναγκαίο βασικό ευρετήριο ασθενών, μητρώο ασθενών ή μητρώο πελατών— είναι μια ηλεκτρονική βάση δεδομένων που περιέχει δημογραφικά στοιχεία για κάθε ασθενή που λαμβάνει υπηρεσίες υγειονομικής περίθαλψης.

Τόσο το κεντρικό αποθετήριο κλινικών εγγράφων όσο και το λογισμικό τύπου Enterprise Master Patient Index (EMPI), θα υλοποιηθούν στο πλαίσιο του Έργου Εθνικός Ηλεκτρονικός Φάκελος Υγείας, που χρηματοδοτείται από το Ταμείο Ανάκαμψης και Ανθεκτικότητας.

Κατά συνέπεια, στα πλαίσια του παρόντος έργου θα πραγματοποιηθεί μία Αρχική Μελέτη Διαλειτουργικότητας / διασύνδεσης με το συγκεκριμένο Κεντρικό Αποθετήριο.

### Ασφάλεια Συστήματος και Προστασία Ιδιωτικότητας

Το ΠΣ Ηλεκτρονικής Διακίνησης Εγγράφων και τα ψηφιοποιημένα έγγραφα και δεδομένα θα πληρούν συγκεκριμένες προδιαγραφές ασφαλείας, οι οποίες καταγράφονται στις αντίστοιχες ενότητες αλλά και στους πίνακες συμμόρφωσης.

Δεν θα υπάρχει δικαίωμα πρόσβασης στα ψηφιοποιημένα έγγραφα απευθείας από τους χρήστες παρά μόνο μέσω του συστήματος ηλεκτρονικής διακίνησης εγγράφων (βάσει των δικαιωμάτων των χρηστών και των μεταδεδομένων των εγγράφων). Ως εκ τούτου θα πρέπει να διασφαλίζεται η εξουσιοδοτημένη πρόσβαση σε ευαίσθητα δεδομένα βάσει του ρόλου του Χρήστη.

Οι ελάχιστες απαιτήσεις ασφαλείας θα περιγραφούν, στα Πλαίσια των Μελετών Εφαρμογής (Ασφάλεια).

### Ανοικτά Πρότυπα και Δεδομένα

Η γενική φιλοσοφία της υλοποίησης των συστημάτων (υλικού και λογισμικού) του παρόντος έργου πρέπει να ακολουθεί τις σύγχρονες τάσεις για ανοικτή αρχιτεκτονική (open architecture) και ανοικτά συστήματα (open systems). Ο όρος «ανοικτό» υποδηλώνει κατά βάση την ανεξαρτησία από συγκεκριμένο προμηθευτή και την υποχρεωτική χρήση προτύπων (standards), τα οποία διασφαλίζουν:

• την αρμονική συνεργασία και λειτουργία μεταξύ συστημάτων και λειτουργικών εφαρμογών διαφορετικών προμηθευτών

• τη διαδικτυακή ή άλλη συνεργασία εφαρμογών που βρίσκονται σε διαφορετικά υπολογιστικά συστήματα

• τη φορητότητα (portability) των εφαρμογών

• την δυνατότητα αύξησης του μεγέθους των μηχανογραφικών συστημάτων χωρίς αλλαγές στη δομή και τη φιλοσοφία

• την εύκολη επέμβαση στη λειτουργικότητα των εφαρμογών

Σύμφωνα με τα παραπάνω, και όσον αφορά την ανάπτυξη όλων των εφαρμογών (τυποποιημένων και μη) του παρόντος Έργου, ο Ανάδοχος θα πρέπει να εφαρμόσει:

• Αρθρωτή ανάπτυξη και υλοποίηση των υποσυστημάτων λογισμικού,

• Χρήση διεθνών και εμπορικώς αποδεκτών προτύπων διαλειτουργικότητας στην ηλεκτρονική υγεία ως άνω, όπως για παράδειγμα οι διαδικτυακές υπηρεσίες (web services) για την τυποποιημένη επικοινωνία μεταξύ υπολογιστικών συστημάτων

• Για τα υποσυστήματα εξωστρεφών υπηρεσιών, υλοποίηση βασισμένη σε αρχιτεκτονική τουλάχιστον 3 επιπέδων (3-tier architecture), η οποία περιλαμβάνει κατ’ ελάχιστο, το επίπεδο των παρουσίασης, το επίπεδο επιχειρησιακής λογικής και το επίπεδο των δεδομένων.

Αυτό που ζητείται δεν είναι να είναι open source το προσφερόμενο σύστημα αλλά να είναι ανεξάρτητο (infrastructure agnostic) από Βάσεις Δεδομένων, Application Servers, Web Browsers, Ψηφιακές Υπογραφές, Περιφερειακές υποδομές κ.α. προκειμένου να εξασφαλίζεται η μεταφερσιμότητά του σε άλλο περιβάλλον χωρίς επιπλέον κόστος για το φορέα. Επίσης, καθώς αυτό που ζητείται είναι εμπορικό προϊόν λογισμικού, δεν θα πρέπει να παραδοθεί ο πηγαίος κώδικας του λογισμικού αλλά μόνο της παραμετροποίησης που θα απαιτηθεί.

### Υπηρεσίες & Μελέτες

#### Μελέτη Εφαρμογής - Ανάλυση Απαιτήσεων

Ο Ανάδοχος οφείλει να εκπονήσει μελέτη Εφαρμογής – Ανάλυση Απαιτήσεων του Έργου, η οποία θα αποτελέσει τον βασικό οδηγό υλοποίησης του Έργου.

Στόχος της μελέτης εφαρμογής είναι η οριστικοποίηση αφενός του πλάνου υλοποίησης του έργου αφετέρου των προδιαγραφών του λογισμικού (εφαρμογών και συστήματος) και του εξοπλισμού του πληροφοριακού συστήματος ηλεκτρονικής Διακίνησης εγγράφων.

Η μελέτη εφαρμογής θα πρέπει να περιλαμβάνει κατ’ ελάχιστον:

• την οριστικοποίηση του πλάνου υλοποίησης του έργου, όπου θα εξειδικεύονται και επικαιροποιούνται στοιχεία της προσφοράς του Αναδόχου (π.χ. όσον αφορά στο περιβάλλον και τους στόχους του έργου, τα ορόσημα, τους κινδύνους και τους κρίσιμους παράγοντες επιτυχίας, το πλάνο διασφάλισης ποιότητας κλπ.)

• την οριστικοποίηση των απαιτήσεων και των προδιαγραφών του πληροφοριακού συστήματος

• την οριστικοποίηση των παρεχόμενων υπηρεσιών του Αναδόχου (ψηφιοποίηση, εκπαίδευση, πιλοτική λειτουργία κλπ.)

• τον ορισμό και προσδιορισμό των μεταδεδομένων και τη χρήση κατάλληλου λογισμικού που θα συνδέει τα δεδομένα των ψηφιοποιημένων εγγράφων με τα στοιχεία μεταδεδομένων ώστε να είναι εφικτή η αναζήτηση κάθε φακέλου ή εγγράφων αυτών με δυνατότητα πολλαπλών κριτηρίων (συνδυαστικές ερωτήσεις).

• τη μελέτη απλοποίησης των διαδικασιών δημοσίευσης του υλικού στο σύστημα ηλεκτρονικής Διακίνησης εγγράφων, η οποία θα περιλαμβάνει -μεταξύ άλλων- τον προσδιορισμό της πολιτικής και των διαδικασιών συλλογής, διατήρησης, διάθεσης και περαιτέρω χρήσης του ψηφιοποιημένου υλικού.

• Μελέτη Ταξινόμησης Δεδομένων (Data Classification)

• την κατάρτιση του πλάνου και των σεναρίων δοκιμών αποδοχής του συστήματος

• την κατάρτιση του πλάνου εκπαίδευσης των χρηστών και διαχειριστών

Η Μελέτη Εφαρμογής - Ανάλυση Απαιτήσεων κρίνεται απαραίτητο να επικαιροποιείται από τον Ανάδοχο αμέσως μετά την ολοκλήρωση της Φάσης 2 του έργου ή/και όποτε κρίνεται από την ΕΠΕ αναγκαίο, ώστε ανά πάσα στιγμή έως και την ολοκλήρωση να υπάρχει η ορθή και αναλυτική τεκμηρίωση όλου του έργου. Η Μελέτη Εφαρμογής θα περιλαμβάνει κατ’ ελάχιστον τα παρακάτω Παραδοτέα:

#### Πλάνο Υλοποίησης Έργου

Κατά τη διάρκεια κατάρτισης της Ανάλυσης Απαιτήσεων θα προσδιοριστούν από τον Ανάδοχο επακριβώς οι προτεραιότητες της υλοποίησης (ιεραρχημένοι και διακριτοί χρονισμοί και διάρθρωσή τους) λαμβάνοντας υπόψη τις πραγματικές δυνατότητες των εμπλεκόμενων στο έργο Υπηρεσιών ώστε οι Υπηρεσίες να προσαρμοστούν, απορροφήσουν, υποστηρίξουν και αξιοποιήσουν το νέο περιβάλλον.

Στο πλαίσιο της Μελέτης Εφαρμογής, ο Ανάδοχος θα καταρτήσει το **Πλάνο Υλοποίησης Έργου**. Θα περιλαμβάνει (αρχικό) χρονοδιάγραμμα υλοποίησης του έργου, και προσδιορισμό (καταγραφή προδιαγραφών) της απαραίτητης υλικοτεχνικής υποδομής (σαρωτές, σταθμοί εργασίας, δικτυακός εξοπλισμός, εκτυπωτές, κλπ.) που θα απαιτηθούν, και θα χρησιμοποιηθούν από τον Ανάδοχο. Η περιγραφή θα είναι σε επαρκή λεπτομέρεια ώστε να μπορέσουν να ξεκινήσουν οι προπαρασκευαστικές ενέργειες της Φάσης 2 και 3, ενώ μπορούν να εξειδικευθούν περαιτέρω με την ολοκλήρωση της Μελέτης Εφαρμογής.

#### Τεύχος Ανάλυσης Απαιτήσεων

Κατά τη διάρκεια της Φάσης 1, ο Ανάδοχος θα καταγράψει αναλυτικά το σύνολο των απαιτήσεων του έργου στο **Τεύχος Ανάλυσης Απαιτήσεων** τηςΜελέτης Εφαρμογής.

Το **Τεύχος Ανάλυσης Απαιτήσεων**, το οποίο θα αποτελέσει τον αναλυτικό οδηγό υλοποίησης του έργου, θα περιλαμβάνει κατ’ ελάχιστο τα παρακάτω:

1. **Σχέδιο Υλοποίησης και Διοίκησης Έργου**, συμπεριλαμβανομένης αναλυτικής περιγραφής των ρόλων και των μελών των ομάδων εργασίας ανά ρόλο.

2. **Απαιτήσεις Ψηφιοποίησης**: Επικαιροποίηση της υφιστάμενης κατάστασης όσον αφορά – ενδεικτικά αναφέρονται - στον αριθμό, στο είδος και στην ποιότητα των προς ψηφιοποίηση Φακέλων Ασθενών, στο πλήθος και την ποιότητα των στοιχείων που πρόκειται να καταχωρηθούν κλπ..

3. **Απαιτήσεις Μεταδεδομένων Σάρωσης & Δεδομένων Καταχώρησης :** Ο τύπος και το εύρος των πεδίων των μεταδεδομένων σάρωσης και των δεδομένων καταχώρησης που θα χρησιμοποιηθούν για την τεκμηρίωση των σαρωμένων Φακέλων Ασθενών.

4. **Αναλυτικό χρονοδιάγραμμα υλοποίησης** του έργου, συμπεριλαμβανομένου του Προγράμματος Παραγωγής (αναλυτικό πρόγραμμα / εξειδικευμένο Πλάνο Σάρωσης Φακέλων Ασθενών και αναλυτικό πλάνο καταχωρήσεων Φακέλων Ασθενών σε μηνιαία βάση) – Αναλυτικό και επικαιροποιούμενο.

5. **Περιγραφή των εγκαταστάσεων** απαρρίθμηση, σημείων ψηφιοποίησης και προσδιορισμός (καταγραφή προδιαγραφών) της απαραίτητης υλικοτεχνικής υποδομής (σαρωτές, σταθμοί εργασίας, δικτυακός εξοπλισμός, εκτυπωτές, κλπ.) που θα απαιτηθούν και θα χρησιμοποιηθούν από τον Ανάδοχο.

6. Αναλυτική **Καταγραφή Προδιαγραφών των Εφαρμογών** :

a. «Καταχώρησης Φακέλων Ασθενών και διασφάλισης ποιότητας».

b. «Υποστήριξης δειγματοληπτικών ελέγχων και μετάπτωσης καταχωρηθέντων φακέλων ασθενών».

c. «Παρακολούθησης πορείας σαρώσεων & καταχωρήσεων».

d. «Πληροφοριακό Σύστημα Διακίνησης Εγγράφων».

7. Ανάλυση της δομής (π.χ. βάση δεδομένων) στην οποία θα καταχωρούνται τα καταχωρηθέντα στοιχεία Φακέλων Ασθενών καθώς και οι μεταβολές τους.

#### Μεθοδολογία Έργου

Μεθοδολογία οργάνωσης, υλοποίησης, παρακολούθησης, διασφάλισης εμπιστευτικότητας και ποιότητας του έργου, την οποία θα ακολουθήσει ο Ανάδοχος. Ενδεικτικά και όχι περιοριστικά θα περιλαμβάνονται τα παρακάτω:

* 1. Εξειδικευμένο Μοντέλο Υλοποίησης Σάρωσης (βλ. 5.4.1.1 Μοντέλο υλοποίησης διάθεσης παρτίδων φακέλων για σάρωση).
  2. Τρόπος οργάνωσης ενεργειών σάρωσης.
  3. Μεθοδολογία ονοματοδοσίας αρχείων και φακέλων που θα αποθηκεύονται οι σαρωμένοι Φάκελοι Ασθενών, καθώς και το εύρος των ονομάτων τους (βλ. [Κωδικοποίηση ονομασίας παραγόμενων προϊόντων](#_Κωδικοποίηση_ονομασίας_παραγόμενων)).
  4. Διαδικασία παράδοσης - παραλαβής των παρτίδων Φακέλων Ασθενών προς σάρωση (βλ. [Διαδικασία παράδοσης παραλαβής παραγόμενου υλικού σάρωσης](#_Διαδικασία_παράδοσης_παραλαβής)).
  5. Τρόπος οργάνωσης Κέντρου Ψηφιοποίησης και Καταχώρησης ( βλ. [Προδιαγραφές Κέντρου Καταχώρησης](#_Προδιαγραφές_Κέντρου_Καταχώρησης)).
  6. Καθορισμός κανόνων καταχώρησης δεδομένων, όπου περιγράφονται οι αρχές καταχώρησης που θα τηρεί η εκάστοτε ομάδα καταχώρησης.
  7. Τρόπος οργάνωσης μεταφοράς δεδομένων, χώρων καταχώρησης κλπ ώστε να διασφαλιστεί πλήρης εμπιστευτικότητα.
  8. Εξειδικευμένο **Εναλλακτικό Σχέδιο Λειτουργίας** την περίπτωση βλάβης σαρωτών και λοιπών συσκευών που θα χρησιμοποιηθούν από τον Ανάδοχο στην υλοποίηση του έργου Το Εναλλακτικό Σχέδιο Λειτουργίας θα περιλαμβάνει:
     + πρόβλεψη για διαδικασία άμεσης επισκευής βλαβών ή αντικατάστασης συσκευών που σχετίζονται με την διαδικασία σάρωσης και τεκμηρίωσης.
     + πρόβλεψη για ύπαρξη εφεδρικών συσκευών σάρωσης και λοιπών συσκευών που θα χρησιμοποιηθούν στην υλοποίηση του έργου.
  9. Περιγραφή της διαδικασίας ενσωμάτωσης των παραγόμενων προϊόντων (σαρωμένων Φακέλων Ασθενών και καταχωρηθέντων στοιχείων) στο ΠΣ Διακίνησης Εγγράφων (βλ. [Απαιτήσεις Μετάπτωσης Υλικού Ψηφιοποίησης και Εισαγωγής Δεδομένων / Μεταδεδομένων](#_Απαιτήσεις_Μετάπτωσης_Υλικού)):
     1. Διαδικασία ενσωμάτωσης
     2. Συχνότητα ενσωμάτωσης
     3. Γραμμογράφηση αρχείων μετάπτωσης

Η Μεθοδολογία Έργου θα περιλαμβάνει και τα παρακάτω Σχέδια Ποιότητας, τα οποία θα εξειδικεύουν τις πρόνοιες των παραγράφων [Απαιτήσεις διασφάλισης ποιότητας σάρωσης – Τεχνικές απαιτήσεις](#_Απαιτήσεις_διασφάλισης_ποιότητας), και [Απαιτήσεις διασφάλισης ποιότητας καταχωρήσεων – Μεθοδολογία καταχώρησης](#_Απαιτήσεις_διασφάλισης_ποιότητας_1), και θα περιλαμβάνουν πρόνοια για διενέργεια αρχικών δειγματοληπτικών ελέγχων, που αποσκοπούν στην οριστικοποίηση των απαιτήσεων των προδιαγραφών ψηφιοποίησης και καταχώρησης. Ειδικότερα:

* **Εξειδικευμένο Σχέδιο Ποιοτικού & Ποσοτικού Ελέγχου Σάρωσης** Φακέλων Ασθενών (βλ. ενότητα [Απαιτήσεις διασφάλισης ποιότητας σάρωσης – Τεχνικές απαιτήσεις](#_Απαιτήσεις_διασφάλισης_ποιότητας)), όπου περιλαμβάνονται:
  + - Η μεθοδολογία και ειδικότερα οι διαδικασίες ποιοτικού και ποσοτικού ελέγχου που θα εφαρμόσει ο Ανάδοχος.
    - Η μεθοδολογία θα περιλαμβάνει πρόνοια για αρχικό δείγμα ποιοτικού ελέγχου σάρωσης.
    - Το διάγραμμα ροής της διαδικασίας παραγωγής όπου θα είναι εμφανή τα σημεία όπου θα εφαρμοσθεί η διαδικασία διασφάλισης ποιότητας.
* **Εξειδικευμένο Σχέδιο Ελέγχου και διασφάλισης Ποιότητας Καταχώρησης στοιχείων Φακέλων Ασθενών και των μεταβολών τους** (βλ. ενότητα [Απαιτήσεις διασφάλισης ποιότητας καταχωρήσεων – Μεθοδολογία καταχώρησης](#_Απαιτήσεις_διασφάλισης_ποιότητας_1)), το οποίο:
  + - θα εξειδικεύσει/ επεκτείνει τους ρόλους και την διαδικασία καταχώρησης Φακέλων Ασθενών
    - θα περιγράφεται αναλυτικά η μεθοδολογία και ειδικότερα οι διαδικασίες ποιοτικού ελέγχου που θα εφαρμόσει ώστε τα τελικά προϊόντα να είναι σύμφωνα με τις απαιτήσεις της διακήρυξης του έργου
    - θα περιγράφεται το διάγραμμα ροής της διαδικασίας καταχώρησης όπου θα είναι εμφανή τα σημεία όπου θα εφαρμοσθεί η προδιαγραφόμενη διαδικασία διασφάλισης ποιότητας
    - θα περιλαμβάνει πιλοτικό έλεγχο καταχώρησης, ως απαίτηση για την έναρξη της φάσης καταχώρησης δεδομένων. Προτείνεται αρχικά να καταχωρηθούν τα μεταδεδομένα σε ένα περιορισμένο σε όγκο αλλά αντιπροσωπευτικό δείγμα των ψηφιοποιημένων φακέλων (5% του συνολικού όγκου), προκειμένου να επαληθευτεί η μεθοδολογία των πεδίων των μεταδεδομένων και να προταθούν αλλαγές που θα διασφαλίσουν την υλοποίηση των μεταδεδομένων.

#### Μελέτη Διαλειτουργικότητας και Διασύνδεσης

Η Μελέτη Εφαρμογής θα περιλαμβάνει και την **Μελέτη Διαλειτουργικότητας και Διασύνδεσης** στην οποία θα καταγραφούν οι απαιτήσεις για τις διεπαφές και τη διαλειτουργικότητα μεταξύ του ΠΣ και του Κεντρικού Αποθετηρίου κλινικών εγγράφων.

Ο Ανάδοχος θα πρέπει να προσδιορίσει σαφώς, κατ’ ελάχιστο, τα εξής στοιχεία:

* το επιχειρησιακό σχήμα διεπαφής
* τον τρόπο για την εξουσιοδοτημένη πρόσβαση στις πληροφορίες και στα δεδομένα
* τον τρόπο για την αναζήτηση των πληροφοριών και των δεδομένων
* την τεχνολογία αποστολής/ λήψης των πληροφοριών (τεχνολογία web services, πρωτόκολλα επικοινωνιών, μορφή μεταδεδομένων, κλπ.)
* τη μορφή των πληροφοριών (πρότυπα δόμησης της πληροφορίας/ δεδομένων και της μετα-πληροφορίας/ δεδομένων).

#### Μελέτη Ασφάλειας

Η Μελέτη Ασφάλειας, θα ικανοποιεί τις απαιτήσεις της ενότητας [Ασφάλεια Συστήματος και Προστασία Ιδιωτικότητας](#_Ασφάλεια_Συστήματος_) και των σχετικών απαιτήσεων που αναφέρονται στους Πίνακες Συμμόρφωσης. Θα αφορά τόσο την διαχείριση και επεξεργασία των δεδομένων και αρχείων κατά τη διάρκεια του έργου (όπως περιγράφονται στις ενότητες [Απαιτήσεις για την ασφάλεια των δεδομένων κατά την σάρωση](#_Απαιτήσεις_για_την), [Απαιτήσεις για την ασφάλεια των δεδομένων κατά την καταχώρηση](#_Απαιτήσεις_για_την_1)), όσο και τις προδιαγραφές ασφάλειας του ΠΣ Διακίνησης Εγγράφων και των διεπαφών του.

Ο Ανάδοχος, λαμβάνοντας υπόψη των ανωτέρω και την Πολιτική Ασφάλειας που ακολουθείται στο H-Cloud, στο πλαίσιο της Μελέτης Ασφάλειας, θα πρέπει να προσδιορίσει την Πολιτική Ασφάλειας η οποία θα εφαρμοστεί στο Σύστημα, καθώς και να εκπονήσει Μελέτη αποτίμησης επικινδυνότητας του Συστήματος.

Θα περιλαμβάνει συγκεκριμένα μέτρα και προδιαγραφές για την ασφάλεια του πληροφοριακού συστήματος, καθώς και για την προστασία και ακεραιότητα των δεδομένων της προτεινόμενης αρχιτεκτονικής, τα οποία θα πρέπει να υλοποιήσει. Επίσης, στο πλαίσιο της μελέτης θα πρέπει να προδιαγραφούν όλα τα θέματα προστασίας προσωπικών δεδομένων και προσβασιμότητας των υπηρεσιών.

Η εκπόνηση της Μελέτης Ασφάλειας του συστήματος θα πρέπει να περιλαμβάνει κατ’ ελάχιστον:

• Αποτίμηση της αξίας των αγαθών (assets) του πληροφοριακού συστήματος ηλεκτρονικής Διακίνησης εγγράφων.

• Εντοπισμό των ευπαθειών (vulnerabilities) του πληροφοριακού συστήματος ηλεκτρονικής Διακίνησης εγγράφων.

• Περιγραφή των επιπτώσεων και των συνεπειών που θα επιφέρει στο Φορέα Λειτουργίας γενικότερα ένα ενδεχόμενο περιστατικό παραβίασης της ασφάλειας ή κάποια ενδεχόμενη απειλή.

• Αποτίμηση της επικινδυνότητας (risk assessment) του συστήματος.

• Περιγραφή των μέτρων ασφαλείας που πρέπει να ληφθούν για την επαρκή προστασία του συστήματος με την ένταξη εγγράφων/μεταδεδομένων/δεδομένων στο σύστημα.

• Καθορισμό του οργανωτικού σχήματος για τη διαχείριση της ασφάλειας του συστήματος.

• Περιγραφή των διαδικασιών που απαιτούνται για την προστασία του συστήματος και τη διαχείριση της επικινδυνότητας.

• Καθορισμό Πολιτικής Ασφάλειας του συστήματος, βάσει των αποτελεσμάτων της Αποτίμησης Επικινδυνότητας.

• Καθορισμό των απαιτήσεων για ενσωμάτωση του ΠΣ στο Σχέδιο Ανάκαμψης από Καταστροφή (Disaster Recovery Plan) του Φορέα Λειτουργίας, το οποίο θα περιλαμβάνει τις προδιαγραφές του Disaster Recovery Site για την υποδοχή του ΠΣ. Επίσης, ο Ανάδοχος θα πρέπει να ενημερώνει το φορέα για τις υποχρεώσεις του από την εφαρμογή του GDPR και της απορρέουσας από αυτόν νομοθεσία, καθώς και να παρέχει την απαιτούμενη υποστήριξη όσον αφορά στην εξασφάλιση των απαραίτητων από το κείμενο νομικό πλαίσιο εγκρίσεων για τις αντίστοιχες διαδικασίες. Για την εκπόνηση της Μελέτης Ασφάλειας του συστήματος, ο Ανάδοχος θα πρέπει να λάβει υπόψη του:

• το κείμενο θεσμικό πλαίσιο για την προστασία των προσωπικών δεδομένων.

• τις σύγχρονες εξελίξεις στις ΤΠΕ.

• τις αποτελεσματικότερες τεχνικές ασφάλειας που έχουν προταθεί.

• τα επαρκέστερα διατιθέμενα προϊόντα λογισμικού και υλικού.

• τις βέλτιστες πρακτικές στο χώρο της Ασφάλειας στις ΤΠΕ.

• τυχόν διεθνή de facto ή de jure σχετικά πρότυπα.

Το Υπουργείο Υγείας διατηρεί το δικαίωμα να αναθέσει σε ανεξάρτητο εξειδικευμένο φορέα τη διεξαγωγή δοκιμών ασφάλειας (penetration tests), τα συμπεράσματα των οποίων πρέπει να ληφθούν υπ’ όψη από τον Ανάδοχο, ο οποίος υποχρεούται να προβεί στις απαραίτητες διορθωτικές ενέργειες πριν την οριστική παραλαβή του έργου.

Ειδικότερα, θα πρέπει να προδιαγραφεί η κατάλληλη πολιτική, ώστε να εξασφαλιστούν τα παρακάτω:

* **Ταυτοποίηση** (authentication): έλεγχος της αυθεντικότητας της ταυτότητας των μερών μιας ανταλλαγής δεδομένων.
* **Εξουσιοδότηση** (Authorization): η πρόσβαση του χρήστη πρέπει να είναι εξουσιοδοτημένη.
* **Ακεραιότητα** (integrity): τα δεδομένα θα πρέπει να παραμείνουν ακέραια, δηλαδή να μην υπόκεινται σε αλλοιώσεις. Για τη διαφύλαξη της ακεραιότητας των δεδομένων είναι απαραίτητη η χρήση μηχανισμών εξασφάλισης της ακεραιότητας και συνέπειάς τους (consistency) και αποτροπής επιθέσεων δολιοφθοράς δεδομένων (μη εξουσιοδοτημένη αντιγραφή, μη εξουσιοδοτημένη καταστροφή δεδομένων, κλπ.).
* **Εμπιστευτικότητα** (confidentiality): η τήρηση του απορρήτου των δεδομένων. Η πληροφορία θα διατίθεται μόνο στους χρήστες εκείνους που είναι εξουσιοδοτημένοι. Η πιστοποίηση της δικαιοδοσίας των χρηστών θα πρέπει να βασιστεί πάνω στο σύστημα των ρόλων, που είναι και το διεθνές de facto standard λόγω της ευελιξίας που προσφέρει. Επίσης, θα πρέπει να λαμβάνονται όλα τα κατάλληλα μέτρα ώστε να αποτρέπονται επιθέσεις κλοπής δεδομένων.
* **Διαθεσιμότητα** (availability): το σύστημα και τα δεδομένα πρέπει να είναι διαθέσιμα όταν απαιτείται.
* **Μη δυνατότητα άρνησης συμμετοχής** (non-repudiation): ο χρήστης δεν πρέπει να μπορεί να αρνηθεί τη συμμετοχή του στην ανταλλαγή των δεδομένων.
* **Διαφάνεια** (transparency): πρέπει να γίνεται τεκμηρίωση των διαδικασιών της επεξεργασίας ώστε να μπορούν να ελεγχθούν.
* **Δυνατότητα ελέγχου** (revision / audit): κάθε τροποποίηση ή επεξεργασία των δεδομένων πρέπει να μπορεί να ελεγχθεί, δηλαδή από ποιόν έγινε και πότε.
* **Ευθύνη** (accountability): πρέπει να προκύπτει ποιος είναι υπεύθυνος για την εισαγωγή, πρόσβαση ή τροποποίηση κάθε δεδομένου.

#### Υπηρεσίες Εγκατάστασης, Παραμετροποίησης Λογισμικού - Σενάρια Ελέγχου

Οι υπηρεσίες Εγκατάστασης, Παραμετροποίησης περιγράφονται στην παρ. 6.2.3,

Α) Προπαρασκευαστικές ενέργειες

Β) Δημιουργία / Παραμετροποίηση των εφαρμογών

Γ) Δοκιμές

Δ) Εγκατάσταση στο Η-Cloud

Όσον αφορά τις Δοκιμές, ο Ανάδοχος υποχρεούται να αποτυπώσει στο τεύχος «**Μεθοδολογία και Σενάρια Ελέγχου**», το σύνολο των σεναρίων ελέγχου και συνοπτική περιγραφή της μεθοδολογίας που θα ακολουθηθεί κατά την εκτέλεσή τους. Το τεύχος αυτό θα πρέπει να υποβληθεί από τον Ανάδοχο πριν από την προβλεπόμενη, στο χρονοδιάγραμμα του Έργου, έναρξη διενέργειας των ελέγχων αποδοχής των Υποσυστημάτων. Ο χρόνος παράδοσης του τεύχους αυτού θα πρέπει να εμφανίζεται στο χρονοδιάγραμμα υλοποίησης του Έργου μαζί με τα υπόλοιπα παραδοτέα.

Οι έλεγχοι, που θα περιγράφονται στο τεύχος «Μεθοδολογία και Σενάρια Ελέγχου», δεν θα είναι δεσμευτικοί. Θα μπορούν να επεκταθούν, με την προσθήκη νέων, οι οποίοι όμως θα είναι σύμφωνοι με τις αναλυτικές λειτουργικές απαιτήσεις που θα έχουν καταγραφεί στο Οριστικοποιημένο Τεύχος Ανάλυσης Απαιτήσεων του Έργου.

Τα σενάρια ελέγχου που θα προετοιμάσει ο Ανάδοχος θα συνοψίζουν τις επιχειρησιακές διαδικασίες, ανά διαδικασία και Υποσύστημα, θα πρέπει να αντιστοιχίζονται με τις απαιτήσεις (requirements) της Ανάλυσης Απαιτήσεων και θα πρέπει να συνοδεύονται από τα αντίστοιχα δοκιμαστικά δεδομένα (test data). Τα σενάρια ελέγχου θα αφορούν το ΠΣ Διακίνησης Εγγράφων και τις υποστηρικτικές εφαρμογές ψηφιοποίησης, αλλά και την όποια διαλειτουργικότητα δημιουργηθεί. Το παραδοτέο αυτό θα πρέπει να εξειδικευτεί κατά τη [Φάση 2 Προμήθεια και εγκατάσταση έτοιμου Λογισμικού - Ανάπτυξη Εφαρμογών](#_Φάση_2:_Προμήθεια) του Έργου.

Η εφαρμογή των σεναρίων θα γίνεται με την εκτέλεση των Περιπτώσεων Ελέγχου (Test Cases), που αποτελούν επιμέρους λειτουργικές οντότητες των σεναρίων και η κάθε μία ελέγχει ένα συγκεκριμένο κομμάτι της λειτουργικότητας του κάθε Υποσυστήματος.

Οι Περιπτώσεις Ελέγχου (Test Cases) θα καλύπτουν τους παρακάτω τύπους ελέγχων:

1. **Συμμόρφωσης με τις λειτουργικές προδιαγραφές** της διακήρυξης, όπως αυτές θα εξειδικευτούν στην ανάλυση απαιτήσεων των συστημάτων στο πλαίσιο της Ανάλυσης Απαιτήσεων του Έργου.
2. **Επίδοσης**, όπου ελέγχονται οι χρόνοι απόκρισης του συστήματος.
3. **Ασφάλειας**, όπου ελέγχεται κατά πόσο η πρόσβαση και οι διάφορες ενέργειες στο σύστημα γίνονται μόνο από εξουσιοδοτημένους χρήστες.
4. **Έλεγχοι διαθεσιμότητας** των Υποσυστημάτων για τις περιπτώσεις αστοχιών λογισμικού συστήματος. Για την εκτέλεση των συγκεκριμένων ελέγχων θα πρέπει να γίνονται εσκεμμένες παρεμβάσεις με κλείσιμο, για παράδειγμα, επιμέρους στοιχείων λογισμικού.

Κατ’ ελάχιστο, θα πρέπει μέσω των σεναρίων ελέγχου να δίνεται η δυνατότητα για εκτέλεση:

* αυτοματοποιημένων δοκιμών μονάδων (unit tests)
* δοκιμών σε επίπεδο εφαρμογών (system tests)
* δοκιμών αποδοχής χρηστών (user acceptance tests)
* δοκιμών υψηλού φόρτου (stress tests).

Ο τρόπος παρουσίασης των Περιπτώσεων Ελέγχου (Test Cases), που αποτελούν επιμέρους λειτουργικές οντότητες των σεναρίων και η κάθε μία ελέγχει ένα συγκεκριμένο κομμάτι της λειτουργικότητας του κάθε Υποσυστήματος, θα είναι δομημένος και συστηματικός και θα ακολουθεί ένα συγκεκριμένο πρότυπο, το οποίο θα εφαρμόζεται σε όλα τα Υποσυστήματα.

Το πρότυπο αυτό αποτελείται από μία σειρά επεξηγηματικών πεδίων σε έναν πίνακα που είναι κοινός για όλες τις Περιπτώσεις Ελέγχου. Ο πίνακας και οι επεξηγήσεις των πεδίων απεικονίζονται παρακάτω:

|  |  |
| --- | --- |
| **ΓΕΝΙΚΕΣ ΠΛΗΡΟΦΟΡΙΕΣ** | |
| **Κωδικός Test Case** | *«Μοναδικός κωδικός αναγνώρισης για κάθε test case»* |
| **Περιγραφή Test Case** | *«Κείμενο που περιγράφει τη λειτουργία που εκτελεί το test Case»* |
| **ΠΡΟΑΠΑΙΤΟΥΜΕΝΑ – ΕΞΑΡΤΗΣΕΙΣ** | |
| **Απαιτήσεις συστήματος πριν την εκτέλεση του test case** | *«Ενέργειες που απαιτούνται στο σύστημα για την εκτέλεση του Σεναρίου που περιγράφεται.*  *(π.χ. άνοιγμα αρχείου, εισαγωγή αρχείου)»* |
| **Δεδομένα εισόδου** | *«Τιμές δεδομένων εισόδου που εκτελούν το test case και επαληθεύουν το επιτυχές αποτέλεσμα εξόδου.»* |
| **ΕΚΤΕΛΕΣΗ ΣΕΝΑΡΙΟΥ ΕΛΕΓΧΟΥ** | |
| **Ενέργειες εκτέλεσης** | *Βήμα-βήμα (οδηγός χρήστη test case)*  *1. Ανοίγω…*  *2. Πληκτρολογώ στο πεδίο Χ τον Αριθμό 2800*  *3. Πατάω το πλήκτρο εκτέλεση*  *N. κτλ.*  Σε αυτό το σημείο θα παρατίθεται και σχετική εικόνα (print screen) από την εφαρμογή με ενδεικτικό βελάκι που να σημειώνει το σημείο της οθόνης στο οποίο παρεμβαίνει ο χρήστης. |
| **ΑΠΟΤΕΛΕΣΜΑΤΑ** | |
| **Αναμενόμενα Αποτελέσματα** | *«Τιμές (αποτελέσματα πράξεων)*  *Έγγραφα (Αποτελέσματα ενεργειών)»* |

Για τη διευκόλυνση της διαδικασίας εκτέλεσης των Περιπτώσεων Ελέγχου κρίνεται απαραίτητη η χρήση του εντύπου «Ημερολόγιο Ελέγχων», το οποίο παρατίθεται παρακάτω. Με τη χρήση του Ημερολογίου Ελέγχων καθίσταται εφικτή η τεκμηρίωση και ορθή διαχείριση των αποκλίσεων κατά τη φάση της εκτέλεσης των Σεναρίων Ελέγχου των συστημάτων.

|  |  |  |  |
| --- | --- | --- | --- |
| **ΕΚΤΕΛΕΣΗ ΠΕΡΙΠΤΩΣΕΩΝ ΕΛΕΓΧΟΥ**  **(TEST CASE EXECUTION)** | | | |
| **Χρήστης:** | | |  |
| **Σύστημα:** | | |  |
| **Ημερομηνία:** | | |  |
| **Κωδικός Σεναρίου:** | | |  |
| **Κωδικός Test Case** | **Επιτυχία/**  **Αποτυχία** | **Παρατηρήσεις** | |
|  |  |  | |
|  |  |  | |
|  |  |  | |
|  |  |  | |

Στο Ημερολόγιο Ελέγχων καταγράφονται τα αποτελέσματα της εκτέλεσης των περιπτώσεων ελέγχων. Κάθε περίπτωση ελέγχου χαρακτηρίζεται ως επιτυχής ή όχι. Για να θεωρηθεί μία περίπτωση ελέγχου αποτυχημένη θα πρέπει να έχει καταγραφεί γι’ αυτή ένα τουλάχιστον σφάλμα.

Στο πεδίο παρατηρήσεις καταγράφονται τα αποτελέσματα του ελέγχου. Σε περίπτωση που υπάρχουν σφάλματα, καταγράφεται περιληπτική περιγραφή τους στο πεδίο παρατηρήσεις, δίνεται αύξων αριθμός σφάλματος και διορθώνεται από τον ανάδοχο. Το σενάριο ελέγχου γίνεται αποδεκτό όταν δεν υπάρχουν σφάλματα.

#### Υπηρεσίες Ψηφιοποίησης Εγγράφων & Καταχώρησης Μεταδεδομένων Σάρωσης & Δεδομένων

#### Απαιτήσεις σάρωσης και τεκμηρίωσης Εγγράφων

#### Μοντέλο υλοποίησης διάθεσης παρτίδων φακέλων για σάρωση / σάρωσης

Ο Ανάδοχος, κατά τη Φάση 1 θα εξειδικεύσει συγκεκριμένο Μοντέλο Υλοποίησης Σάρωσης, στο πλαίσιο της [Μεθοδολογίας του Έργου](#_Μεθοδολογία_Έργου).

Για να καταστεί δυνατή η υλοποίησή του εντός χρόνου, κόστους και φυσικού αντικειμένου προτείνεται το ακόλουθο μοντέλο υλοποίησης:

• Με την έναρξη του έργου θα οριστεί από κάθε Μονάδα Υγείας ένας Υπεύθυνος παρακολούθησης του έργου της σάρωσης και τεκμηρίωσης των Ιατρικών Αρχείων του εκάστοτε Νοσοκομείου. Ο Υπεύθυνος παρακολούθησης θα έχει την ευθύνη για την υποστήριξη των εργασιών του Αναδόχου, την παράδοση και την παραλαβή των Φακέλων Ασθενών κατά τη διαδικασία σάρωσης, ενώ θα συμμετέχει στην πραγματοποίηση ορισμένων δειγματοληπτικών ελέγχων ( που θα αφορούν τις παρτίδες παράδοσης και παραλαβής του φυσικού αρχείου ). Ο κάθε Υπεύθυνος παρακολούθησης θα ενημερώνει την ΕΠΠΕ για την πορεία των εργασιών του Αναδόχου και θα εισηγείται εγγράφως στην ΕΠΠΕ για την παραλαβή ή μη του έργου του Αναδόχου σύμφωνα με τα αποτελέσματα των δειγματοληπτικών ελέγχων.

• Η σάρωση και η τεκμηρίωση (μητρώο παράδοσης των Φακέλων Ασθενών που προσδιορίζουν την σχετική διαδικασία) θα πραγματοποιείται στους χώρους που θα διαμορφωθούν σε κάθε Νοσοκομείο (ή σε όποιο χώρο υποδειχθεί από τον Φορέα). Για την έγκαιρη προετοιμασία των χώρων ψηφιοποίησης, ο Ανάδοχος θα παραδώσει πρόγραμμα με ενδεικτικές ημερομηνίες έναρξης και ολοκλήρωσης των εργασιών του Αναδόχου ανά Νοσοκομείο (Π1. **Πλάνο Υλοποίησης Έργου**). Το πρόγραμμα αυτό θα ενσωματωθεί στο **Τεύχος Ανάλυσης Απαιτήσεων** του έργου κατά τη Φάση 1 και θα οριστικοποιηθεί σε συνεργασία με τις Υπευθύνων ανά Μονάδα και την ΕΠΠΕ.

Ο Ανάδοχος θα πρέπει:

1. να εκτελέσει τις εργασίες σάρωσης στους χώρους κάθε Μονάδας Υγείας σύμφωνα με τον Πίνακα Μονάδων Υγείας της Παραγράφου 1.3.1, εφόσον αυτό είναι δυνατό. Εφόσον, α) η υπάρχουσα διαρρύθμιση του Νοσοκομείου δεν επαρκεί για να υποστηρίξει τη διαδικασία σάρωσης εντός του Νοσοκομείου, ή β) στοιχειοθετείται από πλευράς ασφάλειας, ποιότητας και ταχύτητας, η αποτελεσματικότερη υλοποίηση του έργου, τότε ο Ανάδοχος οφείλει να προτείνει εναλλακτικές προτάσεις, όσον αφορά στον χώρο σάρωσης (με επαρκή αιτιολόγηση). Η προτεινόμενη εναλλακτική διαδικασία θα πρέπει να διασφαλίζει την ασφαλή μεταφορά και φύλαξη των φακέλων ενώ παράλληλα δεν θα πρέπει να διαταράσσει την ομαλή λειτουργία των αντίστοιχων Μονάδων Υγείας και την απρόσκοπτη εξυπηρέτηση των πολιτών. Η εναλλακτική διαδικασία θα πρέπει να εγκριθεί από την Αναθέτουσα Αρχή. Σε κάθε περίπτωση, ο Ανάδοχος δεσμεύεται να αναλάβει κάθε κόστος που θα ανακύψει για την εγκατάσταση και λειτουργία τυχόν εναλλακτικών σημείων σάρωσης. Σε περίπτωση εκτέλεσης των εργασιών σάρωσης εκτός Νοσοκομείου η επιστροφή του φυσικού αρχείου θα γίνεται στον χώρο αρχικής παραλαβής ή σε όποιο άλλο χώρο συμφωνηθεί, με ευθύνη του αναδόχου.

2. να εκτελέσει τις εργασίες καταχώρησης δεδομένων σε δικές του εγκαταστάσεις (Κέντρο/α Καταχώρησης), τις οποίες θα διαθέσει για αυτό ακριβώς τον σκοπό.

Ο Ανάδοχος στον τόπο υλοποίησης του έργου υποχρεούται:

* να εκτελέσει οποιαδήποτε εργασία απαιτείται σύμφωνα με την διακήρυξη του έργου.
* να συνεργασθεί με τους υπευθύνους του Φορέα για την ομαλή ολοκλήρωση των ενεργειών του έργου

• Από τον χρονοπρογραμματισμό των εργασιών του Αναδόχου, θα τεκμηριώνεται η επάρκεια των πόρων που θα διαθέσει ο Ανάδοχος για την υλοποίηση του έργου εντός χρονοδιαγράμματος. Ο χρονοπρογραμματισμός ενδείκνυται να περιλαμβάνει ένα χρονικό διάστημα ασφαλείας, π.χ. της τάξης των δύο (2) μηνών περίπου, για την ασφαλή ολοκλήρωση των εργασιών της σάρωσης και τεκμηρίωσης του συνόλου του υλικού εντός χρονοδιαγράμματος.

• Η σάρωση των Φακέλων Ανά Μονάδα Υγείας θα πραγματοποιηθεί τμηματικά σε παρτίδες φυσικού αρχείου - υλικού. Κάθε παρτίδα θα περιλαμβάνει έναν συγκεκριμένο αριθμό Φακέλων -υλικού προς ψηφιοποίηση, ο οποίος θα οριστικοποιηθεί κατά την εκπόνηση της Μελέτης Εφαρμογής (βλ. Παρ. Διαδικασία παράδοσης παραλαβής παραγόμενου υλικού σάρωσης.). Ο χρόνος παράδοσης και παραλαβής των παρτίδων θα είναι σύμφωνα με τις προθεσμίες που θα αναφέρονται στο χρονοδιάγραμμα του έργου. Αναλυτική περιγραφή της διαδικασίας παράδοσης – παραλαβής δίνεται στην Παρ. [Διαδικασία παράδοσης παραλαβής παραγόμενου υλικού σάρωσης](#_Διαδικασία_παράδοσης_παραλαβής)

• Με την ολοκλήρωση των ελέγχων κάθε παρτίδας, για τη διάθεση του φυσικού αρχείου προς ψηφιοποίηση (ή ομάδας παρτίδων) ανά Μονάδα Υγείας, ο Ανάδοχος θα συντάσσει και θα υποβάλλει Αναφορά, στην οποία θα συνοψίζει τις ενέργειες ελέγχου που διενήργησε ο ίδιος, τα προβλήματα που παρουσιάστηκαν καθώς και τα αποτελέσματα των ελέγχων για τη συγκεκριμένη παρτίδα.

• Η Αναθέτουσα Αρχή δύναται να διενεργεί και σειρά δειγματοληπτικών ελέγχων σε κάθε παρτίδα, σύμφωνα με την Παρ. [Δειγματοληπτικός Έλεγχος](#_Δειγματοληπτικός_Έλεγχος_παραγόμενω).

#### Ποσότητα και είδος υλικού που θα σαρωθεί και θα τεκμηριωθεί

#### ΠΟΣΟΤΙΚΑ ΣΤΟΙΧΕΙΑ

Το αρχειακό υλικό που θα σαρωθεί και θα τεκμηριωθεί στο πλαίσιο του έργου είναι έγγραφα (έντυπα, φιλμ, ΗΚΓ/ΗΕΓ) από τους Φακέλους Ασθενών σε κάθε Νοσοκομείο.

Με βάση την εκτίμηση της υφιστάμενης κατάστασης στα Νοσοκομεία της χώρας, εκτιμάται ότι στο πλαίσιο του έργου είναι δυνατή η σάρωση 157.000.000 σελίδων & Εξετάσεων Απεικόνισης Διάφορα Μεγέθη έως Α3, 20.000.000 σελίδων μη τυποποιημένων μεγεθών (Α3+, καρτέλες, κ.λπ.) και 20.000.000 φιλμ/εκτυπώσεις ΗΚΓ/ΗΕΓ.

Μία εκτιμώμενη κατανομή του όγκου του προς ψηφιοποίηση υλικού αποτυπώνεται παρακάτω:

|  |  |  |
| --- | --- | --- |
| ΕΙΔΟΣ ΥΛΙΚΟΥ ΠΡΟΣ ΨΗΦΙΟΠΟΙΗΣΗ | ΠΟΣΟΤΗΤΑ | ΣΧΗΜΑ ΠΡΩΤΟΤΥΠΟΥ |
| Ιατρικές γνωματεύσεις και λοιπά έγγραφα (έως Α3) | 157.000.000 | έως Α3 |
| Ιατρικές γνωματεύσεις και λοιπά έγγραφα (από Α3+) | 20.000.000 | Α3+ |
| Απεικονιστικές εξετάσεις (φιλμς) σε φακέλους ασθενών  Καρδιογραφήματα –ΗΕΓ κλπ | 20.000.000 | Ενδεικτικά μεγέθη: 18 Χ 20 cm έως 35,6 Χ 43 cm  Σε εκτυπωμένο χαρτί μήκους έως 3m |

**Το τελικό πλήθος των σελίδων που θα ψηφιοποιηθεί για κάθε κατηγορία μεγέθους θα προκύψει στο πλαίσιο της Μελέτης Εφαρμογής που θα εκπονηθεί ανά εκτελεστική σύμβαση και θα συμφωνηθεί με την Αναθέτουσα Αρχή.**

Επισημαίνεται ότι στο ιστορικό Αρχείο φακέλων ασθενών υπάρχουν έγγραφα και απεικονιστικές εξετάσεις που αφορούν σε μοναδικό και ευπαθές υλικό που η συχνή χρήση του προκαλεί φθορά και από το οποίο είναι δύσκολο να αναπαραχθούν αντίγραφα. Για αυτές της περιπτώσεις η ψηφιοποίηση θα πραγματοποιηθεί με κατάλληλες τεχνικές και συνθήκες περιβάλλοντος τέτοιες ώστε να μην προκληθεί φθορά και αλλοίωση των πρωτοτύπων.

#### ΠΕΡΙΓΡΑΦΗ ΠΕΡΙΕΧΟΜΕΝΩΝ ΕΓΓΡΑΦΩΝ

Το περιεχόμενο ενός ιατρικού φακέλου αφορά σε έγγραφα σχετικά με την κατάσταση της υγείας ενός ασθενούς: παραπεμπτικά εξετάσεων, καταγραφή στοιχείων νοσηλείας, αποτελέσματα απεικονιστικών και εργαστηριακών εξετάσεων, διαγνώσεις, χορήγηση αγωγών κ.λπ. Πρακτικά, ο ιατρικός φάκελος αποτελεί το μέσο επικοινωνίας ανάμεσα στο ιατρικό και παραϊατρικό προσωπικό που ασχολείται με έναν συγκεκριμένο ασθενή. Οδηγίες θεραπείας, παραπεμπτικά με ειδικές οδηγίες, καταγραφή της πορείας μίας νόσου κ.λπ. δρομολογούνται στους διάφορους εμπλεκόμενους, που δεν έχουν την δυνατότητα της μεταξύ τους άμεσης επικοινωνίας, μέσω του ιατρικού φακέλου. Κατά την περίοδο αντιμετώπισης του περιστατικού, ο ιατρικός φάκελος αποτελεί το σημείο αναφοράς στο οποίο ανατρέχει κάποιος για να έχει μια εικόνα της κατάστασης του ασθενούς. Οι εμπλεκόμενοι σε ένα ιατρικό περιστατικό γνωρίζουν ότι για να δουν το αποτέλεσμα μίας εξέτασης πρέπει να ανατρέξουν στον ιατρικό φάκελο του ασθενή. Με την ολοκλήρωση ενός περιστατικού, ο ιατρικός φάκελος είναι το μέρος όπου φυλάσσονται όλα τα εργαστηριακά και κλινικά δεδομένα για μελλοντική χρήση. Τα δεδομένα μάλιστα, που έχουν καταγραφεί στον ιατρικό φάκελο μπορούν να χρησιμεύσουν για τον έλεγχο των διαδικασιών που ακολουθήθηκαν κατά τη διάρκεια της θεραπείας του ασθενή.

#### ΓΕΝΙΚΕΣ ΠΑΡΑΤΗΡΗΣΕΙΣ

Αντιμετώπιση ειδικών περιπτώσεων.

* Σε περίπτωση που διαπιστωθεί πως ο αριθμός των σελίδων είναι μεγαλύτερος του προαναφερθέντος αριθμού τότε θα αναζητηθεί τρόπος, κατά την υλοποίηση του έργου, για σάρωση και τεκμηρίωση του συνόλου των υφιστάμενων σελίδων, το οποίο και θα αποτελεί υποχρέωση του Αναδόχου, εφόσον διασφαλιστεί η χρηματοδότησή του.
* Αν κάποια έγγραφα τηρούνται σε ηλεκτρονική μορφή (σαρωμένα ή καταχωρημένα) σύμφωνα με τις εγκεκριμένες προδιαγραφές του έργου, τότε θα πρέπει να εξεταστεί η δημιουργία τρόπου ένταξης του συγκεκριμένου ψηφιακού υλικού στους φάκελους που θα δημιουργηθούν χωρίς να πραγματοποιηθεί εκ νέου ψηφιοποίηση του υλικού. Η σχετική απόφαση θα παρθεί από την Αναθέτουσα Αρχή σε συνεργασία με τον Φορέα Λειτουργίας.

Υπάρχει η δυνατότητα μετά από σύμφωνη γνώμη του φορέα και του αναδόχου, να εξαιρεθεί από το αντικείμενο του έργου ένα πλήθος φακέλων μέχρι το 15% του συνόλου, οι οποίοι θα διαπιστωθεί ότι παρουσιάζουν σοβαρά προβλήματα (ή περιέχουν αναλογικό υλικό που δεν μπορεί να υποστηριχτεί στα πλαίσια του έργου) στην ψηφιοποίηση. Η ψηφιοποίηση αυτών των φακέλων, δύναται να περιληφθεί για υλοποίηση στο δικαίωμα προαίρεσης της παρούσας με κόστος που θα τεκμηριωθεί και θα συμφωνηθεί από κοινού με τον Ανάδοχο και την Αναθέτουσα Αρχή.

Το υλικό θα χρειαστεί προετοιμασία (ενδεικτικά αποσυρραφή, αφαίρεση μεταλλικών αντικειμένων, κ.ά.) από τον ανάδοχο. Μετά την ψηφιοποίηση, το έντυπο υλικό θα επανατοποθετείται εντός του αντίστοιχου φακέλου από τον οποίο προήλθε και θα συρράπτεται συνολικά.

#### Απαιτήσεις διασφάλισης ποιότητας σάρωσης – Τεχνικές απαιτήσεις

Η ψηφιοποίηση θα πραγματοποιηθεί από τον Ανάδοχο με χρήση κατάλληλων εξειδικευμένων σαρωτών για κάθε κατηγορία φυσικού υλικού όπως απεικονιστικές εξετάσεις, ηλεκτροκαρδιογραφήματα, ηλεκτροεγκεφαλογραφήματα, έγγραφα, περιεχόμενο το οποίο είναι συραμμένο, βιβλιοδετημένο κλπ.

H ελάχιστα αποδεκτή οπτική ανάλυση ανά μέγεθος πρωτοτύπου και το βάθος χρώματος δίνονται στον ακόλουθο πίνακα:

|  |  |  |
| --- | --- | --- |
| Πρωτότυπο | Ελάχιστη Ανάλυση | Χρωματικό Βάθος |
| Απεικονιστική Εξέταση | 600 dpi | 16 bit Greyscale |
| Έντυπο Υλικό (greyscale) | 300 dpi | 8 bit Greyscale |
| Έντυπο Υλικό (Έγχρωμο), σε περίπτωση που το χρώμα έχει χρηστική πληροφορία | 300 dpi | 24 bit Color |

Το προϊόν της ψηφιοποίησης θα είναι, ενδεικτικά και όχι περιοριστικά:

* για **τις απεικονιστικές εξετάσεις** αρχείο με κατάλληλη συμπίεση και κατάλληλες προδιαγραφές
* **για το υπόλοιπο έντυπο υλικό** PDF με συμπίεση JPEG lossless.

Οι διαστάσεις του ψηφιακού υποκατάστατου που θα προκύψει από τη διαδικασία ψηφιοποίησης θα είναι ίδιες (1:1) με αυτές του υλικού.

Διευκρινίζεται ότι οι προδιαγραφές που δίνονται είναι οι ελάχιστες απαιτούμενες. **Στις προσφορές τους οι υποψήφιοι Ανάδοχοι μπορούν να προτείνουν μεγαλύτερη ανάλυση ή βάθος χρώματος ή και άλλες τεκμηριωμένες προτάσεις που θα βελτιώνουν την ποιότητα του ψηφιοποιημένου υλικού**, υπό την προϋπόθεση ότι η προτεινόμενη λύση θα είναι συμβατή με το χρονοδιάγραμμα και τον προϋπολογισμό του έργου.

Αποτελέσματα της επεξεργασίας εικόνας θα πρέπει να είναι:

* Αποκοπή των περιθωρίων γύρω από το έγγραφο.
* Ευκρίνεια της πληροφορίας (όταν απαιτείται).
* Αλλαγή προσανατολισμού, (όταν απαιτείται).

Οι υποψήφιοι Ανάδοχοι θα πρέπει **στην προσφορά τους να προσδιορίσουν το λογισμικό** που θα χρησιμοποιήσουν για την **επεξεργασία των ψηφιακών ανατύπων των εγγράφων** και να προδιαγράψουν λεπτομερώς τα τεχνικά του χαρακτηριστικά.

Με την παράδοση των ψηφιοποιημένων αρχείων θα πραγματοποιείται από την ΕΠΠΕ του έργου δειγματοληπτικός έλεγχος, ώστε να πιστοποιείται η πληρότητα και η ποιότητα των ψηφιακών αντιγράφων σύμφωνα με τις τεθείσες προδιαγραφές (ανάλυση, βάθος χρώματος, ποιότητα εικόνων, πληρότητα αρχείων, ονοματολογία των αρχείων, ακριβή μεταδεδομένα κ.λπ.).

Ο Ανάδοχος (συμπεριλαμβανομένου του προσωπικού των ομάδων εργασίας) αναλαμβάνει την υποχρέωση να διασφαλίσει και να διαβεβαιώσει εγγράφως ότι δεν θα εκχωρήσει-διαρρεύσει ή προσφέρει με οποιοδήποτε τρόπο το ψηφιοποιημένο υλικό ή τα στοιχεία του ασθενή ήτα δεδομένα τεκμηρίωσης σε τρίτους.

Ο Ανάδοχος θα πρέπει επίσης να φροντίζει για τη συχνή δημιουργία και φύλαξη αντιγράφων ασφαλείας, κατά τη διάρκεια της ψηφιοποίησης, ώστε να αποφευχθεί με κάθε τρόπο ο κίνδυνος απώλειας των αντιγράφων εξαιτίας κάποιου μηχανικού προβλήματος και η επαναψηφιοποίηση ήδη ψηφιοποιημένων πρωτοτύπων. Μέχρι την παράδοση του ψηφιοποιημένου περιεχομένου στον Φορέα ο Ανάδοχος είναι υπεύθυνος για την ασφαλή αποθήκευση του ψηφιοποιημένου υλικού. Μετά το πέρας των εργασιών ο Ανάδοχος θα παραδώσει στους υπεύθυνους του Φορέα μια σειρά με σκληρούς δίσκους με όλο το ψηφιοποιημένο υλικό ως αντίγραφο ασφαλείας. Μέχρι τότε ο Ανάδοχος είναι υπεύθυνος για τη δημιουργία και τη φύλαξη του αντιγράφου ασφαλείας.

Για την σάρωση των εγγράφων θα χρησιμοποιηθούν ειδικοί σαρωτές καθώς και υπολογιστικό σύστημα, που εξειδικεύονται για αυτή την εργασία και υποστηρίζουν τα ακόλουθα:

• Σάρωση που να διασφαλίζει την ακεραιότητα των εγγράφων, δηλαδή σάρωση που να μην προκαλεί φθορές.

• Υψηλές ταχύτητες σάρωσης ώστε να διασφαλιστεί η υλοποίηση του έργου εντός του προδιαγεγραμμένου χρονοδιαγράμματος.

• Υψηλή ποιότητα σάρωσης, με εφαρμογή κατάλληλου φωτισμού, κατάλληλων χαρακτηριστικών σάρωσης κλπ., ώστε να μην δυσχεραίνεται η εργασία καταχώρησης των εγγράφων.

• Οι σαρωτές θα συνοδεύονται από ειδικό λογισμικό που θα δίνει τη δυνατότητα επεξεργασίας και εν τέλει βελτίωσης της ποιότητας των σαρωμένων εγγράφων, ενέργεια που περιλαμβάνεται στο αντικείμενο του έργου του Αναδόχου (εφόσον απαιτηθεί βελτίωση της ποιότητας των σαρωμένων εγγράφων).

• Ο κάθε σαρωτής εγγράφων θα είναι συνδεδεμένος με υπολογιστικό σύστημα επαρκούς επεξεργαστικής ισχύος, το οποίο θα χρησιμοποιείται για την επεξεργασία των σαρωμένων εικόνων και την αποθήκευσή τους σε αποσπώμενους σκληρούς δίσκους. Ο Ανάδοχος θα διασφαλίσει ότι τα υπολογιστικά συστήματα που θα χρησιμοποιηθούν θα συνεργάζονται ομαλά με τους σαρωτές και θα πετύχουν την ταχύτερη δυνατή σάρωση και επεξεργασία, όπου αυτή απαιτηθεί.

Οι σαρωτές και το υπολογιστικό σύστημα σάρωσης που θα χρησιμοποιηθούν θα πρέπει να καλύπτουν κατ’ ελάχιστον τις παρακάτω τεχνικές απαιτήσεις σάρωσης:

• Οπτική ανάλυση (Optical Resolution) μεγαλύτερη ή ίση με 300 dpi.

• Μέγιστο μέγεθος σάρωσης που να ικανοποιεί τις προδιαγραφές του αρχείου (βλ. προηγούμενη ενότητα).

• Δυνατότητα έγχρωμης σάρωσης και σάρωσης σε 256 διαβαθμίσεις του γκρι (grayscale).

• Λογισμικό επεξεργασίας των σαρωμένων εγγράφων, χαρακτηρισμού εγγράφων, ευθυγράμμισης, αφαίρεσης θορύβου,

• Δυνατότητα αποθήκευσης των σαρωμένων εικόνων κατ’ ελάχιστον σε αρχεία τύπου TIFF, JPEG, PDF, multipage TIFF, BMP, GIF.

Οι ποιοτικές απαιτήσεις σάρωσης είναι οι εξής:

o Τα σαρωμένα έγγραφα πρέπει να είναι πλήρη, να περιλαμβάνουν δηλαδή το σύνολο των πληροφοριών που απεικονίζονται στο πρωτογενές Υλικό.

o Τα ψηφιακά έγγραφα θα αποτελούν ακριβή αντίγραφα των πρωτότυπων ανεξάρτητα από το μέγεθός τους, το είδος χαρτιού, το χρωματισμό τους, διπλές όψεις, βιβλιοδεσίες κλπ.

o Το προϊόν της ψηφιοποίησης θα είναι αρχείο PDF με κατάλληλη συμπίεση. Οι διαστάσεις του ψηφιακού υποκατάστατου που θα προκύψει από τη διαδικασία ψηφιοποίησης θα είναι ίδιες (1:1) με αυτές του υλικού.

o Στις σαρωμένες εικόνες δεν πρέπει να εμφανίζονται γραμμές θορύβου από κακή σάρωση (bad scan lines), κενά τμήματα εικόνας καθώς και διπλά είδωλα λόγω αστοχίας στη σάρωση. Επίσης, δεν πρέπει να εμφανίζονται γρατσουνιές (scratches), σκόνη, βρωμιά (lint), λεκέδες / κηλίδες, στίγματα καθώς και άλλα ελαττώματα / ατέλειες, εκτός αυτών που προέρχονται από το πρωτογενές Υλικό.

o Η σάρωση των εγγράφων θα πρέπει να γίνει σε τόνους του γκρι (grayscale) σε ανάλυση 300 dpi, στα 8 bit, κατ’ ελάχιστον. Στις περιπτώσεις που οι συγκεκριμένες προδιαγραφές που αναφέρονται παραπάνω δεν επιφέρουν το αποτέλεσμα που προδιαγράφεται ανωτέρω ο Ανάδοχος είναι υποχρεωμένος να πραγματοποιήσει τη σάρωση με υψηλότερη ανάλυση ή να πραγματοποιήσει έγχρωμη σάρωση σε ανάλυση 300 dpi, στα 24 bit.

o Ο αλγόριθμος συμπίεσης που θα χρησιμοποιηθεί θα πρέπει να είναι JPEG100, θα οριστικοποιηθεί στην Μελέτη εφαρμογής.

Ο Ανάδοχος έχει τη δυνατότητα κατά τη Φάση Α’: Ανάλυση Απαιτήσεων να προτείνει καταλληλότερο αλγόριθμο συμπίεσης. Η πρόταση του Αναδόχου θα εξεταστεί, για έγκριση ή απόρριψη, από την ΕΠΠΕ.

Κατά τη διαδικασία της σάρωσης θα γίνεται έλεγχος και επεξεργασία των εικόνων πριν αποθηκευτούν, έτσι ώστε να εξασφαλίζεται:

• Η βελτιστοποίηση του οπτικού αποτελέσματος.

• Η ευθυγράμμιση της σαρωμένης σελίδας.

• Η αφαίρεση του κενού περιθωρίου.

• Η ακεραιότητα των σαρωμένων στοιχείων.

• Η αποτύπωση όλων πληροφοριών που είναι καταγεγραμμένες στο έγγραφο.

Οι υποψήφιοι Ανάδοχοι θα πρέπει να αναφέρουν στην οικονομική προσφορά τους το ανηγμένο κόστος σάρωσης (συμπεριλαμβανομένης της τεκμηρίωσης) ανά σελίδα ψηφιοποιημένου εγγράφου. To ανηγμένο κόστος σάρωσης ανά σελίδα θα συμπεριλαμβάνει το σύνολο των σχετικών με την ενέργεια παρελκόμενων δαπανών του Αναδόχου στο πλαίσιο του έργου.

Διευκρινίζεται ότι :

1. Ο εξοπλισμός και το λογισμικό που θα χρησιμοποιηθεί για τη σάρωση θα είναι κυριότητας του Αναδόχου και δεν αποτελεί παραδοτέο του έργου.

2. Για τον εξοπλισμό και το λογισμικό σάρωσης που θα χρησιμοποιηθεί, ο Ανάδοχος θα διαθέτει όλες τις απαιτούμενες νόμιμες άδειες, τις οποίες η Αναθέτουσα Αρχή δύναται να ελέγξει οποιαδήποτε στιγμή.

#### Ποιοτικός και ποσοτικός έλεγχος παραγόμενων προϊόντων σάρωσης Αναδόχου

Ο Ανάδοχος θα εκπονήσει και θα παραδώσει στη **Φάση 1: Μελέτη Εφαρμογής - Ανάλυση Απαιτήσεων** του έργου το **Εξειδικευμένο Σχέδιο Ποιοτικού & Ποσοτικού Ελέγχου Σάρωσης Εγγράφων Φακέλων Ασθενών**, τεκμηριώνοντας τη διαδικασία ελέγχου.

Ο ανάδοχος θα πρέπει κατά την επεξεργασία των εγγράφων να αναφέρει τους ποιοτικούς ελέγχους που θα διεξάγει καθώς και τις πρακτικές που θα ακολουθήσει για τη διασφάλιση της ασφάλειας των πληροφοριών.

Οι έλεγχοι συνίστανται να υλοποιούνται σε μια σειρά από βήματα και διαδικασίες προκειμένου να διασφαλιστεί η ομαλή πορεία του έργου. Ελάχιστες ενέργειες που θα ακολουθούνται είναι:

• Σύνταξη και παρακολούθηση πρωτοκόλλων παραλαβής και παράδοσης,

• Λεπτομερής καταγραφή των προσώπων που σχετίζονται με τα έγγραφα σε κάθε φάση,

• Τακτική επικοινωνία με τους αρμόδιους από την πλευρά του Φορέα, για την ομαλότερη διεξαγωγή των εργασιών και επίλυση τυχόν αποριών ή θεμάτων που προκύπτουν και δυσχεραίνουν την πορεία του έργου,

• Έλεγχοι ποιότητας των σαρωμένων εγγράφων,

• Έλεγχοι αναγνωσιμότητας και πληρότητας του υλικού

Σκοπός των ποιοτικών ελέγχων ως προς το σαρωμένο Υλικό και της σχετικής τεκμηρίωσης (βλ. Παρ. [Διαδικασία παράδοσης παραλαβής παραγόμενου υλικού σάρωσης](#_Διαδικασία_παράδοσης_παραλαβής)) είναι να επιβεβαιωθεί ότι τα παραγόμενα ψηφιακά προϊόντα είναι σύμφωνα με τις απαιτήσεις της διακήρυξης και με βάση το πρωτότυπο αναλογικό Υλικό.

Επίσης, ο Ανάδοχος, με το πέρας της σάρωσης και τεκμηρίωσης κάθε παρτίδας, θα πραγματοποιεί ποσοτικούς ελέγχους στα παραγόμενα προϊόντα.

Σκοπός των ποσοτικών ελέγχων είναι να επαληθευτεί ότι σαρώθηκε και τεκμηριώθηκε **το σύνολο** των φακέλων και εγγράφων που παραδόθηκαν στον Ανάδοχο σύμφωνα με τα πρωτόκολλα παράδοσης-παραλαβής (σύμφωνα με την Παρ. [Ποσότητα και είδος υλικού που θα σαρωθεί και θα τεκμηριωθεί](#_Ποσότητα_και_είδος)).

Οι ποιοτικοί έλεγχοι που θα εκτελούνται **από τον Ανάδοχο** θα περιλαμβάνουν κατ’ ελάχιστον τα παρακάτω:

* Έλεγχο της ποιότητας των σαρωμένων φακέλων. Σκοπός των συγκεκριμένων ελέγχων είναι να εξασφαλιστεί ότι η ποιότητα σάρωσης θα είναι σύμφωνη με την ποιότητα που προδιαγράφεται στη Παρ. [Απαιτήσεις διασφάλισης ποιότητας σάρωσης – Τεχνικές απαιτήσεις](#_Απαιτήσεις_διασφάλισης_ποιότητας). Στις περιπτώσεις που θα διαπιστώνεται από τον Ανάδοχο σε έναν σαρωμένο Φάκελο απόκλιση από το πρωτότυπο, τότε αυτός θα περνά από επεξεργασία ή θα πραγματοποιείται νέα σάρωση από τον Ανάδοχο.
* Έλεγχο της τεκμηρίωσης / των μεταδεδομένων σάρωσης. Σκοπός των συγκεκριμένων ελέγχων είναι να εξασφαλιστεί ότι τα μεταδεδομένα σάρωσης που θα έχουν καταχωρηθεί από τον Ανάδοχο είναι σύμφωνα με το περιεχόμενο του πρωτότυπου Υλικού. Τυχόν λάθη που θα διαπιστώνονται σε αυτούς τους ελέγχους θα διορθώνονται άμεσα από τον Ανάδοχο.
* Έλεγχο της ορθότητας στην κωδικοποίηση των αρχείων, των φακέλων και των μέσων αποθήκευσης. Σκοπός των συγκεκριμένων ελέγχων είναι να εξασφαλιστεί ότι ακολουθείται το μοντέλο κωδικοποίησης που θα αποφασιστεί. Τυχόν λάθη που θα διαπιστώνονται σε αυτούς τους ελέγχους θα διορθώνονται άμεσα από τον Ανάδοχο.

Οι ποσοτικοί έλεγχοι θα γίνονται από τον Ανάδοχο για κάθε παρτίδα φακέλων και αφού ολοκληρωθεί η διαδικασία της σάρωσης, επεξεργασίας και αποθήκευσης των ψηφιοποιημένων Φακέλων της συγκεκριμένης παρτίδας.

Με την επιτυχή ολοκλήρωση των ποιοτικών και ποσοτικών ελέγχων του Αναδόχου για συγκεκριμένη παρτίδα, (βλ. Παρ. [Διαδικασία παράδοσης παραλαβής παραγόμενου υλικού σάρωσης](#_Διαδικασία_παράδοσης_παραλαβής)), θα πραγματοποιούνται από την Αναθέτουσα Αρχή, με παρουσία του Αναδόχου, δειγματοληπτικοί ποιοτικοί και ποσοτικοί έλεγχοι για κάθε παρτίδα ψηφιοποιημένου Υλικού που είναι έτοιμο προς παράδοση από τον Ανάδοχο.

#### Δειγματοληπτικός Έλεγχος παραγόμενων προϊόντων σάρωσης

Οι δειγματοληπτικοί έλεγχοι των σαρωμένων εγγράφων θα γίνονται σε ομάδες των είκοσι **πέντε χιλιάδων (25.000) έως τριάντα πέντε χιλιάδων (35.000) σελίδων** η κάθε μία (θα οριστικοποιηθεί κατά την εκπόνηση της Μελέτης Εφαρμογής). Καθ’ όλη τη διάρκεια των δειγματοληπτικών ελέγχων από την Επιτροπή Παρακολούθησης και Παραλαβής Έργου, τα αρμόδια στελέχη του Αναδόχου θα συνδράμουν υποστηρικτικά, ώστε η ολοκλήρωση των ελέγχων να γίνεται το συντομότερο δυνατό. Οι δειγματοληπτικοί έλεγχοι των ψηφιοποιημένων εγγράφων θα πραγματοποιούνται σύμφωνα με μέθοδο που πληροί διεθνείς προδιαγραφές.

Οι δειγματοληπτικοί έλεγχοι θα πραγματοποιούνται σε τοποθεσία που θα συμφωνηθεί με τον Ανάδοχο κατά την εκπόνηση της Μελέτης Εφαρμογής. Κατόπιν επιτυχούς ολοκλήρωσης των δειγματοληπτικών ελέγχων, θα αποδεσμεύεται το πρωτότυπο υλικό που αφορά τη συγκεκριμένη Παρτίδα Φακέλων.

Η ποιότητα των προϊόντων σάρωσης εγγράφων θα ελέγχεται δειγματοληπτικά από αρμόδια ομάδα δειγματοληπτικού ελέγχου, μέσω προκαθορισμένων ελέγχων ποιότητας και σύμφωνα με την πρόοδο των εργασιών σάρωσης. Οι ομάδες δειγματοληπτικού ελέγχου, που θα είναι υπό την εποπτεία της ΕΠΠΕ, θα οριστούν από την Αναθέτουσα Αρχή και θα έχουν, ως μέλη, υπάλληλους του Φορέα.

Στη Μελέτη Εφαρμογής - Ανάλυση Απαιτήσεων ο Ανάδοχος θα εκπονήσει και θα παραδώσει το εξειδικευμένο Σχέδιο Ποιοτικού & Ποσοτικού Ελέγχου Σάρωσης Εγγράφων Φακέλων Ασθενών, τεκμηριώνοντας τη διαδικασία ελέγχου. Σκοπός των συγκεκριμένων ελέγχων είναι να εξασφαλιστεί ότι η ποιότητα σάρωσης θα είναι σύμφωνη με τις απαιτήσεις σάρωσης της παραγράφου 5.4.1.3 (Παράρτημα Ι) Απαιτήσεις διασφάλισης ποιότητας σάρωσης – Τεχνικές απαιτήσεις.

Οι δειγματοληπτικοί έλεγχοι των εγγράφων που σαρώθηκαν θα πραγματοποιούνται με οπτική αντιπαραβολή των πρωτότυπων εγγράφων και των σε ηλεκτρονική μορφή σαρωμένων εγγράφων. Θα ξεκινούν με την ολοκλήρωση της - επιτυχώς ελεγμένης από τον Ανάδοχο - σάρωσης της κάθε παρτίδας Εγγράφων (το μέγεθος της παρτίδας θα οριστεί κατά την εκπόνηση της Μελέτης Εφαρμογής).

Καθότι τα παραγόμενα προϊόντα σάρωσης θα προέρχονται από σαρωτές διαφόρων τύπων (περιστροφικοί, επίπεδοι, απεικονιστικών εξετάσεων) και θα ενώνονται ανά ιατρικό φάκελο, θα πρέπει να γίνεται αντιπαραβολή σε επίπεδο φακέλων. Τα παραγόμενα από τη σάρωση αρχεία θα πρέπει να αντιστοιχούν:

* σε επίπεδο ποσότητας και ποιότητας: 1:1 στο φυσικό περιεχόμενο του Ιατρικού Φακέλου (εκτός από τις περιπτώσεις όπου κάποιο υλικό έχει τεθεί εκτός ψηφιοποίησης (cd, usb sticks κ.ά., τα οποία θα οριστικοποιηθούν κατά την εκπόνηση της Μελέτης Εφαρμογής) και
* σε επίπεδο τεκμηρίωσης: πλήρης αντιστοίχιση με τα στοιχεία του φακέλου, από τον οποίο προέρχονται σε επίπεδο μεταδεδομένων (στοιχεία ασθενούς που αναγράφονται στην Παρ. 5.4.1.8)
* Το σύνολο των σελίδων που θα απαρτίζουν τους φακέλους προς έλεγχο ορίζεται στον πίνακα ISO 2859 Sampling Standard (βλ. ΠΑΡΑΡΤΗΜΑ VIII – ΠΙΝΑΚΑΣ ΔΕΙΓΜΑΤΟΛΗΨΙΑΣ ISO 2859 SAMPLING STANDARD).

Οι ελάχιστες απαιτήσεις που τίθενται ως προς τους δειγματοληπτικούς ελέγχους που θα πραγματοποιηθούν, είναι οι ακόλουθες:

* Οι έλεγχοι των σαρωμένων σελίδων:
  + θα ξεκινούν με την ολοκλήρωση της επιτυχώς ελεγμένης από τον Ανάδοχο σάρωσης της κάθε παρτίδας Φακέλων
* Οι έλεγχοι θα πρέπει να ικανοποιούν :
  + «∆είκτες AQL», όπως ορίζονται στον παρακάτω Πίνακα:

|  |  |
| --- | --- |
| **ΠΑΡΑ∆ΟΤΕΟ** | **∆είκτης AQL** |
| Σαρωμένες Σελίδες και καταχωρηθέντα στοιχεία Ιατρικών Φακέλων | **1,5** |

Οι ανεκτές αποκλίσεις ποιότητας προκύπτουν µε χρήση του προτύπου **ISO 2859-2** ή αντίστοιχο / νεότερο – µε τις οποίες θα γίνει ο έλεγχος ποιότητας από τον Φορέα.

Σύμφωνα με τα ανωτέρω:

* Δεν θα επιτρέπεται κανένα λάθος σε σελίδες των περιεχομένων (εγγράφων / απεικονιστικών εξετάσεων κ.ά.) των φακέλων, το οποίο υπερβαίνει το ανωτέρο ποσοστό . Διευκρινίζεται πως, λανθασμένη σάρωση θεωρείται η σάρωση που δεν ικανοποιεί την ποιότητα που ορίζεται στην Παρ. 5.4.1.3 Απαιτήσεις διασφάλισης ποιότητας σάρωσης – Τεχνικές απαιτήσεις (ευκρινής πληροφορία ψηφιακού αρχείου, αποκοπή περιθωρίων, προσανατολισμός, μεταδεδομένα φακέλου, όπως ΑΜΚΑ κ.ά.).
* Η επιλογή δείγματος Φάκελου θα γίνεται με τυχαίο τρόπο από την Αναθέτουσα Αρχή ή / και τον Φορέα Λειτουργίας. Το τελικό ποσό σελίδων που ελέγχθηκε θα πρέπει να αντιστοιχεί στο ποσοστό που αναφέρεται στον ανωτέρω πίνακα (ISO 2859 Sampling Standard), σύμφωνα με ελεγχόμενη Παρτίδα 25.000-35.000 σαρωμένων σελίδων.
* Σε περίπτωση που ο αριθμός των λαθών για μία συγκεκριμένη παρτίδα Φακέλων υπερβαίνει το αποδεκτό όριο, το οποίο ορίζεται από τη μεθοδολογία ελέγχου που θα εφαρμοστεί,
  + **ο Ανάδοχος υποχρεούται για έλεγχο του συνόλου των σαρωμένων Φακέλων.** Εφόσον εντοπιστούν Φάκελοι με μη συμβατές, με τις τιθέμενες στην παρούσα διακήρυξη, προδιαγραφές ποιότητας σάρωσης, τότε ο Ανάδοχος υποχρεούται για επανάληψη της σάρωσης των συγκεκριμένων Φακέλων ή για διόρθωση των λαθών.
  + Η αρμόδια ομάδα δειγματοληπτικού ελέγχου της Αναθέτουσας Αρχής θα πραγματοποιήσει νέο δειγματοληπτικό έλεγχο. Εφόσον ο αριθμός των λαθών που διαπιστωθούν από τον νέο δειγματοληπτικό έλεγχο, για τη συγκεκριμένη παρτίδα, υπερβαίνει εκ νέου το αποδεκτό όριο, τότε ο Ανάδοχος υποχρεούται για εκ νέου σάρωση ή / και τεκμηρίωση του συνόλου των Φακέλων της παρτίδας. Στην περίπτωση αυτή θα πραγματοποιηθεί νέος δειγματοληπτικός έλεγχος.
* Σε περίπτωση που διαπιστωθεί ότι η αστοχία του Αναδόχου είναι μικρότερη από αυτή που ορίζει το Επίπεδο Εμπιστοσύνης, ο Ανάδοχος υποχρεούται απλά να επαναλάβει την ενέργειά του (νέα σάρωση ή διόρθωση των λαθών που εντοπίστηκαν) μόνο για τους Φακέλους όπου διαπιστώθηκε αστοχία. Με την προϋπόθεση της διόρθωσης θα παραλαμβάνεται η σχετική παρτίδα.

#### Απαιτήσεις για την ασφάλεια των δεδομένων κατά την σάρωση

Η σάρωση των εγγράφων θα γίνει αποκλειστικά στους χώρους του εκάστοτε Νοσοκομείου ή σε χώρους που θα υποδειχθούν από το κάθε Νοσοκομείο ή τον Φορέα και θα είναι επαρκής για την τοποθέτηση και λειτουργία του τεχνικού εξοπλισμού και των γραφείων του Ανάδοχου.

Ο υποψήφιος ανάδοχος θα διαχειριστεί το πρωτότυπο αρχείο ώστε να είναι εφικτή η μεταφορά του από/προς τους χώρους αποθήκευσης στους χώρους ψηφιοποίησης χωρίς καμία πιθανότητα απώλειας εγγράφου. υπό την εποπτεία προσωπικού των Νοσοκομείων, οι οποίοι θα καταγράφουν σε ειδική λίστα, τους φακέλους ασθενών που θα απομακρύνονται από τους χώρους αποθήκευσης και τους φακέλους που θα επιστρέφονται στους χώρους αποθήκευσης μετά το τέλος της ψηφιοποίησης τους.

Ο Ανάδοχος θα αναλάβει την τήρηση των απαιτούμενων διαδικασιών ασφάλειας με σκοπό το μηδενισμό του κινδύνου ολικής ή μερικής απώλειας του έντυπου και ψηφιοποιημένου υλικού. (Να περιγραφούν οι προτεινόμενες από τον Ανάδοχο διαδικασίες).

Οι Ομάδες Σάρωσης Εγγράφων του Αναδόχου δύναται να επιτηρούνται συνεχώς από Στελέχη του Κυρίου του Έργου προκειμένου να αποφευχθεί διαρροή δεδομένων. Για τον ίδιο λόγο θα απαγορεύεται:

• η μετακίνηση Φακέλων από τον χώρο της σάρωσης.

• η χρήση κινητών τηλεφώνων.

• οι χειρόγραφες σημειώσεις.

• η μεταφορά αρχείων από τους υπολογιστές με τον οποιονδήποτε τρόπο (CDs, floppy disks, memory sticks, external disks, e-mail, σύνδεση με δίκτυα δεδομένων, κλπ.), εξαιρουμένης προς μεταφοράς αρχείων κατά τη αποστολή των δεδομένων στο Κέντρο Καταχώρησης.

Συμπληρωματικά στα παραπάνω, ο Ανάδοχος θα πρέπει να λάβει υπόψη του και να προσαρμόσει τη μεθοδολογία σάρωσης που θα ακολουθήσει, σύμφωνα με τα κάτωθι:

* Η χρέωση των φακέλων προς σάρωση στα στελέχη του Αναδόχου θα γίνεται με αριθμητική/ποσοτική και ονομαστική αναφορά.
* Στους χώρους του εκάστοτε Νοσοκομείου, ο Ανάδοχος δεν θα έχει τη δυνατότητα να κάνει την όποια επεξεργασία των φυσικών Ιατρικών Φακέλων εκτός από τα προβλεπόμενα στην παράγραφο 5.4.1.10.
* Μετά την ολοκλήρωση των εργασιών, ή μετά την επίτευξη πληρότητας στους σκληρούς δίσκους αποθήκευσης δεδομένων ή σε οποιαδήποτε άλλη ενδιάμεση χρονική στιγμή κριθεί αναγκαία από τον Ανάδοχο η μεταφορά των δεδομένων στο «Κέντρο Καταχώρησης», οι σκληροί δίσκοι θα μεταφέρονται, μετά από συνεννόηση με τον Κύριο του Έργου, στο «Κέντρο Καταχώρησης» του Αναδόχου με ασφαλή τρόπο (με τέτοιο δηλαδή τρόπο που να μην μπορεί ο μεταφορέας ή άλλος εμπλεκόμενος, ή τρίτος να υποκλέψει ευαίσθητα ή και προσωπικά δεδομένα).

Ο Ανάδοχος θα προσδιορίσει, υπό την έγκριση της ΕΠΠ του έργου, στη **Φάση 1: Μελέτη Εφαρμογής - Ανάλυση Απαιτήσεων** του έργου τον τρόπο με τον οποίο θα επιτύχει την ασφαλή μεταφορά των δεδομένων. Στο Κέντρο Ψηφιοποίησης και Καταχώρησης θα πραγματοποιείται α) η μεταφορά των δεδομένων σε κεντρικό εξυπηρετητή του Αναδόχου και β) πλήρης καθαρισμός των σκληρών δίσκων με ασφαλή τρόπο (ασφαλής διαγραφή). Κατόπιν αυτού, οι σκληροί δίσκοι θα είναι διαθέσιμοι για επαναχρησιμοποίηση.

Τονίζεται ότι ο Ανάδοχος θα συντονίσει τις ενέργειες σάρωσης με τέτοιον τρόπο ώστε να μη καταστραφεί ή να διαταραχτεί η τάξη και η λειτουργικότητα του υφιστάμενου αρχείου τήρησης των έντυπων Ιατρικών Φακέλων. Στο τέλος των ενεργειών σάρωσης κάθε παρτίδας Φακέλων, αυτά θα επιστρέφονται στο υφιστάμενο αρχείο του εκάστοτε Νοσοκομείου, σύμφωνα με την Παρ. 5.4.1.10.

Οι απαιτήσεις ασφαλείας για τα υπολογιστικά συστήματα είναι εξαιρετικά αυξημένες. Πιο συγκεκριμένα, οι ηλεκτρονικοί υπολογιστές του Αναδόχου που θα χρησιμοποιηθούν για να υποστηρίξουν τις ενέργειες σάρωσης θα πρέπει να πληρούν τις ακόλουθες προδιαγραφές:

* να υποστηρίζουν σύνδεση με τους σαρωτές.
* Να υποστηρίζουν το λογισμικό των σαρωτών.
* κάθε ηλεκτρονικός υπολογιστής, θα πρέπει να διαθέτει δύο αποσπώμενους σκληρούς δίσκους σε διάταξη RAID 1 (mirrored), στους οποίους θα αποθηκεύονται οι ψηφιοποιημένοι Φάκελοι και τα μεταδεδομένα σάρωσής τους. Η προσθήκη / αφαίρεση των αποσπώμενων σκληρών δίσκων στους ηλεκτρονικούς υπολογιστές θα γίνεται εύκολα, μειώνοντας ταυτόχρονα τον κίνδυνο υποκλοπής τους μέσω, για παράδειγμα, του κλειδώματος αυτών ενόσω είναι εγκατεστημένοι στον υπολογιστή. Σε μία τέτοια περίπτωση τα κλειδιά θα φυλάσσονται από τον Κύριο του Έργου.
* να μην περιέχουν άλλα αποθηκευτικά μέσα πέραν των αποσπώμενων δίσκων (π.χ. CD/DVD writers, floppy disks, άλλων εξωτερικών συσκευών).
* να μην επιτρέπουν τη σύνδεση εξωτερικών συσκευών αποθήκευσης (π.χ. memory sticks, backup tapes).
* να μην έχουν δυνατότητα πρόσβασης σε δίκτυο (π.χ. LAN, Internet, WiFi) με εξαίρεση τη χρήση διεπαφής που θα χρησιμοποιηθεί για τη διασύνδεση με το σαρωτή.
* να μην έχουν δυνατότητα επικοινωνίας με άλλες συσκευές (π.χ. υπέρυθρες ακτίνες, Bluetooth, WiFi).

Ο Ανάδοχος υποχρεούται να πραγματοποιεί, μετά τη μεταφορά των δεδομένων στο Κέντρο Ψηφιοποίησης και Καταχώρησης, ασφαλή διαγραφή των δεδομένων που θα έχουν αποθηκευτεί στους αποσπώμενους σκληρούς δίσκους. Ασφαλής διαγραφή είναι η διαγραφή η οποία διασφαλίζει πως τα διαγραμμένα αρχεία από τους σκληρούς δίσκους δεν είναι δυνατόν να επανακτηθούν ακόμα και αν χρησιμοποιηθεί τεχνολογία ανάκτησης. Επισημαίνεται ότι η λειτουργία αυτή (ασφαλής διαγραφή) είναι δυνατό να παρασχεθεί με την χρήση κατάλληλου λογισμικού ή και υλικού. Αναλυτικότερα, οι βασικές προδιαγραφές που πρέπει να πληρούνται είναι οι εξής:

• διαγραφή με ασφάλεια οποιουδήποτε δεδομένου που υπάρχει στο χώρο ενός σκληρού δίσκου.

• διαγραφή με ασφάλεια του περιεχομένων των αρχείων (όχι μόνο τα ονόματα των αρχείων).

• ο αλγόριθμος διαγραφής να ακολουθεί τα διεθνή standards.

Η Αναθέτουσα Αρχή και ο Κύριος του Έργου έχουν τη δυνατότητα οποιαδήποτε χρονική στιγμή να πραγματοποιούν ελέγχους, ώστε να διαπιστωθεί η συμμόρφωση του Αναδόχου στα ανωτέρω. Ο Ανάδοχος υποχρεούται να παρέχει στην Αναθέτουσα Αρχή και στον Κύριο του Έργου όλους τους απαραίτητους κωδικούς πρόσβασης ώστε να πραγματοποιούνται οι έλεγχοι.

#### Παραγόμενα προϊόντα σάρωσης

Τα **παραγόμενα προϊόντα** που θα συνοδεύουν τη σάρωση κάθε Ιατρικού Φακέλου θα είναι:

1. Αρχείο που δημιουργείται κατά τη διαδικασία της σάρωσης (PDF ή/και jpg, θα οριστικοποιηθεί κατά τη Μελέτη Εφαρμογής) του έντυπου ή έγχαρτου υλικού, σε πλήρες μέγεθος
2. Αρχεία για **τις απεικονιστικές εξετάσεις** (μορφότυπο αποθήκευσης που θα προσδιοριστεί στα πλαίσια της Μελέτης)
3. **Μεταδεδομένα** (metadata) σάρωσης που θα αφορούν στο συγκεκριμένο Φάκελο και τα έγγραφα αυτού.
4. **Αναφορά Ελέγχου** (όπως περιγράφεται στην Παρ. 5.4.1.1 Μοντέλο υλοποίησης διάθεσης παρτίδων φακέλων για σάρωση).

Το μέσο αποθήκευσης των παραγόμενων προϊόντων θα είναι αποσπώμενοι σκληροί δίσκοι, όπως περιεγράφηκε παραπάνω. Οι δίσκοι θα συνοδεύονται από ειδική σήμανση/θήκη όπου θα υπάρχει ειδική κωδικοποιημένη επιγραφή σχετικά με το υλικό που περιέχει.

Τα παραδοτέα για κάθε φάκελο είναι το ψηφιοποιημένο περιεχόμενό του στις προαναφερθείσες κατηγορίες.

#### Τεκμηρίωση σαρωμένων εγγράφων Ιατρικών Φακέλων– Μεταδεδομένα σάρωσης

Θα τεκμηριωθεί το σύνολο των εγγράφων που θα ψηφιοποιηθούν όπως αναλύονται στην παράγραφο 5.4.1.2.

Προϋπόθεση για τη σάρωση είναι να δημιουργηθεί η κατάλληλη κωδικοποίηση του ψηφιακού περιεχομένου των εγγράφων με σκοπό την ασφαλή ανάκτηση των πληροφοριών που αυτά περιέχουν. Η τελική κωδικοποίηση των εγγράφων θα πρέπει να αποφασιστεί κατά την Μελέτη Εφαρμογής.

Κατά τη διαδικασία της σάρωσης και προκειμένου να υπάρχει σύνδεση μεταξύ των αρχείων που θα προκύψουν και των πρωτότυπων φακέλων, με χρήση κατάλληλου λογισμικού θα πρέπει να εισάγονται τα απαραίτητα δεδομένα που προσδιορίζουν τον ασθενή (ταυτοποίηση ασθενούς) μοναδικά. Τα μεταδεδομένα που θα παραχθούν αποσκοπούν στην συσχέτιση του ασθενούς με τον Ιατρικό φάκελο.

Τα μεταδεδομένα που απαιτούνται σε επίπεδο φακέλου ασθενούς είναι, **ενδεικτικά και όχι περιοριστικά**:

* Νοσοκομειακή Μονάδα που ανήκει ο φάκελος
* Κλινική
* ΑΜΚΑ ασθενούς (εφόσον αναγράφεται)
* Αριθμός μητρώου (εφόσον αναφέρεται)
* Όνομα Ασθενούς
* Επώνυμο Ασθενούς
* Αριθμός Ταυτότητας Ασθενούς (στην περίπτωση που δεν αναγράφεται ο ΑΜΚΑ)

Τα μεταδεδομένα αυτά θα πρέπει να αντλούνται από το υπάρχον πληροφοριακό σύστημα του εκάστοτε Νοσοκομείου και να ενσωματώνονται στην ονομασία του κάθε ψηφιακού φακέλου. Στην περίπτωση που δεν υπάρχει πληροφοριακό σύστημα, τα μεταδεδομένα θα αντλούνται από βιβλία μητρώου ή άλλες πηγές σχετικών δεδομένων. Κατά την ψηφιοποίηση, θα δίνεται μοναδικός αριθμός (για παράδειγμα, ο αριθμός περιστατικού) στον ψηφιακό φάκελο που θα επιτρέψει την ταύτιση με τον πρωτότυπο φάκελο. Τα ανωτέρω μεταδεδομένα θα πρέπει να εξάγονται από το Σύστημα του Νοσοκομείου σε ψηφιακό αρχείο (π.χ. xls) και θα προστίθενται στα μεταδεδομένα των ψηφιακών ιατρικών φακέλων. Τα προαναφερθέντα μεταδεδομένα θα «μεταφέρονται» και στις εικόνες (ονομασία εικόνων/pdf) ανάλογα με τον μορφότυπο που θα οριστικοποιηθεί κατά την εκπόνηση της Μελέτης Εφαρμογής (jpg / pdf κ.ά.).

#### Κωδικοποίηση ονομασίας παραγόμενου υλικού σάρωσης

Στο πλαίσιο του έργου, ο Ανάδοχος καλείται να εισάγει μαζικά τα ψηφιοποιημένα έγγραφα στο Λογισμικό Διακίνησης ψηφιακού περιεχομένου (που θα προμηθεύσει στο πλαίσιο της παρούσας σύμβασης) αντιστοιχώντας τα έγγραφα με τον Φάκελο Ασθενούς. Θα δημιουργηθούν αντίστοιχα μεταδεδομένα όπως ονοματεπώνυμο, αριθμός AMKA, αριθμός φακέλου ασθενή, κλινική και ημερομηνία. Θα δημιουργηθεί μία ολοκληρωμένη πληροφορία που θα είναι σε θέση να βοηθήσει στον εντοπισμό διπλοεγγραφών στο μητρώο ασθενών και την αντιστοίχιση με τους αντίστοιχους φακέλους του εκάστοτε ασθενή.

#### Διαδικασία παράδοσης παραλαβής παραγόμενου υλικού σάρωσης

Η διαδικασία παράδοσης - παραλαβής παραγόμενου υλικού σάρωσης αποτελεί μέρος της [**Μεθοδολογίας Έργου**](#_Μεθοδολογία_Έργου)του παραδοτέου [Μελέτη Εφαρμογής - Ανάλυση Απαιτήσεων](#_Μελέτη_Εφαρμογής_-).

Ο Ανάδοχος, με προσυμφωνημένη διαδικασία, θα χρεώνεται σε παρτίδες φακέλων, το υλικό προς ψηφιοποίηση για κάθε Νοσοκομείο του Έργου και θα παραδίδει αντίστοιχα το υλικό που ήδη έχει επεξεργαστεί.

Μεταξύ των Υπεύθυνων των Νοσοκομείων του Έργου και του Αναδόχου θα πρέπει να υπάρχει στενή συνεργασία, ώστε η διαδικασία παράδοσης – παραλαβής της κάθε παρτίδας να γίνεται σύμφωνα με το αναλυτικό χρονοδιάγραμμα του έργου.

Ο Ανάδοχος θα ενημερώνει τα αρμόδια στελέχη του Κυρίου του έργου και την ΕΠΠΕ, πέντε (5) ημέρες νωρίτερα, ότι πρόκειται να παραδώσει τη συγκεκριμένη παρτίδα, προκειμένου να ενεργοποιείται η διαδικασία ανατροφοδότησης του Αναδόχου με το πρωτότυπο υλικό.

Η διαδικασία παράδοσης - παραλαβής των παρτίδων του Υλικού στα Νοσοκομεία του έργου θα γίνεται σύμφωνα με τα παρακάτω ενδεικτικά βήματα (τα οποία θα οριστικοποιηθούν και εξειδικευτούν στη [**Μεθοδολογία Έργου**](#_Μεθοδολογία_Έργου)του παραδοτέου [Μελέτη Εφαρμογής - Ανάλυση Απαιτήσεων](#_Μελέτη_Εφαρμογής_-)):

1. Παράδοση Υλικού στον Ανάδοχο

Η παράδοση στον Ανάδοχο του πρωτοτύπου Υλικού θα γίνεται ακολουθώντας τα επόμενα βήματα:

* Το Εκάστοτε Νοσοκομείο θα ετοιμάζει την προς παράδοση παρτίδα πρωτοτύπου Υλικού.
* Ο Ανάδοχος θα ετοιμάζει Πρωτόκολλο Παράδοσης - Παραλαβής της συγκεκριμένης παρτίδας.
* Το Νοσοκομείο θα παραδίδει και ο Ανάδοχος θα παραλαμβάνει το πρωτότυπο Υλικό και θα υπογράφεται το Πρωτόκολλο Παράδοσης - Παραλαβής του Υλικού.

Για την προετοιμασία του φυσικού αρχείου (υποστηρικτικές ενέργειες από πλευράς Αναδόχου, ο τόπος υλοποίησης θα εξαρτηθεί από παραμέτρους που θα οριστικοποιηθούν στη Μελέτη Εφαρμογής) θα οριστούν Υπεύθυνοι για κάθε Νοσοκομείο, οι οποίοι θα αναλάβουν τη σωστή εκτέλεση προετοιμασίας/παραλαβής/επιστροφής της κάθε Παρτίδας. Το αρχείο (παρτίδα) προς ψηφιοποίηση θα πρέπει να ταξινομηθεί και να καταγραφεί με σκοπό την ταυτοποίηση και άμεση αναζήτηση του εκάστοτε φακέλου. Ο Υπεύθυνος της Αναθέτουσας θα καθορίζει την παρτίδα και το προσωπικό του Αναδόχου θα δημιουργεί πακέτα/δέματα μεταφοράς προς π.χ. το Κέντρο Ψηφιοποίησης, εάν αποφασιστεί να εκτελεστεί με αυτόν τον τρόπο το έργο κατά την Μελέτη Εφαρμογής για το συγκεκριμένο Νοσοκομείο. Η παραλαβή θα πρέπει να είναι ονομαστική και αριθμητική. Στην περίπτωση που, για λόγους τήρησης χρονοδιαγράμματος, δεν είναι δυνατή η καταγραφή των φακέλων προς παραλαβή πριν τη μεταφορά τους στο Κέντρο Ψηφιοποίησης, θα παραλαμβάνεται μόνο αριθμητικά (πλήθος φακέλων / πλήθος δεμάτων) και θα καταγράφονται στο Κέντρο Ψηφιοποίησης. Με αυτόν τον τρόπο, βάσει του μοναδικού κωδικού του κάθε φακέλου, θα ταυτοποιείται ο πρωτότυπος με τον ψηφιακό φάκελο και θα προστίθενται και τα υπόλοιπα μεταδεδομένα που απαιτούνται για την πλήρη ταύτιση, καθώς θα αντλούνται από το πληροφοριακό σύστημα.

Θα πρέπει να πραγματοποιείται καταχώρηση στοιχείων σε επίπεδο φακέλων είτε πριν την παραλαβή είτε αμέσως μετά, για λόγους επαλήθευσης. Η κίνηση της κάθε Παρτίδας θα πρέπει να καταγράφεται συνεχώς σε όλα τα στάδια του Έργου (Προετοιμασία / Μεταφορά / Παραλαβή / Ψηφιοποίηση / Καταχώρηση / Έλεγχος / Παράδοση) σε σύστημα του Αναδόχου.

Επισημαίνεται πως εξαιτίας του περιορισμένου όγκου σελίδων προς ψηφιοποίηση, θα δοθεί προτεραιότητα σε ιατρικούς φακέλους που πληρούν κάποια στοιχεία. Ενδεικτικά, και όχι περιοριστικά, παρατίθενται κάποια στοιχεία και κριτήρια επιλογής φυσικού αρχείου, τα οποία θα οριστικοποιηθούν κατά την εκπόνηση της Μελέτης Εφαρμογής:

* Οι φάκελοι θα πρέπει να αφορούν εισαγωγές πρόσφατων ετών.
* Οι ασθενείς θα πρέπει να είναι ενεργοί.
* Θα πρέπει να δίνεται προτεραιότητα σε περιστατικά υψηλού κινδύνου.

1. Ψηφιοποίηση/Σάρωση και τεκμηρίωση

Ο Ανάδοχος θα ψηφιοποιεί/σαρώνει και θα τεκμηριώνει την κάθε παρτίδα Υλικού σύμφωνα με τις Τεχνικές Απαιτήσεις της διακήρυξης.

1. Ποιοτικός και Ποσοτικός Έλεγχος

Κατά τη διάρκεια των εργασιών σάρωσης και τεκμηρίωσης κάθε παρτίδας, ο Ανάδοχος υποχρεούται να πραγματοποιεί ελέγχους στα παραγόμενα προϊόντα με βάση τις απαιτήσεις της διακήρυξης. Οι έλεγχοι αυτοί θα αφορούν τόσο σε ποιοτικά όσο και σε ποσοτικά στοιχεία (βλ. Παρ. 5.4.1.4, Παράρτημα Ι).

Στη συνέχεια, αρμόδιοι υπάλληλοι του Νοσοκομείου ή/ και η Αναθέτουσα Αρχή θα διενεργούν, παρουσία του Αναδόχου, νέους δειγματοληπτικούς ελέγχους σε κάθε παρτίδα σαρωμένου και τεκμηριωμένου Υλικού που θα παραδίδεται από τον Ανάδοχο (βλ. Παρ. 5.4.1.5, Παράρτημα Ι).

1. Παράδοση / Επιστροφή Υλικού στο αρχείο του ΦΟΡΈΑ ΛΕΙΤΟΥΡΓΊΑΣ

Εφόσον η ποιότητα των παραγόμενων προϊόντων κρίνεται από τους αρμόδιους υπαλλήλους του Νοσοκομείου, ύστερα από τον ποιοτικό έλεγχο που θα πραγματοποιείται, σύμφωνα με τις προδιαγραφές που τίθενται στην Παρ. 5.4.1.3 (Παράρτημα Ι), ο Ανάδοχος θα παραδίδει:

* το πρωτότυπο Υλικό στο Νοσοκομείο, και θα υπογράφεται το αντίστοιχο Πρωτόκολλο Παράδοσης – Παραλαβής Υλικού.
* τα παραγόμενα ψηφιακά προϊόντα στο Φορέα Λειτουργίας και στο Κέντρο Καταχώρησης Φακέλων.

Με την παραλαβή από το Νοσοκομείο του πρωτοτύπου Υλικού θα γίνεται, από τους αρμόδιους υπαλλήλους του, έλεγχος της ακεραιότητάς του, για τυχόν καταλογισμό ευθυνών, με βάση το προβλεπόμενο και εφαρμοστέο δίκαιο.

**Σημειώσεις / Επισημάνσεις:**

* Ο Ανάδοχος θα υποστηρίξει συμβουλευτικά τις υπηρεσίες του εκάστοτε Νοσοκομείου να προετοιμάσουν το αρχείο τους για να ακολουθήσει η διαδικασία παράδοσης Υλικού. Στο πλαίσιο αυτό θα γίνει από τις υπηρεσίες του εκάστοτε Νοσοκομείου η οργάνωση, και τακτοποίηση του υφιστάμενου χειρογραφικού αρχείου Ιατρικών Φακέλων. Τα στελέχη του Αναδόχου θα συμμετέχουν υποβοηθητικά - συμβουλευτικά, δηλ. θα εκτελούν εργασίες διεκπεραιωτικού χαρακτήρα. Στο πλαίσιο των υπηρεσιών υποβοήθησης από τον Ανάδοχο επισημαίνεται ότι στο τέλος της σάρωσης κάθε Παρτίδας, οι φάκελοι που την αποτελούν θα επιστρέφονται στο υφιστάμενο αρχείο. Στο πλαίσιο της διεκπεραίωσης της ως άνω αναφερόμενης διαδικασίας εκτιμάται ότι ο Ανάδοχος θα πρέπει να διαθέσει τουλάχιστον ένα άτομο κατά την διάρκεια της Φάσης της Ψηφιοποίησης.
* Με το πέρας της ψηφιοποίησης τα έγγραφα θα τοποθετούνται στους φακέλους από τους οποίους και προήλθαν και έχουν ήδη συσχετιστεί και θα συρράπτονται συνολικά ανά φάκελο.
* **Ο Ανάδοχος έχει την αποκλειστική ευθύνη για την ασφάλεια των φυσικών αρχείων Φακέλων Ασθενών και των ψηφιακών δεδομένων μέχρι την παράδοσή τους.**
* Ο Ανάδοχος θα αναλάβει την τήρηση των απαιτούμενων διαδικασιών ασφάλειας με σκοπό το μηδενισμό του κινδύνου ολικής ή μερικής απώλειας του έντυπου και ψηφιοποιημένου υλικού. (Να περιγράφουν οι προτεινόμενες από τον Ανάδοχο διαδικασίες).
* Σε περίπτωση που απαιτηθεί από το Νοσοκομείο, που εξυπηρετεί Ασθενείς κατά τη διάρκεια της σάρωσης/τεκμηρίωσης/ελέγχου, να χρησιμοποιήσει το Υλικό (Φάκελοι Ασθενούς) που παραδόθηκε στον Ανάδοχο, ο Φορέας Λειτουργίας θα μπορεί να χρησιμοποιήσει προσωρινά το πρωτότυπο Υλικό και να το επιστρέψει αυθημερόν στον Ανάδοχο ενημερώνοντας το σχετικό Πρωτόκολλο Παράδοσης – Παραλαβής Υλικού.

#### Υπηρεσίες Καταχώρησης Δεδομένων - Μετάπτωσης

Ο ανάδοχος θα πρέπει να κάνει χρήση κατάλληλου λογισμικού όπου θα συνδέει τα μεταδεδομένα των ψηφιοποιημένων εγγράφων (που προέκυψαν κατά την σάρωση) και των στοιχείων που θα καταχωρηθούν, ώστε να είναι εφικτή η αναζήτηση κάθε φακέλου ή εγγράφων αυτών με δυνατότητα πολλαπλών κριτηρίων (συνδυαστικές ερωτήσεις).

Τα έγγραφα των φακέλων θα διαχωρίζονται σε γενικές κατηγορίες (ακολουθούν ενδεικτικές κατηγορίες κατωτέρω), οι οποίες θα κάνουν εύκολη την εύρεση/αναζήτηση εγγράφων. Ανάλογα με το τελικό παραγόμενο ψηφιακό αρχείο, το οποίο θα επικαιροποιηθεί κατά την εκπόνηση της Μελέτης Εφαρμογής, θα εντάσσονται και τα μεταδεδομένα του ιατρικού φακέλου στα ψηφιακά αρχεία.

Ο τρόπος με τον οποίο θα πραγματοποιηθεί η κατηγοριοποίηση του ψηφιακού αρχείου θα οριστικοποιηθεί κατά την εκπόνηση της Μελέτης Εφαρμογής.

Στην περίπτωση που το παραδοτέο ψηφιακό αρχείο είναι ψηφιακή εικόνα (π.χ. jpeg), τότε ο κάθε ψηφιακός φάκελος θα ονομάζεται σύμφωνα με τα μεταδεδομένα του φακέλου και οι εκάστοτε κατηγορίες εγγράφων θα αποτελούν υποφακέλους λαμβάνοντας την ονομασία του φακέλου και το αναγνωριστικό της εκάστοτε κατηγορίας. Η ίδια ονομασία θα ακολουθηθεί και για τις ψηφιακές εικόνες. Κατά τη Μελέτη Εφαρμογής θα οριστικοποιηθεί η ονοματοδοσία φακέλων/υποφακέλων/εικόνων με πρωταρχικό παράγοντα να μην ξεπεραστεί το όριο χαρακτήρων των λογισμικών (διαδρομή αρχείου\αρχείο έως 255 χαρακτήρες).

Στην περίπτωση που το παραδοτέο ψηφιακό αρχείο θα είναι ψηφιακός φάκελος εγγράφων (pdf), τότε απευθείας, τα αρχεία pdf της κάθε κατηγορίας θα τοποθετούνται εντός του ψηφιακού φακέλου (χωρίς υποφακέλους) και θα ονοματοδοτούνται σύμφωνα με τα μεταδεδομένα του ιατρικού φακέλου, λαμβάνοντας παράλληλα ως επίθημα την κατηγορία εγγράφων.

Για τις ακτινογραφίες και σύμφωνα με την κατηγορία της εκάστοτε ακτινογραφίας, θα δίνονται και τα αντίστοιχα μεταδεδομένα (οριστικοποιημένα κατά τη Μελέτη Εφαρμογής).

Παράδειγμα ονοματοδοσίας εγγράφου:

*Μεταδεδομένα ιατρικού φακέλου\_Κατηγορία.pdf*

*Μεταδεδομένα ιατρικού φακέλου\_Κατηγορία\_0001.jpg*

*Ενδεικτικές κατηγορίες που θα οριστικοποιηθούν στη Μελέτη Εφαρμογής:*

1. ΕΙΣΟΔΟΣ ΑΣΘΕΝΟΥΣ (ΕΙΣΙΤΗΡΙΟ)

2. ΣΥΝΑΙΝΕΣΕΙΣ

3. ΕΞΟΔΟΣ ΑΣΘΕΝΟΥΣ (ΕΞΙΤΗΡΙΟ)

4. ΔΙΑΓΝΩΣΤΙΚΕΣ ΕΞΕΤΑΣΕΙΣ

5. ΕΠΕΜΒΑΤΙΚΕΣ ΕΞΕΤΑΣΕΙΣ

6. ΧΡΕΩΣΤΙΚΑ ΕΝΤΥΠΑ

7. ΝΟΣΗΛΕΥΤΙΚΑ ΕΝΤΥΠΑ

8. ΜΕΘ

9. ΑΚΤΙΝΟΓΡΑΦΙΕΣ / ΠΟΡΙΣΜΑΤΑ ΑΚΤΙΝΟΓΡΑΦΙΩΝ

10.ΛΟΙΠΑ

#### Απαιτήσεις καταχώρησης δεδομένων

Το έργο περιλαμβάνει, συμπληρωματικά στη σάρωση και ενσωμάτωση στο Λογισμικό Διακίνησης Ψηφιακού Περιεχομένου των Ιατρικών Φακέλων των φορέων που συμμετέχουν στο έργο, την **καταχώρηση,** με τη μέθοδο της **απευθείας πληκτρολόγησης,** των παραπάνω στοιχείων των αρχείων που θα σαρωθούν, και την **ενσωμάτωσή** τους στην κεντρική βάση δεδομένων του υπό προμήθεια Λογισμικού Διακίνησης Ψηφιακού Περιεχομένου.

Ορισμένες από τις ιδιαιτερότητες του συγκεκριμένου μέρους του έργου (καταχώρηση στοιχείων Φακέλων Ασθενών), οι οποίες θα πρέπει να ληφθούν υπόψη και να αντιμετωπιστούν από τον Ανάδοχο κατά την υλοποίηση του Έργου με τον καλύτερο δυνατό τρόπο, είναι οι εξής:

* Μεγάλος όγκος πληροφοριών που θα καταχωρηθούν.
* Κατά περίπτωση δυσανάγνωστα στοιχεία Φακέλων Ασθενών.
* **Αυξημένες απαιτήσεις για ορθότητα και πληρότητα καταχώρησης.**
* Αυξημένες απαιτήσεις διασφάλισης ακεραιότητας των Φακέλων Ασθενών.
* Ανάγκη για άμεση εκμετάλλευση των καταχωρημένων Φακέλων Ασθενών.
* Χρονική διάρκεια υλοποίησης του έργου.

#### Ποσότητα και είδος υλικού που θα καταχωρηθεί

Η καταχώρηση αφορά το σύνολο των εγγράφων προς ψηφιοποίηση στο πλαίσιο του έργου που εκτιμάται σε περίπου 157.000.000 σελίδες & Εξετάσεων Απεικόνισης Διάφορα Μεγέθη έως Α3, 20.000.000 σελίδες μη τυποποιημένων μεγεθών (Α3+, καρτέλες, κ.λπ.) και 20.000.000 φιλμ/εκτυπώσεις ΗΚΓ/ΗΕΓ.

Η καταχώρηση των κατάλληλων και πιο αντιπροσωπευτικών μεταδεδομένων (κατά την σάρωση) σε συνδυασμό με τα ζητούμενα στοιχεία προς καταχώρηση, είναι σημαντικά για την διευκόλυνση των χρηστών στην αναζήτηση, ανάκτηση και στην ηλεκτρονική διαχείριση των Ιατρικών Δεδομένων ασθενών καθώς **συντείνουν στην μοναδικοποίηση ασθενή ανεξάρτητα του Νοσοκομείου στο οποίο έχει Νοσηλευθεί / εξυπηρετηθεί.**

#### Απαιτήσεις διασφάλισης ποιότητας καταχωρήσεων – Μεθοδολογία καταχώρησης

Η καταχώρηση στοιχείων κάθε Φακέλου Ασθενούς / εγγράφου θα πρέπει να γίνει (εις διπλούν - από δύο δηλαδή διαφορετικούς καταχωρητές-, για τα μη Διαθέσιμα στοιχεία και των μεταβολών τους, και μία φορά για τα Διαθέσιμα στοιχεία) με τη μέθοδο της **απευθείας πληκτρολόγησης (data entry)** μέσω ειδικής εφαρμογής που θα κατασκευάσει ο Ανάδοχος (βλ. Παρ. 3.1).

Κατά τη διάρκεια των καταχωρήσεων η αποθήκευση των δεδομένων θα γίνεται προσωρινά, σε συγκεκριμένου τύπου και εύρους πεδία βάσης δεδομένων ή αρχεία συγκεκριμένης γραμμογράφησης, ώστε να διευκολυνθεί η μετάπτωσή τους στην κεντρική βάση δεδομένων του Συστήματος Διακίνησης Εγγράφων.

Η καταχώρηση των στοιχείων θα ομαδοποιείται σε παρτίδες σαρωμένων Εγγράφων.

Η **διαδικασία της καταχώρησης Εγγράφων** θα περιλαμβάνει τα παρακάτω βήματα:

* Οι Ομάδες Καταχώρησης του Αναδόχου θα τροφοδοτούνται με ψηφιοποιημένο υλικό επιτυχώς ολοκληρωμένων Παρτίδων (σύμφωνα με την Παράγραφο 5.4.1.6).
* Τα έγγραφα, ομαδοποιημένα θα διανέμονται στους καταχωρητές Α’ καταχώρησης για την Α’ καταχώρηση των στοιχείων των δεδομένων / μεταδεδομένων.
* Εάν επιλεγεί η μετάπτωση δεδομένων από άλλα συστήματα (π.χ. ΟΠΣΥ), αυτή θα έχει προηγηθεί της έναρξης της καταχώρησης, θα έχει καταχωρηθεί διακριτά ως συστημική εισαγωγή (με αναφορά στο πηγαίο σύστημα), και θα θεωρηθεί ως εισαγωγή από Καταχωρητή Α’ (όνομα πηγαίου συστήματος). Στη φόρμα καταχώρησης ενός Α καταχωρητή θα εμφανίζονται τα στοιχεία από μετάπτωση και θα συμπληρώνει τα υπόλοιπα.
* Αφού ολοκληρωθεί η πρώτη καταχώρηση μέρους ή ολόκληρης της παρτίδας, τα έγγραφα θα αναδιανέμονται στους καταχωρητές Β’ καταχώρησης ώστε να εξασφαλίζεται ότι κάθε Φάκελος/έγγραφο θα καταχωρείται **και από διαφορετικό καταχωρητή**.
* Με την ολοκλήρωση και της Β’ καταχώρησης θα γίνεται, μέσω της εφαρμογής ελέγχου ορθότητας καταχωρήσεων (βλ. Παρ. 3.2.2), αυτόματη αντιπαραβολή των δύο καταχωρήσεων και θα επισημαίνονται αυτοματοποιημένα από την εφαρμογή τυχόν διαφορές ανάμεσα στην Α’ και στην Β’ καταχώρηση (ή διαφορές ανάμεσα σε στοιχεία μετάπτωσης και Β’ καταχώρησης).
* Για τη διόρθωση των λαθών/διαφορών, καταχωρητές Γ’ καταχώρησης θα προβαίνουν στις απαραίτητες διορθώσεις σε κάθε έγγραφο που έχει επισημανθεί, με στόχο την εξάλειψη όλων των διαφορών που εντοπίστηκαν μεταξύ της Α’ και Β’ Καταχώρησης.
* Με την επιτυχή ολοκλήρωση των αυτόματων ελέγχων ορθότητας καταχωρήσεων (αντιπαραβολή) και κατά περίπτωση της Γ΄ καταχώρησης, ο Ανάδοχος θα αποθηκεύει την ορθή καταχώρηση με την επισήμανση «έτοιμη για δειγματοληπτικό έλεγχο». Σημειώνεται πως μέχρι την ολοκλήρωση του έργου, θα παραμένουν διαθέσιμες στην Αναθέτουσα Αρχή όλες οι καταχωρήσεις για κάθε Φάκελο Ασθενούς (Α’, Β’ και ενδεχομένως Γ΄ καταχώρηση).
* Με την επιτυχή ολοκλήρωση του συνόλου των καταχωρήσεων μίας παρτίδας ο Ανάδοχος θα συντάσσει και θα υποβάλλει στην Αναθέτουσα Αρχή **Αναφορά Ελέγχου**, στην οποία θα συνοψίζει τις διενεργηθείσες ενέργειες, τα προβλήματα και τα λάθη που παρουσιάστηκαν.

Σύμφωνα με τα παραπάνω για την καταχώρηση κάθε Φάκελο Ασθενούς θα συμμετέχουν έως πέντε (5) διαφορετικοί εμπλεκόμενοι με τους παρακάτω ρόλους:

1. Α’ Καταχωρητής, ο οποίος θα καταχωρεί τα δεδομένα/μεταδεδομένα εγγράφων Ιατρικών Φακέλων για πρώτη φορά.
2. Α’ Επιβλέπων (Supervisor), ο οποίος θα είναι υπεύθυνος για την υποστήριξη καταχωρητών της Α’ ομάδας (θα επιβλέπει, καθοδηγεί και θα επιλύει τυχόν προβλήματα των Α’ Καταχωρητών).
3. Β’ Καταχωρητής, ο οποίος θα είναι διαφορετικός από τον Α’ Καταχωρητή και θα καταχωρεί τον Ιατρικό Φάκελο για δεύτερη φορά.
4. Καταχωρητής Γ’ (ο Supervisor), ο οποίος θα καταχωρεί τα δεδομένα/μεταδεδομένα εγγράφων Ιατρικών μόνο στις περιπτώσεις που η εφαρμογή διαπιστώνει λάθη κατά την αντιπαραβολή των δύο καταχωρήσεων.

Ο Ανάδοχος θα υποβάλλει στο πλαίσιο της Φάσης 1 του έργου αναλυτικό **πλάνο καταχωρήσεων (Παραδοτέο: Πλάνο Υλοποίησης)**, λαμβάνοντας υπόψη :

* Το συνολικό χρονοδιάγραμμα του έργου.
* Το γεγονός ότι η παραγωγικότητά του ως προς τις καταχωρήσεις θα πρέπει να είναι κατά το δυνατό ισομερώς κατανεμημένη σε όλη τη διάρκεια του έργου.
* Τον αριθμό των καταχωρητών Α’, Β’ και Γ΄ καταχώρησης που θα διαθέσει.
* Την αποδοτικότητα των καταχωρητών σε μηνιαία βάση.
* Τις καθυστερήσεις που ενδέχεται να προκύψουν, εφόσον εφαρμοστεί η επαναληπτική διαδικασία της παράδοσης – παραλαβής των παρτίδων Ιατρικών Φακέλων, ως απόρροια λαθών που ενδεχομένως διαπιστωθούν κατά τους δειγματοληπτικούς ελέγχους.

Ο Ανάδοχος θα συμπεριλάβει και θα εξειδικεύσει στο Τεύχος Ανάλυσης Απαιτήσεων του έργου, **Σχέδιο Ελέγχου Ποιότητας Καταχώρησης στοιχείων Ιατρικών Φακέλων,** στο οποίο μεταξύ άλλων θα εξειδικεύσει/ επεκτείνει τους παραπάνω ρόλους και την προαναφερθείσα διαδικασία καταχώρησης Ιατρικών Φακέλων, σύμφωνα με την εμπειρία του σε παρόμοια έργα.

#### Δειγματοληπτικός Έλεγχος Καταχωρημένων Στοιχείων

Η ποιότητα των καταχωρηθέντων στοιχείων Ιατρικών Φακέλων θα ελέγχεται δειγματοληπτικά στα Κέντρα Καταχώρησης από αρμόδιες ομάδες δειγματοληπτικού ελέγχου, μέσω προκαθορισμένων ελέγχων ποιότητας σύμφωνα με την πρόοδο των εργασιών καταχώρησης. Οι ομάδες δειγματοληπτικού ελέγχου, που θα είναι υπό την εποπτεία της ΕΠΠΕ, θα οριστούν από την Αναθέτουσα Αρχή και θα έχουν ως μέλη υπάλληλους του Φορέα Λειτουργίας.

Οι δειγματοληπτικοί έλεγχοι θα πραγματοποιούνται με οπτική αντιπαραβολή των στοιχείων που καταχωρήθηκαν και των στοιχείων που περιέχονται στα σαρωμένα Έγγραφα.

Στόχος των δειγματοληπτικών ελέγχων είναι η διασφάλιση της πιστότητας και πληρότητας της καταχώρησης των δεδομένων.

Καθ’ όλη τη διάρκεια των ελέγχων, αρμόδια στελέχη του Αναδόχου θα συνδράμουν υποστηρικτικά, ώστε η ολοκλήρωση των ελέγχων να γίνεται το συντομότερο δυνατό.

Το σύνολο των σελίδων που θα απαρτίζουν τους φακέλους προς έλεγχο ορίζεται στον πίνακα ISO 2859 Sampling Standard (βλ. ΠΑΡΑΡΤΗΜΑ VIII – ΠΙΝΑΚΑΣ ΔΕΙΓΜΑΤΟΛΗΨΙΑΣ ISO 2859 SAMPLING STANDARD).

Οι ελάχιστες απαιτήσεις που τίθενται ως προς τους δειγματοληπτικούς ελέγχους που θα εφαρμοστούν, είναι οι ακόλουθες:

* Οι δειγματοληπτικοί έλεγχοι :
  + θα ξεκινούν με την ολοκλήρωση της καταχώρησης (Α’, Β’ ή και Γ΄) κάθε παρτίδας Φακέλου Ασθενούς (το μέγεθος της παρτίδας ορίζεται στην Παρ. 5.4.1.10).
  + Οι έλεγχοι θα πρέπει να ικανοποιούν :

«∆είκτες AQL», όπως ορίζονται στον παρακάτω Πίνακα:

|  |  |
| --- | --- |
| **ΠΑΡΑ∆ΟΤΕΟ** | **∆είκτης AQL** |
| Καταχωρηθέντα στοιχεία Ιατρικών Φακέλων | **1** |

Οι ανεκτές αποκλίσεις ποιότητας προκύπτουν µε χρήση του προτύπου **ISO 2859-2** ή αντίστοιχο / νεότερο – µε τις οποίες θα γίνει ο έλεγχος ποιότητας από τον Φορέα.

Σύμφωνα με τα παραπάνω:

* το δείγμα που θα ελέγχεται θα περιλαμβάνει σύνολο φακέλων που αντιστοιχούν σε πλήθος σελίδων έως 35.000 σελίδες (θα επικαιροποιηθεί κατά την εκπόνηση της Μελέτης Εφαρμογής).
* Διευκρινίζεται πως δεν θα επιτρέπεται κανένα λάθος που θα αφορά σε κρίσιμα πεδία και δεδομένα των φακέλων. Διευκρινίζεται πως ως λάθος ορίζεται εσφαλμένη καταχώρηση έστω και σε έναν χαρακτήρα. Κρίσιμα πεδία θεωρούνται τα στοιχεία τα οποία είναι απαραίτητα για τη μοναδικοποίηση του ασθενούς (ΑΜΚΑ / αριθμός περιστατικού). Τα κρίσιμα πεδία θα οριστικοποιηθούν κατά τη Μελέτη Εφαρμογής.
* Ο προσδιορισμός του δείγματος θα γίνεται αυτόματα μέσω της **εφαρμογής ψηφιοποίησης και καταλογοποίησης** (βλ. Παρ. Ψηφιοποίησης και καταλογοποίησης) ή / και χειροκίνητα (επιλογή δείγματος φακέλου/εγγράφων από την Αναθέτουσα Αρχή ή / και τον Φορέα Λειτουργίας).
* Σε περίπτωση που ο αριθμός των λαθών για μία συγκεκριμένη παρτίδα υπερβαίνει το αποδεκτό όριο, το οποίο ορίζεται από τη μεθοδολογία δειγματοληπτικού ελέγχου που θα εφαρμοστεί, τότε θα πρέπει να πραγματοποιηθούν οι παρακάτω ενέργειες:
  + **Ο Ανάδοχος υποχρεούται για έλεγχο του συνόλου των καταχωρηθέντων στοιχείων της παρτίδας** και εφόσον εντοπιστούν Φάκελοι με λάθη,για διόρθωση των λαθών.
  + Αρμόδια ομάδα δειγματοληπτικού ελέγχου της Αναθέτουσας Αρχής θα πραγματοποιήσει νέο δειγματοληπτικό έλεγχο. Εφόσον ο αριθμός των λαθών που διαπιστωθούν από τον νέο δειγματοληπτικό έλεγχο, για τη συγκεκριμένη παρτίδα, υπερβαίνει εκ νέου το αποδεκτό όριο, τότε ο Ανάδοχος υποχρεούται για εκ νέου καταχώρηση του συνόλου των στοιχείων της παρτίδας. Στην περίπτωση αυτή θα πραγματοποιηθεί νέος δειγματοληπτικός έλεγχος και ΜΙΑΣ ΑΚΟΜΗ ΠΑΡΤΙΔΑΣ, διαφορετικής από την προηγούμενη, αλλά ΚΑΤΑΧΩΡΙΣΜΕΝΗΣ ΑΠΟ ΤΟ ΙΔΙΟ ΖΕΥΓΟΣ ΠΡΩΤΟΥ ΚΑΙ ΔΕΥΤΕΡΟΥ ΚΑΤΑΧΩΡΗΤΗ ώστε να διαπιστωθεί αν η συγκεκριμένη ομάδα εργασίας υποπίπτει σε συγκεκριμένα λάθη και να γίνουν οι κατάλληλες προσαρμογές/εκπαιδεύσεις από τον Ανάδοχο.
* Σε περίπτωση που αποδεδειγμένα διαπιστωθεί ότι τα λάθη προέρχονται από δυσανάγνωστα στοιχεία, που καταχωρήθηκαν ύστερα από διευκρινήσεις που δόθηκαν από τους υπευθύνους του Φορέα Λειτουργίας βάσει της παρακάτω περιγραφόμενης διαδικασίας (βλ. Παρ. [Διαδικασία διαχείρισης μη αναγνώσιμου υλικού](#_Διαδικασία_διαχείρισης_μη)), τότε θα θεωρείται ότι τα λάθη αυτά δεν είναι υπαιτιότητας Αναδόχου και δεν θα προσμετρούνται.

Σε περίπτωση που διαπιστωθούν λιγότερα λάθη από τον αριθμό λαθών που ορίζει το Επίπεδο Εμπιστοσύνης, ο Ανάδοχος υποχρεούται απλά να διορθώσει τα λάθη που εντοπίστηκαν. Με την προϋπόθεση της διόρθωσης θα παραλαμβάνεται η σχετική παρτίδα

#### Διαδικασία διαχείρισης μη αναγνώσιμου υλικού

Η διαδικασία διαχείρισης μη αναγνώσιμου υλικού θα ενεργοποιείται όποτε ένας Καταχωρητής διαπιστώνει αδυναμία ανάγνωσης στοιχείων από το σαρωμένο Φάκελο και κατ΄ επέκταση αδυναμία καταχώρησής τους. Στην περίπτωση αυτή, η διαδικασία που θα ακολουθείται θα είναι η εξής:

* Ο Καταχωρητής μόλις διαπιστώσει αδυναμία ανάγνωσης και καταχώρησης κάποιου στοιχείου εγγράφου από ένα Φάκελο θα σημειώνει κατάλληλα το έγγραφο καθώς και το εν λόγω στοιχείο και θα ενημερώνει τον αρμόδιο Επιβλέποντά του.
* Ο Επιβλέπων, με την μεγαλύτερη εμπειρία του, θα προσπαθεί να υποστηρίξει τον Καταχωρητή όσον αφορά στην ανάγνωση των δυσανάγνωστων στοιχείων.
* Σε περίπτωση που και ο Επιβλέπων αδυνατεί να αναγνώσει τα δυσανάγνωστα στοιχεία τότε θα γίνεται προσπάθεια ανάγνωσής τους από έμπειρους επιβλέποντες υπαλλήλους του Νοσοκομείου που θα είναι διαθέσιμοι / παρευρίσκονται καθημερινά στον χώρο καταχώρησης Ιατρικών Φακέλων.
* Σε περίπτωση που και οι έμπειροι επιβλέποντες υπάλληλοι του Νοσοκομείου αδυνατούν να αναγνώσουν τα δυσανάγνωστα στοιχεία τότε θα διαβιβάζεται σχετικό αίτημα από τον Ανάδοχο προς το Φορέα Λειτουργίας.
* Πριν από τη διαβίβαση του αιτήματος στο Φορέα Λειτουργίας θα γίνεται καταγραφή στην Εφαρμογή Καταχώρησης Φακέλων Ασθενών των στοιχείων ταυτοποίησης του δυσανάγνωστου εγγράφου καθώς και των δυσανάγνωστων πεδίων, ώστε να εξάγεται συγκεντρωτική αναφορά με το σύνολο των δυσανάγνωστων εγγράφων.
* Η Αναφορά θα αποστέλλεται σε έντυπη (π.χ. με ΦΑΞ) ή / και ηλεκτρονική μορφή (με e-mail) στις αρμόδιες Διευθύνσεις των Νοσοκομείων ή/και σε στελέχη του Φορέα Λειτουργίας που αυτό θα έχει υποδείξει.
* Οι υπεύθυνοι του Φορέα Λειτουργίας, μετά τη λήψη της σχετικής Αναφοράς δυσανάγνωστων εγγράφων, θα προχωρούν στις απαραίτητες διευκρινήσεις επί των δυσανάγνωστων στοιχείων των εγγράφων που αναφέρθηκαν από τον Ανάδοχο, εφόσον αυτό είναι δυνατό.
* Σε περίπτωση που και οι υπεύθυνοι του Φορέα Λειτουργίας αδυνατούν να αναγνώσουν τα δυσανάγνωστα στοιχεία, ο Επιβλέπων θα επισημαίνει το έγγραφο και τον αντίστοιχο Ιατρικό Φάκελο ως καταχωρημένο αλλά μη ολοκληρωμένο.
* Σε διαφορετική περίπτωση (σε περίπτωση δηλαδή που δοθούν διευκρινήσεις), οι διευκρινήσεις θα καταγράφονται από τον Επιβλέποντα και ο Καταχωρητής θα προχωρά σε καταχώρηση των δυσανάγνωστων στοιχείων. Τέλος, το έγγραφο (και ο Ιατρικός Φάκελος) θα επισημαίνεται κατάλληλα ώστε να είναι εμφανές ότι συμπληρώθηκε με τη βοήθεια των διευκρινήσεων που δόθηκαν από Φορέα Λειτουργίας, όσον αφορά στα συγκεκριμένα πεδία.

#### Προδιαγραφές Κέντρων Ψηφιοποίησης και Κέντρων Καταχώρησης

Όπως προαναφέρθηκε, για την ψηφιοποίηση και κανονικοποίηση- συσχέτιση Φακέλου Ασθενή με το ηλεκτρονικό μητρώο ασθενή θα δημιουργηθούν από τον κάθε Ανάδοχο Κέντρο / Κέντρα Ψηφιοποίησης της εκάστοτε περιφέρειας ή σε άλλα εναλλακτικά σημεία/χώρους, (σύμφωνα με αντίστοιχες προτάσεις, βλ. και παρ. 6.6, που θα πρέπει να δικαιολογήσει επαρκώς ο Ανάδοχος κατά τη διάρκεια των Μελετών)**.**

Όσον αφορά τους χώρους για την εγκατάσταση των σαρωτών και της υποδομής της ψηφιοποίησης εγγράφων που θα διαθέσει ο Φορέας Λειτουργίας σε Νοσηλευτικές Μονάδες, επισημαίνεται ότι δεν θα διατεθεί (από τον Φορέα) εξοπλισμός (σταθμοί εργασίας, scanners, switches κλπ.) για την ψηφιοποίηση. Επιπλέον, ο χώρος που θα φιλοξενήσει τις υποδομές δεν θα έχει περεταίρω προετοιμαστεί από το Φορέα. Δηλαδή δεν θα διαθέτει υποδομές για τηλεφωνικές και δικτυακές λειτουργίες. Οτιδήποτε σχετικό χρειάζεται θα πρέπει να παρασχεθεί από τον Ανάδοχο. Ο Φορέας Λειτουργίας, όμως θα διαθέσει την γραμμή internet που απαιτείται.

#### Κέντρα Ψηφιοποίησης – Προδιαγραφές

Σε κάθε περίπτωση, σε κατάλληλους χώρους, θα πρέπει να διατεθούν και εγκατασταθούν οι απαραίτητες υποδομές για λειτουργία **Κέντρου Ψηφιοποίησης** και Χώρου εργασίας χρηστών, για την ψηφιοποίηση του υλικού καθώς και την ανάκτηση και προβολή ψηφιακών φακέλων ασθενών.

Αναλυτικότερα :

Κάθε **Κέντρο Ψηφιοποίησης**, θα περιλαμβάνει κατ’ ελάχιστον τα ακόλουθα:

* Ειδικούς σαρωτές για μαζική ψηφιοποίηση απεικονιστικών εξετάσεων.
* Ειδικούς σαρωτές για μαζική ψηφιοποίηση εγγράφων, διαστάσεων μέχρι Α3 με χρήση αυτόματου τροφοδότη.
* Ειδικούς σαρωτές για επίπεδη ψηφιοποίηση εγγράφων, διαστάσεων μέχρι Α2.
* Σταθμούς εργασίας με οθόνες υψηλής ανάλυσης.
* File Server για την διαχείριση των ψηφιοποιήσεων και της επικοινωνίας με το κεντρικό Data Center.
* Τον απαραίτητο δικτυακό εξοπλισμό για την διασύνδεση και την διαμόρφωση του τοπικού δικτύου.

Οι κεντρικές Υποδομές εξοπλισμού (servers, storage) που θα περιλαμβάνουν τα απαραίτητα για την φιλοξενία και προβολή του ψηφιοποιημένου αρχείου προβλέπονται να φιλοξενηθούν στο Κυβερνητικό Υπολογιστικό Νέφος Η-Cloud. Σε περίπτωση που με την έναρξη του παρόντος έργου δεν θα είναι διαθέσιμο το Κυβερνητικό Υπολογιστικό Νέφος Η-Cloud, ο κύριος του έργου οφείλει να διαθέσει αδαπάνως τον απαραίτητο εξοπλισμό για την προβολή και φιλοξενία του ψηφιοποιημένου αρχείου. Ο ανάδοχος κατά την διάρκεια της μελέτης εφαρμογής θα πρέπει να δώσει αναλυτικά τις εκτιμώμενες ανάγκες αποθηκευτικού χώρου δεδομένων και υπολογιστικής ισχύος προσαυξημένο κατά 30% για μελλοντική χρήση.

Διευκρινίζεται ότι οι εργασίες που τυχόν απαιτηθούν για την προετοιμασία των χώρων εγκατάστασης (εντός Μονάδων Υγείας) (π.χ. διαμόρφωση χώρων, επίπλωση, δομημένη καλωδίωση κλπ.) είναι **ευθύνη του κυρίου του έργου** και δεν αποτελούν αντικείμενο του Έργου.

Κατά τον σχεδιασμό και την υλοποίηση των απαιτήσεων ασφαλείας και εμπιστευτικότητας του Έργου, ο Ανάδοχος και η Ομάδα Έργου του θα πρέπει να λάβουν υπ’ όψη και να συμμορφωθούν πλήρως με το ισχύον θεσμικό και νομικό πλαίσιο (π.χ. προστασία των προσωπικών δεδομένων - Ν.3979/2011, Ν.2472/97 και Ν.3471/2006).

#### Κέντρα Καταχώρησης – Προδιαγραφές

Αντίστοιχα θα δημιουργηθούν **Κέντρα Καταχώρησης** που θα διαθέσει ο Ανάδοχος.

Τα Κέντρα Καταχώρησης θα πρέπει να είναι τέτοιας χωρητικότητας που να µπορούν να στεγάσουν το σύνολο της οµάδας καταχώρησης του Αναδόχου (καταχωρητές, επιβλέποντες, κ.ά.).

Ο Ανάδοχος υποχρεούται να εξοπλίσει τα Κέντρα Καταχώρησης µε τον κατάλληλο εξοπλισµό και λογισµικό για το σύνολο των θέσεων εργασίας του προσωπικού του, προκειµένου να είναι σε θέση να εκτελέσει το σύνολο των εργασιών καταχώρησης µε τον βέλτιστο δυνατό τρόπο.

Πιο συγκεκριµένα, ο Ανάδοχος υποχρεούται να προσφέρει τουλάχιστον τον ακόλουθο εξοπλισµό και λογισµικό:

Εξοπλισµό Γραφείου (έπιπλα, γραφεία, καρέκλες κ.ά) για όλες τις θέσεις εργασίας

Υπολογιστές για την πληκτρολόγηση δεδοµένων

Λοιπό εξοπλισµό, υλικό ή και λογισµικό το οποίο απαιτείται για την υλοποίηση του Έργου.

Τα Κέντρα Καταχώρησης θα πρέπει να διασφαλίζουν πλήρως τη ασφάλεια των πληροφοριών, ελαχιστοποιώντας τη δυνατότητα πρόσβασης σε αυτά µη εξουσιοδοτηµένων ατόµων.

Κατά τον σχεδιασµό και την υλοποίηση των απαιτήσεων ασφαλείας και εµπιστευτικότητας του Έργου, ο Ανάδοχος και η Οµάδα Έργου του θα πρέπει να λάβουν υπ’ όψη και να συµµορφωθούν πλήρως µε το ισχύον θεσµικό και νοµικό πλαίσιο (π.χ. προστασία των προσωπικών δεδοµένων - Κανονισµός (ΕΕ) 2016/679 του ΕΚ και του Συµβουλίου, της 27ης Απριλίου 2016, Ν. 4624/2019 Ν.2472/97 και Ν.3471/2006, προστασία των προσωπικών δεδοµένων στον τηλεπικοινωνιακό τοµέα - Ν. 3471/2006).

#### Απαιτήσεις για την ασφάλεια των δεδομένων κατά την καταχώρηση στα Κέντρα Καταχώρησης

Όλοι οι ηλεκτρονικοί υπολογιστές των θέσεων εργασίας των καταχωρητών δεν θα επιτρέπουν την πρόσβαση σε τοπικές συσκευές αποθήκευσης δεδομένων (floppy disk drives, memory sticks, backup drives) ή τη μεταφορά δεδομένων μέσω άλλης τεχνολογίας μεταφοράς δεδομένων (Υπέρυθρες ακτίνες, Bluetooth κλπ.) πέραν του τοπικού δικτύου που θα εγκατασταθεί. Επιπλέον, οι υπολογιστές **δεν** θα έχουν ενεργοποιημένη τη δυνατότητα σύνδεσης στο Internet.

H εφαρμογή καταχώρησης θα διασφαλίζει ότι **δεν** θα υπάρξει διαρροή προσωπικών δεδομένων κατά την πληκτρολόγηση και τον έλεγχο των δεδομένων από τον Ανάδοχο.

**Εμπιστευτικότητα**

Μετά την ολοκλήρωση της αξιολόγησης των προφορών που θα υποβληθούν και με την ανάδειξη του Αναδόχου που θα κληθεί να υλοποιήσει το Έργο, θα υπογραφεί η Σύμβαση, σύμφωνα με τις ισχύουσες διατάξεις. Επισημαίνεται, ότι καθ’ όλη τη διάρκεια της Σύμβασης, αλλά και μετά τη λήξη ή λύση αυτής και για διάρκεια τουλάχιστον δέκα πέντε (15) ετών, ο Ανάδοχος θα αναλάβει την υποχρέωση να τηρήσει εμπιστευτικές και να μη γνωστοποιήσει σε οποιοδήποτε τρίτο, οποιαδήποτε έγγραφα ή πληροφορίες που θα περιέλθουν σε γνώση του κατά την εκτέλεση των υπηρεσιών και την εκπλήρωση των υποχρεώσεων του. Επίσης, θα αναλάβει την υποχρέωση να μη γνωστοποιήσει μέρος ή το σύνολο του Έργου που θα εκτελέσει, χωρίς την προηγούμενη έγγραφη έγκριση της Αναθέτουσας Αρχής.

Ειδικότερα:

* Ο Ανάδοχος υποχρεούται να τηρεί εχεμύθεια ως προς τις εμπιστευτικές πληροφορίες και τα στοιχεία που σχετίζονται με τις δραστηριότητες του Αγοραστή. Ως εμπιστευτικές πληροφορίες και στοιχεία νοούνται όσα δεν είναι γνωστά στους τρίτους, ακόμα και αν δεν έχουν χαρακτηρισθεί από την Αναθέτουσα Αρχή ως εμπιστευτικά. Η τήρηση εμπιστευτικών πληροφοριών από τον Ανάδοχο διέπεται από τις κείμενες διατάξεις και το νομοθετικό πλαίσιο και πρέπει να είναι εφάμιλλο της εμπιστευτικότητας που τηρεί ο Ανάδοχος για το δικό του Οργανισμό και για τις δικές του πληροφορίες εμπιστευτικού χαρακτήρα.
* Ο Ανάδοχος υποχρεούται να αποφεύγει οποιαδήποτε εμπλοκή των συμφερόντων του με τα συμφέροντα της Αναθέτουσας Αρχής, να παραδώσει με τη λήξη της Σύμβασης όλα τα στοιχεία, έγγραφα κ.λπ. που έχει στην κατοχή του και αφορούν τον Αγοραστή, να τηρεί μια πλήρη σειρά των αρχείων και εγγράφων και του λοιπού υλικού που αφορά στην υλοποίηση και διοίκηση του Έργου καθώς και στις υπηρεσίες που θα παρέχονται στο πλαίσιο του Έργου από αυτόν.
* Ο Ανάδοχος υποχρεούται να προστατεύει το απόρρητο και τα αρχεία που αφορούν σε προσωπικά δεδομένα ατόμων και που τυχόν έχει στην κατοχή του για την υλοποίηση και παραγωγική λειτουργία του Έργου, ακόμη και μετά τη λήξη του, με βάση τα αναφερόμενα στη Σύμβαση. Ο Ανάδοχος οφείλει να λάβει όλα τα αναγκαία μέτρα, προκειμένου να διασφαλίσει ότι και οι υπάλληλοι/ συνεργάτες/ υπεργολάβοι του γνωρίζουν και συμμορφώνονται με τις παραπάνω υποχρεώσεις. Τα συμβαλλόμενα μέρη συμφωνούν ότι, σε περίπτωση υπαιτιότητας του Αναδόχου μη τήρησης των παραπάνω υποχρεώσεων εχεμύθειας, ο Ανάδοχος θα καταβάλει στον Αγοραστή ποινική ρήτρα ίση με το ποσό της αμοιβής του από τη Σύμβαση. Επίσης, η Αναθέτουσα Αρχή διατηρεί το δικαίωμα να απαιτήσει από τον Ανάδοχο την αποκατάσταση κάθε τυχόν περαιτέρω ζημίας.
* Σημειώνεται, ότι όλο το προσωπικό του Αναδόχου που θα έχει εμπλοκή στην υλοποίηση του έργου θα υπογράψει «Υπεύθυνη Δήλωση Ενημερώσεως Απορρεουσών Υποχρεώσεων από την Εξουσιοδότηση».

#### Παραγόμενα προϊόντα καταχώρησης Φακέλων

Τα παραγόμενα προϊόντα που θα συνοδεύουν την επιτυχή ολοκλήρωση της καταχώρησης των Ιατρικών Φακέλων θα είναι εγγραφές σε σχεσιακή βάση δεδομένων ή σε αρχεία δομημένης μορφής. Οι εγγραφές αυτές θα περιλαμβάνουν τόσο την Α’ όσο και τη Β’ καταχώρηση και σε περίπτωση που έχει πραγματοποιηθεί, και τη Γ΄ καταχώρηση. Διακριτά θα διατηρείται αναφορά εάν τα στοιχεία της Α΄ Καταχώρησης προέρχονται από σύστημα/βάση δεδομένων του Νοσοκομείου.

Ο Ανάδοχος του έργου θα καθορίσει στο Τεύχος Ανάλυσης Απαιτήσεων του έργου του, τις προδιαγραφές που θα ακολουθηθούν και αφορούν στο format αποθήκευσης για μετάπτωση, των καταχωρηθέντων εγγραφών, αλλά και γενικότερα στον τρόπο μετάπτωσης των καταχωρηθέντων στοιχείων στο Πληροφοριακό Σύστημα Διακίνησης Εγγράφων.

Το μέσο αποθήκευσης στο οποίο θα παραδίδονται / μεταφέρονται στην Κεντρική Υποδομή του Φορέα Λειτουργίας τα παραγόμενα ψηφιακά προϊόντα θα είναι σε εξωτερικούς αποσπώμενους σκληρούς δίσκους ανάλογα με τις απαιτήσεις χωρητικότητας που θα δημιουργηθούν. Στη θήκη του δίσκου θα πρέπει να υπάρχει κωδικοποιημένη επιγραφή σχετικά με το υλικό που περιέχει.

#### Απαιτήσεις Μετάπτωσης Υλικού Ψηφιοποίησης και Εισαγωγής Δεδομένων / Μεταδεδομένων

Τα παραγόμενα προϊόντα από τις διαδικασίες :

* σάρωσης και τεκμηρίωσης από τον Ανάδοχο.
* καταχώρησης Ιατρικών Φακέλων από τον Ανάδοχο.

με μέριμνα από τον Ανάδοχο, θα ενσωματώνονται στο Πληροφοριακό Σύστημα Διακίνησης Εγγράφων της παρούσας διακήρυξης, με συχνότητα που θα προταθεί στη [Μελέτη Εφαρμογής](#_Μελέτη_Εφαρμογής_-) και θα γίνει αποδεκτή από την ΕΠΠΕ.

#### Υπηρεσίες Ταυτοποίησης ασθενών

Αποτελούν την **Κανονικοποίηση-Συσχέτιση Πρωτοκόλλου Φυσικής Αρχειοθέτησης και Ηλεκτρονικού Μητρώου Ασθενών**, ο Ανάδοχος θα πρέπει κατά την σάρωση των φακέλων να τεκμηριώνει τον ιατρικό φάκελο που έχει παραλάβει με στοιχεία που έχει λάβει ηλεκτρονικά από το υπάρχον Σύστημα του εκάστοτε Νοσοκομείου. Κάθε φάκελος προς ψηφιοποίηση θα πρέπει να λαμβάνει κάποια αναγνωριστικά στοιχεία, τα οποία θα ταυτοποιούν τον παραληφθέντα φάκελο με την εγγραφή που υπάρχει στο Σύστημα του Νοσοκομείου / Μονάδας Υγείας.

Κάθε φάκελος ασθενούς θα έχει κάποια αναγνωριστικά στοιχεία που τον καθιστούν μοναδικό. Εφόσον το παρόν Έργο αφορά πρόσφατους φακέλους, ο κάθε φάκελος θα έχει, ενδεικτικά, τα εξής μοναδικά στοιχεία:

* Αριθμός Περιστατικού
* ΑΜΚΑ

Το ονοματεπώνυμο (κίνδυνος συνωνυμίας) ή το μητρώο ασθενούς (μοναδικός αριθμός ταυτοποίησης ασθενούς στην εκάστοτε Νοσοκομείου) δεν αφορά μοναδικό αριθμό φακέλου, καθώς μπορεί να αναφέρεται σε διάφορα περιστατικά. Για παράδειγμα, ένας ασθενής που έχει περισσότερες από μία εισαγωγές, λαμβάνει διαφορετικό Αριθμό Περιστατικού για κάθε εισαγωγή.

Η κατάσταση των ιατρικών φακέλων από την παραλαβή τους μέχρι την οριστική παράδοση και επιστροφή τους θα πρέπει να παρακολουθείται από σύστημα παρακολούθησης του Αναδόχου.

Αναζητώντας οποιοδήποτε αναγνωριστικό στοιχείο (προερχόμενο από το Σύστημα του εκάστοτε Νοσοκομείου), θα πρέπει να φαίνεται η χωροταξική θέση του φακέλου, καθώς και το στάδιο στο οποίο βρίσκεται (παραλαβή / ψηφιοποίηση / τεκμηρίωση / έλεγχος / επιστροφή κ.ά.).

Στις υπηρεσίες περιλαμβάνονται:

* παραλαβή του πρωτογενούς υλικού, καταγραφή, αποθήκευση και διαχείρισή του
* καταγραφή μέσω της καταχώρησης στο σύστημα Κανονικοποίησης - Συσχέτισης που οφείλει να αναπτύξει ο Ανάδοχος.

Κατά τη διαδικασία ψηφιοποίησης και προκειμένου να υπάρχει σύνδεση μεταξύ των αρχείων που θα προκύψουν και των πρωτότυπων φακέλων ασθενών, με χρήση κατάλληλου λογισμικού θα πρέπει να εισάγονται τα απαραίτητα δεδομένα που προσδιορίζουν μοναδικά τον κάθε φάκελο ασθενή. Με την χρήση του συστήματος κανονικοποίησης - συσχέτισης θα είναι εφικτή η αναζήτηση κάθε φακέλου ασθενούς **ανά κλινική και ανά ημερομηνία εξόδου.**

#### Υπηρεσίες Μετάπτωσης

Ο Ανάδοχος υποχρεούται να εκπονήσει Μελέτη μετάπτωσης των δεδομένων και των συστημάτων στην οποία να καταγραφεί η υπάρχουσα φυσική και λογική αρχιτεκτονική, η μεθοδολογία και τα εργαλεία εγκατάστασης στο H-Cloud.

Όπως ήδη αναφέρθηκε το ψηφιοποιημένο υλικό και τα μεταδεδομένα του θα μεταπέσουν / τροφοδοτηθούν σε Κεντρικό αποθετήριο (δεν αποτελεί αντικείμενο της παρούσας) ψηφιοποιημένων κλινικών εγγράφων του φακέλου ασθενούς το οποίο θα εγκατασταθεί στο Cloud Health της ΗΔΙΚΑ και μέσω των προδιαγραφών διαλειτουργικότητας και των μεταδεδομένων του ΕΠΔΗΥ θα είναι σε θέση να τροφοδοτήσει, την Εθνική υποδομή του Εθνικού Ηλεκτρονικού Φακέλου Υγείας των πολιτών (National Digital Patient Health Record (NDPHR) επιτρέποντας την επισκόπηση δεδομένων και εγγράφων των Πολιτών μέσω και της εφαρμογής του Ατομικού Ηλεκτρονικού Φακέλου Υγείας (ΑΗΦΥ), δίνοντας έτσι την δυνατότητα σε ασθενείς/πολίτες να αποκτήσουν ολοκληρωμένη πρόσβαση στα δεδομένα υγεία που αφορούν σε Δευτεροβάθμια / Τριτοβάθμια φροντίδα υγείας.

#### Υπηρεσίες Εκπαίδευσης

Ο Ανάδοχος οφείλει να προσφέρει υπηρεσίες εκπαίδευσης – µεταφοράς τεχνογνωσίας στα στελέχη, χρήστες και διαχειριστές των Υποσυστηµάτων – Εφαρμογών, των Αναδόχων των υπολοίπων Εκτελεστικών Συμβάσεων (έως 4 άτοµα από τους Αναδόχους των άλλων Εκτελεστικών Συμβάσεων), όπως επίσης σε στελέχη της Αναθέτουσας Αρχής, µε στόχο την πλήρη αξιοποίηση του Έργου. Η εκπαίδευση µπορεί να γίνει και µε τηλε-εκπαίδευση. H εκπαίδευση, που θα παρασχεθεί στο πλαίσιο του Έργου της παρούσας διακήρυξης, θα είναι δοµηµένη σε ολοήµερα σεµινάρια των έξι (6) ωρών ανά ηµέρα. Ο µέγιστος αριθµός χρηστών ανά τµήµα θα είναι δέκα (10). H εκπαίδευση θα αφορά το σύνολο των Εφαρµογών και η διάρκειά της θα είναι δύο (2) ηµέρες ανά Εφαρµογή. Το σύνολο των ατόµων που θα εκπαιδευτούν είναι πενήντα (50). Οι υπηρεσίες εκπαίδευσης θα περιλαµβάνουν κατ’ ελάχιστο τα εξής:

* Οδηγό εκπαίδευσης (σεµιναριακού τύπου), ο οποίος θα περιλαµβάνει:
  + το αντικείµενο της εκπαίδευσης ανά κατηγορία εκπαιδευοµένων.
  + Την εκπαιδευτική διαδικασία και τον τρόπο διαχείρισής της.
  + τη µεθοδολογική προσέγγιση, την οργάνωση και προετοιµασία εκπαίδευσης.
  + τον αναλυτικό προγραµµατισµό εκπαιδευτικών σεµιναρίων, ο οποίος θα συµφωνηθεί µε τον Φορέα Λειτουργίας.
* Δηµιουργία εκπαιδευτικού και εποπτικού υλικού εκπαίδευσης (σε έντυπη και ηλεκτρονική µορφή) για όλες τις κατηγορίες χρηστών που θα αναφερθούν στη συνέχεια, µε βάση τις ανάγκες και τον προσδοκώµενο ρόλο στην επιχειρησιακή αξιοποίηση του Συστήματος.
* Το σύνολο του εκπαιδευτικού υλικού θα πρέπει να είναι γραµµένο στην ελληνική γλώσσα.
* ∆ιενέργεια εκπαίδευσης των χρηστών µε βάση τον ρόλο τους στο Έργο
* Αξιολόγηση της διαδικασίας και των αποτελεσµάτων εκπαίδευσης και εισηγητικά µέτρα για µεγιστοποίηση της επιχειρησιακής αξιοποίησης του Συστήµατος

#### Υπηρεσίες Πιλοτικής Λειτουργίας

Ο Ανάδοχος υποχρεούται στο πλαίσιο του Έργου να παράσχει υπηρεσίες Πιλοτικής Λειτουργίας του Πληροφοριακού Συστήματος σε μια ομάδα κρίσιμων χρηστών - στελεχών του Φορέα Λειτουργίας, υπό εικονικές συνθήκες λειτουργίας του, με πραγματικά δεδομένα. Στόχος είναι να αναδειχθούν τυχόν ελλείψεις στη λειτουργικότητα των Υποσυστημάτων ή άλλα προβλήματα στον σχεδιασμό πριν λειτουργήσουν τα Υποσυστήματα στο κρίσιμο πραγματικό επιχειρησιακό περιβάλλον.

Οι υπηρεσίες Πιλοτικής Λειτουργίας, που θα παρασχεθούν από τον Ανάδοχο κατά την Φάση «Εκπαίδευση - Πιλοτική Λειτουργία», περιλαμβάνουν:

* Την επιβεβαίωση καλής λειτουργίας, σύμφωνα με τα επικαιροποιημένα σενάρια ελέγχου, του Συστήματος.
* Τις τελικές δοκιμές ελέγχου λειτουργικότητας, επίδοσης και διαθεσιμότητας, προσθήκες/ τροποποιήσεις, σύνθεση, κλπ.) με στόχο να επιβεβαιωθεί η απόλυτα εύρυθμη λειτουργία και καλή συνεργασία των Υποσυστημάτων του Πληροφοριακού Συστήματος, τόσο μεταξύ τους, όσο και εξωτερικά, υπό συνθήκες πλήρους παραγωγικής λειτουργίας.
* Την πραγματοποίηση δοκιμών υψηλού φόρτου (stress tests) με χρήση κατάλληλου εργαλείου. Ο υποψήφιος Ανάδοχος θα πρέπει να περιγράψει στην προσφορά του το εργαλείο stress tests που θα χρησιμοποιήσει στο πλαίσιο του Έργου.
* Την επιτόπια υποστήριξη κατά την εργασία (on the job training) για τη λειτουργία / έλεγχο των Υποσυστημάτων του Φορέα Λειτουργίας για την επίλυση τεχνικών προβλημάτων, την υποστήριξη χρηστών στο χειρισμό και λειτουργία των Υποσυστημάτων και τη διασφάλιση της εύρυθμης λειτουργίας του Πληροφοριακού Συστήματος.

Ο ημερήσιος χρόνος απασχόλησης των στελεχών του Αναδόχου θα είναι οκτώ (8) ώρες, κατά τις ώρες λειτουργίας των αρμόδιων Δ/νσεων του Φορέα Λειτουργίας.

Οι υπηρεσίες της περιόδου Πιλοτικής Λειτουργίας περιλαμβάνουν

* Τη συλλογή παρατηρήσεων των χρηστών και καταγραφή τους σε Σύστημα Διακίνησης Αιτημάτων Έργων (Ticket Management System) που θα διατεθεί στον ανάδοχο.
* Τις βελτιώσεις και την άμεση επίλυση τεχνικών προβλημάτων και διόρθωση / διαχείριση λαθών.
* Τις βελτιώσεις των ρυθμίσεων του ΠΣ με στόχο τη βέλτιστη λειτουργία του.
* Την επικαιροποίηση των σεναρίων ελέγχου καθ’ όλη τη διάρκεια της φάσης αυτής (εφόσον πραγματοποιηθούν αλλαγές / προσθήκες που επηρεάζουν τα υφιστάμενα σενάρια ελέγχου)
* Την επικαιροποίηση της τεχνικής και λειτουργικής τεκμηρίωσης (εφόσον πραγματοποιηθούν αλλαγές / προσθήκες).

#### Υπηρεσίες Δοκιμαστικής Λειτουργίας

Ο Ανάδοχος οφείλει να προσφέρει υπηρεσίες με στόχο την υποστήριξη στη μετάβαση σε πλήρη επιχειρησιακή λειτουργία του συνόλου του Πληροφοριακού Συστήματος του Φορέα. Οι υπηρεσίες αυτές, που θα παρασχεθούν από τον Ανάδοχο κατά την Φάση Φ2.Β Δοκιμαστική Λειτουργία, περιλαμβάνουν:

* Την υποστήριξη από πλευράς Αναδόχου σε συνθήκες **Εγγυημένου Επιπέδου Υπηρεσιών** της πλήρους επιχειρησιακής λειτουργίας του Συστήματος (λειτουργία με πραγματικά δεδομένα από το σύνολο των προβλεπόμενων χρηστών)
* Τη συντήρηση του έτοιμου λογισμικού και των Υποσυστημάτων του Πληροφοριακού Συστήματος

Στο πλαίσιο των Υπηρεσιών Δοκιμαστικής - Παραγωγικής Λειτουργίας, περιλαμβάνονται οι εξής υπηρεσίες

* Τη συλλογή παρατηρήσεων των χρηστών και καταγραφή τους σε Σύστημα Διαχείρισης Αιτημάτων Έργων (Ticket Management System) που θα διατεθεί στον Ανάδοχο.
* Τις βελτιώσεις των Υποσυστημάτων και την άμεση επίλυση τεχνικών προβλημάτων και διόρθωση / διαχείριση λαθών.
* Τις βελτιώσεις των ρυθμίσεων των Υποσυστημάτων με στόχο τη βέλτιστη λειτουργία τους.
* Την επικαιροποίηση των σεναρίων ελέγχου (εφόσον πραγματοποιηθούν αλλαγές / προσθήκες στα Υποσυστήματα που επηρεάζουν τα υφιστάμενα σενάρια ελέγχου).
* Την επικαιροποίηση της τεχνικής και λειτουργικής τεκμηρίωσης των Υποσυστημάτων (εφόσον πραγματοποιηθούν αλλαγές / προσθήκες στα Υποσυστήματα).

Για την έναρξη παροχής υπηρεσιών Δοκιμαστικής Λειτουργίας απαιτείται να έχουν διασφαλιστεί / ολοκληρωθεί τα παρακάτω:

1. Να έχουν εισαχθεί από τον Ανάδοχο στη βάση δεδομένων, στοιχεία ικανά για να μπορέσουν να λειτουργήσουν πλήρως τα Υποσυστήματα του Συστήματος.
2. Να έχει ολοκληρωθεί η εκπαίδευση του συνόλου των χρηστών.

Να έχουν οριστεί στο σύστημα από τον Ανάδοχο χρήστες και δικαιώματα πρόσβασης για μέρος ή το σύνολο των χρηστών.

#### Υπηρεσίες Εγγύησης και Συντήρησης

Ο Ανάδοχος οφείλει να παρέχει υπηρεσίες Εγγύησης σύμφωνα με τα απαιτούμενα στην Παρ. 6.3.1 του Παρόντος Παραρτήματος.

### Μεθοδολογία Υλοποίησης

#### Χρονοδιάγραμμα

Η συνολική διάρκεια της σύμβασης ορίζεται σε τριάντα έξι (36) μήνες και νοείται το χρονικό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με το αναλυτικό χρονοδιάγραμμα που παρατίθεται στη συνέχεια.

Στη συνολική διάρκεια της σύμβασης περιλαμβάνεται και ο χρόνος που θα απαιτηθεί για την παραλαβή των ενδιάμεσων φάσεων ή παραδοτέων μέχρι την παράδοση και του τελευταίου παραδοτέου που ορίζει την λήξη της σύμβασης και την έναρξη της διαδικασίας για την οριστική παραλαβή του έργου.

|  |  |  |  |  |  |
| --- | --- | --- | --- | --- | --- |
| **ΧΡΟΝΟΔΙΑΓΡΑΜΜΑ ΕΡΓΟΥ** | | | | | |
| **Φάση** | **Τίτλος Φάσης** | **Διάρκεια υλοποίησης (ΜΗΝΕΣ)** | **Διάρκεια Ελέγχου Παραδοτέων (ΜΗΝΕΣ)** | **Διάρκεια Σύμβασης (ΜΗΝΕΣ)** | **Έναρξη** |
| **ΦΑΣΗ 1** | Α) Μελέτη Εφαρμογής -Ανάλυση Απαιτήσεων  Β) Μελέτη Διαλειτουργικότητας (για την πρώτη εκτελεστική Σύμβαση) | **2** | **1** | **3** | Υπογραφή της Σύμβασης |
| **ΦΑΣΗ 2** | Α) Εγκατάσταση Υλικοτεχνικής Υποδομής- Εκπαίδευση Υπευθύνων Σάρωσης & Καταχώρησης  Β) Προμήθεια και εγκατάσταση έτοιμου Λογισμικού - Ανάπτυξη Εφαρμογών - Εγκατάσταση στο H-Cloud (για την πρώτη εκτελεστική Σύμβαση) | **2** | **1** | **3** | Με την ολοκλήρωση της Φάση 1 |
| **5** | **1** | **6** |
| **ΦΑΣΗ 3** | Ταξινόμηση Φακέλων, Σάρωση και Τεκμηρίωση Εγγράφων | **31** | **1** | **32** | Ένα μήνα μετά την έναρξη της φάσης 2 |
| **ΦΑΣΗ 4** | Καταχώρηση Στοιχείων  Υπηρεσίες ταυτοποίησης Ασθενών | **31** | **1** | **32** | Ένα μήνα μετά την έναρξη της φάσης 2 |

Στη συνέχεια παρατίθεται το ενδεικτικό χρονοδιάγραμμα υλοποίησης του Έργου:



#### Φάσεις – Παραδοτέα

#### Φάση 1: Μελέτη Εφαρμογής – Ανάλυσης Απαιτήσεων

|  |  |
| --- | --- |
| **Φάση Φ1: Μελέτη Εφαρμογής – Ανάλυσης Απαιτήσεων** | |
| Στη συγκεκριμένη φάση, ο Ανάδοχος θα καταρτίσει το πλάνο υλοποίησης του έργου, θα αποσαφηνίσει όλες τις πτυχές του έργου και θα οριστικοποιήσει τις προδιαγραφές του λογισμικού και του εξοπλισμού που θα παραδώσει, τις υπηρεσίες ψηφιοποίησης και καταγραφής/καταχώρησης μεταδεδομένων, καθώς και το περιεχόμενο των υπηρεσιών που θα παρέχει. Επιπλέον, θα προσδιορίσει λεπτομερώς τις απαιτήσεις διαλειτουργικότητας και ασφάλειας του πληροφοριακού συστήματος.  Η Φάση 1 θα ξεκινήσει με την υπογραφή της σύμβασης του έργου. Οι ενέργειες του Αναδόχου κατά τη Φάση 1 θα έχουν ολοκληρωθεί σε χρονικό διάστημα δύο (2) μηνών από την υπογραφή της σύμβασης. Η ολοκλήρωση της Φάσης 1 σηματοδοτείται με την παραλαβή του συνόλου των παραδοτέων της Φάσης από την ΕΠΠΕ.  Η Φάση 1 αποτελεί το βασικό οδηγό υλοποίησης του Έργου και περιλαμβάνει:   * Το [Πλάνο Υλοποίησης Έργου](#_Πλάνο_Υλοποίησης_Έργου) (αρχικό), με παράδοση το Μ1. * Την Μελέτη Εφαρμογής, όπως αυτές αναλύονται στην Παρ. [Μελέτη Εφαρμογής - Ανάλυση Απαιτήσεων](#_Μελέτη_Εφαρμογής_-), η οποία περιλαμβάνει μεταξύ άλλων το **επικαιροποιημένο** [Πλάνο Υλοποίησης Έργου](#_Πλάνο_Υλοποίησης_Έργου), το [Τεύχος Ανάλυσης Απαιτήσεων](#_Τεύχος_Ανάλυσης_Απαιτήσεων) (και τα Σχέδια Ποιότητας Ψηφιοποίησης και Καταχώρησης) * τη [Μελέτη Διαλειτουργικότητας & Διασύνδεσης](#_Μελέτη_Διαλειτουργικότητας_και) και τη μελέτη Εγκατάστασης του συστήματος στο H-Cloud (αφορά την Πρώτη Εκτελεστική Σύμβαση του έργου). * Την [Μελέτη Ασφαλείας](#_Μελέτη_Ασφαλείας) (αφορά την Πρώτη Εκτελεστική Σύμβαση του έργου)   Τα αναμενόμενα αποτελέσματα της Φάσης 1 συνοψίζονται σε παραδοτέα στον ακόλουθο Πίνακα: | |
| **Τίτλος Παραδοτέου** | **Περιγραφή Παραδοτέου** |
| **Π1.1 Πλάνο Υλοποίησης Έργου** | Περιλαμβάνει κατ’ ελάχιστο τα αναφερόμενα στην Παρ. [Πλάνο Υλοποίησης Έργου](#_Πλάνο_Υλοποίησης_Έργου), με παράδοση το Μ1. |
| **Π1.2 Μελέτη Εφαρμογής - Ανάλυση Απαιτήσεων** | Περιλαμβάνει κατ’ ελάχιστο τα αναφερόμενα στην Παρ. [Μελέτη Εφαρμογής - Ανάλυση Απαιτήσεων](#_Μελέτη_Εφαρμογής_-):  - Πλάνο Υλοποίησης Έργου (Επικαιροποιημένο)  - Τεύχος Ανάλυσης Απαιτήσεων  - Μεθοδολογία Έργου  - Μελέτη Διαλειτουργικότητας και Διασύνδεσης (αφορά την Πρώτη Εκτελεστική Σύμβαση του έργου)  - Μελέτη Εγκατάστασης του συστήματος στο Η-Cloud (αφορά την Πρώτη Εκτελεστική Σύμβαση του έργου) |
| **Π1.3 Μελέτη Ασφαλείας** | Περιλαμβάνει κατ’ ελάχιστο τα αναφερόμενα στην Παρ. [Μελέτη Ασφαλείας](#_Μελέτη_Ασφαλείας) (αφορά την Πρώτη Εκτελεστική Σύμβαση του έργου). |
| **Π1.4 Σχέδιο Εκπαίδευσης Κεντρικών Διαχειριστών Συστήματος και Χρηστών Φορέα** | Περιλαμβάνει κατ’ ελάχιστο τα αναφερόμενα στην Παρ. 8 |

#### Φάση 2.Α: Εγκατάσταση Υλικοτεχνικής Υποδομής - Εκπαίδευση Υπευθύνων Σάρωσης & Καταχώρησης

|  |  |
| --- | --- |
| **Φάση Φ2.Α: Εγκατάσταση Υλικοτεχνικής Υποδομής- Εκπαίδευση Υπευθύνων Σάρωσης & Καταχώρησης** | |
| Η Φάση 2.Α θα ξεκινήσει τρείς (3) μήνες μετά την υπογραφή της σύμβασης του έργου.  Η διάρκεια της Φάσης 2.Α είναι δύο (2) μήνες.  Κατά τη διάρκεια της Φάσης ο Ανάδοχος θα προβεί στις παρακάτω ενέργειες όσον αφορά :   * Την προμήθεια πάσης φύσεως εξοπλισμού που θα απαιτηθεί στο πλαίσιο του έργου (σαρωτές, σταθμοί εργασίας, κ.ά). Ο εξοπλισμός παραμένει στην κυριότητα του Αναδόχου. * Την οργάνωση του Κέντρου/ων Ψηφιοποίησης και Καταχώρησης (δημιουργία θέσεων εργασίας, εγκατάσταση εξοπλισμού, κ.ά.) * Την εκπαίδευση των μελών των ομάδων σάρωσης, καταχώρησης, υποστήριξης και ελέγχου του Αναδόχου.   Τα αναμενόμενα αποτελέσματα της Φάσης 2.Α συνοψίζονται σε παραδοτέα στον ακόλουθο Πίνακα: | |
| **Τίτλος Παραδοτέου** | **Περιγραφή Παραδοτέου** |
| **Π2.Α.1 Ολοκλήρωση Κέντρου Ψηφιοποίησης και Καταχώρησης** | Αναφορά ολοκλήρωσης Κέντρου Ψηφιοποίησης και Καταχώρησης. |
| **Π2.Α.2 Εκπαίδευση Ομάδων Αναδόχου** | Αναφορά ολοκλήρωσης εκπαίδευσης με αναφορά στα τυχόν προβλήματα που διαπιστώθηκαν. |

#### Φάση 2.Β: Προμήθεια και εγκατάσταση έτοιμου Λογισμικού – Ανάπτυξη Εφαρμογών - Εγκατάσταση στο Η-Cloud (αφορά την Πρώτη Εκτελεστική Σύμβαση του έργου)

|  |  |
| --- | --- |
| **Φάση Φ2.Β: Προμήθεια και εγκατάσταση έτοιμου Λογισμικού – Ανάπτυξη Εφαρμογών - Εγκατάσταση στο H-Cloud** | |
| Η Φάση 2.Β θα ξεκινήσει τρείς (3) μήνες μετά την υπογραφή της σύμβασης του έργου.  Η διάρκεια της Φάσης 2.Β είναι πέντε (5) μήνες.  Στόχος της Φάσης 2 του έργου είναι η έγκαιρη και ορθή εγκατάσταση και παραμετροποίηση του εξοπλισμού ψηφιοποίησης και καταχώρησης και του λογισμικού συστήματος, σύμφωνα με τα αποτελέσματα των εργασιών της Φάσης 1, ιδιαίτερα της μελέτης εφαρμογής και της μελέτης ασφάλειας.  Παράλληλα στη συγκεκριμένη φάση ο Ανάδοχος θα προβεί στην ανάπτυξη των υποσυστημάτων ηλεκτρονικής Διακίνησης εγγράφων, και των βοηθητικών συστημάτων που αναφέρονται στην παρούσα («ΠΣ ψηφιοποίησης και καταλογοποίησης», «Υποστήριξης δειγματοληπτικών ελέγχων και μετάπτωσης καταχωρηθέντων Ιατρικών Φακέλων» και «Παρακολούθησης πορείας σαρώσεων & καταχωρήσεων»,) την εγκατάστασή τους στον κατάλληλο εξοπλισμό και τη θέση τους σε κατάσταση δοκιμαστικής λειτουργίας. Οι εργασίες της Φάσης θα βασίζονται στις μελέτες εφαρμογής και ασφάλειας του έργου. Η φάση αυτή περιλαμβάνει επίσης τις δοκιμές αποδοχής του συστήματος, την πιλοτική – δοκιμαστική λειτουργία, όπως επίσης τις υπηρεσίες εκπαίδευσης.  Με το πέρας των εργασιών της Φάσης 2.Β το πληροφοριακό σύστημα θα είναι εγκατεστημένο, παραμετροποιημένο και σε λειτουργία.  Στο πλαίσιο της Φάσης 2.Β, θα πραγματοποιηθούν οι κάτωθι εργασίες:  **Α) Προπαρασκευαστικές ενέργειες**  Κατά τη διάρκεια του πρώτου μήνα της Φάσης 2.Β, ο Ανάδοχος θα προβεί σε προπαρασκευαστικές ενέργειες που αφορούν   * τις εφαρμογές λογισμικού που θα δημιουργήσει ή / και – ενδεχομένως – παραμετροποιήσει. * Στον εξοπλισμό που θα χρησιμοποιήσει για τη σάρωση των Ιατρικών Φακέλων. * στον εξοπλισμό που θα εγκαταστήσει στα Κέντρα Ψηφιοποίησης και Καταχώρησης. * της ομάδες εργασίας που θα δημιουργήσει και θα εκπαιδεύσει. * σε λοιπά θέματα που θα εξαρτηθούν από τη μεθοδολογία υλοποίησης που θα ακολουθήσει.   Ο Ανάδοχος θα προβεί για την υπόλοιπη διάρκεια της Φάσης 2.Β στις εξής ενέργειες:  **Β) Δημιουργία / Παραμετροποίηση των εφαρμογών**   * Επισκόπησης κλινικών Εγγράφων, σύμφωνα με την Παρ. [3.1](#_ΠΣ_Ηλεκτρονικής_Διαχείρισης) * Δημιουργία Φακέλου Πελάτη στον οποίο θα καταχωρούνται οι Ιατρικοί Φάκελοι και διασφάλισης ποιότητας, σύμφωνα με τα οριζόμενα στην Παρ. ΠΣ ψηφιοποίησης και καταλογοποίησης. * υποστήριξης δειγματοληπτικών ελέγχων και μετάπτωσης καταχωρηθέντων Φακέλων Ασθενών, σύμφωνα με τα οριζόμενα στην [Λειτουργικές Προδιαγραφές Εφαρμογής υποστήριξης δειγματοληπτικών ελέγχων και μετάπτωσης καταχωρηθέντων Φακέλων](#_Λειτουργικές_Προδιαγραφές_Εφαρμογής_1). * παρακολούθησης πορείας σαρώσεων & καταχωρήσεων, σύμφωνα με τα οριζόμενα στην Παρ. [Λειτουργικές Προδιαγραφές Εφαρμογής παρακολούθησης πορείας σαρώσεων & καταχωρήσεων](#_Λειτουργικές_Προδιαγραφές_Εφαρμογής_2).   **Γ) Δοκιμές**  Επίσης, στο πλαίσιο της Φάσης 2.Β, θα πραγματοποιηθούν οι κάτωθι εργασίες:   * θα διενεργηθεί ένας πρωτοβάθμιος έλεγχος λειτουργικότητας κάθε υποσυστήματος χωριστά (unit tests, integration tests, interoperability tests, κλπ), σύμφωνα με τη Παρ. [Σενάρια Ελέγχου Λογισμικού](#_Σενάρια_Ελέγχου_Λογισμικού) * θα πραγματοποιηθεί δοκιμαστική ψηφιοποίηση εγγράφων (σύμφωνα με το Σχέδιο Ποιότητας της Μελέτης Εφαρμογής) * θα διαμορφωθούν τα εγχειρίδια τεκμηρίωσης, * θα διαμορφωθούν τα system manuals και τα εγχειρίδια διαχείρισης * θα διαμορφωθούν τα επικαιροποιημένα σενάρια ελέγχου, και θα ενσωματωθούν στο Π6. Μεθοδολογία και Σενάρια Ελέγχου (βλ. Παρ. [Σενάρια Ελέγχου Λογισμικού](#_Σενάρια_Ελέγχου_Λογισμικού)) * θα διενεργηθούν οι δοκιμές ελέγχου των Υποσυστημάτων με την συμμετοχή επιλεγμένων στελεχών του Φορέα Λειτουργίας (acceptance tests) * μετά την εκπαίδευση των καταχωρητών Ιατρικών Φακέλων θα πραγματοποιηθούν **δοκιμαστικές καταχωρήσεις** από τις ομάδες καταχώρησης με στόχο τον έγκαιρο εντοπισμό προβλημάτων στην καταχώρηση ή άλλα προβλήματα και άμεση λήψη μέτρων αντιμετώπισης, σύμφωνα με το αντίστοιχο Σχέδιο Ποιότητας της Μελέτης Εφαρμογής).   **Δ) Εγκατάσταση στο Η-Cloud**  Θα πραγματοποιηθούν οι κάτωθι εργασίες, σύμφωνα με όσα αναφέρονται στις Παρ. 4.1 και 5.7:   * Υπηρεσίες για τη εγκατάσταση του Πληροφοριακού Συστήματος και λοιπών Συστημάτων στο Η-Cloud * εγκατάσταση, παραμετροποίηση, βελτιστοποίηση της λειτουργίας (fine tuning) και θέση σε πλήρη λειτουργία του Συστήματος (απαραίτητων εφαρμογών και λογισμικού συστήματος το οποίο θα παραχθεί στο πλαίσιο της παρ. 1.2.3) στο Η-Cloud.   Υπηρεσίες ενίσχυσης της ασφάλειας του δικτύου (κρυπτογράφηση βάσης και εφαρμογή των αντιμέτρων ασφαλείας που θα προκύψουν από τη Μελέτη Ασφάλειας).  **Ε) Πιλοτική Λειτουργία**  Η Πιλοτική Λειτουργία περιλαμβάνει τις υπηρεσίες, όπως περιγράφονται στην Παρ. Υπηρεσίες Φάσης Πιλοτικής Λειτουργίας.  Κατά την περίοδο της πιλοτικής λειτουργίας, το πληροφοριακό σύστημα θα λειτουργεί πιλοτικά με σκοπό να διαπιστωθούν και να αποκατασταθούν τυχόν προβλήματα και δυσλειτουργίες. Επίσης, κατά την περίοδο αυτή θα εκτελεστούν διάφορες δράσεις που θα συμβάλλουν στη μεγαλύτερη αποδοχή του πληροφοριακού συστήματος από τους χρήστες του, καθώς και ο τελικός έλεγχος των τεχνικών προδιαγραφών διαλειτουργικότητας και ανοιχτών δεδομένων και η μεταφόρτωση των μεταδεδομένων και των αντιγράφων ασφαλείας. Τέλος, στη φάση αυτή τίθενται σε λειτουργία οι μηχανισμοί υποστήριξης των χρηστών που θα πρέπει να προσφέρει ο Ανάδοχος.  Με την ολοκλήρωση των ελέγχων της πιλοτικής λειτουργίας, θα διαμορφωθούν:   * τα επικαιροποιημένα εγχειρίδια λειτουργικής και υποστηρικτικής τεκμηρίωσης. * οι επικαιροποιημένες μελέτες αποτίμησης της επικινδυνότητας και της πολιτικής ασφάλειας του Συστήματος.   **ΣΤ) Δοκιμαστική / Παραγωγική Λειτουργία**  Στο πλαίσιο της Φάσης 2.Β περιλαμβάνονται και οι ακόλουθες ενέργειες:   * επιτόπια υποστήριξη (on-the-job training) των χρηστών και διαχειριστών του Φορέα Λειτουργίας, όπως περιγράφεται στην Παρ.5.10. * συνεχή υποστήριξη των χρηστών του Συστήματος. * επίλυση των παρακάτω αναφερόμενων προβλημάτων: * Προβλήματα κωδικοποίησης. * Παραμετροποιήσεις / Ρυθμίσεις λογισμικού Συστήματος. * Παραμετροποιήσεις / Ρυθμίσεις λογισμικού Υποσυστημάτων. * Παραμετροποιήσεις / Ρυθμίσεις της βάσης δεδομένων. * Προβλήματα φυσικής ανταπόκρισης του συστήματος. * Προβλήματα διασύνδεσης και ανταλλαγής δεδομένων. * Προβλήματα επίδοσης των Υποσυστημάτων. * παροχή υπηρεσιών ανάπτυξης (development) συμπληρωματικών ή ανασχεδιασμένων λειτουργιών στα Υποσυστήματα, ύστερα από κλήση (ad hoc). * διαμόρφωση αναλυτικών εγχειριδίων λειτουργικής και υποστηρικτής τεκμηρίωσης.   **Ζ) Υπηρεσίες Εκπαίδευσης**  Οι υπηρεσίες εκπαίδευσης αφορούν:   * τη διαμόρφωση και η παραγωγή του εκπαιδευτικού υλικού, * την εκπαίδευση των στελεχών που θα χρησιμοποιούν τις εφαρμογές. Οι υπηρεσίες εκπαίδευσης θα εκτελεστούν σύμφωνα με το πλάνο εκπαίδευσης που θα έχει προσδιοριστεί στη Φάση 1 του έργου.   Τα αναμενόμενα αποτελέσματα της Φάσης 2.Β συνοψίζονται σε παραδοτέα στον ακόλουθο Πίνακα: | |
| **Τίτλος Παραδοτέου** | **Περιγραφή Παραδοτέου** |
| **Π2.Β.1 Μεθοδολογία και Σενάρια Ελέγχου** | Όπως στην Παρ. [Σενάρια Ελέγχου Λογισμικού](#_Σενάρια_Ελέγχου_Λογισμικού). Θα πρέπει να υποβληθεί 1 μήνα πριν την ολοκλήρωση της Φάσης 2. |
| **Π2.Β.2 Εγκατεστημένο λογισμικό συστήματος και βοηθητικές εφαρμογές σε λειτουργική ετοιμότητα** | Όπως στις Παρ. [ΠΣ επισκόπησης κλινικών Εγγράφων](#_ΠΣ_Ηλεκτρονικής_Διαχείρισης) και [Προδιαγραφές υποστηρικτικών εφαρμογών λογισμικού](#_Προδιαγραφές_υποστηρικτικών_εφαρμογ). |
| **Π2.Β.3 Αποθετήριο Κλινικών εγγράφων σε πλήρη λειτουργία** | Όπως στην Παρ. [ΠΣ ηλεκτρονικής](#_ΠΣ_Ηλεκτρονικής_Διαχείρισης) διακίνησης εγγράφων. Περιλαμβάνει τον κώδικα της παραμετροποίησης του λογισμικού με την αναλυτική τεκμηρίωσή του (και όχι τον κώδικα του πακέτου λογισμικού που θα χρησιμοποιηθεί). |
| **Π2.Β.4 Ενοποίηση στην Υποδομή** | Υλοποιημένες και εγκατεστημένες Εφαρμογές (υποσυστήματα) και έτοιμο λογισμικό. Ενοποιημένο Σύστημα σε λειτουργική ετοιμότητα στο Η-cloud. |
| **Π2.Β.5 Αποτελέσματα ελέγχων συστήματος** | Σύμφωνα με τις προβλέψεις της Παρ. [Σενάρια Ελέγχου Λογισμικού](#_Σενάρια_Ελέγχου_Λογισμικού). |
| **Π2.Β.6 Εγχειρίδια τεκμηρίωσης του συστήματος (αρχική έκδοση)** | Για κάθε υποσύστημα και εφαρμογή θα παρασχεθούν στην ελληνική γλώσσα:   * Λεπτομερή εγχειρίδια υποστήριξης χρηστών (user manuals) * Λεπτομερή εγχειρίδια διαχείρισης και λειτουργίας (administration & operation manuals) * Λεπτομερή τεχνικά εγχειρίδια του συστήματος (system manuals) |
| **Π2.Β.7 Έκθεση Εφαρμογής Αντιμέτρων Ασφαλείας** | Αναλυτική περιγραφή του τρόπου εφαρμογής των αντιμέτρων ασφαλείας που θα προκύψουν από τη Μελέτη Ασφάλειας. |
| **Π2.Β.8 Πιλοτική Λειτουργία** | Περιλαμβάνει κατ’ ελάχιστο:  1. Εξουσιοδότηση Χρηστών: Ενέργειες παροχής εξουσιοδότησης στις κατάλληλες ομάδες χρηστών, σύμφωνα με τα αποτελέσματα της Φάσης 1: Μελέτη Εφαρμογής.  2. Δοκιμές Προσβασιμότητας και Λειτουργίας σε επιλεγμένους χρήστες από κρίσιμη κοινότητα χρηστών, χρησιμοποιώντας πραγματικά δεδομένα, έτοιμες να μπουν σε Δοκιμαστική Λειτουργία υπό συνθήκες Εγγυημένου Επιπέδου Υπηρεσιών. Κατά τις δοκιμές αυτές θα υπάρχει Επιτόπια υποστήριξη στελεχών του Αναδόχου για την πραγματοποίηση των ενεργειών που προβλέπονται κατά τη φάση πιλοτικής λειτουργίας.  3. Αυτοματοποιημένες Δοκιμές Φόρτου: Μελέτη, Προγραμματισμός και Εκτέλεση σεναρίων Δοκιμών Φόρτου.  Θα παραδοθούν:  - ΠΣ Διακίνησης Εγγράφων έτοιμο για δοκιμαστική λειτουργία  - Επικαιροποιημένο Τεύχος Ανάλυσης Απαιτήσεων  - Επικαιροποιημένες Εφαρμογές (υποσυστήματα), πλήρως ελεγμένες βάσει προσδιορισθέντων σεναρίων ελέγχου, έτοιμες για διαχείριση πραγματικών δεδομένων και έναρξη της Δοκιμαστικής Λειτουργίας  - Τεύχος με τα αποτελέσματα των δοκιμών ελέγχου λειτουργικότητας των Υποσυστημάτων και αποδοχής χρηστών που θα περιλαμβάνει τεκμηρίωση αναφορικά με:   * Καταγραφή των σφαλμάτων / συμβάντων που εμφανίστηκαν και του τρόπου αντιμετώπισής τους / ενεργειών υποστήριξης. * Αναφορά προσαρμογών και ρυθμίσεων στο λογισμικό * Καταγραφή αλλαγών (και απαιτήσεων που προέκυψαν από τις αλλαγές) στο Σύστημα Διαχείρισης Αιτημάτων (Ticket Management System) της ΚτΠ Μ.Α.Ε. * Δελτία παρουσίας επιτόπιας υποστήριξης. * Απολογιστική Έκθεση ad hoc υπηρεσιών development. |
| **Π2.Β.9 Επικαιροποιημένα Σενάρια Ελέγχου** | Επικαιροποιημένα Σενάρια ελέγχου (User acceptance tests) των επιμέρους Υποσυστημάτων και της εγκατάστασής τους, βάσει των οποίων θα γίνει ο έλεγχος των Εφαρμογών από επιλεγμένους χρήστες και προγραμματισμός της διενέργειας των δοκιμών ελέγχου. |
| **Π2.Β.10 Υπηρεσίες υποστήριξης της Δοκιμαστικής Λειτουργίας** | * Επιτόπια υποστήριξη στελεχών του Αναδόχου για την πραγματοποίηση των ενεργειών που προβλέπονται κατά τη φάση δοκιμαστικής λειτουργίας. * On-the-job training. |
| **Π2.Β.11 Σύστημα σε συνθήκες πλήρους επιχειρησιακής λειτουργίας, έτοιμο προς Οριστική Παραλαβή από την Αναθέτουσα Αρχή** | Τελικό σύστημα (περιβάλλον, λειτουργικότητα, δεδομένα) ελεγμένο μετά από εντατική χρήση σε συνθήκες πλήρους επιχειρησιακής λειτουργίας και πραγματικής παραγωγής και σε καθεστώς Εγγυημένου Επιπέδου Υπηρεσιών, από το σύνολο των προβλεπόμενων χρηστών.  Αποτελέσματα διενέργειας δοκιμών ελέγχου λειτουργικότητας των Υποσυστημάτων και αποδοχής χρηστών. |
| **Π2.Β.12 Επικαιροποιημένα Εγχειρίδια & Πηγαίος κώδικας** | Περιλαμβάνει κατ’ ελάχιστο:  1) Πηγαίο Κώδικα και Schemas (database, XML, JSON, κτλ.) για όλα τα Υποσυστήματα και επιμέρους εφαρμογές λογισμικού (εργαλεία λογισμικού) που θα παραδοθούν υλοποιηθούν ή / και προσαρμοστούν στο πλαίσιο του Έργου, καθώς και αρχεία παραμετροποίησης, και scripts αρχικοποίησης του Συστήματος. Περιλαμβάνουν τον κώδικα της παραμετροποίησης του λογισμικού με την αναλυτική τεκμηρίωσή του (και όχι τον κώδικα του πακέτου λογισμικού που θα χρησιμοποιηθεί).  2) Λεπτομερή εγχειρίδια υποστήριξης χρηστών (user manuals)  3) Επικαιροποιημένο Τεύχος Ανάλυσης Απαιτήσεων  4) Τελικές Εφαρμογές (υποσυστήματα), πλήρως ελεγμένες βάσει προσδιορισθέντων σεναρίων ελέγχου με πραγματικά δεδομένα έτοιμες για πλήρη Παραγωγική Λειτουργία  5) Επικαιροποιημένα Σενάρια ελέγχου (μετά από Δοκιμαστική Λειτουργία)  6) Αναλυτικό Οδηγό Διαλειτουργικότητας, Μαζικής Εισαγωγής/Εξαγωγής και Μετάπτωσης δεδομένων  7) Για κάθε υποσύστημα και εφαρμογή θα παρασχεθούν στην ελληνική γλώσσα, επικαιροποιημένες λεπτομερή εγχειρίδια διαχείρισης και λειτουργίας (administration & operation manuals)  8) Επικαιροποιημένη Σειρά Εγχειριδίων Τεκμηρίωσης της Αρχιτεκτονικής, της Λειτουργίας και της Παραμετροποίησης του ΟΠΣ και των Εφαρμογών του (για τον τεχνικό διαχειριστή – system Administrator)  9) Επικαιροποιημένο Εγχειρίδιο Υλοποίησης Εφαρμογής (για τον προγραμματιστή – σχήματα βάσεων, documentation κ.λπ.) που θα περιέχει ανάλυση δομής του κώδικα και των μεταβλητών σχήματα βάσεων, documentation κ.λπ. |
| **Π2.Β.13 Τεύχος αποτελεσμάτων Δοκιμαστικής Λειτουργίας** | Περιλαμβάνει τεκμηρίωση αναφορικά με:   * Καταγραφή των σφαλμάτων / συμβάντων που εμφανίστηκαν και του τρόπου αντιμετώπισής τους / ενεργειών υποστήριξης * Αναφορά προσαρμογών και ρυθμίσεων στο λογισμικό * Καταγραφή αλλαγών (και απαιτήσεων που προέκυψαν από τις αλλαγές) στο Σύστημα Διαχείρισης Αιτημάτων (Ticket Management System) της ΚτΠ Μ.Α.Ε. * Δελτία παρουσίας επιτόπιας υποστήριξης * Απολογιστική Έκθεση ad hoc υπηρεσιών development * Απολογιστική Έκθεση εξάπλωσης Συστήματος |
| **Π2.Β.14 Επικαιροποιημένα Σενάρια Ελέγχου Λογισμικού** | Επικαιροποιημένα Σενάρια ελέγχου (User acceptance tests) των επιμέρους Υποσυστημάτων, βάσει των οποίων θα γίνει ο έλεγχος των Εφαρμογών από επιλεγμένους χρήστες και προγραμματισμός της διενέργειας των δοκιμών ελέγχου. |
| **Π2.Β.15 Οριστικοποιημένο Σχέδιο εκπαίδευσης Κεντρικών Διαχειριστών Συστήματος και Χρηστών Φορέα** | Ο οριστικοποιημένος, αναλυτικός οδηγός εκπαίδευσης, θα περιλαμβάνει τα εξής:  • το αντικείμενο της εκπαίδευσης ανά κατηγορία εκπαιδευομένων  • την εκπαιδευτική διαδικασία και τον τρόπο διαχείρισής της  • τη μεθοδολογική προσέγγιση, την οργάνωση και προετοιμασία εκπαίδευσης  οριστικοποιημένο, αναλυτικό προγραμματισμό εκπαιδευτικών σεμιναρίων, ο οποίος θα έχει συμφωνηθεί με τον Φορέα Λειτουργίας |
| **Π2.Β.16 Υλικό Εκπαίδευσης και Τεκμηρίωσης** | Δημιουργία εκπαιδευτικού και εποπτικού υλικού εκπαίδευσης, με βάση τις ανάγκες και την ετοιμότητα των στελεχών του Φορέα να αξιοποιήσουν το σύστημα, και τον προσδοκώμενο ρόλο στην επιχειρησιακή του αξιοποίηση. |
| **Π2.Β.17 Διεξαγωγή Σεμιναρίων εκπαίδευσης στελεχών Φορέα** | Υπηρεσίες εκπαίδευσης, διαφοροποιούμενες ως προς το περιεχόμενο και την έμφαση, ανάλογα με τον ρόλο του κάθε στελέχους στα πλαίσια της υλοποίησης και ακόλουθης επιχειρησιακής λειτουργίας του συστήματος (στελέχη Φορέα, διαχειριστές).  Παρουσιολόγια εκπαιδευτών και εκπαιδευομένων. |
| **Π2.Β.18 Αναφορά αξιολόγησης αποτελεσμάτων εκπαίδευσης** | Τεύχος τεκμηριωμένης αξιολόγησης της διαδικασίας και των αποτελεσμάτων της εκπαίδευσης και εισηγητικών μέτρων για μεγιστοποίηση της επιχειρησιακής αξιοποίησης του Συστήματος. |

#### Φάση 3: Ταξινόμηση Φακέλων, Σάρωση και τεκμηρίωση εγγράφων

|  |  |
| --- | --- |
| **Φάση Φ3: Σάρωση και τεκμηρίωση εγγράφων** | |
| Η Φάση 3 θα ξεκινήσει ένα μήνα μετά την έναρξη της Φάσης 2.  Η διάρκεια της Φάσης 3 είναι τριάντα ένα (31) μήνες.  Το περιεχόμενο της Φάσης 3 περιγράφεται αναλυτικά στην παράγραφο [Υπηρεσίες Ψηφιοποίησης Εγγράφων & Καταχώρησης Μεταδεδομένων](#_Υπηρεσίες_Ψηφιοποίησης_Εγγράφων)  Οι προπαρασκευαστικές ενέργειες της Φάσης 3 (όπως η προετοιμασία του φυσικού αρχείου για την ψηφιοποίηση) θα ξεκινήσουν με την έναρξη της Φάσης 3.  Οι υποχρεώσεις του Αναδόχου κατά τη διάρκεια της Φάσης 3 είναι η ψηφιοποίηση με τη μέθοδο της σάρωσης, καθώς και η προετοιμασία των σαρωμένων Ιατρικών Φακέλων για την μετάπτωση στο Πληροφοριακό Σύστημα Διακίνησης Εγγράφων, σύμφωνα με τα οριζόμενα στην Παρ. [Απαιτήσεις Μετάπτωσης Υλικού Ψηφιοποίησης και Εισαγωγής Δεδομένων / Μεταδεδομένων](#_Απαιτήσεις_Μετάπτωσης_Υλικού)  Οι εργασίες ψηφιοποίησης θα εκτελεστούν με εξοπλισμό και μέσα που θα διαθέσει ο Ανάδοχος για τους σκοπούς του έργου.  Τα παραδοτέα της Φάσης 3 είναι τα παρακάτω: | |
| **Τίτλος Παραδοτέου** | **Περιγραφή Παραδοτέου** |
| **Π3.1 Ψηφιοποιημένο και τεκμηριωμένο δείγμα υλικού για αρχικό έλεγχο** | Δείγμα ψηφιοποιημένου υλικού για αρχικό έλεγχο, σύμφωνα με το Εξειδικευμένο Σχέδιο Ποιοτικού & Ποσοτικού Ελέγχου Σάρωσης Ιατρικών Φακέλων. **Παραδίδεται εντός του πρώτου μήνα της Φάσης 3**. |
| **Π3.2 Έκθεση αποτελεσμάτων πιλοτικής ψηφιοποίησης – Προτάσεις βελτίωσης** | Σύμφωνα με το «Εξειδικευμένο Σχέδιο Ποιοτικού & Ποσοτικού Ελέγχου Σάρωσης Ιατρικών Φακέλων» της Μελέτης Εφαρμογής και την μεθοδολογική προσέγγιση που θα περιλαμβάνεται στο Τεύχος Ανάλυσης Απαιτήσεων. |
| **Π3.3 Τριμηνιαίες Αναφορές** | Τριμηνιαίες Αναφορές Προόδου ψηφιοποίησης, και αποθήκευσης και συμπληρωμένες καταστάσεις ελέγχου για το υλικό που έχει σαρωθεί (***μέσω της εφαρμογής Παρακολούθησης***). |
| **Π3.4 Ψηφιοποιημένο και τεκμηριωμένο υλικό για τελικό έλεγχο** | Σύμφωνα με τις απαιτήσεις της παραγράφου [Παραγόμενα προϊόντα σάρωσης](#_Παραγόμενα_προϊόντα_σάρωσης) με το σωστό όνομα αρχείου. |

#### Φάση 4: Καταχώρηση Στοιχείων και υπηρεσίες ταυτοποίησης ασθενών

|  |  |
| --- | --- |
| **Φάση Φ4: Καταχώρηση στοιχείων και υπηρεσίες ταυτοποίησης ασθενών** | |
| Η Φάση 4 θα ξεκινήσει ένα μήνα μετά την έναρξη της Φάσης 2.  Η διάρκεια της Φάσης 4 είναι τριάντα ένα (31) μήνες.  Οι υποχρεώσεις του Αναδόχου κατά τη διάρκεια της Φάσης 4 είναι η τεκμηρίωση των Ιατρικών Φακέλων με τη μέθοδο πληκτρολόγησης ή μετάπτωσης/επιβεβαίωσης, καθώς και η μετάπτωση των σαρωμένων Ιατρικών Φακέλων και των στοιχείων τεκμηρίωσης στο Πληροφοριακό Σύστημα Διακίνησης Εγγράφων, σύμφωνα με τα οριζόμενα στο Παράρτημα Ι, Παρ.5.5 [Υπηρεσίες Καταχώρησης Δεδομένων – Μετάπτωσης](#_Υπηρεσίες_Καταχώρησης_Δεδομένων) και αφορά τις Εκτελεστικές Συμβάσεις, Και παρ. 5.6. Υπηρεσίες Ταυτοποίησης ασθενών.  Στο πρώτο βήμα της Φ4, περιλαμβάνεται ο ορισμός και προσδιορισμός των μεταδεδομένων που θα χρησιμοποιηθούν για τον αρχικό έλεγχο (πιλοτικό έργο), σύμφωνα με τη Μελέτη Εφαρμογής. Αρχικά θα καταχωρηθούν τα δεδομένα και μεταδεδομένα σε ένα περιορισμένο σε όγκο αλλά αντιπροσωπευτικό δείγμα των ψηφιοποιημένων φακέλων (5% του συνολικού όγκου), προκειμένου να επαληθευτεί η μεθοδολογία των πεδίων των μεταδεδομένων και να προταθούν τυχόν αλλαγές που θα διασφαλίσουν την υλοποίηση των δεδομένων και των μεταδεδομένων (**πιλοτικό έργο μεταδεδομένων**).  Στη φάση αυτή περιλαμβάνονται επιπλέον:  • Η επιστημονική τεκμηρίωση, η αναζήτηση κάθε φακέλου και εγγράφου μέσω των μεταδεδομένων  • Ο δειγματοληπτικός έλεγχος των μεταδεδομένων | |
| **Τίτλος Παραδοτέου** | **Περιγραφή Παραδοτέου** |
| **Π.4.1 Προσδιορισμός Μεταδεδομένων για αρχικό έλεγχο** | Σύμφωνα με το «Εξειδικευμένο Σχέδιο Ελέγχου και Διασφάλισης Ποιότητας Καταχώρησης στοιχείων Φακέλων Ασθενών και των μεταβολών τους» της Μελέτης Εφαρμογής και την μεθοδολογική προσέγγιση που θα περιλαμβάνεται στο Τεύχος Ανάλυσης Απαιτήσεων. **Υποβάλλεται εντός του πρώτου μήνα της Φ4.** |
| **Π4.2 Έκθεση αποτελεσμάτων πιλοτικού έργου μεταδεδομένων – Προτάσεις βελτίωσης** | Αφορά το «πιλοτικό έργο μεταδεδομένων» που αναφέρθηκε ανωτέρω, το οποίο έχει προσδιοριστεί θεωρητικά στο «Εξειδικευμένο Σχέδιο Ελέγχου και Διασφάλισης Ποιότητας Καταχώρησης στοιχείων Ιατρικών Φακέλων» της Μελέτης Εφαρμογής και την μεθοδολογική προσέγγιση που θα περιλαμβάνεται στο Τεύχος Ανάλυσης Απαιτήσεων |
| **Π4.3 Τριμηνιαίες Αναφορές** | ΤριμηνιαίεςΑναφορές Προόδου καταχώρησης, (με χρήση της  [Εφαρμογής παρακολούθησης πορείας σαρώσεων & καταχωρήσεων](#_Λειτουργικές_Προδιαγραφές_Εφαρμογής_2)) |
| **Π4.4 Μεταδεδoμένα για τελικό έλεγχο** | Σύμφωνα με τις απαιτήσεις της παραγράφου [Απαιτήσεις Μετάπτωσης Υλικού Ψηφιοποίησης και Εισαγωγής Δεδομένων / Μεταδεδομένων](#_Απαιτήσεις_Μετάπτωσης_Υλικού) και αποθηκευμένα στο Σχεσιακό Σύστημα Βάσης Δεδομένων. |
| **Π4.5 ΠΣ Διακίνησης Εγγράφων έτοιμο για πιλοτική λειτουργία** | Το ΠΣ Διακίνησης Εγγράφων, έτοιμο για πιλοτική λειτουργία. Περιλαμβάνει:   * Ψηφιοποιημένα αρχεία και μεταδεδομένα * Καταχωρημένα δεδομένα * Διεπαφές. |

#### Χρόνος Υποβολής και Διαδικασία Οριστικοποίησης Παραδοτέων

| **Α/Α** | **ΦΑΣΗ** | **ΚΩΔ. ΠΑΡΑΔΟΤΕΟΥ** | **ΤΙΤΛΟΣ ΠΑΡΑΔΟΤΕΟΥ** | **ΧΡΟΝΟΣ ΥΠΟΒΟΛΗΣ**  **1ης ΕΚΔΟΣΗΣ ΠΑΡΑΔΟΤΕΟΥ** | **ΔΙΑΡΚΕΙΑ ΕΛΕΓΧΟΥ**  **ΠΑΡΑΔΟΤΕΟΥ (ΜΗΝΕΣ)** |
| --- | --- | --- | --- | --- | --- |
|  | Φ1 | Π1.1 | Πλάνο υλοποίησης έργου | Μ1 | 1 |
|  | Φ1 | Π1.2 | Μελέτη Εφαρμογής – Ανάλυση Απαιτήσεων | Μ2 | 1 |
|  | Φ1 | Π1.3 | Μελέτη Διαλειτουργικότητας | Μ2 | 1 |
|  | Φ1 | Π1.4 | Μελέτη ασφάλειας | Μ2 | 1 |
|  | Φ1 | Π4 | Σχέδιο Εκπαίδευσης Κεντρικών Διαχειριστών Συστήματος και Χρηστών Φορέα | Μ2 | 1 |
|  | Φ2 | Π2.Α.1 | Ολοκλήρωση Κέντρου Ψηφιοποίησης και Καταχώρησης | Μ5 | 1 |
|  | Φ2 | Π2.Α.2 | Εκπαίδευση Ομάδων Αναδόχου | Μ5 | 1 |
|  | Φ2 | Π2.Β.1 | Μεθοδολογία και Σενάρια Ελέγχου | Μ6 | 1 |
|  | Φ2 | Π2.Β.2 | Εγκατεστημένο λογισμικό συστήματος και βοηθητικές εφαρμογές σε λειτουργική ετοιμότητα | Μ6 | 1 |
|  | Φ2 | Π2.Β.3 | Αποθετήριο ιατρικών εγγράφων σε πλήρη λειτουργία | Μ6 | 1 |
|  | Φ2 | Π2.Β.4 | Ενοποίηση στην Υποδομή | Μ6 | 1 |
|  | Φ2 | Π2.Β.5 | Αποτελέσματα ελέγχων συστήματος | Μ6 | 1 |
|  | Φ2 | Π2.Β.6 | Εγχειρίδια τεκμηρίωσης του συστήματος (αρχική έκδοση) | Μ6 | 1 |
|  | Φ2 | Π2.Β.7 | Έκθεση Εφαρμογής Αντιμέτρων Ασφαλείας | Μ7 | 1 |
|  | Φ2 | Π2.Β.8 | Πιλοτική Λειτουργία | Μ7 | 1 |
|  | Φ2 | Π2.Β.9 | Επικαιροποιημένα Σενάρια Ελέγχου | Μ7 | 1 |
|  | Φ2 | Π2.Β.10 | Υπηρεσίες υποστήριξης της Δοκιμαστικής Λειτουργίας | Μ8 | 1 |
|  | Φ2 | Π2.Β.11 | Σύστημα σε συνθήκες πλήρους επιχειρησιακής λειτουργίας, έτοιμο προς Οριστική Παραλαβή από την Αναθέτουσα Αρχή | Μ8 | 1 |
|  | Φ2 | Π2.Β.12 | Επικαιροποιημένα Εγχειρίδια & Πηγαίος κώδικας | Μ8 | 1 |
|  | Φ2 | Π2.Β.13 | Τεύχος αποτελεσμάτων Δοκιμαστικής Λειτουργίας | Μ8 | 1 |
|  | Φ2 | Π2.Β.14 | Επικαιροποιημένα Σενάρια Ελέγχου Λογισμικού | Μ8 | 1 |
|  | Φ2 | Π2.Β.15 | Οριστικοποιημένο Σχέδιο εκπαίδευσης Κεντρικών Διαχειριστών Συστήματος και Χρηστών Φορέα | Μ7 | 1 |
|  | Φ2 | Π2.Β.16 | Υλικό Εκπαίδευσης και Τεκμηρίωσης | Μ7 | 1 |
|  | Φ2 | Π2.Β.17 | Διεξαγωγή Σεμιναρίων εκπαίδευσης στελεχών Φορέα | Μ7 | 1 |
|  | Φ2 | Π2.Β.18 | Αναφορά αξιολόγησης αποτελεσμάτων εκπαίδευσης | Μ7 | 1 |
|  | Φ3 | Π3.1 | Ψηφιοποιημένο και τεκμηριωμένο δείγμα υλικού για αρχικό έλεγχο | Μ5 | 0.5 |
|  | Φ3 | Π3.2 | Έκθεση αποτελεσμάτων πιλοτικής ψηφιοποίησης – Προτάσεις βελτίωσης | Μ5 | 0.5 |
|  | Φ3 | Π3.3 | Τριμηνιαίες Αναφορές | Μ5 - Μ36 | 0.5 |
|  | Φ3 | Π3.4 | Ψηφιοποιημένο και τεκμηριωμένο υλικό για τελικό έλεγχο | Μ7-Τμηματικά ανά Τρίμηνο | 1 |
|  | Φ3 | Π.4.1 | Προσδιορισμός Μεταδεδομένων για αρχικό έλεγχο | Μ5 | 1 |
|  | Φ4 | Π4.2 | Έκθεση αποτελεσμάτων πιλοτικού έργου μεταδεδομένων – Προτάσεις βελτίωσης | Μ5 | 0.5 |
|  | Φ4 | Π4.3 | Τριμηνιαίες Αναφορές | Μ5 - Μ36 | 0.5 |
|  | Φ4 | Π4.4 | Μεταδεδoμένα για τελικό έλεγχο | Μ7 – Τμηματικά ανά Τρίμηνο | 1 |
|  | Φ4 | Π4.5 | ΠΣ Διακίνησης Εγγράφων έτοιμο για πιλοτική λειτουργία | Μ35 | 1 |

Ο Ανάδοχος, υποβάλει την 1η έκδοση κάθε παραδοτέου, σύμφωνα με τον προβλεπόμενο «Χρόνο Υποβολής» του παραπάνω πίνακα. Η Επιτροπή Παραλαβής Έργου, ελέγχει το παραδοτέο και καταγράφει σε πρακτικό τις παρατηρήσεις της, τις οποίες διαβιβάζει στον Ανάδοχο για διόρθωση και υποβολή επικαιροποιημένης έκδοσης του παραδοτέου. Η διαδικασία αυτή επαναλαμβάνεται ανά παραδοτέο, όσες φορές απαιτηθεί κατά τη διάρκεια της ως άνω προβλεπόμενης «Διάρκειας Ελέγχου» εντός της οποίας υποχρεωτικά υποβάλλεται η τελική έκδοση του παραδοτέου προς παραλαβή και στη συνέχεια ακολουθεί η διαδικασία παραλαβής από την αρμόδια Επιτροπή.

Στην περίπτωση που η Επιτροπή Παραλαβής από τον έλεγχο της 1ης έκδοσης του υποβληθέντος παραδοτέου διαπιστώσει ότι πληροί τις συμβατικές απαιτήσεις ακολουθεί η διαδικασία παραλαβής, σύμφωνα με τα αναφερόμενα στην παρ. 5.4.1.10 της παρούσας.

#### Περίοδος Εγγύησης Συντήρησης (ΠΕ)

Ως ΠΕΣ ορίζεται η συνολική Περίοδος Εγγύησης και Συντήρησης, με έναρξη την Παραλαβή-ολοκλήρωση της Φάσης 2Β του Έργου της πρώτης εκτελεστικής που περιέχει την εφαρμογή, η οποία έχει ελάχιστη χρονική διάρκεια τα τέσσερα (4) έτη, ενώ μπορεί να αυξηθεί αν ο Ανάδοχος προσφέρει Περίοδο Εγγύησης μεγαλύτερη της ελάχιστης ζητούμενης.

Ο Ανάδοχος είναι υποχρεωμένος να παρέχει δωρεάν υπηρεσίες Εγγύησης για τουλάχιστον δύο (2) έτη από την Παραλαβή-ολοκλήρωση της Φάσης 2Β του Έργου της πρώτης εκτελεστικής. Στην περίπτωση κατά την οποία ο Ανάδοχος έχει περιλάβει στην Προσφορά του Περίοδο Εγγύησης μεγαλύτερη της ελάχιστης ζητούμενης, αυτή θα πρέπει να καλύπτει το σύνολο των προϊόντων και υπηρεσιών για ακέραιο αριθμό ετών.

Η Περίοδος Συντήρησης ξεκινά με τη λήξη της προσφερθείσας δωρεάν Περιόδου Εγγύησης και λήγει με τη λήξη της ΠΕΣ.

Πριν τη λήξη της σύμβασης, ο Κύριος του Έργου δύναται να συνάψει Σύμβαση Εγγύησης -Συντήρησης με τον Ανάδοχο του Έργου. Στο πλαίσιο αυτό, ο Ανάδοχος υποχρεούται να συμβάλλεται με την Αναθέτουσα Αρχή/Κύριο του Έργου για την παροχή των δωρεάν υπηρεσιών εγγύησης και των υπηρεσιών Συντήρησης με τίμημα το προβλεπόμενο από την Προσφορά του σύμφωνα και με τους όρους της παρ. 4.5.1 της παρούσας.

Ειδικότερα, ο Ανάδοχος είναι υποχρεωμένος, εφόσον το επιθυμεί ο Φορέας για τον οποίο προορίζεται το Έργο, να υπογράψει Σύμβαση Συντήρησης στο πλαίσιο του δικαιώματος προαίρεσης συντήρησης, πριν από τη λήξη της σύμβασης, με τίμημα το κόστος συντήρησης που αναφέρεται στην Προσφορά του και διάρκεια έως τέσσερα (4) έτη περιλαμβανομένων και των ετών της περιόδου εγγύησης. Η διάρκεια της σύμβασης προαίρεσης Εγγύησης -Συντήρησης μπορεί να αυξηθεί αντίστοιχα, εφόσον ο Ανάδοχος έχει προσφέρει περίοδο εγγύησης μεγαλύτερη από την ελάχιστα ζητούμενη στην παρούσα. Η χρήση αυτού του Δικαιώματος προαίρεσης δεν είναι δεσμευτική για την Αναθέτουσα Αρχή/Κύριο του Έργου και σε καμία περίπτωση δεν υποχρεούται να ασκήσει το παραπάνω δικαίωμα, παρά μόνο εφόσον το κρίνει αναγκαίο και έως του ποσού του δικαιώματος προαίρεσης συντήρησης της παρ. 4.5.1.

Οι υπηρεσίες της Περιόδου Εγγύησης αφορούν στο σύνολο του Έργου, καλύπτουν το σύνολο των προϊόντων και υπηρεσιών, παρέχονται σε περιβάλλον Εγγυημένου Επιπέδου Υπηρεσιών (βλ. **6.3.2 Τήρηση Εγγυημένου Επιπέδου Υπηρεσιών – Ρήτρες**) και είναι αυτές που περιγράφονται στην παρ 6.3.1, αλλά παρέχονται δωρεάν.

#### Υπηρεσίες Περιόδου Εγγύησης-Συντήρησης

Οι υπηρεσίες της Περιόδου Εγγύησης αφορούν στο σύνολο του Έργου, παρέχονται σε περιβάλλον **Εγγυημένου Επιπέδου Υπηρεσιών** (βλ. παρ. 6.3.2 Τήρηση Εγγυημένου Επιπέδου Υπηρεσιών – Ρήτρες).

**ΑΝΑΜΕΝΟΜΕΝΑ ΠΑΡΑΔΟΤΕΑ / ΑΠΟΤΕΛΕΣΜΑΤΑ ΠΕΡΙΟΔΟΥ:**

|  |  |  |  |  |  |  |
| --- | --- | --- | --- | --- | --- | --- |
| **ΑΝΤΙΚΕΙΜΕΝΟ / ΠΕΡΙΕΧΟΜΕΝΟ ΠΕΡΙΟΔΟΥ:**  **ΕΓΓΥΗΣΗ ΕΤΟΙΜΟΥ ΛΟΓΙΣΜΙΚΟΥ ή ΑΛΛΟΥ ΛΟΓΙΣΜΙΚΟΥ εφόσον έχει παραδοθεί στο πλαίσιο της παρούσας**   1. Διασφάλιση καλής λειτουργίας έτοιμου λογισμικού. 2. Εντοπισμός αιτιών βλαβών/ δυσλειτουργιών και αποκατάσταση. Κατόπιν τεκμηριωμένης ειδοποίησης από τον Φορέα Λειτουργίας, ο Ανάδοχος είναι υποχρεωμένος να επιλύει τα προβλήματα εντός χρονικού διαστήματος από την αναγγελία (βλ. παρ. **6.3.2**) εφόσον αυτά δεν έχουν προκύψει από κακόβουλες ή άστοχες παρεμβάσεις τρίτων. Αν η πλήρης και οριστική επίλυση του προβλήματος δεν είναι εφικτή εντός του συγκεκριμένου χρονικού ορίου όπως προβλέπεται στην παρ. **6.3.2 Τήρηση Εγγυημένου Επιπέδου Υπηρεσιών – Ρήτρες**, επιβάλλονται οι προβλεπόμενες ρήτρες. 3. Βελτιστοποιήσεις στη δομή της βάσης, έτσι ώστε να εξασφαλίζεται η βέλτιστη απόδοση του συστήματος. 4. Παράδοση – εγκατάσταση τυχόν βελτιωτικών εκδόσεων λογισμικού, μετά από έγκριση της ΕΠΕ. 5. Εξασφάλιση ορθής λειτουργίας όλων των customizations, διεπαφών με άλλα συστήματα, κ.λπ., με τις βελτιωτικές εκδόσεις. 6. Παράδοση αντιτύπων όλων των μεταβολών ή των επανεκδόσεων ή τροποποιήσεων των εγχειριδίων λογισμικού. 7. Χρήση του Συστήματος Διαχείρισης Αιτημάτων Έργων (Ticket Management System) της Αναθέτουσας Αρχής από τον Ανάδοχο.   **ΕΓΓΥΗΣΗ ΕΦΑΡΜΟΓΗΣ/ΩΝ**   1. Διασφάλιση καλής λειτουργίας εφαρμογής/ών. 2. Αποκατάσταση ανωμαλιών λειτουργίας (bugs) της/ων εφαρμογής/ών. Κατόπιν έγγραφης ειδοποίησης από τον Φορέα Λειτουργίας, ο Ανάδοχος είναι υποχρεωμένος να επιλύει τα προβλήματα εντός χρονικού διαστήματος από την αναγγελία (βλ. παρ. **6.3.2** εφόσον αυτά δεν έχουν προκύψει από κακόβουλες ή άστοχες παρεμβάσεις τρίτων. Αν η πλήρης και οριστική επίλυση του προβλήματος δεν είναι εφικτή εντός του συγκεκριμένου χρονικού ορίου όπως προβλέπεται στην παρ. **6.3.2 Τήρηση Εγγυημένου Επιπέδου Υπηρεσιών – Ρήτρες** επιβάλλονται οι προβλεπόμενες ρήτρες. 3. Εντοπισμός αιτιών βλαβών/ δυσλειτουργιών και αποκατάσταση. 4. Παράδοση – εγκατάσταση τυχόν νέων εκδόσεων των εφαρμογών, μετά από έγκριση της ΕΠΕ. 5. Σε περίπτωση που η εγκατάσταση βελτιωτικής έκδοσης των έτοιμων πακέτων λογισμικού, μετά από έγκριση της ΕΠΕ, συνεπάγεται την ανάγκη επεμβάσεων στις εφαρμογές, ο Ανάδοχος είναι υποχρεωμένος να πραγματοποιήσει τις επεμβάσεις αυτές χωρίς πρόσθετη επιβάρυνση του Φορέα Λειτουργίας. 6. Σε περίπτωση που η παράδοση και εγκατάσταση νέων εκδόσεων των εφαρμογών, απαιτεί την εγκατάσταση νέων εκδόσεων έτοιμου λογισμικού, τότε ο Ανάδοχος είναι υποχρεωμένος να τις πραγματοποιήσει χωρίς πρόσθετη επιβάρυνση του Φορέα Λειτουργίας. Στη περίπτωση αυτή η προμήθεια των νέων εκδόσεων έτοιμου λογισμικού δεν αποτελεί υποχρέωση του Αναδόχου. 7. Εξασφάλιση ορθής λειτουργίας όλων των customizations, διεπαφών με άλλα συστήματα, κ.λπ., με τις νεότερες εκδόσεις. 8. Παράδοση αντιτύπων όλων των μεταβολών ή των επανεκδόσεων ή τροποποιήσεων των εγχειριδίων εφαρμογής/ών. 9. Χρήση του Συστήματος Διαχείρισης Αιτημάτων Έργων (Ticket Management System) της Αναθέτουσας Αρχής από τον Ανάδοχο.   **ΥΠΗΡΕΣΙΕΣ/ΤΕΧΝΙΚΗ ΥΠΟΣΤΗΡΙΞΗ**   1. Υπηρεσίες απομακρυσμένης Τεχνικής Υποστήριξης 2. On site υποστήριξη. Όταν τα αναφερόμενα προβλήματα δεν μπορούν να επιλυθούν απευθείας και οριστικά από το πρώτο επίπεδο παρέμβασης, πρέπει να προωθούνται σε ειδικούς οι οποίοι θα δίνουν την απαιτούμενη λύση επιτόπου. 3. Αντιμετώπιση λαθών και σφαλμάτων στη λειτουργία του συστήματος. 4. Προσαρμογή της βάσης που θα αναπτυχθεί στο πλαίσιο του παρόντος Έργου σε νέες απαιτήσεις που προκύπτουν από πιθανές τροποποιήσεις στην οργάνωση και τις λειτουργίες του Φορέα Λειτουργίας και σχετίζονται με το φυσικό αντικείμενο του παρόντος Έργου. 5. Αναβάθμιση του συστήματος σε νέες εκδόσεις του λειτουργικού συστήματος ή του συστήματος διαχείρισης βάσεων δεδομένων στα οποία βασίζεται το σύστημα. 6. Ενημέρωση των χειριστών του για τυχόν αλλαγές στη λειτουργικότητα του συστήματος.   Για τις ανωτέρω Υπηρεσίες 1, 2 και 3 θα πρέπει να παραδοθούν τα αντίστοιχα Παραδοτέα όπως αυτά περιγράφονται στο Αντικείμενο του Έργου της παρούσας.  Οι ΑΜ που θα διατεθούν κατά τη διάρκεια της περιόδου συντήρησης για τις εργασίες που περιγράφονται στο σημείο 1. ανωτέρω, δεν θα υπερβαίνουν κατ΄ έτος το 5% των ανθρωπομηνών που θα προσφερθούν από τον Ανάδοχο για την ανάπτυξη / παραμετροποίηση των εφαρμογών.  **ΑΝΑΜΕΝΟΜΕΝΑ ΠΑΡΑΔΟΤΕΑ / ΑΠΟΤΕΛΕΣΜΑΤΑ ΠΕΡΙΟΔΟΥ:**   |  |  | | --- | --- | | **Περίοδος Συντήρησης** – Παραδοτέα (ελάχιστα): | | | Τίτλος Παραδοτέου | Περιγραφή Παραδοτέου | | 1. Υπηρεσίες υποστήριξης και αποκατάστασης βλαβών | Τεύχος αποτύπωσης υπηρεσιών που θα περιλαμβάνει:   * Αναλυτικό Πρόγραμμα ενεργειών προληπτικής συντήρησης, που υποβάλλεται με την έναρξη της σχετικής περιόδου * Αναλυτική Καταγραφή Πεπραγμένων Συντήρησης (Τακτικών – Έκτακτων Ενεργειών) * Τεκμηρίωση πρόσθετων προσαρμογών και παραμετροποιήσεων σε έτοιμο λογισμικό και εφαρμογών * Παράδοση αντιτύπων όλων των μεταβολών ή επανεκδόσεων ή τροποποιήσεων των εγχειριδίων του έτοιμου λογισμικού και εφαρμογής/ών * Τεκμηρίωση εγκαταστάσεων νέων εκδόσεων έτοιμου λογισμικού και εφαρμογής/ών * Έκθεση αξιολόγησης Περιόδου | |

#### Τήρηση Εγγυημένου Επιπέδου Υπηρεσιών – Ρήτρες

Ο Ανάδοχος υποχρεούται να υλοποιήσει το σύνολο του συστήματος παρέχοντας παράλληλα τις απαιτούμενες υπηρεσίες τεχνικής υποστήριξης, ώστε να τηρούνται τα ελάχιστα όρια διαθεσιμότητας που ορίζονται στη συνέχεια. Τονίζεται ότι οι όροι που αναφέρονται στην παρούσα παράγραφο ισχύουν για τις περιόδους εγγύησης και συντήρησης (για την τελευταία εφόσον υπογραφεί Σύμβαση Συντήρησης).

**Ορισμοί:**

* **Λογισμικό/Εφαρμογές:** το σύνολο των διακριτών μονάδων λογισμικού/εφαρμογών που παραδόθηκαν/αναπτύχθηκαν στο πλαίσιο της Σύμβασης(όπως περιγράφονται στην Παρ. 3 του Παραρτήματος Ι), η εύρυθμη λειτουργία των οποίων στηρίζει τη λειτουργικότητα του συστήματος, δηλ., εφαρμογές υποσυστημάτων, εργαλεία ανάπτυξης.
* **Βλάβη:** ζημιά μέρους ή όλης της διακριτής μονάδας λογισμικού/εφαρμογών, η οποία επηρεάζει άμεσα και αρνητικά την διαθεσιμότητα ή απόδοση του εν λόγω στοιχείου και κατ’ επέκταση τις προσφερόμενες υπηρεσίες του Συστήματος.
* **Δυσλειτουργία:** ζημιά μέρους ή όλης της διακριτής μονάδας λογισμικού/εφαρμογών, η οποία δεν επηρεάζει άμεσα και αρνητικά την διαθεσιμότητα ή απόδοση του εν λόγω στοιχείου και κατ’ επέκταση τις προσφερόμενες υπηρεσίες του Συστήματος.
* **ΚΩΚ** (κανονικές ώρες κάλυψης): Το χρονικό διάστημα 07:30 – 17:00 για τις εργάσιμες ημέρες.
* **ΕΩΚ** (επιπλέον ώρες κάλυψης): Το υπόλοιπο χρονικό διάστημα.
* **Χρόνος αποκατάστασης βλάβης** είναι το μέγιστο επιτρεπόμενο χρονικό διάστημα από την αναγγελία της βλάβης μέχρι και την αποκατάστασή της. Σημειώνεται ότι, ανά διακριτή μονάδα, ο Χρόνος αποκατάστασης βλάβης προσμετράται **αθροιστικά σε μηνιαία βάση.** Ο χρόνος αυτός είναι:
* έξι (6) ώρες από τη στιγμή της ανακοίνωσης της εμφάνισης της βλάβης αν η ανακοίνωση του προβλήματος πραγματοποιήθηκε εντός ΚΩΚ
* έξι (6) ώρες οι οποίες θα προσμετρούνται από τις 07.30 της επόμενης εργάσιμης ημέρας, για τις λοιπές ώρες ανακοίνωσης προβλήματος βλάβης
* **Χρόνος αποκατάστασης δυσλειτουργίας** είναι το μέγιστο επιτρεπόμενο χρονικό διάστημα από την αναγγελία της δυσλειτουργίας μέχρι και την αποκατάστασή της. Σημειώνεται ότι, ανά διακριτή μονάδα, ο Χρόνος αποκατάστασης δυσλειτουργίας προσμετράται αθροιστικά σε μηνιαία βάση. Ο χρόνος αυτός είναι:
* οκτώ (8) ώρες από τη στιγμή της ανακοίνωσης της εμφάνισης της δυσλειτουργίας αν η ανακοίνωση του προβλήματος πραγματοποιήθηκε εντός ΚΩΚ
* είκοσι τέσσερις (24) ώρες οι οποίες θα προσμετρούνται από τις 07.30 της επόμενης εργάσιμης ημέρας, για τις λοιπές ώρες ανακοίνωσης προβλήματος δυσλειτουργίας

**Μη διαθεσιμότητα – Ρήτρες:**

Σε περίπτωση υπέρβασης του **μηνιαίου χρόνου αποκατάστασης βλάβης**, επιβάλλεται στον Ανάδοχο ρήτρα ίση με το μεγαλύτερο εκ των δύο ακόλουθων τιμών:

* **0,05%** επί του συμβατικού τιμήματος της μονάδας/τμήματος που είναι εκτός λειτουργίας
* **0,2%** επί του τρέχοντος ετήσιου κόστους συντήρησης του συνόλου του συστήματος.

**για κάθε επιπλέον ώρα βλάβης** **(μη διαθεσιμότητας)/δυσλειτουργίας**, εφόσον αυτή είναι εντός ΚΩΚ, ή το ήμισυ του ως άνω υπολογιζόμενου ποσού, εφόσον η ώρα είναι εκτός ΚΩΚ.

Σε περίπτωση υπέρβασης του **μηνιαίου χρόνου αποκατάστασης δυσλειτουργίας**, επιβάλλεται στον Ανάδοχο ρήτρα ίση με το μεγαλύτερο εκ των δύο ακόλουθων τιμών:

* **0,02%** επί του συμβατικού τιμήματος της μονάδας/τμήματος που είναι εκτός λειτουργίας
* **0,1%** επί του τρέχοντος ετήσιου κόστους συντήρησης του συνόλου του συστήματος.

**για κάθε επιπλέον ώρα βλάβης** **(μη διαθεσιμότητας)/δυσλειτουργίας**, εφόσον αυτή είναι εντός ΚΩΚ, ή το ήμισυ του ως άνω υπολογιζόμενου ποσού, εφόσον η ώρα είναι εκτός ΚΩΚ.

*Διευκρινίζεται ότι:*

1. *Ένα σύστημα / υποσύστημα / υπηρεσία θεωρείται ολικά μη διαθέσιμο/η εάν είναι μη διαθέσιμο έστω και ένα μικρό μέρος της λειτουργικότητας που παρέχει.*
2. *Η μη διαθεσιμότητα μιας μονάδας επιφέρει τη μη διαθεσιμότητα όλων των μονάδων του Συστήματος (λογισμικό συστημάτων και εφαρμογών) που εξαρτώνται λειτουργικά από αυτήν, και συνυπολογίζεται στον προσδιορισμό της ρήτρας.*

**Επιπρόσθετες ρήτρες**

* Αν μια μονάδα (λογισμικού/εφαρμογής) είναι μη διαθέσιμη (σε βλάβη ή δυσλειτουργία) για χρονική περίοδο άνω των 72 ωρών (είτε εντός ΚΩΚ είτε εκτός) αθροιστικά στο διάστημα ενός μήνα, πέραν των ως άνω αναφερόμενων ρητρών:
* επιβάλλεται στον Ανάδοχο ρήτρα ίση με **0,02%** επί του συμβατικού τιμήματος της μονάδας/τμήματος που είναι εκτός λειτουργίας, κατά τη διάρκεια της περιόδου εγγύησης
* δεν καταβάλλεται (για τον τρέχοντα μήνα) τίμημα συντήρησης για την μονάδα αυτή κατά τη διάρκεια της περιόδου συντήρησης (εφόσον υπογραφεί Σύμβαση Συντήρησης).

Οι ρήτρες της παρούσας παραγράφου δεν ισχύουν στην περίπτωση που εξοπλισμός ή λογισμικό του Κυβερνητικού Υπολογιστικού Νέφους Η-Cloud (Government Cloud) ή/και του ΣΥΖΕΥΞΙΣ προκαλέσει αποδεδειγμένα δυσλειτουργία (τεκμαιρόμενη από τα εργαλεία και τις αναφορές διαθεσιμότητας των σχετικών πόρων / υπηρεσιών του Η-Cloud) σε παραδοτέο του Έργου.

#### Προγραμματισμένες Διακοπές Υπηρεσίας

Επιτρέπεται η διενέργεια προγραμματισμένων διακοπών της Υπηρεσίας (Planned Outages), τόσο κατά την υλοποίηση του Έργου, σύμφωνα με τις παρακάτω συνθήκες:

* Κάθε προγραμματισμένη διακοπή της υπηρεσίας από τον Ανάδοχο θα ανακοινώνεται τουλάχιστον **15 ημερολογιακές ημέρες** νωρίτερα στο Φορέα, και θα πρέπει να τεκμηριώνεται κατάλληλα.
* Κάθε προγραμματισμένη διακοπή της υπηρεσίας θα πραγματοποιείται μόνο εφόσον ρητά συμφωνηθεί μεταξύ των δύο μερών.
* Η μέγιστη διάρκεια μίας προγραμματισμένης διακοπής υπηρεσιών θα συμφωνείται ρητά μεταξύ των δύο μερών.
* Θα πραγματοποιείται μόνο **σε ώρες ΕΩΚ** (όπως αυτές ορίζονται στην προηγούμενη ενότητα).
* Η χρονική περίοδος απώλειας της υπηρεσίας που οφείλεται σε προγραμματισμένη διακοπή δε θα υπολογίζεται στη μέτρηση των Ποιοτικών Κριτηρίων.

Σε περιπτώσεις όπου, η διάρκεια της προγραμματισμένης διακοπής υπηρεσίας υπερβεί την προσυμφωνημένη χρονική διάρκεια, και γι’ αυτό ευθύνεται αποκλειστικά ο Ανάδοχος, τότε η επιπλέον χρονική διάρκεια απώλειας της υπηρεσίας θεωρείται ως βλάβη.

#### Ομάδα Έργου/Σχήμα Διοίκησης Έργου

Ο υποψήφιος Ανάδοχος υποχρεούται να υποβάλλει στην Προσφορά του ολοκληρωμένη πρόταση για το σχήμα διοίκησης, την ομάδα έργου που θα διαθέσει για τη διοίκηση και υλοποίηση του Έργου, το γνωστικό αντικείμενο που θα καλύψουν ο Υπεύθυνος και η Ομάδα Έργου, καθώς και το χρόνο απασχόλησής τους ανά Φάση του Έργου.

Ο υποψήφιος Ανάδοχος θα πρέπει να καταθέσει στην προσφορά του Σχήμα Υλοποίησης και Διοίκησης Έργου όπου θα γίνεται αναφορά στο προσωπικό που θα διαθέσει για τη διοίκηση και υλοποίηση του Έργου, και συγκεκριμένα, η ομάδα έργου υποχρεωτικά θα πρέπει να περιλαμβάνει κατ’ ελάχιστον:

ένα (1) **Υπεύθυνο Έργου** με τα ακόλουθα τουλάχιστον, προσόντα και εμπειρία:

* Πανεπιστημιακό Τίτλο σπουδών και 10 ετή εμπειρία σε Διαχείριση Έργων.

ένα (1) **Αναπληρωτή Υπεύθυνο Έργου** με τα ακόλουθα τουλάχιστον, προσόντα και εμπειρία:

* Πανεπιστημιακό Τίτλο σπουδών και 5ετή εμπειρία σε Διαχείριση Έργων.

Να διαθέτουν στην **Ομάδα Έργου** κατ’ ελάχιστον τους εξής ρόλους:

* Τρεις (3) Υπεύθυνοι Συνεργείων (Ομάδας) Σάρωσης
* Τρεις (3) Υπεύθυνοι Ομάδας Καταχώρησης
* Δύο (2) Νομικούς, εκ των οποίων ένας με εξειδίκευση σε θέματα προσωπικών δεδομένων και ένας με εξειδίκευση σε αστικό δίκαιο
* Ένα (1) εμπειρογνώμονα με εξειδίκευση σε θέματα προσωπικών δεδομένων με πανεπιστημιακό τίτλο σπουδών σε θετικές επιστήμες ή μηχανικού ή πληροφορικής

Ο καθένας από τους παραπάνω να διαθέτει 5ετή τουλάχιστον επαγγελματική εμπειρία σε συναφές αντικείμενο.

* Τέσσερεις (4) Επιβλέποντες Ομάδας Καταχώρησης

Ο καθένας από τους παραπάνω να διαθέτει 3ετή τουλάχιστον επαγγελματική εμπειρία σε συναφές αντικείμενο.

* Ένα (1) Εμπειρογνώμονα με Πανεπιστημιακό Τίτλο Σπουδών, με ειδικές γνώσεις και εμπειρία σε επεξεργασία χειρόγραφων ή/και πολυμεσικών δεδομένων,
  + Να διαθέτει 5ετή τουλάχιστον επαγγελματική εμπειρία σε συναφές αντικείμενο.

Για την **Υλοποίηση των Εφαρμογών / Υποσυστημάτων**, να διαθέτουν στην Ομάδα Έργου κατ’ ελάχιστον τους εξής ρόλους:

* Ένας (1) Technical PM
* Ένας (1) Businesss Analyst
* Ένας (1) Architect
* Ένας (1) UI/UX Designer
* Ένας (1) Senior Developer
* Ένας (1) DBA
* Ένας (1) Training Instructor
* Ένας (1) Help Desk Agent
* Ένας (1) για την Ασφάλεια Πληροφοριακών Συστημάτων και εφαρμογή του GDPR

Ο καθένας από τους παραπάνω να διαθέτει 5ετή τουλάχιστον επαγγελματική εμπειρία σε συναφές αντικείμενο.

Ο υποψήφιος ανάδοχος θα υποβάλει με την προσφορά του τα βιογραφικά σημειώματα για την ανωτέρω ομάδα έργου.

**Ο κάθε Αντισυμβαλλόμενος στο πλαίσιο Ανάθεσης των εκτελεστικών συμβάσεων θα μπορεί να ορίζει στελέχη για την κάλυψη των απαιτήσεων της εκάστοτε εκτελεστικής τα οποία μπορεί να είναι μέλη εξ’ όσων συμπεριέλαβε στην προσφορά του για τη Συμφωνία Πλαίσιο και περιλαμβάνονται σε αυτή ή άλλων, αλλά με τα παραπάνω προσόντα που ζητούνται στην παρούσα παράγραφο 6.4 τα οποία θα ελέγχονται και εγκρίνονται από την Αναθέτουσα Αρχή στο πλαίσιο Ανάθεσης εκάστης εκτελεστικής σύμβασης..**

Η Αναθέτουσα Αρχή θα έχει την κύρια ευθύνη επίβλεψης και ελέγχου της πορείας ανάπτυξης και υλοποίησης του Έργου, ενώ την κύρια ευθύνη υλοποίησης του Έργου θα την έχει ο ανάδοχος.

#### Μεθοδολογία διοίκησης και διασφάλισης ποιότητας

Ο υποψήφιος Ανάδοχος είναι υποχρεωμένος να συμπεριλάβει στην προσφορά του λεπτομερές χρονοδιάγραμμα υλοποίησης με τις κύριες φάσεις υλοποίησης, περιγραφές εργασιών και παραδοτέων, αναλυτικές χρονικές περιόδους υλοποίησης, ανθρώπινους πόρους (ρόλοι / ομάδες έργου) και αρμοδιότητες, καθώς και τα κύρια ορόσημα του Έργου.

Κατά τη διάρκεια υλοποίησης του Έργου, ο Ανάδοχος θα υποβάλλει Μηνιαίες Αναφορές Προόδου (progress reports) σχετικά με τις δράσεις του και τις διαδικασίες εκτέλεσης του Έργου, έτσι ώστε να διασφαλίζεται:

* η τήρηση του χρονοδιαγράμματος του Έργου.
* η ορθή, και συμβατή με τις προδιαγραφές, εκτέλεση των υποχρεώσεων του Αναδόχου.

Οι τακτικές συναντήσεις του Αναδόχου με την ΕΠΕ για την πρόοδο του Έργου θα διεξάγονται σε μηνιαία βάση.

Ο Υπεύθυνος Διαχείρισης Έργου του Αναδόχου θα παρουσιάζει σε κάθε συνάντηση την Αναφορά Προόδου του Έργου, στην οποία θα συμπεριλαμβάνεται τυχόν ενημερωμένη έκδοση του χρονοδιαγράμματος του Έργου.

Εκτός από τις τακτικές συναντήσεις, ο Πρόεδρος της ΕΠΕ μπορεί να συγκαλέσει έκτακτες συναντήσεις εάν κριθεί απαραίτητο.

Ο Ανάδοχος θα τηρεί τα πρακτικά των συναντήσεων που διεξάγονται για την πρόοδο του Έργου και θα τα αποστέλλει στην Αναθέτουσα Αρχή.

Ο υποψήφιος Ανάδοχος, θα πρέπει να συμπεριλάβει στην προσφορά του τα έγγραφα του Συστήματος Διαχείρισης Ποιότητας που εφαρμόζει, ή σε περίπτωση χρήσης λογισμικού, να γίνει σχετική αναφορά.

#### Τόπος υλοποίησης/ παροχής των υπηρεσιών

Ο Ανάδοχος θα πρέπει να εγκαταστήσει το Σύστημα στον κόμβο (Η-Cloud) και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας.

Οι Ανάδοχοι επίσης θα πρέπει:

1. να εκτελέσουν τις εργασίες σάρωσης στους χώρους Μονάδων Υγείας σύμφωνα, όπως αυτός θα εξειδικεύεται σε κάθε εκτελεστική, εφόσον αυτό είναι δυνατό. Εφόσον, α) η υπάρχουσα διαρρύθμιση της Μονάδας δεν επαρκεί για να υποστηρίξει τη διαδικασία σάρωσης εντός του Νοσοκομείου, ή β) στοιχειοθετείται από πλευράς ασφάλειας, ποιότητας και ταχύτητας, η αποτελεσματικότερη υλοποίηση του έργου, τότε ο ανάδοχος οφείλει να προτείνει εναλλακτικές προτάσεις, όσον αφορά στον χώρο σάρωσης (με επαρκή αιτιολόγηση). Η προτεινόμενη εναλλακτική διαδικασία θα πρέπει να διασφαλίζει την ασφαλή μεταφορά και φύλαξη των αρχείων ενώ παράλληλα δεν θα πρέπει να διαταράσσει την ομαλή λειτουργία των αντίστοιχων Νοσοκομείων και την απρόσκοπτη εξυπηρέτηση των πολιτών. Η εναλλακτική διαδικασία θα πρέπει να εγκριθεί από την Αναθέτουσα Αρχή.

Σε κάθε περίπτωση, ο Ανάδοχος δεσμεύεται να αναλάβει κάθε κόστος που θα ανακύψει για την εγκατάσταση και λειτουργία τυχόν εναλλακτικών σημείων σάρωσης/καταχώρησης.

Σε περίπτωση εκτέλεσης των εργασιών σάρωσης εκτός Νοσοκομείου η επιστροφή του φυσικού αρχείου θα γίνεται στο χώρο αρχικής παραλαβής ή σε όποιο άλλο χώρο συμφωνηθεί, με ευθύνη του αναδόχου.

1. να εκτελέσει τις εργασίες καταχώρησης δεδομένων σε δικές του εγκαταστάσεις (Κέντρο/α Καταχώρησης), τις οποίες θα διαθέσει για αυτό ακριβώς τον σκοπό.

Ο Ανάδοχος στον τόπο υλοποίησης του έργου υποχρεούται:

* να εκτελέσει οποιαδήποτε εργασία απαιτείται σύμφωνα με την διακήρυξη του έργου.
* να συνεργασθεί με τους υπευθύνους του Φορέα για την ομαλή ολοκλήρωση των ενεργειών του έργου

Τόπος υποβολής των παραδοτέων είναι η έδρα της ΚτΠ Μ.Α.Ε.

## ΠΑΡΑΡΤΗΜΑ ΙΙ – Πίνακες Συμμόρφωσης

#### ΨΗΦΙΟΠΟΙΗΣΗ ΙΑΤΡΙΚΩΝ ΦΑΚΕΛΩΝ

#### Α.1 ΕΞΟΠΛΙΣΜΟΣ ΨΗΦΙΟΠΟΙΗΣΗΣ

##### Α.1.1. Scanner Απεικονιστικών Εξετάσεων

|  |  |  |  |  |  |
| --- | --- | --- | --- | --- | --- |
|  | | | | | |
| **Α/Α** | **ΠΡΟΔΙΑΓΡΑΦΗ** | | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| **Γενικά Χαρακτηριστικά:** | | | | | |
|  | | Ο σαρωτής να μπορεί να σαρώσει κατ’ ελάχιστον τα εξής ιατρικά φιλμ:   * Ακτινογραφίες (X-Ray) * Μαγνητική Τομογραφία (MR) * Αξονική Τομογραφία (CT) * Πυρηνικής Ιατρικής (Nuclear) | ΝΑΙ |  |  |
|  | | Ο σαρωτής θα πρέπει να δέχεται τα κλασικά ακτινογραφικά μεγέθη ακτινολογικού φιλμ, ήτοι από 18 x 24 cm έως 35 x 43 cm συμπεριλαμβανομένων και hard copy films από 8 x 10 inches έως 14 x 17 inches | ΝΑΙ |  |  |
|  | | Οπτική ανάλυση τουλάχιστον 600 dpi. | ΝΑΙ |  |  |
|  | | Να υποστηρίζει βάθος σάρωσης (bit depth) 8/16 bit | ΝΑΙ |  |  |
|  | | Οπτική Πυκνότητα (Dmax) | 4,0 |  |  |
|  | | Απαγορεύεται ρητά η χρήση φωτογραφικών µηχανών , ενώ για τους σαρωτές που θα χρησιµοποιηθούν στα πλαίσια των εργασιών, ο ανάδοχος οφείλει να περιγράψει τις πιστοποιήσεις του κατασκευαστή και τα πλήρη τεχνικά χαρακτηριστικά του. | ΝΑΙ |  |  |
|  | | ο παραπάνω εξοπλισμός ψηφιοποίησης θα είναι κυριότητας του Αναδόχου και δεν αποτελεί παραδοτέο του έργου. | ΝΑΙ |  |  |

##### Α.1.2 Document Scanner

|  |  |  |  |  |  |
| --- | --- | --- | --- | --- | --- |
| **Document Scanner** | | | | | |
| **Α/Α** | **ΠΡΟΔΙΑΓΡΑΦΗ** | | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| **Γενικά Χαρακτηριστικά:** | | | | | |
|  | | Θα χρησιμοποιηθεί έγχρωμος σαρωτής εγγράφων μεγέθους Α4/Α3 (περιστροφικοί σαρωτές) | ΝΑΙ |  |  |
|  | | Θα χρησιμοποιηθεί έγχρωμος σαρωτής εγγράφων μεγέθους έως Α2 (επίπεδοι σαρωτές) | ΝΑΙ |  |  |
|  | | Οπτική ανάλυση τουλάχιστον 300 dpi. | ΝΑΙ |  |  |
|  | | Βάθος χρώματος εξωτερικό ≥24 bit | ΝΑΙ |  |  |
|  | | Δυνατότητα σάρωσης έγχρωμης, ασπρόμαυρης και σε αποχρώσεις του γκρι (grayscale) | ΝΑΙ |  |  |
|  | | Οποιοσδήποτε άλλος σαρωτής, σύμφωνα με την αντίληψη και μεθοδολογία του Αναδόχου. | ΝΑ ΑΝΑΦΕΡΘΕΙ |  |  |
|  | | Απαγορεύεται ρητά η χρήση φωτογραφικών µηχανών , ενώ για τους σαρωτές που θα χρησιµοποιηθούν στα πλαίσια των εργασιών, ο ανάδοχος οφείλει να περιγράψει τις πιστοποιήσεις του κατασκευαστή και τα πλήρη τεχνικά χαρακτηριστικά του. | ΝΑΙ |  |  |
|  | | Ο εξοπλισμός θα είναι κυριότητας του Αναδόχου και δεν αποτελεί παραδοτέο του έργου. | ΝΑΙ |  |  |

#### Α.2 Υπηρεσίες Ψηφιοποίησης

| **Υπηρεσίες Ψηφιοποίησης** | | | | |
| --- | --- | --- | --- | --- |
| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
|  | Οι προδιαγραφές σάρωσης του ψηφιακού υλικού είναι να δημιουργηθούν ψηφιακά αρχεία ανάλυσης τουλάχιστον 300 dpi έγχρωμο/σε 256 αποχρώσεις του γκρι (grayscale) για τα έγγραφα και τουλάχιστον 600 dpi (16 bit Grayscale) για τις απεικονιστικές εξετάσεις (φιλμ) με συμπίεση σύμφωνη με διεθνείς προδιαγραφές (standards) που να επιτυγχάνουν βέλτιστη εξοικονόμηση αποθηκευτικού χώρου και παράλληλα την μέγιστη δυνατή συμβατότητα με λειτουργικά συστήματα και προγράμματα περιήγησης. Η ψηφιοποίηση θα γίνει αποκλειστικά στους χώρους των Νοσοκομείων του Έργου ή σε χώρους που θα υποδειχθούν από το Φορέα Λειτουργίας, θα πληρούν όλους τους απαραίτητους κανόνες ασφάλειας, υγείας, θα διαθέτουν όλες τις απαραίτητες υποδομές και θα είναι επαρκείς για την τοποθέτηση και λειτουργία του εξοπλισμού και των γραφείων του ανάδοχου. Το υλικό θα χρειαστεί προετοιμασία (ενδεικτικά αποσυρραφή και, κατόπιν της ψηφιοποίησης συνολική επανασυρραφή ανά φάκελο) από τον ανάδοχο. | NAI |  |  |
|  | Στο πλαίσιο του έργου θα ψηφιοποιηθούν περίπου 157.000.000 σελίδες μεγέθους έως Α3, 20.000.000 σελίδες μεγέθους Α3+ και 20.000.000 φιλμ/εκτυπώσεις ΗΚΓ/ΗΕΓ | NAI |  |  |
|  | Τα ψηφιακά έγγραφα θα αποτελούν ακριβή αντίγραφα των πρωτότυπων ανεξάρτητα από το μέγεθός τους, το είδος χαρτιού, το χρωματισμό τους, διπλές όψεις, κλπ. | NAI |  |  |
|  | Ο Ανάδοχος, με προσυμφωνημένη διαδικασία, θα χρεώνεται το υλικό (σε επίπεδο φακέλων) ανά Παρτίδα προς ψηφιοποίηση, το οποίο και επιστρέφει, και θα παραδίδει αντίστοιχα το υλικό που ήδη έχει επεξεργαστεί. | NAI |  |  |
|  | Ο Ανάδοχος θα πρέπει να διαχωρίζει και κατηγοριοποιεί τα έγγραφα που έχουν προέλθει από την ψηφιοποίηση. Τα έγγραφα είναι μονής ή/και διπλής όψης και φιλμ διαφόρων διαστάσεων. | NAI |  |  |
|  | Ο Ανάδοχος θα αναλάβει την τήρηση των απαιτούμενων διαδικασιών ασφάλειας με σκοπό το μηδενισμό του κινδύνου ολικής ή μερικής απώλειας του έντυπου και ψηφιοποιημένου υλικού.  (Να περιγράφουν οι προτεινόμενες από τον Ανάδοχο διαδικασίες). | NAI |  |  |
|  | Αναλυτική περιγραφή του τρόπου επεξεργασίας ιδιαίτερα ταλαιπωρημένων ή ευπαθών εγγράφων (σελίδες που έχουν κηλιδωθεί, εμποτιστεί, αλλοιωθεί λόγω υγρασίας και τις συνθήκες φύλαξης, μεγάλος αριθμός εγγράφων περιλαμβάνουν μεγάλο αριθμό συρραπτικών στην σελίδα (>5 ανά σελίδα), σχισμένες σελίδες, τσαλακωμένες σελίδες). | NAI |  |  |
|  | Οι εργασίες και τεχνικές ψηφιοποίησης θα περιλαμβάνουν διάφορες μεθόδους και τεχνικές, ανάλογα με το προς ψηφιοποίηση υλικό και θα ακολουθούν τα διεθνή πρότυπα και τους οδηγούς καλής πρακτικής για την ψηφιοποίηση εγγράφων. Οι ρυθμίσεις των παραμέτρων για τους σαρωτές, καθώς και για το λογισμικό ψηφιοποίησης που θα χρησιμοποιηθεί, θα είναι απαραιτήτως σύμφωνες με την λειτουργία που θα υλοποιούν.  Οι δειγματοληπτικοί έλεγχοι των σαρωμένων εγγράφων θα γίνονται σε ομάδες **των είκοσι πέντε χιλιάδων (25.000) έως τριάντα πέντε χιλιάδων (35.000) σελίδων η κάθε μία.**  Καθ’ όλη τη διάρκεια των δειγματοληπτικών ελέγχων από την Επιτροπή Παρακολούθησης και Παραλαβής Έργου, τα αρμόδια στελέχη του Αναδόχου θα συνδράμουν υποστηρικτικά, ώστε η ολοκλήρωσή των ελέγχων να γίνεται το συντομότερο δυνατό.  Οι δειγματοληπτικοί έλεγχοι των ψηφιοποιημένων εγγράφων θα πραγματοποιούνται σύμφωνα με την παρ. 5.4.1.5 Δειγματοληπτικός Έλεγχος παραγόμενων προϊόντων σάρωσης. | NAI |  |  |
|  | Το προϊόν της ψηφιοποίησης θα είναι (ανά ιατρικό φάκελο και ανά κατηγορία) αρχείο εικόνας (π.χ. Jpeg) ή/και PDF (θα επικαιροποιηθεί κατά τη Μελέτη Εφαρμογής)Οι διαστάσεις του ψηφιακού υποκατάστατου που θα προκύψει από τη διαδικασία ψηφιοποίησης θα είναι ίδιες (1:1) με αυτές του πρωτότυπου υλικού. | NAI |  |  |
|  | Ο Ανάδοχος θα προχωρήσει σε επεξεργασία των ψηφιακών ανατύπων των εγγράφων ώστε να επιτευχθεί:   * Διαχωρισμός του Ασθενή και εν συνεχεία του φακέλου ανά ενότητα / κατηγορία ψηφιοποιημένων εγγράφων * Αποκοπή των περιθωρίων γύρω από το υλικό. * Αλλαγή προσανατολισμού, όταν απαιτείται. | NAI |  |  |
|  | Με το πέρας της ψηφιοποίησης θα πρέπει τα έγγραφα να τοποθετούνται στους φακέλους από τους οποίους και προήλθαν και έχουν ήδη συσχετιστεί και να επανασυρράπτονται συνολικά σε επίπεδο φακέλου. | NAI |  |  |
|  | Ο Ανάδοχος καλείται να εισάγει μαζικά τα ψηφιοποιημένα έγγραφα στο Λογισμικό διαχείρισης ψηφιακού περιεχομένου | NAI |  |  |
|  | Η κατάσταση του υλικού προς ψηφιοποίηση δεν δύναται να ελεγχθεί από τους υποψήφιους αναδόχους σε προκριματική διαδικασία λόγω προσωπικών δεδομένων. Οι απαιτήσεις του έργου και η κατάσταση των εγγράφων έχει περιγραφεί ανωτέρω. | NAI |  |  |

#### Α3. ΔΗΜΙΟΥΡΓΙΑ ΜΕΤΑΔΕΔΟΜΕΝΩΝ ΚΑΙ ΚΑΤΑΧΩΡΗΣΗ ΣΤΟ ΣΥΣΤΗΜΑ ΗΛΕΚΤΡΟΝΙΚΗΣ ΔΙΑΧΕΙΡΙΣΗΣ ΕΓΓΡΑΦΩΝ

| **Υπηρεσίες εξαγωγής μεταδεδομένων** | | | | |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΥΠΟΧΡΕΩΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** **ΤΕΚΜΗΡΙΩΣΗΣ** |
| **1** | Η τεκμηρίωση των Ιατρικών Φακέλων (μεταδεδομένα σάρωσης) όπως αναλυτικά παρουσιάζονται στους παραπάνω πίνακες θα υλοποιηθεί σε ειδικά διαμορφωμένους και εξοπλισμένους χώρους (Κέντρο Ψηφιοποίησης ανά Νοσοκομείο). Οι χώροι αυτοί θα είναι κατάλληλα διαμορφωμένοι και εξοπλισμένοι για τον σκοπό αυτό με εξοπλισμό του Αναδόχου τον οποίο και θα προτείνει στην τεχνική του προσφορά. | NAI |  |  |
|  | Τα μεταδεδομένα που απαιτούνται σε επίπεδο φακέλου ασθενούς είναι αυτά που αναφέρονται στην 5.4.1.8 Τεκμηρίωση σαρωμένων εγγράφων Ιατρικών Φακέλων– Μεταδεδομένα  Τα μεταδεδομένα που απαιτούνται σε επίπεδο εγγράφου περιγράφονται στην 5.5 Υπηρεσίες Καταχώρησης Δεδομένων – Μετάπτωσης. | ΝΑΙ |  |  |
| **2** | Ολόκληρο το περιεχόμενο των φακέλων θα καταχωρείται από τους καταχωρητές | NAI |  |  |
| **3** | Οι διαχειριστές θα επικαιροποιούν τις μεταβλητές / παραμέτρους των βάσεων αυτών με τις απαιτήσεις που προκύπτουν από το νομικό ή θεσμικό πλαίσιο που διέπει το Φορέα Λειτουργίας. | NAI |  |  |
| **4** | Οι δειγματοληπτικοί έλεγχοι των σαρωμένων εγγράφων θα γίνονται σε ομάδες των **είκοσι πέντε χιλιάδων (25.000) έως τριάντα πέντε χιλιάδων (35.000) σελίδων** η κάθε μία (σε αναλογία των παρτίδων φακέλων που έχουν παραληφθεί). | NAI |  |  |
| **5** | Καθ’ όλη τη διάρκεια των δειγματοληπτικών ελέγχων από την Επιτροπή Παρακολούθησης και Παραλαβής Έργου, τα αρμόδια στελέχη του Αναδόχου θα συνδράμουν υποστηρικτικά, ώστε η ολοκλήρωσή των ελέγχων να γίνεται το συντομότερο δυνατό. | NAI |  |  |
| **6** | Οι δειγματοληπτικοί έλεγχοι των καταχωρημένων εγγράφων   * θα πραγματοποιούνται σύμφωνα με μέθοδο που πληροί διεθνείς προδιαγραφές. Ο υποψήφιος Ανάδοχος θα κληθεί να περιγράψει την μέθοδο που θα χρησιμοποιήσει. * θα πρέπει να ικανοποιούν την παρ. 5.5.4 - Δειγματοληπτικός Έλεγχος Καταχωρημένων Στοιχείων | NAI |  |  |
| **7** | Το ψηφιακό αρχείο θα παραδοθεί σε αποσπώμενους σκληρούς δίσκους με δυνατότητα κρυπτογράφησης δεδομένων κατάλληλης χωρητικότητας σε διπλή σειρά και θα μεταφερθεί στα συστήματα του Φορέα Λειτουργίας όπως το σύστημα διακίνησης εγγράφων απαιτεί. | ΝΑΙ |  |  |
| **8** | Να αναφερθούν τυχόν άλλα σημαντικά χαρακτηριστικά ή δυνατότητες ή παροχές. | ΝΑΙ |  |  |
| **9** | Όσον αφορά στους ηλεκτρονικούς υπολογιστές (στο σύνολό τους) των θέσεων εργασίας των καταχωρητών:   * Δεν θα επιτρέπουν την πρόσβαση σε τοπικές συσκευές αποθήκευσης δεδομένων (floppy disk drives, memory sticks, backup drives, και οποιοδήποτε τύπου USB) ή την μεταφορά δεδομένων μέσω άλλης τεχνολογίας μεταφοράς δεδομένων (Υπέρυθρες ακτίνες, Bluetooth κτλ) πέραν του τοπικού δικτύου που θα εγκατασταθεί εξαιρουμένης της μεταφοράς αρχείων κατά την αποστολή των δεδομένων στο Κέντρο Καταχώρησης. * Δεν θα πρέπει να έχουν ενεργοποιημένη τη δυνατότητα σύνδεσης στο Internet. | NAI |  |  |
| **10** | Το προσωπικό του Αναδόχου θα έχει υπογράψει συμβάσεις εχεμύθειας και δεν θα φέρει στο χώρο εργασίας φωτογραφική μηχανή ή όποια άλλη συσκευή σύλληψης πληροφορίας. | NAI |  |  |
| **11** | Ο υποψήφιος Ανάδοχος θα περιγράψει το υλικό και το λογισμικό που προτίθεται να χρησιμοποιήσει, διασφαλίζοντας την ασφάλεια των δεδομένων και την υλοποίηση του έργου εντός χρονοδιαγράμματος | NAI |  |  |
| **12** | Xρήση κατάλληλου λογισμικού όπου θα συνδέει τα δεδομένα των ψηφιοποιημένων φακέλων και των στοιχείων μεταδεδομένων. | NAI |  |  |

## ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)

**ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)**

Από τις 2-5-2019, οι αναθέτουσες αρχές συντάσσουν το ΕΕΕΣ με τη χρήση της νέας ηλεκτρονικής υπηρεσίας Promitheus ESPDint (https://espdint.eprocurement.gov.gr/), που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Η σχετική ανακοίνωση είναι διαθέσιμη στη Διαδικτυακή Πύλη του ΕΣΗΔΗΣ www.promitheus.gov.gr

Συνημμένα της παρούσας διακήρυξης περιλαμβάνονται:

* Πρότυπο του Ευρωπαϊκού Ενιαίου Εγγράφου Σύμβασης (ΕΕΕΣ) της παρούσας διακήρυξης σε μορφή αρχείου pdf ψηφιακά υπογεγραμμένο, το οποίο αποτελεί αναπόσπαστο μέρος της διακήρυξης.
* Το Ευρωπαϊκό Ενιαίο Έγγραφο Σύμβασης (ΕΕΕΣ) σε μορφή αρχείου.xml το οποίο θα μπορούν να χρησιμοποιήσουν οι ενδιαφερόμενοι οικονομικοί φορείς, προκειμένου να το συμπληρώσουν.
* Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την ενότητα α «Γενική ένδειξη για όλα τα κριτήρια επιλογής».

## ΠΑΡΑΡΤΗΜΑ ΙV – Υπόδειγμα Βιογραφικού Σημειώματος

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **ΒΙΟΓΡΑΦΙΚΟ ΣΗΜΕΙΩΜΑ** | | | | | | | | | | | | | | |
|  | | | | | | | | | | | | | | |
| **ΠΡΟΣΩΠΙΚΑ ΣΤΟΙΧΕΙΑ** | | | | | | | | | |  | | | | |
| **Επώνυμο:** | |  | | | | | | | | **Όνομα:** |  | | | |
|  | | | | | | | | | | | | | | |
| **Πατρώνυμο:** | | |  | | | | | | | **Μητρώνυμο:** | | |  | |
|  | | | | | | | | | | | | | | |
| **Ημερομηνία Γέννησης:** | | | | | \_\_ /\_\_ / \_\_\_\_ | | | | | **Τόπος Γέννησης:** | | | |  |
|  | | | | | | | | | | | | | | |
| **Τηλέφωνο:** | | | | | | | |  | | **E-mail:** | |  | | |
| **Fax:** | | | | | | | |  | |  | |  | | |
|  | | | | | |  | | | |  | | | |  |
| **Διεύθυνση Κατοικίας:** | | | | | | |  | | |  | | | |  |
|  | | | | | | |  | | |  | | | |  |
|  | | | | | |  | | | |  | | | |  |
|  | | | | | | | | | | | | | | |
| **ΕΚΠΑΙΔΕΥΣΗ** | | | |  | | | | | | | | | | |
| **Όνομα Ιδρύματος** | | | | | | | | | **Τίτλος Πτυχίου** | **Ειδικότητα** | | | | **Ημερομηνία Απόκτησης Πτυχίου** |
|  | | | | | | | | |  |  | | | |  |
|  | | | | | | | | |  |  | | | |  |
|  | | | | | | | | |  |  | | | |  |
| **ΚΑΤΗΓΟΡΙΑ ΣΤΕΛΕΧΟΥΣ**  (στο προτεινόμενο, από τον υποψήφιο Οικονομικό Φορέα, σχήμα διοίκησης Έργου) | | | | | | | | |  | | | | |

|  |
| --- |
| **ΕΠΑΓΓΕΛΜΑΤΙΚΗ ΕΜΠΕΙΡΙΑ** |

|  |  |  |  |  |
| --- | --- | --- | --- | --- |
| **Έργο** | **Εργοδότης** | **Θέση**[[17]](#footnote-18) **και Καθήκοντα στο Έργο** | **Απασχόληση στο Έργο** | |
| **Περίοδος**  (από **-** έως) | **Α/Μ** |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |

## ΠΑΡΑΡΤΗΜΑ V – Υπόδειγμα Τεχνικής Προσφοράς

|  |  |  |
| --- | --- | --- |
| **Περιεχόμενα Τεχνικής Προσφοράς** | | |
| **Α/Α** | **Τίτλος Ενότητας** | **Σύμφωνα με παραγράφους του Παραρτήματος Ι:** |
|  | **Εισαγωγή**: παρουσίαση του προσφέροντος, της καταλληλότητας του για την υλοποίηση του έργου |  |
|  | **Προδιαγραφές Τεχνικής Λύσης** |  |
|  | **Περιβάλλον έργου – Ειδικές απαιτήσεις**: Συνολική αντίληψη του υποψήφιου για το Έργο και τους σκοπούς και στόχους του, ειδικές απαιτήσεις - ιδιαιτερότητες, κρίσιμοι παράγοντες επιτυχίας, κίνδυνοι του έργου και προτάσεις αντιμετώπισης | 1 |
|  | Αντικείμενο του Έργου | 2 |
|  | **Γενικές Αρχές & Απαιτήσεις** |  |
|  | Συμβατότητα με Η-Cloud | 4.1 |
|  | Διαλειτουργικότητα / Διασύνδεση | 4.2 |
|  | Ασφάλεια | 4.3, 5.2 |
|  | Ανοιχτά Πρότυπα και Δεδομένα | 4.4 |
|  | **Λειτουργικές Δυνατότητες Συστήματος** |  |
|  | ΠΣ Ηλεκτρονικής Διακίνησης εγγράφων | 3.1 |
|  | Εφαρμογή καταχώρησης Φακέλων Ασθενών / Περιστατικών και διασφάλισης ποιότητας | 3.2.1 |
|  | Εφαρμογή υποστήριξης δειγματοληπτικών ελέγχων και  μετάπτωσης καταχωρηθέντων Φακέλων Ασθενών | 3.2.2 |
|  | Εφαρμογή Παρακολούθησης Πορείας σαρώσεων & καταχωρήσεων | 3.2.3 |
|  | **Προδιαγραφές Ψηφιοποίησης & Καταχώρησης** |  |
|  | Υπηρεσίες Ψηφιοποίησης Εγγράφων & Καταχώρησης Μεταδεδομένων | 5.4 |
|  | Υπηρεσίες Καταχώρησης Δεδομένων - Μετάπτωσης | 5.5 |
|  | **Προσφερόμενες Υπηρεσίες** |  |
|  | Μελέτη εφαρμογής | 5.1 |
|  | Μελέτη Ασφάλειας | 5.2 |
|  | Υπηρεσίες Εγκατάστασης, Παραμετροποίησης Λογισμικού - Σενάρια Ελέγχου | 5.3 |
|  | Υπηρεσίες ταυτοποίησης ασθενών | 5.6 |
|  | Υπηρεσίες Μετάπτωσης | 5.7 |
|  | Υπηρεσίες Εκπαίδευσης | 5.9 |
|  | Υπηρεσίες Πιλοτικής Λειτουργίας | 5.10 |
|  | Υπηρεσίες Δοκιμαστικής Λειτουργίας | 5.11 |
|  | Υπηρεσίες Εγγύησης | 5.11, 6.3 |
|  | **Μεθοδολογία Υλοποίησης Έργου** |  |
|  | Μεθοδολογία Υλοποίησης | 6.1, 6.2 |
|  | Ομάδα Έργου/Σχήμα Διοίκησης Έργου | 6.4 |
|  | Μεθοδολογία διοίκησης και διασφάλισης ποιότητας | 6.5 |
|  | **Πίνακες Συμμόρφωσης** | ΠΑΡΑΡΤΗΜΑ ΙΙ – Πίνακες Συμμόρφωσης |
|  | **Πίνακες Οικονομικής Προσφοράς, χωρίς τιμές**  Η εμφάνιση τιμής/ τιμών στον εν λόγω πίνακα αποτελεί λόγο απόρριψης της προσφοράς | ΠΑΡΑΡΤΗΜΑ VI – Υπόδειγμα Οικονομικής Προσφοράς |

## ΠΑΡΑΡΤΗΜΑ VI – Υπόδειγμα Οικονομικής Προσφοράς

### Υπηρεσίες

Πίνακας 1:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Α/Α | ΠΕΡΙΓΡΑΦΗ | | ΜΟΝΑΔΑ ΜΕΤΡΗΣΗΣ | ΜΕΓΙΣΤΗ ΤΙΜΗ ΜΟΝΑΔΑΣΧΩΡΙΣ ΦΠΑ) [€] | ΤΙΜΗ ΜΟΝΑΔΑΣΧΩΡΙΣ ΦΠΑ) [€] | Ποσότητα | ΣΥΝΟΛΟ ΧΩΡΙΣ ΦΠΑ) [€] | ΦΠΑ [€] | ΣΥΝΟΛΙΚΗ ΑΞΙΑ (ΜΕ ΦΠΑ) [€] |
| 1 | Υπηρεσίες Μελετών Εφαρμογής | | ΑΜ | 5.200€ |  | 160 |  |  |  |
| 2 | Σάρωση Εγγράφων Α6 από 35.60cm έως 43.00cm + Καταχώρηση | | Σελίδες | 0,50€ |  | 20.000.000 |  |  |  |
| 3 | Σάρωση Σελίδων Α3/Α4 (Ταχυσάρωση & Επίπεδη Σάρωση) + Καταχώρηση | | Σελίδες | 0,40€ |  | 157.000.000 |  |  |  |
| 4 | Σάρωση απεικονιστικών εξετάσεων (Ακτινογραφίες, Αξονικές, Μαγνητικές, Ηλεκτροκαρδιογράφημα και άλλου απεικονιστικού υλικού κ.λπ.) + Καταχώρηση | | Απεικόνιση | 0,50€ |  | 20.000.000 |  |  |  |
| 5 | Υπηρεσίες Ταυτοποίησης ασθενών | | Α/Μ | 5.200€ |  | 2000 |  |  |  |
| 6 | Υπηρεσίες Εγκατάστασης έτοιμου λογισμικού | | ΑΜ | 5.200€ |  | 20 |  |  |  |
| 7 | Υπηρεσίες Μετάπτωσης | | ΑΜ | 5.200€ |  | 50 |  |  |  |
| 8 | Υπηρεσίες Δοκιμαστικής Λειτουργίας | | ΑΜ | 4.000€ |  | 16 |  |  |  |
| 9 | Υπηρεσίες Παραγωγικής Λειτουργίας | | ΑΜ | 4.000€ |  | 31 |  |  |  |
| 9 | Υπηρεσίες Εκπαίδευσης | | ΑΜ | 5.000€ |  | 26 |  |  |  |
| ΣΥΝΟΛΟ | | |  |  |  |  |  |  |  |
|  | | **Διευκρινίζεται ότι με τον όρο σάρωση νοείται η σάρωση & Καταχώρηση Μεταδεδομένων** | | | | | | | |

### Έτοιμο Λογισμικό & Εφαρμογές

| Α/Α | ΠΕΡΙΓΡΑΦΗ | ΤΥΠΟΣ | ΠΟΣΟΤΗΤΑ (ανθρωπομήνες) | ΑΞΙΑ ΧΩΡΙΣ ΦΠΑ [€] | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] | ΚΟΣΤΟΣ ΣΥΝΤΗΡΗΣΗΣ ΧΩΡΙΣ ΦΠΑ [€] | |
| --- | --- | --- | --- | --- | --- | --- | --- | --- | --- |
| Μέγιστη ΤΙΜΗ  ΜΟΝΑΔΑΣ | ΣΥΝΟΛΟ | 1ο έτος | 2ο έτος |
| 1 | Υπηρεσίες Ανάπτυξης παραμετροποίησης Εφαρμογών | ΑΜ | 55 | 5.200 |  |  |  |  |  |
| **ΣΥΝΟΛΟ** | | | | |  |  |  |  |  |

### Συγκεντρωτικός Πίνακας Οικονομικής Προσφοράς

Πίνακας 3:

|  |  |  |  |  |
| --- | --- | --- | --- | --- |
| Α/Α | ΠΕΡΙΓΡΑΦΗ | ΣΥΝΟΛΙΚΗ ΑΞΙΑ ΕΡΓΟΥ  ΧΩΡΙΣ ΦΠΑ [€] | ΦΠΑ [€] | ΣΥΝΟΛΙΚΗ ΑΞΙΑ ΕΡΓΟΥ  ΜΕ ΦΠΑ [€] |
|
| 1 | Υπηρεσίες (Πίνακας 1) |  |  |  |
| 2 | Έτοιμο Λογισμικό & Εφαρμογές (Πίνακας 2) |  |  |  |
|  | **ΓΕΝΙΚΟ ΣΥΝΟΛΟ** |  |  |  |

### Συγκεντρωτικός Πίνακας Οικονομικής Προσφοράς Συντήρησης

Σημείωση: Για την αξιολόγηση των προσφορών των υποψηφίων Αναδόχων **δεν λαμβάνονται υπόψη τα έτη πέραν της ΠΕΣ**.

|  |  |  |  |  |  |  |
| --- | --- | --- | --- | --- | --- | --- |
| ΕΤΟΣ \* | ΕΤΗΣΙΑ ΣΥΝΤΗΡΗΣΗ ΕΤΟΙΜΟΥ ΛΟΓΙΣΜΙΚΟΥ  (ΧΩΡΙΣ ΦΠΑ) [€] | ΕΤΗΣΙΑ ΣΥΝΤΗΡΗΣΗ ΕΦΑΡΜΟΓΗΣ/ΩΝ  (ΧΩΡΙΣ ΦΠΑ) [€] | ΣΥΝΟΛΙΚΗ ΕΤΗΣΙΑ ΑΞΙΑ ΣΥΝΤΗΡΗΣΗΣ (ΧΩΡΙΣ ΦΠΑ) [€] | ΦΠΑ [€] | ΣΥΝΟΛΙΚΗ ΕΤΗΣΙΑ ΑΞΙΑ ΣΥΝΤΗΡΗΣΗΣ  (ΜΕ ΦΠΑ) [€] | ΕΤΗΣΙΟ ΠΟΣΟΣΤΟ ΣΥΝΤΗΡΗΣΗΣ \*\* |
| **1ο** |  |  |  |  |  |  |
| **2ο** |  |  |  |  |  |  |
|  |  |  |  |  |  |  |
| **ΣΥΝΟΛΟ** |  |  |  |  |  |  |

\* ΕΤΟΣ: μετά την **ελάχιστη** ζητούμενη Περίοδο Εγγύησης

\*\* Το **ΕΤΗΣΙΟ ΠΟΣΟΣΤΟ ΣΥΝΤΗΡΗΣΗΣ** προκύπτει διαιρώντας το ποσό που αναγράφεται στη στήλη «ΣΥΝΟΛΙΚΗ ΕΤΗΣΙΑ ΑΞΙΑ ΣΥΝΤΗΡΗΣΗΣ (ΧΩΡΙΣ ΦΠΑ)» του ίδιου Πίνακα με το «ΓΕΝΙΚΟ ΣΥΝΟΛΟ» που αναγράφεται στη στήλη «ΣΥΝΟΛΙΚΗ ΑΞΙΑ ΕΡΓΟΥ (ΧΩΡΙΣ ΦΠΑ)»

## ΠΑΡΑΡΤΗΜΑ VIΙ – Υποδείγματα Εγγυητικών Επιστολών

### Εγγυητική Επιστολή Συμμετοχής

(σε περίπτωση έκδοσης από τράπεζα)

ΕΚΔΟΤΗΣ (Πλήρης επωνυμία)........................................................................

Ημερομηνία έκδοσης...........................

Προς: Την Κοινωνία της Πληροφορίας ΜΑΕ

Λεωφ. Συγγρού 194, 176 71 Καλλιθέα Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας,}

για τη συμμετοχή του/της/τους σύμφωνα με την (αριθμό/ημερομηνία) ..................... Διακήρυξη ..................................................... της (Αναθέτουσας Αρχής) με καταληκτική ημερομηνία υποβολής των προσφορών ........................., για την ανάδειξη αναδόχου για την ανάθεση της σύμβασης: “(τίτλος σύμβασης)”/

Η παρούσα εγγύηση καλύπτει μόνο τις από τη συμμετοχή στην ανωτέρω απορρέουσες υποχρεώσεις του/της (υπέρ ου η εγγύηση) καθ’ όλο τον χρόνο ισχύος της.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την (*ο χρόνος ισχύος πρέπει να είναι μεγαλύτερος τουλάχιστον κατά τριάντα (30) ημέρες μετά τη λήξη χρόνου ισχύος της Προσφοράς* ) ……………………………………

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Αποδεχόμαστε να παρατείνομε την ισχύ της εγγύησης ύστερα από έγγραφο της Υπηρεσίας σας, στο οποίο επισυνάπτεται η συναίνεση του υπέρ ου για την παράταση της προσφοράς, σύμφωνα με την παρ. 2.2.2 της παρούσας , με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

Εξουσιοδοτημένη υπογραφή)

### Εγγυητική Επιστολή Καλής Εκτέλεσης

(στην περίπτωση έκδοσης από τράπεζα)

ΕΚΔΟΤΗΣ (Πλήρης επωνυμία).......................................................................

Ημερομηνία έκδοσης...........................

Προς: Την Κοινωνία της Πληροφορίας ΜΑΕ

Λεωφ. Συγγρού 194, 176 71 Καλλιθέα Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

ατομικά και για κάθε μία από αυτές και ως αλληλέγγυα και εις ολόκληρο υπόχρεων μεταξύ τους, εκ της ιδιότητάς τους ως μελών της ένωσης ή κοινοπραξίας,

για την καλή εκτέλεση της υπ αριθ ..... σύμβασης “(τίτλος σύμβασης)”, σύμφωνα με την (αριθμό/ημερομηνία) ........................ Διακήρυξης.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την ............... (**διάρκεια ισχύος σύμφωνα με την παρ.** 4.1 **της παρούσας**)

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

### Εγγυητική Επιστολή Προκαταβολής

ΕΚΔΟΤΗΣ: .......................................................................

Ημερομηνία έκδοσης: ...........................

Προς:

Κοινωνία της Πληροφορίας Μ.Α.Ε.

Λεωφ. Συγγρού 194, 176 71 Καλλιθέα Αθήνα

ΑΦΜ: 999983307

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την λήψη προκαταβολής για τη χορήγηση του …% (συμπληρώνετε το συνολικό ποσοστό της λαμβανόμενης προκαταβολής) της συμβατικής αξίας μη περιλαμβανομένου του ΦΠΑ, ευρώ ………… (συμπληρώνετε το συνολικό ποσό της λαμβανόμενης προκαταβολής) σύμφωνα με τη σύμβαση με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. για εκτέλεση του έργου (συμπληρώνετε τον τίτλο του έργου) ……… ……… συνολικής αξίας (συμπληρώνετε το συνολικό συμβατικό τίμημα με διευκρίνιση εάν περιλαμβάνει ή όχι τον ΦΠΑ) ..................................., και μέχρι του ποσού των ευρώ (συμπληρώνετε το ποσό το οποίο καλύπτει η συγκεκριμένη εγγυητική επιστολή) ........................., , πλέον τόκων επί της προκαταβολής αυτής που θα καταλογισθούν σε βάρος της Εταιρείας …………… ή, σε περίπτωση Ένωσης ή Κοινοπραξίας, υπέρ των Εταιρειών της Ένωσης ……………… ή Κοινοπραξίας ……………, υπέρ της οποίας εγγυόμαστε σε εφαρμογή του άρθρου 72 του Ν. 4412/2016 (ΦΕΚ Α/147/8-08-2016) , στο οποίο και μόνο περιορίζεται η εγγύησή μας.

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την …….….

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

### Εγγυητική Επιστολή Καλής Λειτουργίας

ΕΚΔΟΤΗΣ: .......................................................................

Ημερομηνία έκδοσης: ...........................

Προς:

Κύριο του Έργου

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την καλή λειτουργία του αντικειμένου της σύμβασης με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. .

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την ………………(Σημείωση προς την Τράπεζα**: διάρκεια ισχύος σύμφωνα με την παρ 4.1 της παρούσας** )».

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

## ΠΑΡΑΡΤΗΜΑ VIII – ΠΙΝΑΚΑΣ ΔΕΙΓΜΑΤΟΛΗΨΙΑΣ ISO 2859 SAMPLING STANDARD



## ΠΑΡΑΡΤΗΜΑ ΙΧ – ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ

Η Αναθέτουσα Αρχή ενημερώνει υπό την ιδιότητά της ως υπεύθυνης επεξεργασίας το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι το ίδιο ή και τρίτοι, κατ’ εντολή και για λογαριασμό του, θα επεξεργάζονται τα ακόλουθα δεδομένα ως εξής:

Ι. Αντικείμενο επεξεργασίας είναι τα δεδομένα προσωπικού χαρακτήρα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται στην Αναθέτουσα Αρχή, στο πλαίσιο του παρόντος Διαγωνισμού, από το φυσικό πρόσωπο το οποίο είναι το ίδιο Προσφέρων ή Νόμιμος Εκπρόσωπος Προσφέροντος.

ΙΙ. Σκοπός της επεξεργασίας είναι η αξιολόγηση του Φακέλου Προσφοράς, η ανάθεση της Σύμβασης, η προάσπιση των δικαιωμάτων της Αναθέτουσας Αρχής, η εκπλήρωση των εκ του νόμου υποχρεώσεων της Αναθέτουσας Αρχής και η εν γένει ασφάλεια και προστασία των συναλλαγών. Τα δεδομένα ταυτοπροσωπίας και επικοινωνίας θα χρησιμοποιηθούν από την Αναθέτουσα Αρχή και για την ενημέρωση των Προσφερόντων σχετικά με την αξιολόγηση των προσφορών.

ΙΙΙ. Αποδέκτες των ανωτέρω (υπό Α) δεδομένων στους οποίους κοινοποιούνται είναι:

(α) Φορείς στους οποίους η Αναθέτουσα Αρχή αναθέτει την εκτέλεση συγκεκριμένων ενεργειών για λογαριασμό της, δηλαδή οι Σύμβουλοι, τα υπηρεσιακά στελέχη, μέλη Επιτροπών Αξιολόγησης, Χειριστές του Ηλεκτρονικού Διαγωνισμού και λοιποί εν γένει προστηθέντες της, υπό τον όρο της τήρησης σε κάθε περίπτωση του απορρήτου.

(β) Το Δημόσιο, άλλοι δημόσιοι φορείς ή δικαστικές αρχές ή άλλες αρχές ή δικαιοδοτικά όργανα, στο πλαίσιο των αρμοδιοτήτων τους.

(γ) Έτεροι συμμετέχοντες στο Διαγωνισμό, στο πλαίσιο της αρχής της διαφάνειας και του δικαιώματος προδικαστικής και δικαστικής προστασίας των συμμετεχόντων στο Διαγωνισμό, σύμφωνα με το νόμο.

IV. Τα δεδομένα θα τηρούνται για χρονικό διάστημα για χρονικό διάστημα ίσο με τη διάρκεια της εκτέλεσης της σύμβασης, και μετά τη λήξη αυτής για χρονικό διάστημα πέντε ετών, για μελλοντικούς φορολογικούς-δημοσιονομικούς ή ελέγχους χρηματοδοτών ή άλλους προβλεπόμενους ελέγχους από την κείμενη νομοθεσία, εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας αναφορικά με δημόσια σύμβαση τα δεδομένα τηρούνται μέχρι το πέρας της εκκρεμοδικίας. Μετά τη λήξη των ανωτέρω περιόδων, τα προσωπικά δεδομένα θα καταστρέφονται.

V. Το φυσικό πρόσωπο που είναι είτε Προσφέρων είτε Νόμιμος Εκπρόσωπος του Προσφέροντος, μπορεί να ασκεί κάθε νόμιμο δικαίωμά του σχετικά με τα δεδομένα προσωπικού χαρακτήρα που το αφορούν, απευθυνόμενο στον υπεύθυνο προστασίας προσωπικών δεδομένων της Αναθέτουσας Αρχής.

VI. H Αναθέτουσα Αρχή έχει υποχρέωση να λαμβάνει κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση από οποιονδήποτε και κάθε άλλης μορφή αθέμιτη επεξεργασία.

## ΠΑΡΑΡΤΗΜΑ Χ – Άλλες Δηλώσεις

**ΠΕΡΙΕΧΟΜΕΝΟ Υπεύθυνης Δήλωσης Οικονομικού Φορέα περί μη συνδρομής των περιορισμών της παρ. 1 του άρθρου 5ια του Κανονισμού Κυρώσεων κατά της Ρωσίας (Κανονισμός (ΕΕ) 833/2014, όπως τροποποιήθηκε με τον Κανονισμό 2022/576 του Συμβουλίου της 8ης Απριλίου 2022)**

«Δηλώνω υπεύθυνα ότι δεν υπάρχει ρωσική συμμετοχή στην εταιρεία που εκπροσωπώ, σύμφωνα με τους περιορισμούς που περιλαμβάνονται στο άρθρο 5ια του κανονισμού του Συμβουλίου (ΕΕ) αριθ. 833/2014 της 31ης Ιουλίου 2014 σχετικά με περιοριστικά μέτρα λόγω των ενεργειών της Ρωσίας που αποσταθεροποιούν την κατάσταση στην Ουκρανία, όπως τροποποιήθηκε από τον με αριθ. 2022/578 Κανονισμό του Συμβουλίου (ΕΕ) της 8ης Απριλίου 2022. Συγκεκριμένα δηλώνω ότι :

1. ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι Ρώσος υπήκοος, ούτε φυσικό ή νομικό πρόσωπο, οντότητα ή φορέας εγκατεστημένος στη Ρωσία
2. ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του πενήντα τοις εκατό (50%) οντότητα αναφερόμενη στο στοιχείο α) της παρούσας παραγράφου
3. ούτε ο υπεύθυνα δηλώνων ούτε η εταιρεία που εκπροσωπώ δεν είμαστε φυσικό ή νομικό πρόσωπο, οντότητα ή όργανο που ενεργεί εξ ονόματος ή κατ’ εντολή οντότητας που αναφέρεται στο σημείο (α) ή (β) παραπάνω,
4. δεν υπάρχει συμμετοχή φορέων και οντοτήτων που απαριθμούνται στα ανωτέρω στοιχεία α) έως γ), άνω του 10 % της αξίας της σύμβασης των υπεργολάβων, προμηθευτών ή φορέων στις ικανότητες των οποίων να στηρίζεται ο ανάδοχος τον οποίον εκπροσωπώ.»

## ΠΑΡΑΡΤΗΜΑ XI – Ρήτρα Ακεραιότητας

Ο Ανάδοχος με την παρούσα δηλώνει ότι δεσμεύεται ότι δεν ενήργησε αθέμιτα, παράνομα ή καταχρηστικά και ότι θα εξακολουθήσει να ενεργεί κατ’ αυτόν τον τρόπο κατά την εκτέλεσης της Σύμβασης αλλά και μετά τη λήξη αυτής.

Ειδικότερα, ο Ανάδοχος δηλώνει ότι:

1) δεν διαθέτει εσωτερική πληροφόρηση, πέραν των στοιχείων που περιήλθαν στη γνώση και στην αντίληψη του μέσω των εγγράφων της Σύμβασης και στο πλαίσιο της συμμετοχής του στη διαδικασία σύναψης της Σύμβασης και των προκαταρκτικών διαβουλεύσεων στις οποίες συμμετείχε και έχουν δημοσιοποιηθεί.

2) δεν πραγματοποίησε ενέργειες νόθευσης του ανταγωνισμού μέσω χειραγώγησης των προσφορών, είτε ατομικώς είτε σε συνεργασία με τρίτους, κατά τα οριζόμενα στο δίκαιο του ανταγωνισμού.

3) δεν διενήργησε ούτε θα διενεργήσει πριν, κατά τη διάρκεια ή και μετά τη λήξη της Σύμβασης παράνομες πληρωμές για διευκολύνσεις, εξυπηρετήσεις ή υπηρεσίες που αφορούν τη Σύμβαση και τη διαδικασία ανάθεσης.

4) δεν προσέφερε ούτε θα προσφέρει πριν, κατά τη διάρκεια ή και μετά τη λήξη της Σύμβασης, άμεσα ή έμμεσα, οποιαδήποτε υλική εύνοια, δώρο ή αντάλλαγμα σε υπαλλήλους ή μέλη συλλογικών οργάνων της Εταιρείας, καθώς και συζύγους και συγγενείς εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τέταρτου βαθμού ή συνεργάτες αυτών ούτε χρησιμοποίησε ή θα χρησιμοποιήσει τρίτα πρόσωπα, για να διοχετεύσει χρηματικά ποσά στα προαναφερόμενα πρόσωπα.

5) δεν θα επιχειρήσει να επηρεάσει με αθέμιτο τρόπο τη διαδικασία λήψης αποφάσεων της Εταιρείας, ούτε θα παράσχει με παραπλανητικές πληροφορίες οι οποίες ενδέχεται να επηρεάσουν ουσιωδώς τις αποφάσεις της Εταιρείας καθ’ όλη τη διάρκεια της εκτέλεσης της Σύμβασης αλλά και μετά τη λήξη της.

6) δεν έχει εμπλακεί και δεν θα εμπλακεί σε οποιαδήποτε παράτυπη, ανέντιμη ή απατηλή συμπεριφορά (πράξη ή παράλειψη)] που έχει ως στόχο την παραπλάνηση/εξαπάτηση οποιουδήποτε προσώπου ή οργάνου της Εταιρείας εμπλεκομένου σε οποιαδήποτε διαδικασία σχετική με την εκτέλεση της Σύμβασης (όπως ενδεικτικά στις διαδικασίες παρακολούθησης και παραλαβής), την απόκρυψη πληροφοριών από αυτό, τον εξαναγκασμό αυτού σε ή/και την αθέμιτη απόσπαση από αυτό ρητής ή σιωπηρής συγκατάθεσης στην παραβίαση ή παράκαμψη νομίμων ή συμβατικών υποχρεώσεων που σχετίζονται με την εκτέλεση της Σύμβασης, ή τυχόν έγκρισης, θετικής γνώμης ή απόφασης παραλαβής (μέρους ή όλου) του συμβατικού αντικείμενου ή/και καταβολής (μέρους ή όλου) του συμβατικού τιμήματος.

7) ότι θα απέχει από οποιαδήποτε εν γένει συμπεριφορά που συνιστά σοβαρό επαγγελματικό παράπτωμα και θα μπορούσε να θέσει εν αμφιβόλω την ακεραιότητά του.

8) ότι θα δηλώσει στην Εταιρεία, αμελλητί με την περιέλευση σε γνώση του, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων του, υπαλλήλων ή συνεργατών του που χρησιμοποιούνται για την εκτέλεση της Σύμβασης (συμπεριλαμβανομένων και των υπεργολάβων του) με μέλη του προσωπικού της Εταιρείας που εμπλέκονται καθ’ οιονδήποτε τρόπο στη διαδικασία εκτέλεσης της Σύμβασης ή/και μπορούν να επηρεάσουν την έκβαση και τις αποφάσεις της Εταιρείας περί την εκτέλεσή της, συμπεριλαμβανομένων των μελών των αποφαινόμενων ή/και γνωμοδοτικών οργάνων αυτής, ή/και των μελών των οργάνων διοίκησής της ή/και των συζύγων και συγγενών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού των παραπάνω προσώπων, οποτεδήποτε και εάν η κατάσταση αυτή σύγκρουσης συμφερόντων προκύψει κατά τη διάρκεια εκτέλεσης της Σύμβασης και μέχρι τη λήξη της.

Οι υποχρεώσεις και οι απαγορεύσεις της ρήτρας αυτής ισχύουν, αν ο Ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί.

1. Πρβλ. άρθρο 80 παρ. 10 ν. 4412/2016 [↑](#footnote-ref-2)
2. Πρβλ. σχετικά, σελ. 8 της Ανακοίνωσης της Επιτροπής C (2019) 5494 final «Κατευθυντήριες γραμμές για τη συμμετοχή προσφερόντων και αγαθών από τρίτες χώρες στην αγορά δημοσίων συμβάσεων της ΕΕ». [↑](#footnote-ref-3)
3. Από τις 2-5-2019, παρέχεται η νέα ηλεκτρονική υπηρεσία [Promitheus ESPDint](https://espdint.eprocurement.gov.gr/" \t "_blank)(<https://espdint.eprocurement.gov.gr/>) που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Μπορείτε να δείτε τη σχετική ανακοίνωση στη Διαδικτυακή Πύλη του ΕΣΗΔΗΣ [www.promitheus.gov.gr](http://www.promitheus.gov.gr) Πρβλ και το Διορθωτικό (Επίσημη Εφημερίδα της Ευρωπαϊκής Ένωσης L 17/65 της 23ης Ιανουαρίου 2018) στον Εκτελεστικό Κανονισμό (ΕΕ) 2016/7 για την καθιέρωση του τυποποιημένου εντύπου για το Ευρωπαϊκό Ενιαίο Έγγραφο Προμήθειας, με το οποίο επιλύθηκαν τα σχετικά ζητήματα ορολογίας που υπήρχαν στο αρχικό επίσημο ελληνικό κείμενο του Εκτελεστικού Κανονισμού. Μπορείτε να δείτε το σχετικό Διορθωτικό στην ακόλουθη διαδρομή <https://eur-lex.europa.eu/legal-content/EL/TXT/HTML/?uri=CELEX:32016R0007R(01)&from=EL> [↑](#footnote-ref-4)
4. Παρ. 1 του άρθρου 79 του ν. 4412/2016, όπως τροποποιήθηκε με την παρ. 5 του άρθρου 235 του ν. 4635/2019. [↑](#footnote-ref-5)
5. Για τον χρόνο έκδοσης και ισχύος των αποδεικτικών μέσων, πρβλ και το με αρ πρωτ 2210/19-04-2019 (ΑΔΑ : 66ΓΠΟΞΤΒ-Ζ9Κ) έγγραφο της ΕΑΑΔΗΣΥ. [↑](#footnote-ref-6)
6. Πρβλ. παρ. 12 άρθρου 80 του ν.4412/2016 [↑](#footnote-ref-7)
7. Άρθρο 96, παρ. 7 του ν. 4412/2016 [↑](#footnote-ref-8)
8. Άρθρο 15 ΚΥΑ ΕΣΗΔΗΣ Προμήθειες και Υπηρεσίες [↑](#footnote-ref-9)
9. Άρθρο 13 παρ. 1.4 και 1.5 της Κ.Υ.Α. ΕΣΗΔΗΣ Προμήθειες και Υπηρεσίες [↑](#footnote-ref-10)
10. Άρθρο 90 παρ. 2 και 4 του ν. 4412/2016. [↑](#footnote-ref-11)
11. Άρθρο 100, παρ. 6 του ν. 4412/2016 [↑](#footnote-ref-12)
12. Άρθρο 100, παρ. 6 του ν. 4412/2016 [↑](#footnote-ref-13)
13. Η ΚΥΑ εκδόθηκε κατ’ εξουσιοδότηση του άρθρου 5 παρ. 5 ν. 3310/2005. [↑](#footnote-ref-14)
14. [↑](#footnote-ref-15)
15. [↑](#footnote-ref-16)
16. Παρ. 2 του άρθρου 9 και άρθρο 18 της Κ.Υ.Α. ΕΣΗΔΗΣ Προμήθειες και Υπηρεσίες [↑](#footnote-ref-17)
17. Ως ΘΕΣΕΙΣ ενδεικτικά αναφέρονται : manager, senior consultant, consultant, business expert κλπ. [↑](#footnote-ref-18)